
Introducere 


Abordarea istoriei rromilor ridică de fiecare dată numeroase controverse. 
Întrebările şi prejudecățile legate de rromi generează dezbateri, dezbinări, 
clivaje ce depăşesc uşor cadrul ştiinţific şi alunecă pe terenuri încă şi mai 
nesigure, care nu duc nicăieri. Lipsa interesului acordat acestui subiect, în 
principal de către istorici, alimentează luări de poziție greşite, abordări 
subiective, concluzii cel puţin tendenţioase, când nu derivă în rasism. 

Poate cel mai mult face polemică întrebarea: De ce spunem rromi şi nu 
țigani?, întrebare ce conţine în ea însăși răspunsul; pentru că este corect, din 
punct de vedere istoric, să foloseşti oricare din cei doi termeni. O a doua 
interogație vizează motivaţia istoricului și revelează, în fapt, alte probleme. 
Când te loveşti de ea, reuşeşti să înţelegi de ce istoria rromilor a rămas până 
astăzi marginală, de ce studierea acestui subiect era complet ignorată de istoricii 
români, expuşi la a fi etichetaţi drept țigani de către colegii lor de breaslă pentru 
abordarea unui astfel de subiect. O nouă controversă, la apariţia acestei cărţi, va 
fi legată de corectitudinea utilizării ternenului Sclavie în paralel și în locul celui 
utilizat de către toți istoricii români cănd se referă la dependenţa rromilor — 
robie. Alegerea mea a ignorat istoriografia şi s-a fundamentat pe documentele 
istorice şi pe înţelesul şi uzanța actuală în limba română. Documentele private și 
de cancelarie, anterioare secolului al XIX-lea, nu folosesc niciunul din cei doi 
termeni, ci utilizează cuvântul țigan cu înţelesul de rob/sclav. Doar în codurile 
de legi, începând cu secolul al XVII-lea, apare termenul de rob. |n secolul al 
XIX sunt folosiți toţi cei trei termeni: ţigan, rob, sclav. Citirea cărții va furniza 
mai pe larg argumentele acestei uzanţe, ce vor fi acceptate, sper, de către orice 
spirit lhpsit de prejudecăţi. 


Imaginea | Țara Românească. Document din 11 iulie 1856 din 

Trebuie amintită şi ideea populară că rromii n-au avut istorie, pentru că ei 
nu au participat la războaie (lucru fals, de altfel), nu au ajuns în poziţii sociale şi 
politice importante, iar limba rromani nu este o limbă în adevăratul sens al 
cuvântului, pentru că nu are gramatică ş.a.m.d. Astfel de mesaje se transmit încă 
de când a început omul de rând să înveţe carte, pentru că el a învăţat un anumit 
tip de istorie, centrată pe figura eroului naţional, salvator al neamului. Țiganul, 
proaspăt emancipat din sclavie, era văzut ca un cetăţean de categoria a doua, 
fiind de neconceput integrarea lui, altfel decât marginală, în tabloul socio-politic 
sau cultural. Ar fi fost acceptată o remarcă de genul „loan Budai-Deleanu şi 
Petru Maior, doi dintre cei mai de seamă intelectuali ai Școlii Ardelene erau 
ţigani!”? De asemenea, să mai afli că toleranța seculară a poporului român, 
popor creştin, a făcut posibilă ţinerea în sclavie a zeci şi sute de mii de oameni 
vreme de aproape cinci secole? Cum ar putea fi împărţită gloria voievozilor şi a 
vitejilor boieri sau a gloatelor de ţărani ce luptau pentru stăvilirea duşmanilor cu 
turmde de sclavi de pe moşiile patriei, cu lăutarii, mari meşteri în scripcă, 
țambalagii, cobzari sau gurişti? Contează că voievodul avea vizitii ţigani? 
Contează că răsculații ardeleni apelau la meşterii fierari negri la chip pentru a le 
face arme ca să lupte cu nobilimea maghiară? Se pare că nu. 

Prezenţa rromilor în istoria poporului român a fost providenţială, pentru 
aproape cinci secole (XIV-XIX), cât timp reprezentau un câştig important prin 
munca lor gratuită iar, după abolirea sclaviei, aceasta s-a transformat într-o 
sarcină grea, de lepădat. Perioada de dinainte a fost uitată cu totul, ceea ce a 
rămas fiind doar dorinţa de a scăpa cât mai repede de ei. Dacă s-ar fi putut să 
dispară, pur şi simplu, ar fi fost foarte bine. Anterior legilor aboliționiste, de la 
jumătatea secolului al XIX-lea, ţiganii Sclavi erau de dorit şi foarte căutaţi de 
toată lumea. Erau buni, alături de animalele de muncă sau în lipsa acestora. 
Eliberarea i-a trecut în categoria indezirabililor, împinşi şi aruncaţi dintr-un lOC 
într-altul, fiind interminabila şi cea mai grea povară moştenită de tânărul stat 
român. 

După eliberare, problema rromilor a depăşit nivelul social, local, trecând 
definitiv în sarcina instituţiilor ţării pentru a obţine o rezolvare. Originile 
acesteia se găsesc în modul naţionalist, comun tuturor popoarelor, de a-şi scrie 
istoria. Educarea cetăţeanului s-ar fi complicat, periculos poate, aflând că 
diferenţele ce-l marchează sunt rezultatul unei alte istorii decât cea oficială. 
Cum totul este relativ, discursul istoric S-a trezit învechit şi face astăzi loc unei 
abordări interculturale şi interdisciplinare a trecutului. Cu toate că există încă o 
reţinere faţă de acest subiect, istoria rromilor cunoaşte numeroase abordări în 
momentul de faţă, ca o consecinţă a încercării Statului român şi a altor state 
europene de a găsi o rezolvare problemelor acestei minorităţi, din care cea mai 
vizibilă ţine de emigrarea anumitor grupuri în Occident. 


Numeroşi profesori de istorie reclamă lipsa documentelor, a filmelor 
didactice şi a altor surse despre rromi, care să-i ajute în demersul predării 
istoriei la clasele mono sau pluri-etnice. Ei recunosc că nu ar fi uşor să predea 
dacă ar fi solicitați să facă acest lucru, iar golul existent în pregătirea lor 
profesională îi împiedică să realizeze o educaţie interculturală a elevilor. 
Profesorii ar trebui să fie vioara întâi în deconstruirea prejudecăţilor cu privire 
la rromi. Această carte poate fi utilizată în completarea informaţiei didactice, cu 
limitele evidente legate de organizarea materialului în funcție de programa 
şcolară şi prin adaptarea limbajului la categoria de vârstă unde se vrea a se 
interveni. 

Această istorie am structurat-o în două părţi, separate de momentul 
abolirii sclaviei. Prima parte se apleacă asupra migraţiei unei părţi semnificative 
din grupul vechilor rromi de pe teritoriul fostului Imperiu Bizantin către spaţiul 
românesc. Transformarea suferită în aria de limbă greacă îi va marca, într-un 
fel, pentru tot restul istoriei, pentru că aici au apărut cei doi termeni care-i 
desemnează până astăzi, de-o manieră atât de diferită şi controversată: rromi şi 
țigani. Punctul cel mai fierbinte al acestei migrații la nord de Dunăre nu este 
numele ce-l poartă, cât statutul juridic şi condiţia socială ce le-a fost afectată 
încă de la început, sclavia. Anacronismul social într-un stat pe cae de 
modernizare instituţională va duce la emanciparea socială a rromilor de la 
jumătatea secolului al XIX-lea. 

Partea a doua tratează această emancipare în România modernă. 
Transformările multiple ce au afectat comunităţile de rromi în a doua jumătate a 
secolului al XIX-lea sunt legate organic de modernizarea Statului românesc, cu 
tot ceea ce implică aceasta: dezvoltarea aparatului administrativ şi polițienesc, 
control sporit al circulației interne, supravegherea străinilor, multiplicarea 
actelor de identitate şi a hârtiilor de tot felul necesare circulaţiei interne şi 
traversării frontierei etc. România nu este singurul stat aflat în plin proces de 
control al imigrației. Între 1900 şi 1914, toate ţările europene au luat măsuri 
legislative şi administrative în privinţa „ţiganilor” sau „nomazilor” autohtoni 
sau străini.1 


Repere cronologice 


Perioada cuprinsă în studiul de faţă are limite cronologice largi, ce 
corespund instalării rromilor în spaţiul nord-dunărean şi până la ieşirea din 


1 Henriette Ass6o, L'inclusion exotique. Des Rons de Galicie traverse |'Europe 1907-1930, Text 
prezentat la Colocviul din 8 et 9 decembrie 2011, Paris, Ecole des Hautes Etudes en Sciences 
Sociales. 


comunism. Totuşi, informaţiile posterioare secolului XIX sunt date cu scop 
orientativ şi nu tratează în profunzime subiectul. 

In secolul al XIV-lea, migraţia rromilor la nord de Dunăre va antrena 
constituirea unei categorii juridice noi, cunoscute în documentele de cancelarie 
şi cele private sub numele de țigani, iar în textele legislative sub o denumire 
dublă, țigani şi robi. Termenul modern, folosit adesea şi în Principate, începând 
cu secolul al XIX-lea, este cel de sclav/sclavie. Apogeul acestei instituţii este 
atins în epoca regulamentară când „exploatarea țiganilor a fost în general mai 
mare decât înainte”?, pentru a se prăbuşi rapid, datorită anacronismului său în 
interiorul unui stat în curs de modernizare, în numai două decenii. 

La jumătatea secolului al XIX-lea, Principatele Române au emanci pat 
această categorie administrativă ce cuprindea 7% din populaţia lor. În scurtă 
vreme se va ridica problema circulaţiei din interiorul frontierelor Principatelor 
Unite. Această circulație nereglementată intra în contradicție cu construcția 
statului modern, bazată pe un control crescut al circulației interne şi la frontiere 
şi pe identificarea şi supravegherea grupurilor şi indivizilor aflați în mişcare. 
Rromii nomazi vor constitui o parte relativ neglijabilă din fluxul circulatoriu în 
România modernă, iar numărul lor se va diminua constant datorită aşezării în 
sate sau a emigrației internaţionale, pentru a număra în 1942 doar Il 41 
indivizi”, deportaţi în totalitatea lor în Transnistria, din ordinul generalului Ion 
Antonescu. 

În România nu se înregistrează deosebiri sermificative, din perspectiva 
studiată de noi, între ultimele decenii ale secolului al XIX-lea şi primele decenii 
din secolul XX. Expulzările, restricțiile circulatorii şi interdicțiile de tot felul 
(spre exemplu interzicerea impusă ursarilor de a juca ursul în unele localităţi din 
România interbelică) sunt comune celor două perioade. Schimbări semnificative 
se vor petrece prin emanciparea intelectuală şi dezvoltarea mişcării asociative 
din perioada interbelică înăbușite, după 1947, de regimul comunist. 

Obiectivul lucrării vizează a identifica maniera în care Statul medieval şi 
modem românesc s-a raportat la ţigani (rromi), în ambele lor posturi, de sclavi 
şi de oameni liberi. O serie de politici de excludere şi marginalizare au oprit 
asimilarea acestora în rândul ţărănimii şi au dus la rămânerea lor în periferie. 
Rromilor li s-a rezervat de la început un statut juridic aparte ce i-a închis într-un 
sistem economic şi juridic distinct şi atât de individualizat încât a fost asimilat 
comunităţii etnice. Constituită pe dreptul nelimitat al stăpânului şi pe lipsa 
drepturilor sclavilor, Instituţia robia/sclavia s-a aşezat în afara construcţiei 
juridice rezervate oamenilor, iar acest fapt a fost pe deplin conştientizat de 
contemporani. Falia creată în societate de menţinerea ei activă timp de cinci 


2Viorel Achim, Țiganii în istoria României, Bucureşti, Editura Enciclopedică, 1998, p. 79. 

3 Lucian Năstasă, Varga Andrea, Minorităţi etnoculturale. Mărturii documentare. Țiganii 
din România (1919-1944), cuvânt înainte de Alexandru Zub, Cluj-Napoca, Fundaţia CRDE, 
2001, p. 461. 


secole nu a putut fi micşorată de mişcarea aboliţionistă de la jumătatea secolului 
ad XIX-lea, iar intrarea foştilor sclavi în rândul cetăţenilor Statului român 
modem a adâncit-o. O a doua falie, independent de fractura socială cauzată de 
sclavie, era constituită de opoziţia nomazi/sedentari. Aceasta va deveni din ce în 
ce mai vizibilă în a doua jumătate a secolului al XIX-lea. Politica Statului 
român modern este acordată, atunci când nu devansează, politicilor statelor 
vest-europene în privinţa nomazilor, între care se aflau şi numeroase grupuri de 
origine rromani. 

Am considerat necesară alegerea unei durate istorice lungi, în primul rând, 
datorită dificultății în a explica fractura socială din a doua jumătate a secolului 
a XIX-lea doar prin simpla amintire a abolirii sclaviei. Condiţia de cetăţeni de 
mâna a doua de care beneficiau ţiganii sedentari şi expulzările continue întâlnite 
în dreptul nomazilor nu sunt altceva decât expresia răspunsului clasei politice 
românești la intrarea în rândurile ei a foştilor sclavi. Cele cinci secole de 
dependenţă au generat o separare atât de puternică între autohtoni şi alogeni 
încât acceptarea acestora din urmă este o provocare nerezolvată deplin nici 
astăzi, la mai mult de un secol şi jumătate de la emancipare. Necesitatea tratării 
anumitor aspecte din sclavia rromilor ţine şi de lipsurile existente în 
istoriografie sau de unele abordări tendențioase. Cercetarea în ultimii ani denotă 
totuşi preocupări de corectitudine istorică, reflectate în articole publicate în 
reviste de specialitate precum Revista Istorică şi Etudes Tsiganes. 

Prezenţa rromilor în spaţiul românesc este sinonimă unei istorii a violenţei 
pe timp de pace. Pentru că nimeni nu a declarat vreodată război sclavilor, ci s-a 
exercitat o relaţie de dependenţă „mai amar şi mai cumplit şi decât robia 
străinilor vrăjmaşi”?. Extragerea acestei specificităţi din cadrul general al 
societăţii nu este posibilă fără cunoaşterea principddor momente ale sclavia. 
Punerea lor în relaţie permite identificarea cauzelor ce au determinat eşecul 
politicii Statului român de asimilare a noilor cetăţeni. 

Dezrobirea este cel mai important eveniment social din istoria modernă a 
României. Ea a fost momentul declanşator a cel puţin două fenomene de lungă 
durată: încercările Statului de integrare/asimilare a noilor cetăţeni, neterminate 
nici astăzi şi consacrarea rupturii produse de sclavie în societatea românească, 
emancipaţii coabitând dificil, de pe poziţii de inegalitate, cu restul populaţiă. 
Tot în privinţa dezrobirii este de văzut şi participarea directă şi influenţa 
exercitată de aceasta în extinderea circulaţiei a numeroase grupuri de rromi către 
Europa de Vest. 

Rezumând, lucrarea de față urmăreşte să surprindă fapte şi atitudini 
manifestate de-a lungul istoriei româneşti în dreptul rromilor ce vor avea ca 
finalitate, în a doua jumătate a secolului al XIX-lea, crearea unui grup de 
cetăţeni distinct, caracterizat, pentru cea mai defavorizată parte a sa, de lăsarea 


Hrisovul lui Grigore Ghica, din 1766, vezi p. 78 a prezentei lucrări. 


pe drumuri şi transformarea a numeroşi oameni în vagabonzi, dislocări de 
populaţie, schimbări ale rutelor de circulaţie şi grupuri întregi transformate în 
apatrizi. În prima parte a trebuit revăzută şi aşezarea rromilor în spaţiul 
românesc, ce debutează către mijlocul secolului al XIV-lea, căderea rapidă în 
sclavie şi componenta sa juridică şi economică (evoluţia succintă a 
reglementărilor juridice privitoare la sclavi, până în pragul dezmembrării 
instituţiei şi tranzacţionarea acestora în prima jumătate a secolului al XVII-lea). 
Răspunsurile date acestor întrebări, aparent elucidate (cum au migrat rromii, 
Când şi de ce au fost reduşi în sclavie, ce prevedea şi cum a evoluat sistemul 
juridic valah şi moldav, cu referire la sclavi, evoluţia preţurilor sclavilor, ca 
indice esenţial în sistemul economic a sclaviei) se înscriu în logica unui parcurs 
istoric singular ce a culminat cu eliberarea de la mijlocul secolului al XIX-lea şi 
punerea bazelor problemei ţigăneşti (ajunsă la maturitate în anii celei de-a doua 
Conflagraţii Mondiale). 

Datorită fenomenului imitaţiei în istorie, sensul general al istoriei rromilor 
este dat de multiplicarea cazurilor particulare, iniţiale. O danie de sclavi din 
secolul XIV, ce a avut ca beneficiar mănăstirea Vodița, s-a văzut reprodusă în 
atatea rânduri încât relaţia dintre Stat şi Biserică a implicat un consistent 
transfer de oameni, până la eliberarea acestora din 1843/1847. La fel s-a 
întâmplat şi în dreptul vânzării-cumpărării de sclavi sau a constituirii sistemului 
juridic, ce a integrat complet cutuma locală. Înlănţuirea acestora creează 
senzaţia de mişcare, apropiindu-ne de rromii din prezent, a căror percepție 
socială nu diferă fundamental faţă de acum un secol, un secol şi jumătate. 
Obiectivul este fixat întotdeauna pe grupuri şi indivizi ce interacționează cu 
istoria la vedere, care-și valorifică în scris statutul, de sclav sau de om liber. 
Totuşi, istoria rromilor a oscilat întotdeauna între comun şi senzațional, 
vizibilitate şi invizibilitate, sedentarism şi circulaţie, rrom şi emancipat/român. 
Dihotomia aceasta este permisivă, conduce la coabitare. În acelaşi timp ea 
solicită o atenţie sporită, pentru că istoricul riscă să-şi piardă subiecţii, ce apar 
într-un spaţiu istorico-geografic, apoi în altul, dispar din nou, reapar. Iniţial, mi- 
am propus să filtrez elementul nomad, pentru că acesta rămâne în continuare o 
lume necunoscută în esenţa ei, spre deosebire de sedentari ce interacționează 
mult mai strâns cu elementele majoritare. Constanţa regăsită în documente 
permite desluşirea câtorva elemente, dar nu şi a circulaţiei voluntare. În fapt, 
circulaţia nomazilor n-a fost niciodată lipsită de reguli. Ea se regla în funcție de 
disponibilitatea terenurilor şi a comunelor în a-i primi, apariţia conflictelor, 
evenimente sociale, secetă sau inundaţii etc. Factorul economic este totuşi 
preponderent. Nomadismul a fost pentru unele grupuri (ursarii şi lăieşii 
Domniei) o manieră de a-şi menţine un statut privilegiat, ce-i ferea până la un 
punct de separarea grupurilor şi a familiilor prin vânzare sau danie. În unde 
momente istorice, spre exemplu după dezrobire, el s-a dovedit a fi, la o primă 
vedere, o realitate mai mult de conjunctură, utilizat pentru surmontarea 


transformărilor sociale, sau o stare de fapt în care te-ai născut şi care-ţi oferea 
prea puţine şanse să ieşi din ea. În cursul lucrării vom încerca să pătrundem mai 
în detaliu acest aspect. 

Utilizarea termenului de rob (robie) ţine de uzanţa lui exclusivă în spaţiul 
românesc. Termenul are încărcătură juridică şi este folosit ca atare şi în 
istoriografia românească. Istoriografia vest-europeană foloseşte pentru aceeaşi 
stare de fapt termenul sclav (sclavie), atât pentru robia din spaţiul românesc, cât 
şi pentru celelalte arii geografice. Sinonimia perfectă dintre cei doi termeni 
rezultă şi din condiţia unui țigan, fugit de la stăpânul său din Țara Românească 
sau din Moldova în statele vecine, care nu devine om liber şi poate fi numit 
sclav, în noua „patrie”. În fapt nu au existat diferenţe notabile, având în vedere 
că boierii noştri cumpărau ţigani de la Constantinopol, din Polonia sau de pe 
unde mai găseau oferte interesante. Numeroase documente româneşti, emise cu 
precădere în prima jumătate a secolului al XIX-lea, folosesc în dreptul figanilor, 
termenul de sclav. Astfa, eliberarea rromilor în Moldova (1855) s-a făcut prin 
desființarea sama, cuvânt ce pune pe aceeaşi treaptă juridică pe rromii de la 
noi şi sclavii de culoare din coloniile engleze şi franceze sau afro-americanii din 
Statele Unite ale Americii. Înţelesul termenilor de sclav şi rob în societatea 
românească de astăzi ar înclina balanţa către primul. Publicul larg este obişnuit 
cu neologismul sclav, în vreme ce rob rămâne cu înţeles mai degrabă în 
limbajul bisericesc. In rândul istoricilor se face deosebire între cei doi, 
considerându-se situaţia robilor din spaţiul românesc întrucâtva mai bună decât 
a sclavilor din regiunile amintite anterior. Denm de remarcat, pentru limbile 
engleză, franceză inexistenţa cuvântului rob, fiind folosit doar acel de sclav 
(slave sau esclave). Foarte bine a rezumat istoricul Viorel Achim, într-un 
interviu acordat ziarului „Adevărul”, din 13 septembrie 2010, condiţia Juridică 
şi socială a rromilor: 

„Rob” în limba română veche însemna „sclav”, iar când în prima 
jumătate a secolului al XIX-lea limba română a fost modernizată, românii le-au 
spus acestor oameni „sclavi”. Am precizat acest lucru pentru că există uneori 
tendinţa de a prezenta robia de la noi ca o formă blândă, mai umană de sclavie. 

Robia din ţările noastre a însemnat chiar „sclavie”, desigur, ca şi în alte 
părți, cu diferenţe mari de la stăpân la stăpân, de la un grup de robi la altul, şi 
cu diferențe care ţin de epocă. Faptul că, multă vreme, cei mai mulţi dintre 
țigani se deplasau prin țară şi nu stăteau la curtea sau moşia stăpânului nu 
înseamnă că erau oameni liberi. 

Adoptarea uneia sau celeilalte opinii este relevantă în funcție de publicul 
căreia i te adresezi şi de istoriografia undete înscrii. Desigur, opinia mea nu este 
decât o judecată în plus ce se adaugă unei construcţii deja existente. Multiplele 


Snttp://www.adevarul.rofinterviurile 2_plus_1/Viore_Achim-_- 
Marea migratie a tiganilor abia incepe 0 334166865.htrrl 4-ommentsPage-1 


păreri şi ipoteze, când nu sunt expresia unor prejudecăţi, sau să slujească unor 
interese potrivnice corectitudinii istorice, sunt binevenite pentru că dezbaterea 
purifică scrierea istorică, iar câştigul acesta este benefic tuturor. 


Sursele 


Lucrarea, datorită întinderii cronologice considerabile, are la bază surse 
diverse: culegeri de documente, memorii, discursuri politice, fonduri arhivistice, 
legislaţie, iconografie. Iconografia, în dreptul subiectului nostru, este specifică 
secolului al XIX-lea şi începutul secolului XX, în România şi Franţa, în egală 
măsură. Sursele consultate pentru secolele XIV-XVII au fost publicate sau se 
află în curs de publicare, iar cele de secol XIX se află încă, în marea lor 
majoritate, sub formă de manuscris în Arhivele Naţionale ale României, în 
Bucureşti şi în arhivele judeţene. 


Documente edite 

Prezenţa rromilor în spaţiul românesc a coincis cu momentul formării 
statelor feudale Ţara Românească şi Moldova. În consecinţă, prezenţa lor în 
documentele emise de cancelariile celor două state coboară până în deceniul opt 
al secolului XIV, în Țara Românească, şi deceniul doi al secolului următor, în 
Moldova. Publicarea integrală a acestor surse, până la jumătatea secolului 
XVIIS, asigură vizibilitate deplină şi pentru ţigani. Orice lucrare privind istoria 
țiganilor din secolele XIV-XVII se sprijină exclusiv pe culegerile de documente 
amintite anterior în notă şi prezente în Bibliografie. Țiganii sunt prezenţi şi în 
documente turceşti şi documente din arhivele poloneze, în care îi întâlnim ca 
obiect al negocierii bilaterale între două state, fapt ce dovedeşte interesul 
crescut, în principal de natură economică, pentru această categorie de „oameni”. 

In afara acestora există şi alte culegeri de documente tematice, ce cuprind 
perioada Revoluţiei de la 1848, documente economice din prima jumătate a 
secolului al XIX-lea, documente despre ţigani din epoca dezrobirii, publicate 
recent, Analele Parlamentare ale României, pentru perioada 1831-1852 etc. 
Acestea sunt mult mai bogate în detalii de orice natură şi arată extinderea şi 
importanţa sclaviei şi a sclavilor în cadrul statelor româneşti, reuşind să-i 
asigure vizibilitate şi un contrast puternic cu restul societăţii. 


Legislaţia 


5 Ele au fost publicate, până în anul 1656, în cadrul colecţiilor de documente Docurenta 
Romaniae Historica (DRH), Documente privind istoria românilor (DIR) a Catalogului 
Documentelor Țării Româneşti din Arhivele Statului şi a Catalogului Documentelor Moldovei 
din Arhivele Statului. 

Studierea legislaţiei a fost necesară pentru înţelegerea statutului juridic al 
sclavilor şi al caracteristicilor sclaviei în Ţările Române. Intregul ansamblu de 
mecanisme ce structurează şi fac să funcţioneze robia nu-şi are originea în 
prevederile legislative, acestea fiind incomplete şi mai târzii, ci în cutumă, astfel 
că el este identificabil prin documentele cu caracter juridic emise de cancdaria 
domnească. Ruptura de la mijlocul secolului al XIX-lea a fost posibilă prin 
modificarea legislaţiei celor două principate, în sensul emiterii de noi acte 
normative care anulau valabilitatea celor vechi, ce ieșeau astfel din cadrul 
legislativ legal, de funcţionare al ţării. După abolirea sclaviei, o serie de acte 
normative (legi, decrete, circulare) au încadrat circulaţia străinilor şi a 
pământenilor în Principatele Unite şi, mai apoi, în România, permiţând trierea 
persoanelor indezirabile şi expulzarea lor sub acuzaţia de vagabondaj. 

Ce legătură are circulaţia în România modernă cu rromii? Răspunsul este 
simplu. Mobilitatea unei părți a rromilor (nu putem restrânge doar la grupurile 
de nomazi pentru că există indivizi care circulă şi dintre rromii aşezaţi), în mod 
normal trebuia să se supună regimului general de circulaţie aplicat, cu unele 
diferenţe, şi pământenilor şi străinilor. Rromii au cunoscut, cel puţin la trecerea 
frontierei, un regim diferit, datorat und politici discriminatorii a Statului, 
valabilă în egală măsură şi în dreptul evreilor. Politica Statului român la adresa 
rromilor seamănă puternic cu cea a altor state europene din aceeaşi perioadă. 
Sunt numeroase administraţiile centrale şi locale care se interesează şi iau 
măsuri în vederea limitării circulaţiei nomazilor şi a expulzării acelor străini 
care se aflau pe teritoriul lor. Cu toate acestea, rromii încă beneficiau de un 
spaţiu larg unde se puteau deplasa fără a întâmpina inconveniente majore. Este 
vorba despre nomazii aflaţi în interiorul Imperiului Austro-Ungar. Este 
principalul motiv pentru care nomazii din Europa de Est ajungeau relativ uşor în 
apropierea țărmului de Est al Atlanticului. Franţa a fost o destinaţie vizată de 
numeroase grupuri nomade, încă de la jumătatea secolului al XIX-lea. 


Memorii. Însemnări de călătorie 

Figura ţiganului, satele de sclavi, numărul şi ocupațiile diverse, relaţia de 
dependenţă faţă de stăpâni, pedepsele primite se regăsesc în scrierile călătorilor 
străini ce au traversat Țările Române sau care au activat pentru o perioadă mai 
lungă aici, în calitate de consuli, consilieri, secretari, ataşaţi comerciali şi 
profesori. O parte a scrierilor lor au fost publicate în cuprinsul mai multor 
volume, sub titlul Călători străini despre Ţările Române şi Călători străini 
despre ţările române în secolul al XIX-lea. Memorialistica autohtonă este şi ea o 
oglindă prețioasă a societăţii secolului al XIX-lea Amintirile boierilor 
moldoveni şi munteni despre Sclavi evidenţiază aspecte numeroase din viaţa 
privată a familiilor boiereşti, în care activau indispensabilii țigani. O parte 
importantă a acestor scrieri a fost reunită de Vasile Ionescu într-o culegere 
intitulată sugestiv O mie de ani de singurătate. Rromii în proza românească. 

Țiganii în fondurile arhivistice 

Prezenţa țiganilor în documentele de arhivă este numeroasă şi o întâlnim 
în majoritatea fondurilor documentare. Secolul al XIX-lea, care ne-a interesat cu 
precădere, este separat în două de momentul abolirii sclavia. Anterior 
dezrobirii, ţiganii apar în documente sub denumirea de ţigan.-i şi gavaon,-i; ma 
fiind întâlniți şi sub forma de robi sau sclavi, sau folosindu-se de numde 
grupului, (rudari, căldărari, lăieşi etc). Identificare lor de către istoric este astfel 
uşoară şi sigură. 

Dezrobirea a şters în linii mari în documentele administrative diferenţele 
dintre ţigani şi restul cetăţenilor. În anii ce au succedat reformei ei vor fi numiţi 
emancipaţi, termen care ne ajută, ştiind astfel că avem de-a face cu foşti sclavi. 
Marea majoritate a ţiganilor dispare din textul documentelor, vorbindu-se despre 
e1 doar în cazuri singulare, ajunse în atenția Administraţiei şi unde se specifică 
etnia țigănească. Titlurile dosarelor din arhive îi încadrează însă în categorii 
generale, alături de români sau străini, fiind astfel necesară căutarea în textul 
documentelor pentru a-i identifica. Am întâlnit şi consultat asemenea dosare la 
secțiuni despre vagabonzi, cetăţeni români decedați în străinătate, liste de 
pasageri ce traversează frontiera, documente stati sti ce etc. 

Robia a fost tratată foarte pertinent, în aspectele sale generale, de loan 
Perez, Boris Scurtulescu, George Potra, Viorel Achim. Am considerat necesar 
nuanţarea anumitor aspecte legate de căderea în robie, mecanismele sae 
€conomice şi factorii de decizie în pronunţarea eliberarii. Nu am putut trece 
peste controversa rromţigan sau a lipsei complete de locuri ale memoria 
rămase din aceea perioadă, dar trecute astăzi sub tăcere. Poate singura şi cea mai 
folosita imagine în vestul Europei, cu trimitere directă la sclavie, este acel afiș 
de vânzare al unui grup de sclavi, un fals pe cât de grosolan, pe atât de cunoscut. 

Pentru perioada acoperită de colecţiile DRH/DIR, documentele au fost 
studiate integral, în pofida repetării acestora prin numeroasele întăriri succesive 
acordate mănăstirilor şi boierilor. Secolul XVII aduce informaţii mai bogate, 
eventual din unele documente pierdute astazi, inclusiv pentru documentele 
anterioare, ce se găsesc reamintite în majoritatea cazurilor de schimbări de 
donmie. 

Regimul economic al sclaviei l-am facut vizibil între anii 1593-1653, 
deoarece documentele cu informaţii utilizabile privind preţurile se multiplică, 
comparativ cu perioada anterioară, cuprinde 6 decenii şi permite o împărțire 
pertinentă a perioadei. 

Selecţia surselor, pentru documentele nepublicate, s-a făcut după 
criteriul noutăţii informaţiei şi al relevanţei conţinutului. Am căutat cu precădere 
dosare şi documente din care reieşea politica Administraţiei pentru sclavi şi 
emancipaţi, momentele turbulente din preziua dezrobirii, cum este cazul 
dosarului despre expulzarea netoților. M-am orientat, după dezrobire, către 


dosarele ce tratau cazuri de vagabondaj, de mobilitate și de aşezare a rromilor, 
detrecere a frontierelor de stat. 


Capitolul |. Privire istorică asupra rromilor, 
istoriografie 


Rromii. Repere în istoriografia românească şi europeană 


Vechile prejudecăţi nu mor peste tot şi imediat, dar important este că 
interesul istoric a creat o breşă, suficient de mare, pentru ca istoria critică să-şi 
oțelească mijloacele de care fusese lipsită. 

(H. Moniot, L'histoire des peuples sans histoire)” 


Pomind de la Michael de Certeau, ce considera cunoaşterea trecutului ca 
făcând parte integrantă din prezentă, scrierile istorice despre rromi, 
complementar povestirii, nu fac altceva decât să pună în evidenţă, prin structura 
lor, atitudini ale istoricului de azi, tributar de cele mai multe ori societăţii în care 
S-a format. Prin intermediul înregistrărilor trecutului, sub diverse forme, citim în 
acelaşi timp subiectul şi autorul. Astfel 'romii sunt văzuţi şi traduşi lectorului în 
varii ipostaze, în tonuri duale de alb şi negru, de gri confuz sau puternic 
Colorate, în funcţie de ambientul aplecării critice. 

Interesul arătat rromilor de către oamenii de cultură europeni este 
manifestat odată cu pătrunderea lor, în cursul secolelor XIV-XV, pe bătrânul 
continent. Având un mod de viaţă şi obiceiuri sensibil diferite de cultura 
europeană, prezenţa lor declanşa curiozitatea întregii comunităţi din vecinătatea 
locului unde se aşezau. În documentele din spaţiul central şi vest-european sunt 
numiţi “egipteni” sau “saraceni” şi afirmă că sunt creştini aflaţi în pelerinaj spre 
Ierusalim şi că au rătăcit drumul. Ipoteza venirii lor din Egipt a avut o largă 
circulaţie în Europa şi în ţările române. Existau şi opinii care-i legau de 
subcontinentul indian, însă de circulaţie redusă. În spaţiul românesc, posibil cea 
mai veche atestare a originii indiene s-a păstrat de la un italian”, ce intrase în 
slujba principelui Transilvaniei, loan Sigismund Zapolya. Este foarte probabil 
ca aceste concluzii să fi apărut în urma contactului direct cu acele comunități 
nomade de rromi ce puteau păstra, pe cale orală, amintirea originii lor indiene. 
Lumea ştiinţifică a ajuns şi ea la aceeaşi opinie trei secole mai târziu, în urma 


7 ]agues Le Goff, Pierre Nora, editori, Faire de I'histoire. Nouveaux probl&mes, nouvelles 
approches, nouveaux objets. Paris, Editions Gallimard, 1974, p. 151. 

3 Michel de Certeau, L'criture de "histoire, Paris, Editions Gallimard, 1975, p. 171. 

9 Este vorba despre Giovan Andrea Gromo (1518-după 1567), ce se afla în anul 1564 în slujba 
principelui transilvan. Descriind naţiunile aflate aici, el notează următoarele: „cea de-a cincia 
naţiune e a ţiganilor, care se găsesc în număr mare şi sunt răspândiţi în diferite cete prin toată 
ţara, ducând acelaşi fel de viaţă ca şi în Italia, adică trăind din mici traficuri şi din furt. Cu toate 
acestea ei sunt folosiţi în infanterie ca drabanţi, căci aşa se numesc soldaţii pedeştri. ... Ei se 
trag din India şi mai trăiesc încă până în timpul de faţă în religia ţării lor de baştină <deşi> 
mărturisesc <pe faţă> religia creştină.” (text publicat în Călători străini despre Ţările Române, 
vol. II, Editura Ştiinţifică, Bucureşti, 1971, p. 337-338) 

cercetărilor de natură lingvistică făcute de teologul maghiar Wăli Istvân şi apoi 
de H.M.G. Grellmann şi Franz Miklosich19. 

În epocă, lucrările de istoria rromilor s-au bazat puternic pe informaţia 
lingvistică şi pe observaţiile personale asupra modului lor de viaţă. Între 
intelectualii români, prima contribuție de acest gen o avem de la Mihail 
Kogălniceanu. Esquisse sur l'histoire, les noers et la langue des Cigains, 
apărută în 1837 la Berlin!!, îmbină date istorice, lingvistice? şi etnografice 
preluate din alte lucrări de profil, cu observaţiile proprii, realizate în Principatele 
Române. Este o lucrare valoroasă care oferă informaţii interesante despre viaţa 
şi obiceiurile rromilor din Moldova aflaţi în pragul dezrobirii. 

Deceniile de mijloc ale secolului XIX au în centrul disputelor de idei 
problema emancipării romilor, robia fiind văzută ca o mare “ruşine” pentru 
imaginea poporului român. În spiritul vremii, revoluționarii paşoptişti, în 
proclamația de la 11 iunie 1848, declarau libertatea rromilor dar fără să prevadă 
alte măsuri de emancipare, în afara modificării condiţiei juridice: “Poporul 
român leapădă de pe sine neomenia şi ruşinea de a ţine robi, şi declară libertatea 
țiganilor particulari. Cei care au suferit până acum ruşinea păcatului de a avea 
robi sunt iertaţi de Poporul român.” Informaţii esenţiale despre dezrobire 
găsim la Gheorghe Bibescu!“, domnitor român ce şi-a legat nume de 
eliberarea sclavilor domniei şi ai mănăstirilor din Ţara Românească. 

Odată realizată emanciparea juridică, informaţiile despre rromi se rezumă 
la problemele cauzate de nomazi şi la nivelul social scăzut al sedentarilor. 
Există numeroase documente de arhivă despre mişcările de populaţie ulterioare 
momentului abolirii sclaviei, în special despre migrarea în mediul urban şi 
treceri peste graniţă. Şi articolele din presă aduc unele amănunte, mai ales cu 


10 A fost constatarea întâmplătoare, de natură lingvistică, făcută de teologul maghiar Wăli 
Istvân, aflat la studii de specializare în Olanda, privind asemănarea dintre limba vorbită de 
foştii lui colegi indieni (malabrezi) şi cea vorbită de rromii din Ungaria. Apărută într-o 
publicaţie vieneză în anul 1776, H.M.G. Grellmann a preluat informaţia, a susţinut-o şi a 
dezvoltat-o, iar Franz Miklosich a identificat, acum mai bine de un secol, în lexicul rom 
elemente afgane, persane, armeneşti, turceşti, greceşti, slave, româneşti etc (c.f. G. Sarău, 
Rromii, India şi limba romani, Bucureşti, Editura Kriterion,1996, p. 89, şi V. Achim, op. 
cit., p. 16). 

1 Lucrarea a fost tradusă în 1840 în germană, iar în limba română de Gh. Ghibănescu, cu titlul 
Schiță despre țigani, laşi, 1900. 

12 În traducerea românească lucrarea are un vocabular rom-român de 806 cuvinte. 

53 M. Kogăniceanu, Schiţă despre țigani, p. 46. 

14 Gheorghe Bibescu (n. 1804, Craiova - d.iunie1873, Paris), a fost dormitor în Ţara 
Românească: 1 ianuarie 1843 - 13/25 iunie 1848. 

15 Bibescu R&gne de Bibesco, par le prince Georges Bibesco, tome |, II, Paris, Librărie Plon. 
Tome premier: Correspondance et documents 1843-1856 (1893); Tome deuxieme Lois et 
dâcrets. 1843-1848. 


reprezentațiile lăutarilor peste hotarde România 16. Demersul ştiinţific a lipsit 
însă cu desăvârşire. Un pas mic pe un drum atât de mare a fost făcut de avocatul 
craiovean Michail T. Stătescu!, secondat, la mai puţin de un deceniu, cu o 
lucrare la fel de modestă, de preotul bucovinean Dimitrie Dan!%. Numeroase 
lucrări de memorialistică, nuvele, piese de teatru sau poezie formează pete de 
culoare în acest peisaj de iarnă al scrierilor istorice şi literare despre Iromi 19. 

În România modernă şi contemporană, Istoria, văzută ca un mijloc de 
cultivare a identităţii naţionale, va rezerva puţine rânduri minorităţii rromilor. 
Acolo unde apar, informaţiile sunt reduse cantitativ şi complet marginale. Un 
exemplu relevant este Nicolae Iorga, ce se rezumă la câteva consideraţii despre 
rromi, acestea fiind de fapt complementare informaţiilor despre geneza statelor 
medievale româneşti. În monumentala sa lucrare, Istoria Românilor, marde 
istoric pune venirea rromilor în "Țările Române pe seama dominaţiei mongolilor 
asupra acestor zone. Mongolii ar fi adus cu ei, ca potcovari şi lăutari, pe țigani. 
Numele lor este în legătură cu oaia figaie, neagră. Eruditul istoric consideră că 
rromii au primit numele de “romi” în mediul grecesc” şi că au venit din Rusia 
sau din părţile greceşti “întotdeauna însă printr-o mijlocire tătărească”21. 
Acessta S-ar fi întâmplat în condiţiile în care voievodul Bogdan şi fiul său, 
Laţeu, continuă izgonirea tătarilor şi le opresc țiganii ca robi 2. 

Singurele studii sistematice, până la declanşarea celui de-a Doilea Război 
Mondial, sunt cele de antropologie efectuate de Eugene Pitard, în urma a nu 
mai puţin de şapte lungi deplasări în Balcani, în cursul cărora a efectuat 
diverse observaţii asupra rromilor din Dobrogea şi din vechiul Regat, uneori 
având alături personalităţi autohtone interesate, la rândul lor, de diversitatea 
grupurilor de rromi. Amintim aici cercetările efectuate la Comarnic şi Sinaia, 
în compania prinţului Gheorghe Bibescu, la Câmpina (1899), alături de 
profesorul Istrati, în aceea vreme ministrul Intrucţiunii Publice. In Dobrogea 
a avut ocazia să-l întâlnească pe locotenentul Gheorghe-loan Cantacuzino, 
aflat la comanda Batalionului de Vânători N" 2, unitate care încorporase 


cca 
1 


16 Un exemplu este articolul apărut în ziarul Adeverul, din 8 iunie 1891 (anul III, N” 850), în 
care se aduc elogii unui mic taraf de lăutari ce au concertat la Amsterdam. Aceştia erau într-un 
turneu prin Franţa, Germania şi Ţările de Jos, iar pentru anul următor, 1892, îşi propuneau să 
participe la Expoziţia din Chicago. 

1 Michail T. Stătescu, Încercări asupra originei Țiganilor, Craiova, Librar, Editor şi Tipograf, 
Filip Lazăr, 1884. 

18 Dimitrie Dan, figanii din Bucovina, Cernăuţi, 1892. 

19 Fragmente din principalele opere literare au fost selecţionate şi publicate de Vasile Ionescu, 
ed., O mie de ani de singurătate. Rrorrii în proza românească, Editura Centrului rromilor 
pentru politici publice „Aven Amentza”, Bucureşti, 2000, într-un efort mai amplu, prezent în 
cadrul colecţiei Restituiri. 

% Nicolae lorga, Istoria Românilor, Bucureşti, Editura Enciclopedică 1993, p. 102. 

21 |bidem p. 110. 

2 Ibidem, p.179. 

numeroşi soldaţi rromi. Lucrarea de căpătâi despre rromi va apărea în anul 
1932, la Geneva, sub titlul Les Tziganes ou Bohâmiens. Recherches 
anthropologiques dans la Peninsule des Balkans.% 

Prima sinteză de istoria rromilor datează de la sfârşitul deceniului 4 al 
secolului trecut şi poartă semnătura doctorului în litere George Potra?*. Valoarea 
lucrării este dată, în principal, de informaţiile despre viaţa, ocupațiile, 
obiceiurile şi tradiţiile rromilor, situaţia lor din perioade interbelică. În demersul 
său, G. Potra a fost precedat de C. ].. Popp Serboianu.2% 

Sub impulsul profesorului lon Perez, profesor de istoria dreptului vechi 
românesc la Universitatea din Bucureşti începând cu 1920, sunt realizate două 
teze pentru doctorat, semnate de Boris Th. Scurtulescu”S şi Adalbert Gebora?, 
asupra situaţiei juridice a rromilor din Ţările Române şi din Transilvania. lON 
Chelcea, în plin război mondial, publică o monografie rămasă drept referință 
până astăzi. 

Robu din Ţările Române, sunt tratați superficial de Constantin C. 
Giurescu, în remarcabila sinteză în trei volume Istoria Românilor. Sunt date 
corect primele menționări documentare ale rromilor în spaţiul românesc, dar 
consideră, ca și Iorga, că rromii „au venit cu tătarii, aduşi de aceştia” şi au 
rămas robi ai domnului care-i dăruieşte mănăstirilor şi boierilor. 

În volumul al treilea se aminteşte existenţa robiei doar în cazul rromilor, 
tătarii dispărând din documente, şi sunt notate principalele acte juridice 
domnești care au influenţat statutul juridic al robilor rromi%: Anafora din 1766 
din Moldova ce hotăra menţinerea integrităţii familiei ţiganilor, căci “şi ei sunt 


% Eug&ne Pitard, Les Tziganes ou Bohâmiens. Recherces anthropologiques dans la 
Peninsule des Balkans, Societe Generale d'! mprimerie, Genăve, 1932. 

24 Lucrarea, purtând titlul Contribuţiuni la istoricul țiganilor din România, apare în anul 1939 la 
Bucureşti la Fundaţia regelui Carol I şi toate cele 378 de pagini reprezintă o contribuţie 
valoroasă pentru studiul minorităţii rromilor. Conţine 82 regeste de documente și 156 de 
documente întregi cu informaţii semnificative despre viaţa sclavilor rromi din Principatele 
Române. Deosebit de interesante pentru cercetători se dovedesc explicarea toponimelor specific 
rome şi vocabularul rom-român, atât cât a reuşit să adune la vremea aceea. 

2 C. |. Popp Serboianu, Les tsiganes. Histoire, ethnographie, linguistique, granmraire 
dictionnaire, Paris, Payot, 1930. A fost lider al mişcării rome asociative din perioada 
interbelică, oponent al lui Gheorghe Niculescu, preşedintele Uniunii Generale a Rromilor 
din România, principala asociaţie a rromilor. 

2 Boris Th. Scurtulescu, Situaţia juridico-economică a ţiganilor din principatele române, 
teză pentru doctorat, Iaşi 1938. 

27 Adabert Gebora, Situaţia juridică a ţiganilor din Ardeal (teză de doctorat), Bucureşti, 
Tipografia de Artă Leopold Geller, 1932. 

23 lon Chelcea, Țiganii din România. Monografie etnografică, Bucureşti, Imprimeria 
Institutului Statistic, 1944. 

29 Constantin C. Giurescu, Istoria Românilor, vol. II, de la Mircea cel Bătrân şi Alexandru cel 
Bun până la Mihai Viteazul, Bucureşti, Editura All, 2000. 

3% |bidem, vol. III, p. 511. 

făcuţi tot de Dumnezeu ca şi ceilalți oameni şi este mare păcat de a fi împărțiți 
ca nişte dobitoace”; Hrisovul din 1785 a lui Alexandru Mavrocordat, care 
desfiinţa înrobirea prin căsătorie şi Hrisovul domnesc de aşezământ din 1793 a 
lui Mihai Şuţu ce legiuia ca ţiganii domneşti (ursarii şi lingurarii) să nu mai fie 
obiect de danie către boieri sau mănăstiri. Robia este rezumată, ca şi la alți 
autori, doar la atât, pe parcursul a două pagini. 

Singura analiză de micro-istorie rămâne cercetarea doamad Olga 
Cicanci?l. Autoarea prezintă viaţa robilor ITomMi ai mănăstirii moldovene Secul, 
reconstituită în urma cercetării documentelor din fondul de arhivă al mănăstirii, 
majoritatea acestora făcând referire la robii rromi. Apar termeni noi ca “şerbi 
ţigani de-ai mănăstirii” şi este remarcată capacitatea juridică a robilor rromi dea 
“încheia contracte sau angajamente cu egumenii mănăstirii”, rromii angajându- 
se “să muncească, să nu mai fugă, să nu se mai răscoale”, drept semnătură 
punând degetul. Formele de protest utilizate de robii rromi în faţa condiţiilor 
inumane de muncă şi de viaţă la care erau supuşi mergeau de la a se ascunde şi a 
evita murxkile, la fuga de pe moşii şi la revolta împotriva vătafilor şi a 
egumenului mănăstirii. Documentele conţin şi informaţii despre regimul de 
muncă a robilor şi obligaţiile la care erau supuşi de către mănăstire. Statul 
feudal nu reglementa în nici un fel munca robilor, astfel că egumenii mănăstirii 
ajungeau să stabilească durata de muncă la o săptămână din trei, fapt nerespectat 
întocmai în majoritatea situaţiilor. 

Comunismul a închis, direct sau indirect, drumul către astfel de cercetări, 
fiind imposibil ca o sinteză de istoria rromilor să treacă de cenzură şi să fie 
publicată. 

Perioada postcomunistă este mai fecundă editorial, dar multiplicarea 
aparițiilor editoriale nu a fost dublată de calitativ. O serie de lucrări apărute în 
anii '90 pot crea impresia unui adevărat reviriment istoriografic, nefiind altceva 
decât o impresie falsă, indusă de numărul relativ mare de apariţii, comparativ cu 
perioada precedentă. Lucian Cherata%?, Tudor Amza, dr. M. Băcanu*, Niculae 


31 Vezi Aspecte din viaţa sclavilor de la mănăstirea Secul în veacurile XVII-XVIII, în „Studii şi 
articole deistorie”, vol. X, 1967. 

* Lucian Cherata, Istoria țiganilor, Bucureşti, Editura Z, 1994, cu rezumat în limbile 
franceză şi engleză. Autorul reia teoriile lui lorga despre venirea rromilor în Țările Române 
prin filieră tătărească, dar acceptă şi proveniența sud-dunăreană a unei părţi a Iromilor, În 
contextul existenţei unui număr mare de robi rromi aflaţi aici încă din vremea lui Mircea cel 
Bătrân. Datarea documentară a rromilor în Moldova este preluată de la Kogălniceanu ca fiind 
anul 1417, ceea ce este greşit, pentru acest an neexistând vreun document care să amintească 
despre ţigani. Documentele folosite în analiza istoriei medievale rome din spaţiul românesc sunt 
adunate în principal din lucrările lui Dimitrie Dan, George Potra, Nicolae Iorga, ceea ce 
dovedeşte o cercetare superficială care nu putea avea alt rezultat decât o istorie a rromilor 
lacunară, simplistă şi scrisă cu neprofesionalism. Gramatica limbii romani şi dicționarele “ţigan- 
român” şi “român-ţigan”, tratate în partea a doua a lucrării, nefiind specialitatea noastră, ne 
abţinem în a face comentarii pe marginea lor. 

Crişan35 şi-au legat numde de istoria rromilor dar fără a aduce un aport real la 
îmbogățirea subiectului. Țiganii/rromii sunt obiectul unor cărțulii ieftine în 
conţinut, în care se vehiculează cu ușurătate ipoteze de-a dreptul 
fantasmagorice, fără nici o bază documentară, Ci cel mult folclorică. 

Istoricul Neagu Djuvara“ în capitolul şapte al lucrării citate în notă şi 
tradusă în limba română sub titlul: Între Orient şi Occident. Țările române la 
începutul epocii moderne (1800-1848), face apel la memoriile boierilor, 
proprietari de robi, de la jumătatea secolului al XIX-lea neexploatate până 
atunci. Autorul descrie situaţia rromilor din Principate şi trasează câteva 
coordonate esenţiale în configurarea cadrului social în care se aflau țiganii la 
momentul dezrobirii. Este o abordare romantică de natură a sensibiliza prin 
reaatarea dramelor amoroase datorate robia (figănuşa din iatac şi răzbunarea 
rândaşului Grigore; Bucătarul francez al Doamnei Profira Cantacuzino şi 
emanciparea celor din urmă robi din Moldova), neomiţându-se amintirea 
situaţiei juridice în care se aflau robii şi estimările de epocă despre numărul lor. 
Acestui tip de întâmplări autorul le dă valoare definitorie în modificarea 
percepţiei Clasei stăpânitoare despre situaţia robilor ţigani, fapt ce va duce, în 
consecinţă, la eliberarea lor. 


3 Tudor Amza, Țiganii. O lume a contrastelor, Bucureşti, 1994. Autorul consideră în lucrarea 
sa că cercetarea arhivelor oferă suficiente probe “spre a reface istoria, aşa cum a fost”, lucru 
discutabil, fiind cunoscută puţinătatea izvoarelor documentare de secol XIV-XVII din Ţările 
Române, comparativ cu alte state din Europa de Vest. Lipsa aparatului critic dă o notă de 
amatorism lucrării. Același autor, în lucrarea Țiganii, necunoscuţii de lingă noi, Editura Atlas 
Lex, Bucureşti, 1996, avansează date foarte clare ale migrării rromilor din India şi are o 
siguranţă a corectitudinii ipotezelor sale, care ne duce cu gândul la articolele de ziar. 

3 Dr. M. Băcanu, Țiganii — minoritate naţională sau majoritate infracţională, Bucureşti, 
Editura Bravo - Press, 1996. Lucrarea se înscrie în aceiaşi linie mediocră a majorităţii 
scriiturilor ce au abordat acest subiect după anul 1989. Lipsa completă a aparatului critic şi a 
bibliografiei, cu toate că sunt citate surse variate şi posibil interesante, ridică numeroase semne 
de întrebare în privinţa corectitudinii reproducerii lor şi a justeţei interpretării. S-a dorit găsirea 
de răspunsuri la numeroase întrebări precum: cine sunt rromii, răspândirea lor în teritoriul ţării, o 
scurtă istorie a rromilor din România, seminţii şi neamuri de rromi, situaţia lor actuală. Analiza 
nivelului dezvoltării materiale, culturale şi politice a rromilor din perioada contemporană este 
realizată destul de bine şi prezintă amănunte importante pentru cercetătorul interesat de situaţia 
anilor '90. 

35 Niculae Crişan, Țiganii. Mit şi realitate, Bucureşti, 1999. Istoria sa nu reprezintă o modificare 
substanţială, la nivel de metodă şi conţinut, comparativ cu marea majoritate a lucrărilor care s-au 
scris înainte, ea încadrându-se în rândul cercetărilor nepretenţioase pe această temă. 

35 Neagu Djuvara, Le pays roumain entre Orient et Occident. Les principautes danubiennes au 
debut du XIX-eme siecle - Publications Orientaistes de France, 1989; varianta românească 
apărută la Humanitas, în 1995, sub titlul: Între Orient şi Occident. Țările române la începutul 
epocii moderne (1800-1848), sub traducerea Mariei Carpov. Pentru prezenta lucrare am utilizat 
ediţia a 4-a a traducerii româneşti, ed. Humanitas, 2006. 

Continuarea istoriografiei din perioada interbelică începe cu Viorel 
Achim”, figură principală între romologii actuali europeni. Sursele valorificate 
sunt bogate şi combină lucrări scrise de autori români şi străini cu informaţia 
documentară de arhivă. Contextul european beneficiază de informaţii pertinente, 
în principal găsite la Angus Fraser* şi Francois de Vaux de Foletier*. Deşi a 
avut drept rezultat umplerea multor goluri existente în acest segment 
istoriografic, pentru perioada medievală şi modernă, lucrarea se dovedeşte, în 
mare măsură, tributară lucrărilor apărute în perioada interbelică, amintite mai 
sus. Numeroşi intelectuali și activiști rromi i-au reproșat persistența unor 
stereotipuri prezente în text, care nu s-au Mai regăsit în contribuţiile ulterioare 

Pe ţigani îi regăsim la Corneliu Tamaş“, într-o lucrare echilibrată, de tip 
evenimențţial, construită pe documente culese din Arhivele judeţului Vâlcea. El 
se apropie, prin metodologie şi prin cantitatea de documente redată, mai degrabă 
de Potra, decât de Achim. Silviu Costache şi Daniel Dieaconu“l propun O 
abordare „istorico-geografică” a prezenţei rromilor, a cărei principală 
caracteristică este abordarea interdisciplinară lipsită de densitate informaţională. 
Problematica anunţată suferă de aprofundare şi se mulţumeşte, în numeroase 
rânduri, cu informaţii generale. 

Contribuțiile istorice majore se opresc la profesorii Costache şi Dieaconu. 
Nu am luat în considerare tezele de doctorat recente, cum este aceea a Venera 
Achini?, şi tipărirea de surse, privind cu precădere situaţia rromilor în perioada 
cela de-a doua Conflagraţii mondiale. O parte dintre acestea, în măsura în care 
S-au constituit în surse pentru lucrarea de față, sunt prezente în Bibliografie. 


37 Viorel Achim, op. cit. anterior. 

% Angus Fraser, Țiganii: originile, migraţia şi prezenţa lor în Europa, traducere din engleză 
de Dan Şerban Sava, Bucureşti, Editura Humanitas. Titlul original în limba engleză este The 
Gypsies, conţine bibliografie şi note. A fost editată în anii 1992, 1995, 1996, 2008, 2010. 
Ediţia pe care am consultat-o este cea din 2010. 

3 Frangois de Vaux de Foletier, Les Tsiganes dans |'ancienne France (Academie frangaise, prix 
Broquette-Gonin) - Paris, Soc. d'&dition geographique et touristique, collection „Connaissance 
du monde” , 1961; Mille ans d'histoire des Tsiganes (Acadâmie francaise, prix Broquette- 
Gonin) - Paris, collection „les grandes &tudes historiques”, 1970; Les bohâmiens en France au 
XIXe si&cle, Paris, Edition Jean-Claude Latt&s, 1981; Le monde des tsiganes, &ditions Berger- 
Levrault, 1983. 

4 Corneliu Tamaş, Istoria țiganilor din Țara Românească 1241-1856 - 600 de ani de atestare 
documentară, Bucureşti, Ed. Oscar Print, 2001. 

41 Costache Silviu, Dieaconu Daniel, Rromii (țiganii) din România. Abordare _istorico- 
geografică, vol. 1, Editura Universitară/Cetatea Doamnei, Bucureşti/Piatra Neamţ, 2011. 

* Venera Achim, Țiganii din principatele române în epoca dezrobirii (1830-1860): Aspecte 
economice şi statistice, teză de doctorat sub conducerea prof. univ. dr. Maria Mureşan, cu 
rezumat în limba franceză, Bucureşti, ASE, 2005. 

Dintre istoricii europeni ai secolului a XIX-lea amintim doi autori de 
referinţă, Paul Bataillard“% şi J. A. Vaillant”. Istoria contemporană a Irormilor în 
spaţiul central şi vest-european este de urmărit, în special, cu ajutorul 
contribuţiilor lui Francois de Vaux de Foletier, Angus Fraser, Henriette Ass&o, 
Marc Bordigoni şi Beatrice Jaulin“5. Cele mai pertinente informaţii lingvistice le 
deţinem de la Marcel Courthiade“S, Gheorghe Sarău” şi Elisabeth Clanet%8. 

Mai sunt numeroase contribuţii de talie şi calitate reduse, ce ar putea fi 
amintite la o eventuală secţiune „diverse”%. 


% Paul Bataillard, Les Derniers Travaux relatifs aux Bohemiens dans |l'Europe orientale, Paris, 
1872. 

+] ean Alexandre Vaillant, Les Rm, histoire vraie des vrais Boh&miens, Les textes essenti als, 
Paris, 1979. 

4%5 Beatrice Jaulin, Les Rom de Montreuil. 1945 - 1975, Les Editions Autrement, Paris, 
2000. 

45 Am avut ocazia să particip la câteva conferinţe unde profesorul Courthiade a luat cuvântul, 
precum şi la discuţii particulare pe care a avut amabilitatea să mi le acorde în perioada 2006- 
2010. 

4! Gheorghe Sarău, Rromii, India şi limba romani, Bucureşti, Editura Kriterion, 1998, are drept 
obiectiv principal studiul limbii şi mai puţin al istoriei rromilor. Abordarea interdisciplinară, 
istoricul studiilor de limbă romani, clarificarea unor probleme ridicate de cercetarea acesteia, în 
principal cele legate de locul limbii romani în rândul limbilor neoindiene, dialectele rome 
vorbite pe teritoriul României etc., prezentate în strânsă legătură cu determinările şi 
condiţionările istorice, configurează un cadru amplu şi bine definit, necesar înţelegerii istoriei 
rromilor. Bibliografia ilustrează bogat lucrări de căpătâi în domeniul cercetării limbii şi istoriei 
rromilor, argumentând, o dată în plus, importanţa lucrării şi necesitatea consultării ei de către 
oricine, specialist sau nespecialist, care doreşte să cunoască mai multe despre rromi. 

4% Clanet Elisabeth, „Fils du « Vent de I'Histoire ». Un autre approche sur I'histoire de la 
migration des ancâtres des Rrons, Sinte et Kal6”, în Etudes Tsiganes, n. 3940, p. 218. 

49 Carte despre rrorri. Cutumă justițiară — judecata de pacea rromilor, editată la “Gorjeanul” în 
anul 2000, poartă amprenta evidentă a formaţiei juridice a lui Nicolae Bobu, unul dintre liderii 
rromi de după anul 1989, şi face parte din teza susţinută de autor în urma absolvirii stagiului de 
pregătire juridică organizat sub egida Înaltului Comisariat pentru Drepturile Omului a ONU, de 
la Geneva şi a Institutului Internaţional pentru Drepturile Omului “Rene Cassin” din Strasbourg. 
În paginile acestei lucrări se încearcă o îmbinare între tradiţia rromilor privind judecata 
țigănească (criss sau divano) cu legile statului de drept, pentru a nu intra în contradicţie una cu 
cealaltă. Discursul este mai degrabă o pledoarie pentru acceptarea criss-ului drept cutumă romă, 
care poate avea un rol benefic pentru comunitatea de rromi şi justiţia statului de drept prin 
îndrumarea părților către împăcare în cazul infracţiunilor civile. Cuprinsul este bogat şi te incită 
la studierea cărţii. Noţiunile generale despre judecata țigănească cuprind analiza interesantă a 
aspectelor “metodologice“ necesare a fi îndeplinite în cadrul criss-ului pentru a se realiza o 
“compatibilitate” cu legile juridice ale oricărui stat de drept. Consideraţiile istorice ale autorului 
trebuie luate cu grijă, deoarece rigoarea ştiinţifică este aproape inexistentă. În realitate, lucrurile 
nu sunt atât de clare pe cât le-a prezentat Nicolae Bobu şi, drept urmare, se întâlnesc unele 
confuzii şi greşeli care dovedesc o cercetare destul de superficială a surselor. De certă valoare 
rămân informaţiile legate de cutuma justiţiară a criss-ului, aşa cum este el întâlnit astăzi în multe 
comunităţi de rromi, mai mult sau mai puţin tradiţionale, experienţa personală, prezentată prin 
prisma formaţiei sale de avocat rom, fiind inedită din multe puncte de vedere. 

Două lucrări dedicate special robiei rromilor“, apărute la “ Editura 
Centrului rromilor pentru politici publice <Aven Amentza>”, reprezintă 
excelente materiale de lucru, în special pentru studenți. Pe lângă acestea 
semnalăm şi un prim volum de documente medievale despre rromi”!, culese de 


Les Tsiganes en Roumanie: des citoyens ă part enticre? (1995), tradusă în limba 
română în anul 1998 în forma: Țiganii din România - o minoritate în tranziţie are ca autor pe 
Emmanuelle Pons şi este o lucrare axată în special pe înţelegerea problemelor rromilor apărute 
în societatea contemporană românească, cauzalitatea lor avându-şi originile, după părerea 
autoarei, în instituţia sclaviei din cele două principate. 

Depăşind majoritatea lucrărilor despre 'romi apărute după 1989 printr-o analiză lipsită 

de stereotipiile prezente la alți autori, Emmanuelle Pons păstrează o linie de mijloc în dreptul 
rromilor. Problemele importante cu care se confruntă minoritatea romă, în special în dreptul 
relaţiilor de conlocuire cu populaţia majoritară şi înapoierea în principal economică, sunt 
analizate cu atenţie, multe conflicte grave petrecute între ITomi şi ne-iTomi regăsindu-se în 
paginile lucrării. Pe ansamblu, se încearcă prezentarea situaţiei rromilor, a problemelor care 
lovesc comunitatea romă din interior şi din exterior şi identificarea cauzelor cele mai importante 
care generează aceste destabilizări colective. 
50 Robia ţiganilor în Ţările Române. Moldova, Bucureşti, Editura Centrului rromilor pentru 
politici publice <Aven Amentza>, 2000, colecţia “Restituiri”, coordonator Vasile Ionescu şi 
include o serie de studii şi documente istorice precum: textele referitoare la robi din legiuirile 
române, prezente la Ion Peretz: Carte românească de învăţătură, Pravila de la Govora, 
Îndreptarea legii, Manuscrisele greceşti, Pravilniceasca condică, Legiuirea Caragea, Codul 
Callimach etc. sunt redate studiile lui Ion Radu Mircea: Termenii rob, şerb şi holop în 
documentele slave şi române; N. Grigoraş: Sclavia în Moldova; Alexandru I. Gonţa: Cercetări 
cu privire la robia ţiganilor din Moldova, în veacurile XIV-XVI; Olga Cicanci: Aspecte din viaţa 
robilor de la mănăstirea Secul, în veacurile XVII-XVIII; T. G. Bulat: Țiganii domneşti din 
Moldova la 1810; Mihăl Kogălniceanu: Schiţă asupra moravurilor şi limbii ţiganilor şi, de 
acelaşi autor, Desrobirea ţiganilor. 

Robia rromilor în Ţările Române. Ţara Românească, apare un an mai târziu sub 
aceleaşi coordonate şi reia textele lui George Potra (Contribuţiuni la istoricul ţiganilor din 
România) şi Boris Th. Scurtulescu (Situaţia juridico-economică a ţiganilor în Principatele 
Române). Foarte valoroase sunt materialele despre ţigani, care cuprind extrase din codurile de 
legi din Ţara Românească şi o serie de documente din secolele XVII, XVIII şi XIX oglindind 
diferite situaţii în care se puteau găsi sclavii ITOITI în raporturile cu stăpânii lor. Se redau mai 
departe diverse studii cu tematică romă şi anume: Gh. T. lonescu - O anaforă din domnia lui 
Constantin Hangerli privind un interesant caz de eliberare din sclavie prin căsătorie; Aurora Ilieş 
- Ştiri în legătură cu exploatarea sării în Ţara Românească până în veacul al XVIII-lea; C. 
Şerban - Contribuţii la istoria meşteşugurilor din Țara Românească: ţiganii rudari în secolele 
XVII-XVIII; C. Şerban - Despre vătăşia lăutarilor din Țara Românească în secolul al XVIII-lea; 
M. Gr. Posluşnicu - O istorie a lăutarilor, Nicolae Iorga - Originea lui Ştefan Răzvan; Ştefan 
Andresscu - Un cuvânt şi o expresie folosite de Mihai Viteazul; Constantin A. Stoide - 
Contribuţia studiului lui Mihail Kogălniceanu la teza de doctorat a lui F. R. Spengler, din 1839; 
Al. G. Sevastos - Un document de epocă despre coarnele pentru tortura robilor; T. G. Bulat - 
Dregătoria armăşiei şi ţiganii la sfârşitul veacului al XVIII-lea, şi Arhimandritul losaphat — 
Discurs pronunţat, la 27 ianuarie 1756, în biserica română din Paris, cu ocazia dezrobirii 
ţiganilor. 

5 Petre Petcuţ, editor, Rromii din România. Documente, Editura ISPMN/Kriterion, Cluj- 
Napoca, 2009, 498 p. 

subsemnatul dintre documentele publicate deja, în scopul facilitării accesului la 
informaţia documentară de bază. Iniţiativa culegerii acestor studii de istoria 
rromilor este remarcabilă şi de un real folos pentru cercetători şi publicul larg, 
realizându-se prin paginile acestor două lucrări despre robie piatra de temelie a 
istoriei medievale a rromilor din cele două principate române. 

În afara lucrărilor amintite aici, numeroşi autori germani, francezi, englezi 
şi italieni, cu opere importante pentru istoria ITOMIlor, oferă cercetătorului o 
bogăţie informaţională extraordinară, în continuă expansiune. 


Trei etnonime ce incită dezbateri : Rrom, Ţigan şi Gavaon 


Țigani sau Rromi, cei doi termeni s-au constituit în ultimul timp într-un 
clivaj ce implică istoric denumiri foarte vechi, date aceluiaşi popor. Puțin 
cunoscut între specialişti şi complet necunoscut de publicul larg este termenul 
Gavaon. Propun alăturarea lui primilor doi termeni, folosind iniţial explicaţia de 
pe site-ul http;//dexonline.ro: „gavasn (-ni), s.m - Ţigan. - Var. găvăun. Dela 
numele propriu Gaba6n”5?. 

Ţigan este cel mai cunoscut şi cel mai răspândit, pornind de la primele 
documente ce S-au păstrat în spaţiul românesc şi până astăzi. Conform acestora, 
țiganii sau aţiganii sunt un grup etnic distinct ce apare în scrierile de cancelarie 
din Țara Românească începând cu 3/16 octombrie 1385, când 40 de sălaşe de 
aţigani sunt dăruite mănăstirii Tismana?. Etimologia termenului este cunoscută, 
provine din grecescul athinganoi”*. Este un popor ce pătrunde în cursul 
secoldor XIV - XV în tot spaţiul european, iar denumirea de ţigan este utilizată 
în majoritatea statelor bătrânului continent. Concomitent, o largă circulaţie 
cunoaşte denumirea de egipteni sau faraoni, în legătură directă cu Egipt, ca 
spaţiu de origine. Lucrând cu surse ce provin din exteriorul comunităţii, istoricul 
surprinde în cvasitotalitatea cazurilor aceşti doi termeni. 

Principala întrebare care se ridică este dacă sunt ei înşişi purtători ai 
denumirilor de ţigani/egipteni sau sunt termeni prin care sunt identificați de 
străini? Nu este uşor de dat un răspuns, însă, dacă luăm exemplul Germaniei din 
secolul al XVI-lea, neunificată teritorial şi lingvistic, în totalitatea documentelor 
istorice întâlnim apelativul zigeuner, fapt ce atestă transmiterea lui de către 
țigani înşişi. O autoidentificare diferită, spre exemplu cea de rromi, ar fi fost 


52 Informaţia prezentă pe http://dexonline.ro este preluată de la Alexandru Ciorănescu, 
Dicţionarul etimologic român (DER), Ed. Universidad de la Laguna, Tenerife, 1958-1966. 

55 Docunrenta Romaniae Historica (DRH), B, Ţara Românească, vol. I, p. 19 - 22. 

3 Athinganos însemnând în greaca medievală - de neatins, cf. 


http:/Awmww.yetymology.comygreek/athi nganos.htmi 

redată ca atare în documentele Ducelui de Saxonia, a Contelui Palatin de Rhine 
sau a Regelui Boemiei. Dar aceasta lipseşte. Şi această constatare este valabilă 
petot teritoriul european. 

O primă ipoteză este că în urma lungii şederi în spaţiul grecesc, subiecții 
noştri au primit şi asimilat denumirea de ţigani/aţigani, pe care au transmis-O 
apoi în Europa. Evoluţia ulterioară dezastroasă a relațiilor dintre țigani şi non 
țigani a condus la încărcarea termenului cu numeroase conotaţii negative ce 
aveau să determine mai târziu dezicerea şi blamarea lui de către o importantă 
parte din populaţia romă. Fracturarea grupului în ţigani şi rromi este interesantă 
şi ţine de mai mulți factori, poate cei mai importanţi fiind factorul istoric şi 
factorul lingvistic. Aceştia doi nu sunt însă complet separați, ci au o sorginte 
comună. Revenind în istorie, cu secole în urmă, contextul economico - sociăd a 
separat grupurile de ţigani în două categorii, cu locuire, obiceiuri, obligaţii 
sensibil diferite. Modul de viaţă întâlnit în comunităţile de ţigani aşezaţi, în sate 
şi pe moşii (vătraşii), a fost mai aproape de cel al familiei ţărăneşti decât al 
grupurilor semi-nomade. Pierderea limbii romani de către o importantă parte a 
vătraşilor este în legătură directă cu prevalarea termenului ţigan în detrimentul 
celui de rom Vorbirea exclusivă a limbii române peste tot, în relaţiile ţiganului 
cu statul şi societatea în care se afla, a dus la pierderea completă a celui de-al 
doilea (rom). 

Grupurile semi-nomade, diferenţiindu-se categoric de vătraşi şi de 
celelalte comunităţi rurale şi urbane, vor păstra nealterate, ca într-un vas închis 
ermetic, obiceiurile, tradiţiile şi limba romani. Evident, orice comunitate umană 
este supusă influențelor, schimbului, transferului cultural. Semi-nomezii au 
realizat toate acestea în interiorul grupurilor. Mai exact spus, şatrele din spațiul 
românesc interacţionau cu şatre din spaţiul austro-ungar şi cu şatre din Imperiul 
Otoman. Acestea, la rândul lor, circulau spaţii vaste şi intrau în contact cu 
grupuri din Orientul Apropiat şi până în Europa de Vest. 

Deosebirile dintre vătraşi şi semi-nomazi, văzute prin ochii celorlalţi, nu 
erau suficiente pentru a-i denumi diferit (ţigani pe vătraşi şi rromi pe semi- 
nomazi) aşa ca a fost utilizat termenul ţigan pentru o definire comună. 
Acceptarea sau refuzul acestuia S-a făcut în funcţie de natura relaţiilor şi 
complexitatea schimbului cultural dintre vătraşi/semi-nomazi şi ceilalți. 

Vătraşii, am amintit deja, erau strâns legaţi prin obligaţiile de muncă 
(sclavi de câmp şi de curte) şi de locuire (aşezaţi în sate ori la curtea stăpânilor) 
de societatea românească. Contactele, transferul cultural şi influenţele de orice 
fel cu grupurile semi-nomade erau minime şi insuficiente iniţial pentru o hrănire 
lingvistică reciprocă. Adăugând şi pierderea parțială a limbii romani, este relativ 
normal că a circulat şi a fost folosit termenul de țigan, în interiorul şi în 
exteriorul comunităţii. 

Semi-nomazii reprezintă o lume aparte, puţin vizibilă şi care a lăsat 
informaţii sărace pe baza cărora să putem încerca explicaţii la întrebările 

numeroase ce caracterizează acest subiect. Nu există nici un studiu privind 
relaţiile dintre şatrele de semi-nomazi aşa că nu putem avea decât o cunoaştere 
fragmentară, construită exclusiv pe evenimenţial (căsătorie, diverse sărbători ce 
reunesc mai multe şatre într-un loc, la o dată anume). Un fapt puţin cunoscut 
este şi rolul şi capacitatea informativă deţinută de numeroase grupuri şi pusă în 
slujba diverselor state europene. Putem nota totuşi o bună organizare şi o 
sensibilitate crescută la transformările de ordin socio-economico-militar ce 
apăreau în aria lor de deplasare. Semi-nomazii au rămas astfel în afara zonei de 
influenţă lingvistică non romani în care se aflau ţiganii aşezaţi. 


Rob = ţigan 


Suprapunerea sclaviei peste o întreagă minoritate etnică în cele două 
principate româneşti a condus la asimilarea ţiganului cu sclavul/robul domnesc, 
bisericesc sau boieresc. |n perioada sclaviei, nu au funcţionat cuvinte distincte 
(rob şi ţigan) pentru a separa cele două categorii. Acest fapt a fost acceptat şi 
asimilat de ţiganii în cauză, în pofida încărcăturii lui negative. Că aceasta din 
urmă a existat încă de timpuriu, în sclavia românească şi în afara ei, ne-o atestă 
mai multe situaţii din care voi aminti doar două. Primul exemplu este din anul 
1576, în Transilvania, când morarii braşoveni chemau la judecată pe morarul 
din Hălchiu care îşi făcuse o breaslă de ţigani. Nuanţarea ulterioară, că 
doar S-ar asemăna cu o breaslă de ţigani, nu-i suficientă pentru achitarea lui, 
judecătorul acordându-i un termen necesar dovedirii celor afirmate, în caz 
contrar urmând a fi pedepsit. Din păcate nu am găsit informaţii despre 
derularea ulterioară a conflictului. Deosebit de interesant ar fi fost să 
cunoaştem cu exactitate atributele ce însoțeau în epocă asocierea cu ţiganii. 
Situaţia din Țara Românească este puţin mai detaliată din această 
perspectivă. Domnitorul ţării, Matei Basarab, la 28 septembrie 1639, întărea 
căpitanului Costandin Gălăţeanul seliştea Broştenilor de pe Mostişte, anume 
partea numită Țigănească (s. n.). Partea de selişte primise numele de 
Țigănească deoarece „toţi oamenii din această silişte au fost cnezi cu ocinile 
lor (ţărani liberi, posesori de pământ - s.n.), iar în zilele domnului, moştenii 
satului Broşteni, pentru câţiva oameni răi şi fugari (s.n.) de bir şi de dajdia 
bisericească, au fugit, rămânând delniţele şi casele pustii, şi văzând domnul 
viclenia (s. n.) lor a miluit cu ele pe Costantin căpitanul pentru dreaptă şi 
credincioasă slujbă domnului şi ţării”. Atributele de răi, fugari şi vicleni 


55 Hălchiu este o localitate de lângă Braşov; în principatul Transilvaniei, robia ţiganilor 
neexistând aici sub formă instituţionalizată precum în Țara Românească şi în Moldova. 

55 Catalogul Documentelor Țării Româneşti din Arhivele Naţionale (CDTR), vol. IV (1635- 
1639), întocmit de Marcel-Dumitru Ciucă, Doina Duca-Tinculescu şi Silvia Vatafu-Gaitan, 

par să aparţină ţiganilor, sclavi ai domniei, Bisericii şi particularilor. Fuga 
era principala modalitate de contracarare a nenumăratelor abuzuri 
administrative, pentru ţărani şi pentru sclavi în aceeaşi măsură. Atribuirea 
denumirii de țigănească, pentru o moşie locuită integral de ţărani români (ce 
erau răi, fugari şi vicleni - asemenea ţiganilor) atestă o stigmatizare deja 
puternic înrădăcinată în limbajul administrativ al secolului al XVII-lea. 
Cazul anterior, cel al morarului din Hălchiu, dovedeşte prezenţa aceleiaşi 
stigmatizări a ţiganilor, cu şase decenii mai devreme şi într-un spaţiu social 
diferit. Toate categoriile sociale, de la ţărani şi până la nobili, împărtăşesc 
opinii negative despre ţigani. Oprobriul ce apăsa asupra denumirii de ţigan 
este sesizat şi de călătorii străini, indiferent de epocă. În deceniul doi al 
secolului al XIX-lea, diplomatul britanic Wilkinson remarca în mod just „cu 
toate că ţiganii alcătuiesc aici o parte atât de însemnată a comunităţii, ei sunt 
priviţi cu cel mai mare dispreţ de către ceilalţi locuitori care, într-adevăr se 
poartă cu ei puţin mai bine decât cu animalele, şi epitetul insultător de Hof 
sau Oricare altul echivalent ar putea fi tolerat mai uşor decât acela de 
țigan”.5! 

Circulaţia intensă din epocă va facilita răspândirea rapidă a încărcăturii 
apelativului țigan. Nu doar în spaţiul românesc, ci şi în toată Europa şi în 
Imperiul Otoman denumirea de ţigan este de evitat. Înlocuirea acestuia cu cea 
de Rom, care pune atâtea probleme în zilele noastre, datează din Evul Mediu şi 
ține de mai multe aspecte. Credem că acest fapt s-a petrecut în spațiul 
grecesc/otoman. Sunt mai multe păreri în privinţa originii denumirii etnice de 
Rom/Rromi. Există mai multe cuvinte foarte apropiate şi care erau folosite în 
acelaşi spaţiu geografic şi temporal. Romaioi li se spunea grecilor bizantini, 
Rumi erau grecii pentru arabi, în acelaşi fel erau denumiți turcii de către indieni 
şi nu în ultimul rând Romaniotes desemna pe evreii elenizaţi. 

Țigan nu are nici o semnificație în limba romani, fiind o denumire 
acordată foarte posibil de către greci. În schimb, numeroşi alţi termeni sunt mult 
mai apropiaţi de romani şi implicit cu mai multă semnificaţie. Romare înţelesul 
de bărbat, soţ în limba romani. Asemănarea sa puternică cu Rum în răstimpul 
posibilei lor şederi în acest sultanat, sau cu rormaioi, cetăţean al Imperiului 
Bizantin, a rezultat într-o preluare normală a termenului de Rom pentru 
autodenumire etnică. Imperiul Bizantin era numit şi Romania, iar partea lui 
balcanică, după cucerirea otomană din secolul al XIV-lea, va fi cunoscută până 


Bucureşti, Direcţia Generală a Arhivelor Statului din Republica Socialistă România, 1981, doc. 
1554. 

57 William Wilkinson, Relaţiile despre principatele Țării Româneşti şi Moldovei, în „Călători 
străini despre Ţările Române în secolul al XIX-lea”, serie nouă, vol. 1 (1801-1821), Editura 
Academiei Române, Bucureşti, 2004, p. 655. 

53 Conform http://fr.wi ki pedia.orgy/wiki/Sultanat_ de Roum Sultanatul de Rum (adică al ţării 
rorranilor) a fost întemeiat de turcii selgiukizi în Anatolia între 1077 şi 1307. 

în secolul al XIX-lea drept Rumelia. Locuind în Sultanatul de Rum şi în 
Romania, rromii (adică bărbaţii) şi romniile (adică femeile) au extins în mod 
natural înţelesul casnic, de individ al termenului la unul de grup. Influenţa 
grecească este vizibilă şi în dreptul cuvântului ţară, în limba romani - them 
Imperiul Bizantin era împărţit, de la sfârşitul secolului al VIII-lea, în diviziuni 
administrative numite theme. Ţara lor fiind o zhemă din cadrul Romania, d nu 
se pot numi altfel decăt rromi. Acest fapt semnifică o ruptură cu spaţiul indian şi 
adoptarea unei noi patrii, prin alăturarea termenilor de rom/romni 
(bărbat/femeie) la cel de them (ţară). „Din punct de vedere politic, prin termenul 
de "romani" - romaioi sunt desemnaţi toţi cei care în trecut sau în prezent s-au 
aflat sau se află în situaţia de a fi supuşi împăratului. Altfel spus, cetăţenii 
romani, deveniți creştini începând cu Constantin cel Mare şi caracterizați printr- 
o serie de trăsături nu doar politice, ci şi culturale şi religioase. EI poate fi 
aplicat şi romanilor din vremea lui Caesar, locuitorilor de limbă greacă din 
Constantinopol din vremea lui Iustinian sau Heraclius, mercenarilor huni din 
armata lui lustinian”*. Pe aceeaşi logică, el a putut fi atribuit şi zecilor de mii 
de indieni ajunşi în spaţiul fostului imperiu. Există însă o ruptură în cadrul 
acestei populaţii ce ajunge în Orientul Apropiat la începutul secolului al XI-lea. 
Dacă sosirea lor acolo a fost compactă, răspândirea lor ulterioară s-a făcut în 
valuri succesive. Au rezultat astfel diferenţe între cei plecaţi primii şi cei care au 
rămas în spaţiul grecesc/otoman câteva secole în plus. Dacă primii duc cu ei 
denumirea de ţigani, ceilalţi, supuşi unei influenţe greceşti mai îndelungate, se 
autodenumesc rromi şi refuză a fi numiţi ţigani. Este foarte posibil ca acest fapt 
să semnifice un început de conştiinţă etnică, nedezvoltat pe deplin din lipsa unor 
condiţii propice. 

Pentru Alexandre Paspati (1814-1891), un remarcabil savant francez care 
a publicat în limba franceză la Istanbul, realitatea solicitată de rromi astăzi era 
evidentă încă din 1870: „Ceea ce este de mare interes, în istoria acestui popor, 
este numele Rom pe care şi-l dau, pretutindeni unde se găsesc, fie în Turcia, fie 
în ţările cele mai îndepărtate ale Europei. Pentru ei, orice altă denumire este 
străină şi evită termenul ţigan, care este un termen ruşinos”.5 Nu este singurul 
autor francez care remarcă acest lucru. În 1857, J.A. Vaillant S: publica o 
istorie a R6milor şi nu a ţiganilor, pe care avusese ocazia să-i observe şi să-i 
cunoască încă din noiembrie 1829 când sosise în Bucureşti. Tot în secolul al 


%Ecaterina Lung, Istoria şi politica la începuturile evului mediu european, 2003, 
http://ebooks.uni buc.ro/istorie/siteecaterina/32.htm . 

6 Alexandre G.Paspati, Etudes sur les Tchinghianes, ou Bohâmiens de l'Enpire Ottonran, 
Constantinople, impr. de A. Koromâa, 1870, p. 19. 

SI Jean Alexandre Vaillant a fost fondatorul Colegiului pentru băieţi din Bucureşti şi al şcolii 
gratuite de fete şi profesor de literatură franceză la şcoala naţională Sfântul Sava. În anul 1857 a 
publicat lucrarea Les ROmes, histoire vraie des vrais Bohâmiens, ediţia consultată de noi, poartă 
acelaşi titlu şi a fost publicată în 1979, la Ed. Les textes essentiels, PariS. 

XIX-lea îi putem aminti pe Paul Bataillard*?, Victor TissotSS şi numeroşi alţi 
savanţi francezi, englezi şi germani care studiază şi produc numeroase materiale 
despre limba şi istoria rromilor. 

Intr-o Românie eliberată recent de povara sclaviei, cartea avocatului 
Stătescu“? constată aceeaşi autodenumire (rromi) la ţiganii din Oltenia, pe care o 
întâlnise şi Paspati la ţiganii de pe malul Bosforului. Informaţiile lor sunt culese 
de la oameni simpli, ceea ce exclude orice interes, indiferent care ar fi fost 
acesta, în a trece altceva decât erau în realitate. Stătescu remarcă autodenumirea 
de Rom în exerciţiul limbii romani şi nu într-o exprimare în limba română. 
Paspati subliniază şi el că Rom este numele „pe care şi-l dau” ei înşişi, cel mai 
probabil în limba romani de asemenea. De ce nu a avut acessta (denumirea de 
rom) răspândirea pe care a cunoscut-o apdativul țigan? O posibilă explicaţie 
poate fi caracterul vemnacular a limbii romani. Posibilitatea ca rromii să fi fost 
aduşi ca sclavi din India în Asia Mică, apoi pătrunderea lor în Europa, în 
condiţii incerte şi pe uşa din dos a istoriei, fără a cunoaşte gloria învingătorilor 
sau măcar pe cea a învinşilor, a făcut ca limba romani să circule fără excepţie în 
interiorul grupurilor de rromi. Primind denumirea de ţigani în limba greacă, 
limbă cu o largă circulaţie în sud-estul Europa, aceasta S-a transmis fără nici o 
problemă în celelalte arii lingvistice vehiculare. Eticheta pusă de greci 
(athinganos) a fost preluată şi dusă mai departe de „ţigani” şi non ţigani în 
limbile de circulaţie de la aceea vreme. 


Foto carte Stătescu Foto Petre Petcuţ 


Secolele de şedere în spaţiul grecesc/otoman au condus la cunoaşterea 
implicită a limbilor greacă, turcă, posibil arabă la care se adăuga limba maternă 
romani. Acest fapt le-a facilitat comunicarea iniţială în restul Europei. Era inutil 
să explice cuiva în limba romani că ei se numesc rromi, pentru ca nu s-ar fi 
făcut înţeleşi. Acelaşi lucru se traducea în greacă prin termenul de țigan. Ori 
greaca trebuie că a fost principala unealtă lingvistică pentru a comunica într-un 
prim contact în spaţiul european. 

Abolirea sclaviei în Principatele Române şi modernizarea generală a 
societăţii româneşti au făcut posibilă apariția unor studii autohtone despre 
istoria şi limba romani. În aceeaşi perioadă s-a cristalizat şi o pre elită politică 
deosebit de activă ce a sesizat problemele de imagine puse de utilizarea 


5 Paul Bataillard, Sur les origines des bohâriens ou tsiganes: Les tsiganes de l'age du bronze; 
&udes ă faire sur les boh&riens actuels, Paris, Ed. E. Leroux, 1876. 

8 Victor Tissot, Voyage au pays des tziganes: (La Hongrie inconnue), Paris, E. Dentu editeur, 
1880. 

4 Michail T. Stătescu, Încercări asupra originei Țiganilor, Craiova: Librar, Editor şi Tipograf, 
Filip Lazăr, 1884. Autorul constată la pagina 12 diferenţele exitente între rom şi ţigan, în funcţie 
de limba utilizată de vorbitor. 

termenului țigan şi a militat pentru înlocuirea acestuia cu cel de rom Uniunea 
Generală a Rromilor din România este prima organizaţie romă de anvergură din 
România contemporană5. Ea a editat în perioada interbelică, cu întreruperi, 
ziarul „Glasul Rromilor”, organ de presă în paginile căruia „ţiganul” are un rol 
marginal, în favoarea „romului”. Autorităţile statului, la rândul lor, îl vor utiliza 
frecvent pe acesta din urmă, de multe ori alternativ cu „ţigan”. 


Gavaon 

Cel de-al treilea termen ce desemnează acelaşi popor, gavaon, nu are nici 
pe departe anvergura celorlalţi doi dezbătuţi mai sus. El a avut o circulație 
documentară extrem de redusă, cu toate că este posibil ca în româna medievală 
vorbită să fi avut un rol mult mai important. Întru-un document emis de 
Alexandru voievod, la Târgovişte, în 14 ianuarie 1617, ni se dezvăluie, printre 
altele, o diferenţă dintre „vlahi” (români) şi ţigani, diferenţă capitală dacă ar fi 
să analizăm motivele pentru care a fost posibilă sclavia în Principatele Române. 
Dar nu ne interesează faptul că vlahii erau creştini, iar ţiganii nici pomeneală, ci 
denumirea acestora din urmă „cărora li se spune în limba lor Gavaoni."S Mă 
mult de 750 de documente anterioare vorbesc doar despre „ţigani”, fără a se 
aminti nimic despre gavaoni. Ulterior acestui document, mai sunt încă două ce-i 
numesc pe ţigani simplu „gavaoni”. O vânzare a două familii, dintre care una 
era formată de un Dumitru „gavaon covaci” cu Dochina şi trei copii, Radu, 
Stoica şi o fată“ iar a doua este pomenită simplu „un sălaş de gavaoni”, format 
din Bodea cu femeia Neaga şi fiul, Albul.68 

O primă explicaţie a acestui termen trebuie căutată, în primul rând, în 
limba romani. „Gav” înseamnă sat, „gavutn/o, -e” însemnând săte/an, -ni.% Oa 
doua, mai degrabă o coincidenţă, se referă la prenumele bretone şi galeze, 
explicate de Thiemy Kareg."0 „Gavaon” ar fi o variantă a prenumelui 
„Gauvain”, ce provine din vechiul dialect breton sau galez, semnificând şoim, 
războinic sau rătăcitor. Gavaon este apoi o formă veche de scriere a cetăţii 
Gabaon, al cărui popor s-a aliat cu triburile israelite în momentul cuceririi 
Palestinei sub conducerea lui losua. Coincidenţă sau nu, „Gavaon” este şi 
numele unei localităţi din nordul Indiei de astăzi/1. Această ultimă pistă de 
cercetare cred că ar merita luată în considerare într-o eventuală încercare de 


6 Uniunea Generală a Rromilor din România a fost înfiinţată de G. A. Lăzăreanu-Lăzurică în 
1933. Pentru detalii privind statutul şi programul asociaţiei, vezi Viorel Achim, op. cit., p. 129 şi 
următoarele. 

5 Docunrente privind istoria românilor (DIR), B, Ţara Românească, veacul al XVII-lea, vol. II, 
p. 87 - 89. 

57 DRH, B, Ţara Românească, vol. XXIV, doc. 347, din data de 5 august 1634. 

& |bidem vol. XXV, doc. 407, din data de 5 noiembrie 1636. 

69 Gh. Sarău, Dicţionar rom-rorrân, Cluj-Napoca, Ed. Dacia, 2000, p. 76. 

% http://Mww.prenonns-bretons.conyresults.php 

7 http:/Aikimapia.org/12438196/Tulja-Bhavani-M andir-Gavaon 

explicitare a termenului şi de introducere a lui printre ipotezele stabilirii unui 
punct iniţial în migraţia vechilor rromi spre vest. 

Țigan, Rom şi Gavaon sunt trei denumiri extrem de vechi, acordate 
aceluiaşi popor, astăzi păstrându-se doar primele două. Apropierea dintre rom şi 
român nu este o simplă coincidenţă, ci are rădăcini istorice prin prisma locuirii 
celor două popoare în Romania sau spaţiul vechiului Imperiu Roman/Bizantin. 
Evoluţia istorică ulterioară a făcut ca vlahii să aibă un stat național modern pe 
care să-l denumească România, iar ţiganii să fie în ultimele două decenii, 
datorită autodenumirii istorice ca Rromi, într-un conflict inegal cu populaţia 
majoritară a Români. 


Capitolul ||. Migraţia rromilor la nord de 
Dunăre. Căderea în selavie 


Originea indiană. Migraţia către Europa. 


Acest capitol conduce la o istorie veche, ce începe în jurul anului 1 000 în 
India, pentru a ajunge în spaţiul românesc către jumătatea secolului al XIV-lea. 
Grupurile de indieni, numiţi în documentele Ţării Româneşti afigani, după 
denumirea din spaţiul de cultură elenă, sunt dăruiți de către domnitori 
mănăstirilor şi boierilor fideli, după modelul înzestrărilor în sate şi pământ. 
Diferenţa este dată de caracterul alogen şi posibil necreştin al noilor veniţi, 
precum şi de fragmentarea organizatorică, fapt ce va permite înrădăcinarea la 
scară statală a unor practici ce amintesc de lumea antică şi aproape stinse de sute 
de ani. Migraţia rromilor recreează şi dă consistenţă sclavia nord-dunărene. 

Au trecut mai mult de 600 de ani de la prima atestare a prezenţei țiganilor 
pe teritoriul României şi trebuie adăugate cu siguranță ate câteva sute, dacă ne 
gândim la prezenţa lor în Grecia. Avansarea către perioade mai vechi, anterioare 
trecerii lor în Europa, pune serioase probleme din mai multe motive lipsa 
surselor inteme, trecerea lor voluntară sau impusă în invizibilitate sau interesul 
redus arătat de către istoricii din vechime sau cei contemporani. Această 
„bogată” bibliografie se traduce de asemenea în rândul specialiştilor prin luări 


de poziţie variate şi adesea contradictorii ce nu fac decât să confirme că doar ce- 
i provizoriu este sigur, restul fiind incert. 

Nu mi-am propus să încerc reconstituirea, pentru moment imposibilă, a 
originii rromilor. Când vorbim despre originea unui popor la ce ne referim? Este 
mai importantă cunoaşterea zonei de apartenenţă inițială a indivizilor sau zona 
unde aceștia au devenit un grup sudat, prezentând mai toate caracteristicile unui 
popor (limbă, credinţe, obiceiuri, producţie culturală omogenă)? Această 
provocare a dat naştere unor numeroase ipoteze, mai mult sau mai puţin 
savante, dintre care, cele ma credibile se sprijineau pe descoperirea naturii 
indo-ariene a limbii romani, argumentată ştiinţific în secolul al XVIII-lea, dar 
atestată în unele scrieri cu două secole mai înainte. Dar originea limbii rromani 
nu garantează și suprapunerea ariei geografice asupra ariei lingvistice în 
formarea unui popor. De ce nu S-ar fi întâmplat acest lucru undeva în Asia Mică 
sau chiar în acel « Petite Egypte » ce nu este altceva decât o feudă în spaţiul de 
influență grecească din Europa medievală? Origine indiană, cert, dar formarea 
ca popor s-a petrecut, foarte posibil, mai aproape decât suntem tentaţi să 
spunem. Toate popoarele europene au venit la un moment dat din Est, a diferit 
doar momentul. Diversitatea nemurilor de rromi se poate explica printr-un 
transplant de populaţie dintr-o zonă geografică compactă, din India, direct în 
spaţiul bizantin? La fad de bine putem vorbi despre o populaţie multicoloră ce s- 
a sudat lingvistic în Grecia. Diferenţele lingvistice, cel mai adesea minore, 
atestă diferenţe ocupaţionale iniţiale suficient de putemice pentru a refuza 
amestecul dintre grupuri, în unele situaţii chiar şi până astăzi. Este adevărat? De 
ce nu ar fi diversitatea recentă altceva decăt expresia unei realităţi istorice 
vechi? Să zicem, produsul interacțiunii cu popoarele europeene, începând cu 
secolul al XIV-lea? 

Circulă numeroase astfel de ipoteze, cele mai pertinente fiind 
avansate de lingviști. În rândul lor o putem cita pe cea propusă de către 
Marcel Courthiade şi Elisabeth Clanet, construită pe baza informaţiilor din 
Kitab al-Yamini ce vorbeşte despre deportarea a 53 000 de indieni, locuitori 
ai oraşului Kannauj, în iarna anului 1018. Deplasarea lor către Kabul şi 
vânzarea, mai apoi, ca sclavi comercianților din Khorassan pot semnifica 
primele pagini din istoria migraţiei indienilor, cunoscuţi mai târziu în 
Europa, ca rromi şi ţigani. 

O caracteristică importantă a migraţiei şi neelucidată încă deplin este 
nomadismul comunităţilor rome; uşurinţa reluării acestuia de către 
generaţii de sedentari sau nomadismul sezonier pe acre îl regăsim şi astăzi. 
În urma acestor considerente, se pune întrebarea dacă avem de-a face cu un 
popor nomad încă din perioada indiană a istoriei lui sau această 
caracteristică apare odată cu strămutarea sa spre vest? Era organizarea 
socială, coroborată cu meseriile practicate, suficient de relevantă cât să 
furnizeze parametrii principali ai acestei migrații? În lipsa documentaţiei 

vechi, informaţiile pe care le avem din perioada medievală se pot dovedi 
extrem de valoroase în încercarea de a descifra mecanismele interne 
comunităţilor de rromi, ce au favorizat deplasarea în Europa. 

Interdicţia de a părăsi India, în ideea că orice indian ce părăseşte acest 
teritoriu devine impur şi rupe ciclul reincarnării, ne determină să 
considerăm că deplasarea unui grup destul de numeros în afara graniţelor 
Indiei nu este rezultatul unei decizii interne şi a unei acţiuni proprii 
grupului ci, mai degrabă, generată de acţiuni şi forţe externe. Luarea în 
sclavie a fost ceva frecvent din Antichitate şi până în Epoca Modernă. Este 
foarte plauzibilă şi ideea că nu a fost deplasat un popor ci un grup de 
oameni, divers şi multicolor social, dar vorbind basilecte înrudite şi care 
locuiau un tip de regiune cunoscut în istoriografia românească drept „ţară”. 
Aceste considerente sunt necesare în explicarea ulterioară a apariţiei unui 
popor „Rom” în Anatolia secolelor XI-XIII. 

Puternica influenţă persană din limba şi cultura romani se explică prin 
larga circulație a persanei, ca acrolect, din Orientul Apropiat şi până în 
India. 

Bătălia de la Manzikert, din anul 1071, încheiată cu înfrângerea 
împăratului bizantin Roman IV Diogene, de către sultanul seldjukid Alp 
Arslan, a permis succesorilor acestuia din urmă constituirea Sultanatul ui de 
Rum (1077-1307). Acest stat va fi locul unde sclavii indieni dezrădăcinaţi 
de către Mahmud Ghazni vor începe a se forma ca grup etnic distinct, 
identificându-se pe mai departe sub denumirea de Rromi. Finalizarea 
acestei transformări, etnică şi lingvistică, va avea loc către secolul al XIV- 
lea. Este foarte posibil ca emanciparea lor socială să aibă loc după 
înfrângerea sultanatului, suferită în faţa mongolilor, la 26 iunie 1243. 

Privită în ansamblul ei, această mişcare de populaţie poate fi 
separată în două etape. O primă etapă corespunde unei deplasări forţate a 
unui grup de indieni, în postura de prizonieri/sclavi ai turcilor, din India şi 
până în Estul Asiei Mici. 

A doua etapă, ce a fost posibilă ca urmare a decăderii Sultanatului de 
Rum şi a eliberării din sclavie, este o migraţie voluntară a unui grup etnic 
distinct, din Asia Mică către Europa. Intrarea lor pe teritoriul bizantin a fost 
una graduală, însumând mai multe decenii. Aici ei au primit numele de 
Athinganoi, posibil preluat după apelativul folosit de turci Gigan, la rândul 
lui acesta derivând din persanul tchugan ce desemna un fel de ciocan utilizat 
în jocul de polo şi care a dat, de altfad, în limba română cuvântul ciocan”? . 

Pentru istorici, istoria rromilor/țiganilor, reconstituită pe baza 
mărturiilor documentare, începe în Imperiul Bizantin. O scrisoare a 


patriarhului Constantinopolului, Gregorios II Kyprios (1283-1289), unde se 


7 Elisabeth Clanet, art. cit., p. 236. 

vorbeşte de taxele care trebuie luate de la aşa-numiţii egipteni şi ţigani este 
considerată drept cea mai veche menționare sigură a rromilor în Bizanţ 2. 
Din Asia Mică, teritoriul Turciei de azi, ţiganii au trecut în Peninsula 
Balcanică, fapt petrecut probabil la începutul secolului al XIV-lea. Există 
mai multe menționări, nesigure cei drept, despre prezenţa lor în această parte 
a Europei. 

În anul 1322, în insula Creta, la Iraklion, potrivit călugărului franciscan 
Simeon Simeonis, se găseau urmaşi din neamul lui Ham, fiul lui Noe, “ce 
locuia în corturi şi grote, nerămânând mai mult de 30 dezile într-un loc”74. 

Începând din anul 1346, după alţii din 1386, sau în a doua jumătate a 
secolului al XIV-lea, s-a creat în insula Corfu (Kerkira) o feudă 
“țigănească”, “feudum acinganorum”, care a ființat până în secolul al XIX- 
lea şi în care membrii săi, în mare parte fierari şi căldărari, nu depindeau 
decât de bulibaşa lor. Ştefan Duşan, ţarul Serbiei, în anul 1348, legiferează 
dările în potcoave pe care trebuie să le achite “cingarie” (potcovari şi 
şelari) 5. 


Aşezarea romilor la nord de Dunăre 


O invazie moderată 

„Invazia” rromilor s-a petrecut pe uşa din dos a istoriei, de unde şi apariţia 
atâtor legende şi mistificări ce au avut drept rezultat ideea că sunt în continuu 
nişte străini pe continentul european. Tocmai această lipsă de informaţii 
concrete este favorabilă numeroaselor ipoteze privind sosirea [romilor în spaţiul 
nord-dunărean. Este de altfel şi motivul pentru care prefer să restrâng acest 
episod, limitându-mă la prezentarea surselor documentare care au putut fi 
consultate personal, în forma lor publicată sau în manuscris. 

Către mijlocul veacului XIV, grupuri de rromi au părăsit Peninsula 
Balcanică şi au trecut la nordul Dunării. Motivele continuării migraţiei ţin de 
conflictele turco-creştine care vor provoca şi pe parcursul secolelor 
următoare importante mişcări în rândul întregii populații din peninsulă. 
Acest fapt reiese cu claritate din mărturia lui Waerand de Wavrin, comandant 
al flotei burgunde, care participă sub comanda lui lancu de Hunedoara la 
cruciada încheiată cu înfrângerea de la Varna (1444). El consemnează că, la 
cererea lui Vlad Dracul, i-a ajutat „să treacă pe aceşti creştini bulgari peste râul 
Dunării, până vor fi în ţara sa, pentru a-i scoate din sclavie. Şi le-a trebuit trei 
zile şi trei nopţi încheiate pentru a trece. Căci erau mai bine de 12 mii de 


BViorel Achim, op. cit., p. 17. 
1 Gh. Sarău, op. cit, p. 28. 
% Ibidem, p. 29. 


oameni: bărbaţi, femei şi copii, fără <a mai socoti> lucrurile lor şi vitele; şi 
ziceau cei care i-au văzut că erau oameni cam de acelaşi fel cum sunt ţiganii” /6. 
Ce putem înţelege din această ultimă afirmaţie? Cine şi cum erau ţiganii? Care 
sunt elementade cei apropiau pe bulgarii creştini de grupurile de ţigani? Este 
vorba aici despre o asemănare strict vizuală, ce dispare la o analiză atentă a 
detaliilor? Creştinismul bulgarilor este amintit în opoziţie cu păgânii otomani? 
Țiganii erau creştini sau păgâni? Asemănarea lor cu bulgarii creştini i-ar plasa 
mai degrabă în religia acestora, decât printre musulmani. Cert este că 
informaţiile referitoare la aspectul exterior al ţiganilor din secolul al XV-lea 
lipsesc, de asemenea nici despre bulgarii creştini nu putem spune mare lucru. 
Singura concluzie înţeleaptă ar fi constatarea asemănării ţiganilor cu restul 
populațiilor locale, din sudul sau nordul Dunării. 

Instabilitatea ridicată a populației, la care putem adăuga o densitate 
demografică redusă, lăsa cu uşurinţă impresia unei deplasări masive, dar care 
astăzi s-ar putea asemăna cu aglomerarea unei localităţi turistice în timpul 
sezonului estival. Niciun document nu atestă o migraţie a rromilor de amploarea 
transferului de bulgari amintit anterior. Ţiganii nu erau astfel, singurul grup ce 
se deplasa, în funcţie de condiţiile climatice, economice, politice sau sanitare. 
Țăranii de pretutindeni înregistrau o mobilitate ridicată, în special din cauza 
războaielor, a epidemiilor sau a fiscalităţii ridicate. Noţiunea apartenenţei la un 
Stat nu funcţiona după criteriile cu care ne-am obişnuit astăzi. Cei care plecau 


schimbau doar protectorul feudal. 


3/16 octombrie 1385 - începutul istoriei de dependenţă 

Pe malul stâng al Dunării, prima atestare documentară, cea din 3/16 
octombrie 1385, consacră pierderea libertăţii rromilor pentru următoarele 
cinci secole din istoria lor în Ţările Române Faptul, important pentru noi 
astăzi, este prezentat sumar, printr-o enumerare simplă de bunuri şi 
proprietăți acordate unei mănăstiri, la sfârşitul cărora sunt menţionaţi şi 
țiganii. Nimic în plus. Nici un cuvânt despre originea lor, numărul exact al 
indivizilor, meseriile practicate sau orice altă informaţie care ne-ar putea 
ajuta în vreun fel la reconstituirea momentului. În maniera în care erau scrise 
documentele în epocă, ar fi putut eventual să fie trecute numele capilor de 
familie, după exemplul moldav, trei decenii mai târziu. Astfel, Dan |, 
domnitorul Ţării Româneşti, într-o donaţie a sa, confirmă mănăstirii Tismana 
posesiunile care aparținuseră anterior mănăstirii Vodița. Toate bunurile 
donate de Vladislav I către mănăstirea Vodița, cândva între 1370-1371, se 
regăsesc şi în donația lui Dan I, aici apărând în plus şi 40 de sălaşe de 


75 Holban Maria, editor, Călători străini despre Ţările Române, vol. I, Bucureşti, Editura 
Ştiinţifică, 1968, p.112-113. 


aţigani'7. Din ce cauză aceste familii nu apar în prima, ci doar în a doua 
donaţie? Fiind vorba de un act de cancelarie de secol XIV, iar lista bunurilor 
donate fiind destul de lungă, este posibil ca diacul să fi omis trecerea în 
document a aţiganilor. 


Foto document 3/16 octombrie 1385 Arhivele Naţionale Istorice 
Centrale, București. Foto 
Petre Petcuţ 

O altă ipoteză este donarea lor mănăstirii printr-un act ulterior'8 şi care 
a fost apoi încorporat de către Dan I într-un singur document. Această a doua 
ipoteză este de preferat, deoarece acuratețea actelor de cancelarie era 
verificată de emitent şi apoi de beneficiar, fiind puţin probabil ca egumenul 
Nicodim să accepte omiterea lor din actul iniţial de donaţie. Ulterior, oricine 
ar fi putut lua cu sila ţiganii mănăstirii, iar aceasta nu ar fi putut face dovada 
proprietăţii lor. Un document din iulie 1648, emis de Matei Basarab, 
probabil la cererea egumenului Tismanei, reia întregul istoric al donațiilor şi 
înzestrărilor mănăstirii, încă de la întemeierea ei, de către călugărul Nicodim. 
Conform acestui document „A mai dăruit <unchiul> lui Dan v.v., Vladislav 
V.v., mori, satul Jidovştiţa şi moara Vârbiţa, vârtejul din mijloc de la Poarta 
de Fier ... satele Varovnic şi Bresniţa şi 40 sălaşe de ţigani”. Dovada 
daniei lui Vladislav există, chiar dacă este mai târzie, neexistând motive 
întemeiate să nu fie acceptată. 

După obiceiul rescrierii documentelor medievale, pierdute sau distruse 
adesea în conflicte, aţiganii mănăstirii Tismana sunt amintiţi în toate 
confirmările ulterioare ale posesiunilor acesteia din secolul al XIV-lea şi 
următoarele, mergându-se, cum am văzut mai sus, cel puţin până în vremea 
lui Matei Basarab, la jumătatea secolului al XVII-lea. 


Foto 1438 « 1437-1438 » august 8. Întărire de ocine și 
tigani înfăptuită de Vlad Ţepeş. Arhivele 
Naţionale Istorice Centrale, București 


Această apariţie a rromilor în istorie, oarecum surprinzătoare prin lipsa 
informaţiilor anterioare, şi raportată succint pentru a fi înţeleasă şi a ne 
permite formularea unei ipoteze privind sosirea lor în spaţiul românesc 
actual, trebuie pusă în relaţie cu regiunea geografică unde s-a petrecut. 


7 DRH, B, 1, p. 1922. 

% Viorel Achim op. cit., p. 21. 

79 Catalogul Documentelor Ţării Româneşti din Arhivele Statului (CDŢR), vol. VI (1645 - 
1649), întocmit de Marcel-Dumitru Ciucă, Silvia Vătafu-Găitan, Bucureşti, 1993, doc. 1192, p. 
44. 


Poziţia mănăstirii Vodița, situată la câteva sute de metri de linia Dunării şi În 
imediata vecinătate a Serbiei şi a Regatului Ungar, dovedea ambițiile de 
suveranitate valahe, dar a fost depăşită de evoluţia ulterioară a 
evenimentelor. Această primă mănăstire a fost construită în Țara 
Românească cu ajutorul călugărilor sârbi, conduşi de Nicodim, cu scopul 
declarat de a-l ajuta pe Vladislav în eforturile sale în stoparea avansării 
catolicismului şi a influenţei maghiare. Acelaşi Nicodim este la originea 
deciziei de construire a Tismanei, câţiva ani mai târziu. Ocuparea temporară 
a Banatului de Severin de către maghiari îl va obliga pe călugărul Nicodim, 
supranumit şi Valahul, să se mute împreună cu fraţii călugări la mănăstirea 
Tismana. Aici, pe amplasamentul ung mai vechi construcţii monahale 
distruse în timpul unei lupte, el a fondat, cu sprijinul dormitorului Radu | 
(1377-1383), biserica, ce a fost consacrată în 1378. Este interesant de reţinut 
că Nicodim călătorise în 1326 la muntele Athos, în Grecia, iar mai apoi, la 
Constantinopol. Cu siguranţă, în timpul acestor două călătorii, a avut 
posibilitatea să-i cunoască şi să-i observe pe athinganoii (aţiganii) ce-i vor 
servi mai târziu din postura de sclavi la Tismana şi, chiar şi anterior, la 
Vodița. Este, de asemenea, foarte probabil ca Nicodim însuşi să fi fost cel 
care i-a cerut domnitorului român cele 40 de familii de aţigani, pentru 
slujirea nevoilor mănăstirii şi ca Vladislav I să fi consacrat, prin donația sa 
către Vodița, instituţia sclaviei rromilor în Ţara Românească. 

Putem afirma cu certitudine că Biserica a fost elementul esenţial în 
activarea dependenţei personale a rromilor? Sau ea a profitat doar de pe 
urma unei practici deja existente în Ţara Românească? Legarea Bisericii de 
Sclavia ţiganilor în primele documente istorice ce atestă această practică 
socială ne determină să-i atribuim un rol activ în naşterea instituţiei sclavia 
în statele medievale româneşti. 


„Umbra lui Mircea la Cozia” 

De numele donmitorului Mircea cel Bătrân se leagă momente cruciale 
pentru consolidarea statului muntean, la sfârşitul secolului al XIV-lea. 
Edificarea mănăstirii Cozia şi înzestrarea sa cu numeroşi Sclavi au fost două 
evenimente cu puternică semnificaţie socială, dar cărora istoria lea acordat 
valori simbolice opuse. Înzestrările mănăstirilor cu sclavi vor deveni, în scurtă 
vreme, frecvente şi considerabile. Izvorâte din teama de moarte, sentiment 
alimentat de Biserică, daniile cu ţigani vor pune bazele unei istorii de violență 
socială fără corespondent în Europa. 

Amploarea fenomenului înrobirii în epocă este de necontestat, iar cel mai 
bine o argumentează un act de donaţie din 1388 al domnului Mircea cel Bătrân 
către mănăstirea Cozia, de “300 de sălaşe de ţigani”%, un număr considerabil de 


% DIR, B, |, doc. 26, p. 41-43. 


sclavi care ne duce cu gândul la pătrunderea masivă a rromilor în nordul 
Dunării cândva către mijlocul secolului XIV şi chiar mai devreme. Istoricul şi 
arhivistul Corneliu Tamaş a demonstrat însă că aceste 300 de sălaşe sunt 
rezultatul modificării ulterioare de către călugării mănăstirii, a actelor de donaţie 
înfăptuite de către domnitor, numărul familiilor de ţigani dăruite fiind de fapt 
mult mai redusâl. La ce a servit acest fals în acte? Cu siguranță el a permis 
solicitarea altor sclavi către ţigănia domnească, sau justificarea unui număr mai 
ridicat de sclavi decât cei aflaţi în documentele din proprietatea mănăstirii. 


Imagine Mănăstira Cozia 1 


Situaţia mănăstirilor Tismana şi Cozia se regăseşte şi în spaţiul laic al 
societăţii româneşti, în secolul al XV-lea, toți marii stăpânitori de pământuri 
având sclavi ţigani. 

Tot de numele lui Mircea cel Bătrân se leagă şi atestarea ţiganilor în 
Transilvania, în Ţara Făgăraşului. Un act emis de către domnitorul muntean 
cândva, între anii 1390 şi 1406, în virtutea stăpânirii cu titlu de feudă a 
Amlaşului şi Făgăraşului, aminteşte 17 ţigani corturari, aflaţi sub stăpânirea 
boierului Costea. Este prima atestare directă a ţiganilor nomazi din spaţiul 
românesc. În Transilvania, ţiganii nomazi au fost mult mai numeroşi decât 
în Țara Românească şi în Moldova. În aceste două state constrângerile 
sclaviei au obligat numeroase grupuri la lucrul în agricultură, în defavoarea 
comerțului. 

Transilvania, în totalitatea ei, va constitui un spaţiu de refugiu pentru 
toate categoriile sociale din Ţara Românească şi Moldova, Sclavii nefăcând 
excepţie. Chiar dacă Sclavia nu a existat ca instituţie în Transilvania, ţiganii 
ce ajungeau aici din celelalte două ţări române nu aveau parte de nici o 
modificare a statutului lor juridic de sclavi. Ei deveneau, cel mai adesea, 
monedă de schimb în jocul intereselor economice şi politice dintre 
Transilvania şi statele româneşti de la Răsărit şi Sud de Carpaţi. În ceea ce 
priveşte relaţiile lor sociale şi de muncă, întâmpinau aceleaşi constrângeri 
juridice, anterioare sosirii lor în Transilvania. 


Au fost cngji peste țiganii liberi? 

Atestarea ţiganilor în documentele de cancelarie, în secolul al XV-lea, 
este suficient de laconică pentru a lăsa loc la supoziţii de tot felul despre 
maniera în care s-a realizat aşezarea lor în Ţările Române şi relaţiile cu 
potentaţii locali şi cu domnia. Spre exemplu, nu ştim dacă înrobirea a fost 
un proces violent, direct sau o renunțare treptată la libertatea juridică 


31 Comeliu Tamaş, op. cit., p. 53. 
2 DRH, B, |, p. 32-33, 

iniţială. În secolele XIV-XV, dependenţa personală era departe de 
semnificaţia pe care o va avea începând cu secolul al XVI-lea, când 
instituţia Sclaviei cuprinde întreaga populaţie de ţigani şi se solidifică pe 
întreg teritoriul celor două state româneşti. 

Poate cel mai relevant document din istoria timpurie a instalării 
ţiganilor în Moldova, prin specificul informaţiei transmise, este cel din 2 
august 1414, emis la Suceava, prin care Alexandru cel Bun dăruieşte lui pan 
Toader Pitic pentru “credincioasa lui slujbă” trei sate: „un sat la Cobâla, 
unde este casa lui, unde [este] a fost Veriş Stanislav, iar alt sat la gura 
Jeravăţului, unde cade în Bârlad, anume unde au fost eneji Lie şi Țigăneştii 
(sublinierea n.s.), iar al treilea sat pe Bârlad, unde este altă casă a lui, unde 
sunt cneji Tamaş şi Ivan”8&. Într-o danie din 25 aprilie 1420 apare din nou 
cuvântul Țigănești, desemnând un alt sat din Moldova. Este o dovadă în 
plus că venirea ţiganilor s-a realizat în secolul al XIV-lea şi în statul 
medieval moldav. Istoriografia actuală consideră documentul din 1414 ca 
prima menționare documentară indirectă a rromilor în Moldova, fiind 
acceptat drept prima atestare directă, documentul din 8 iulie 14288, în care 
domnitorul Alexandru cel Bun înzestra mănăstirea Bistriţei, ce poartă hramul 
Adormirea Maicii Domnului, cu 31 de sălaşe de “ţigani”: “cneazul Coman, 
Marco, Sinata, Cotora, Ivaşco, Curchea, Costea, Vlad, Nan, Ehava, Mircea, 
Şofultea, Cernat, Ivan, Danciul, alt Nan, Giurgiu, Herman, fiii lui Toma, 
Zavid, Mătasă, Coman, Beal (rupt şi şters) ...a, Cernat”. Documentul din 
1414 a fost folosit de V. Costăchel în 1957 pentru a atesta vechimea 
denumirii de “cneji de ţigani” în Moldova“, iar P. P. Panaitescu în 1964 
argumenta cu documentul respectiv în problema existenței obştilor care 
fuseseră stăpânite de cnezi şi apoi date cu uric boierilor: “unde au fost cngji 
Lie şi Țigăneştii”88, Sub ce statut juridic au fost ţiganii prezenţi în Moldova 
la 1414? Documentul, dacă este să îi dăm crezare lui Costăchel, atestă 
existența comunităţilor de ţigani, peste care erau cneji familia Țigănescu (la 
plural Țigăneştii). |n Evul Mediu românesc, atât în Moldova, cât şi în Țara 
Românească, “cnejii de ţigani” erau etnici rromi şi aveau rol de intermediari 
între comunitate şi stat. Totuşi, considerăm că este prea devreme să fi fost 
deja organizaţi în acest fel de către Stat, situaţie care este atestată sigur, 
documentar, mai târziu şi nici nu suntem pe deplin convinşi că la aceea dată 


% DIR, A, XIV-XV, I, p. 33; DRH,A,I, p. 52, doc. 37. 

& DRH, A, |, p. 67, doc. 47. 

8 C. C. Giurescu, op. cit., vol. II, p. 338. 

8 DRH, A, |, p. 109-110, doc. 75. 

țiganii erau într-adevăr sclavi. Mult mai posibil este că acești țigani cneji au 
fost conducătorii grupurilor de rromi liberi ce pătrundeau la aceea dată în 
Europa. Semnificativ este şi textul documentului care poartă data de 1414, 
dar se referă la o situaţie din trecut (“unde au fost cneji Lie şi Țigăneştii”). 

Pentru o înţelegere mai bună a semnificației documentului trebuie să 
avem În vedere că, în genere, cneazul era cel care întemeiase satul, acţiune 
realizată de regulă prin desțelenire sau defrişare. Familiei cneazului i se 
alăturau treptat alte familii ce constituiau noua aşezare. Ea avea drepturi 
sporite faţă de ceilalți săteni asupra terenului arabil, a păşunii şi a resurselor 
de apă ce se aflau pe teritoriul satului. Cea mai importantă atribuţie a 
cneazului era cea de conducere şi reprezentare a comunităţii în relaţia cu 
ceilalţi. Dacă în document este vorba despre o familie de cngi moldoveni 
care, având pe pământurile lor rromi, primiseră numele de Țigănescu 
(Țigăneştii) din partea celorlalți membrii ai obştii peste care stăpâneau, se 
poate pune întrebarea: cu cât timp înainte se aşezaseră ţiganii acolo pentru ca 
UN pământean să accepte să i se spună Țiganu Sau Țigănescu de către ceilalţi 
săteni? În condiţiile unei societăţi medievale xenofobe, care privea cu 
reticență nişte oameni consideraţi eretici, de o altă culoare, ex solum, pare 
puţin plauzibilă ipoteza ca un lider local să accepte un nume cu atâtea 
atribute infame. 

Pe de altă parte, dacă ţinem seama de obiceiul că numele provenea de 
la originea (moldovean - Moldoveanu, muntean - Munteanu, ungur - 
Ungureanu,), ocupațiile (fierar - Fieraru, cioban - Ciobanu, lăutar - Lăutaru, 
croitor - Croitoru) sau trăsăturile fizice (şchiop - $chiopul, orb - Orbul, mut - 
Mutu) ale unei persoane, putem concluziona că Țigăneştii era numele dat de 
autohtoni alogenilor, sosiți şi instalaţi în Moldova. 

În concluzie, Țigăneştii, familie de ţigani, întemeiază către anul 1400 
un sat de oameni liberi, populat cel mai probabil tot de către ţigani. Acesta 
va ajunge, după stăpânirea uneia sau a mai multor generaţii ale 
întemeietorului, prin danie domnească, în stăpânirea unui boier pământean. 
Primul domnitor moldovean de care se leagă Sclavia ţiganilor fiind 
Alexandru cel Bun, este foarte posibil ca el sa fie la originea introducerii 
acestei instituţii în organizarea socială moldovenească. 

Aceste prime atestări documentare diferențiază cu claritate stăpânii 
sclavilor, precum şi relaţiile dintre d. Astfel, sclavii se aflau în posesia 
domnitorului ţării, a boierilor şi a Bisericii. În pofida anumitor slăbiciuni de 
organizare, Statul, Biserica şi boierii au fost întotdeauna garanţii unei lungi 
tradiții a dependenţei corporale, parţial păstrată la nivel local, cutumiar, 
parțial importată din Bizanţ. Existenţa sclaviei în sânul Bisericii creştine a 
reprezentat o realitate persistentă încă de la începuturile cristalizării sale, 
cândva în deceniul cinci al secolului I, d.Hr. „Toţi ecleziasticii posedau, 


acolo unde servitutea face parte din obiceiuri, sclavi”8. Heers se referă la 
realități din zona mediteraneană. Biserica ortodoxă din Țara Românească şi 
Moldova nu face însă distincţie. Schimbarea viziunii sale va trebui să aştepte 
schimbarea viziunii laice asupra sclaviei, fapt realizat cinci secole mai târziu. 
Atitudinea «i mărturiseşte despre o exemplară conformitate socială şi 
concordă nevoilor economice şi financiare din ce în ce mai ridicate, datorate 
importantelor înzestrări cu moşii, din partea laicilor. În Evul Mediu timpuriu 
se constată o unitate de vedere între Orient şi Occidentul creştin. Sclavia 
este, după spusele lui Augustin (354-430), deplorabilă dar justificabilă, pentru 
că nu este altceva decât o consecință îndepărtată a păcatului original. Acest 
punct de vedere avea să fie întărit opt secole mai târziu de către Thomas 
d'Aquino (1228-1274), ce vedea absolut normal ca „anumiţi oameni se nasc 
pentru a fi, în timpul vieţii lor, servitorii celorlalți” %. 

Trecerea rromilor în nordul Dunării a fost un proces lent şi eminamente 
economic. Conflictele din Balcani au jucat un rol major în circulația acestora, 
fără să fie determinante. Documentele mai târzii, din secolele XVI-XIX, atestă 
mişcări ale grupurilor de rromi în scopul îndepărtării de zona de conflict, pentru 
a reveni la locul de baştină după terminarea acestuia, uneori chiar după câteva 
decenii. Avansarea turcilor în Peninsula Balcanică nu le-a pus rromilor 
probleme de ordin religios, cum s-a întâmplat cu bulgarii, sârbii sau vlahii 
creştini. Trecerea lor la mahomedanism a fost logică şi le-a asigura un 
tratament corect din partea turcilor, iar pe cei care au trecut în Țările Române 1-a 
ferit de transformarea lor în sclavi. Turcii nu au permis niciodată ca un 
mahomedan, pe timp de pace, să devină sclav la necredincioşi, exceptând 
cazurile de vânzare voluntară. 


„Ţiganii în istoria României” 


Am dat acest subtitlu gândindu-mă la cartea istoricului Viorel Achim şi 
la impactul produs de apariţia ei în societate, similar cu noutatea lucrării 
profesorului Potra în România anilor 1940. În societatea actuală există un 
curent ce readuce în discuţie memoria istorică, în sensul în care aceasta este 
înţeleasă de Pierre Nora”. Ea legitimează decizii politice şi politici 
educaţionale şi culturale, fiind în acelaşi timp un continuu teren de lupta 

între cei puternici şi cei slabi, majoritari şi minoritari. Înlăturarea statuilor lui 
Stalin şi ale altor lideri sovietici în majoritatea ţărilor din fostul bloc 
comunist după destrămarea URSS, este expresia unei voințe politice de a se 
distanța de aceea perioadă istorică şi a şterge din memoria poporului 
artefactele şi amintirile care mai mențineau legătura cu trecutul apropiat. 

Tot ca o intervenţie asupra memoriei istorice trebuie privită şi 
ignorarea celor câteva vestigii istorice ce au mai rămas din perioada sclaviei 
rromilor. În afara câtorva toponime ce au rezistat indiferenţei politice şi 
istorice, sclavia este ştearsă complet din memoria românilor, sechelele 
rămase la nivelul mentalului colectiv fiind puse pe seama moravurilor 
îndoid nice intrinseci rromilor şi pe o ordine naturală a lucrurilor. 

Ce urme mai găsim astăzi, după mai bine de un secol şi jumătate de la 
abolirea sclaviei în spaţiul românesc? Toponime precum Dealul Robului - o 
podgorie la Nord de Segarcea, Fântâna Robului în munţii din Mehedinţi, 
satul Dezrobiţii din Vâlcea, numeroase străzi în marile oraşe ce poartă 
numele Dezrobirii şi mai sunt cu siguranţă şi alte asemenea toponime ce 
conţin rădăcina rob. 

Mult mai numeroase sunt toponimele ce derivă din ţigan. Fântâna 
Țiganului, loc a numeroase lupte între Țara Românească şi Moldova; pare-se 
că ar fi de fapt două astfel de locuri, aflate pe aceeaşi axă rutieră, Țigănești, 
Țigănia, Țigăncuşa etc. Aceste câteva amintiri ale sclaviei se pot dovedi a fi 
în realitate mult mai numeroase, aşteptând doar să fie căutate şi dezgropate. 

Ce mi se pare totuşi anormal este „scăparea” de a aminti pe o placă 
comemorativă, pe o bucată de sticlă, de lemn sau o amărâtă de hârtie, prima 
atestare a ţiganilor la nord de Dunăre, în complexul monahal de la Tismana. 
Cum ar putea totuşi nişte ţigani să stea alături de atâţia iluştrii sfinţi şi 
domnitori, prezenţi peste tot în scrieri şi picturi şi cum ar reacţiona turistul 
venit să se destindă sau să se roage, văzând prezenţa ţiganilor atât de veche 
şi atât de aproape de cele sfinte? Nu-mi pot imagina cu exactitate reacţia lor, 
însă o cunosc pe cea a unui rom căruia i-am arătat chipul înaintaşului lui 
sculptat în piatră pe interiorul fântânii mănăstirii Cozia. Nu-i venea să-şi 
creadă ochilor. Şi-a chemat mă apoi şi restul familiei pentru a le arăta 
minunea. Era de-a dreptul exaltat. 

Cel mai probabil că o marcare a atestării ţiganilor la Tismana (1385) 
sau la Cozia (1388) ar crea un precedent incomod, pentru că urmarea firească 
ar fi realizarea unui monument al sclavia, eventual marcarea locului 
Țigăniei Mitropoliei în Bucureşti şi a multor asemenea „locuri ale 
memoriei”, după formula lui Pierre Nora, unde rromii s-ar putea aduna, 
cinsti memoria înaintaşilor, rememora istoria şi, nu în ultimul rând, 
conştientiza specificitatea etnică şi de grup. Redau mai jos câteva repere 
materiale ce se leagă de existenţa directă a rromilor din perioada sclaviei. 

Sclavi; mănăstirii Caşin din Moldova 

Comuna şi localitatea Mănăstirea Caşin se află în judeţul Bacău, iar 
mănăstirea de acolo a fost construită între anii 1656-1657 de Gheorghe Ştefan 
V.V. 


Imagine Mănăstirea Caşin 


De asemenea, cu prilejul construirii mănăstirii Caşinului au fost aduşi 
circa 800 de sclavi ţigani”? care au lucrat la înălțarea bisericii, a zidurilor şi a 
celorlalte construcţii interioare. Cine erau aceşti Sclavi aduşi în număr aşa de 
mare? În proprietatea cui se aflau ei? În condiţiile unei densități reduse de 
populaţie, cum era cazul Moldovei la jumătatea secolului al XVII-lea, transferul 
a 800 de muncitori, împreună cu familiile lor, trebuie că s-a făcut puternic simţit 
în zona de unde au fost dislocate cele aproximativ 2000 - 4000 de persoane 
Doar dacă nu au fost adunaţi din ţigăniile mai multor mănăstiri sau exclusiv din 
țigănia domnească. 

Transferul de populaţie a fost însoțit şi de un transfer de proprietate, 
pentru că oamenii noştri au rămas pe mai departe lângă mănăstirea nou 
construită, slujind cel mai probabil nevoilor di, la curte sau la lucrul câmpului. 
Aceasta ne determină să presupunem că este vorba despre Sclavi din ţigănia 
domnească, singura ce-şi putea permite o astfel de danie, ce au fost dăruiți 
mănăstirii odată cu înzestrarea cu sate şi pământ. 

Şantierul s-a întins pe o perioadă de trei ani, timp suficient pentru cei 800 
de sclavi, împreună cu familiile lor, să se stabilească în jurul mănăstirii. Satul 
nou format a funcționat ca țigănie a mănăstirii, iar după eliberarea din 1844 s-a 
numit „Dezrobiţii Mănăstirii Cașin”. EI a fost asimilat, în 1929, comunităţii de 
români din vecinătate. 


Imagine Fântâna Cozia 2 Cap de ţigan, pe interiorul fântânii 


Fântâna cu patru capete dela mănăstirea Cozia 

Mănăstirea Cozia, pe care am amintit-o dea mai sus, este un complex 
monahal situat la 5 km de staţiunea Călimăneşti, pe malul drept al Oltului şi la 
cca. 20 km nord de municipiul Rm.Vâlcea. Iniţial apare în documente sub 
denumirea de mănăstirea „„Nucet” însă, mai târziu, a primit numele de „Cozia", 
după muntele din apropiere, aflat în stânga Oltului. Ceea ce ne interesează pe 
noi cu deosebire, în afara înzestrărilor numeroase cu Sclavi ţigani de care a 
beneficiat mănăstirea de-a lungul timpului, este fântâna ce s-a construit în 


% Călători străini despre ţările române, vol. VI, Editura ştiinţifică şi enciclopedică, Bucureşti, 

vremea lui Neagoe Basarab, în anul 1517, cu ocazia restaurării generale a 
clădirilor, şi care poartă numele domnitorului valah. Există din aceeaşi perioadă 
şi o a doua fântână, construită sub foişorul chiliilor nordice şi care servea 
nevoilor curente ale mănăstirii, aflându-se aproape de vechea bucătărie. Fântâna 
din faţa bisericii avea rosturi mai deosebite, pentru nevoile materiale şi 
spirituale ale credincioşilor. 


Imagine Fântâna Cozia 1 Fântâna mănăstirii Cozia 


Ea se situează aproape de colţul sud-vestic a pridvorului bisericii mari. 
Bazinul de piatră are formă octogonală şi este înalt de 0,95 m, cu latura de 0,37 
m, având la mijloc o cruce de piatră cu inscripţie. Este o lucrare tipică epocii lui 
Neagoe Basarab şi poartă numele de “fială”, “baptizer” sau “izvorul”. |n 
interiorul acestei fântâni se pot observa patru capete de oameni sculptate în 
piatră, unul dintre acestea având o mustață mare, răsucită în sus, ce-i ajunge 
până la urechi. Paul de Alep menţionează în scrierile sale din 1657 şi această 
fântână din faţa bisericii de la Cozia. În interiorul bazinului acestei fântâni sunt 
patru chipuri din ale căror guri curgea apă ce „încântă simţurile”: „unul este 
chipul unui maghiar, celălalt este capul unui turc, cu turbanul său, al treilea este 
chipul unui domn şi al patrulea cel al unui rob”. Prima întrebare ce se ridică 
ține de semnificaţia celor patru, ce anume a vrut să reprezinte artistul prin 
alăturarea unor simboluri atât de diverse. Să le luăm pe rând. Maghiarul este 
străin de plaiurile vâlcene, este catolic, aliat preţios contra turcilor, dar şi inamic 
în nenumărate rânduri. Turcul reprezintă imaginea duşmanului şi a 
necredinciosului feroce, ce arde sate şi-i duce pe locuitori în sclavie. Aceste 
două chipuri se pot astfel apropia până la un punct în imaginarul popular al 
secolului al XVI-lea. Domnitorul reprezintă ţara, cu toţi supuşii săi. Locul 
domnitorului, alături de cei doi, este de înţeles din perspectiva conflictelor de 
autoritate ce-i opuneau în nenumărate rânduri. Prezenţa Sclavului ţigan, alogen, 
probabil păgân, declasat dintre oameni, este cel puţin surprinzătoare. Ţiganii nu 
constituie o prezenţă militară, ce s-ar putea opune vreunuia dintre cei tra 
(fiecare dintre aceştia reprezentând o categorie în sine) amintiţi anterior, nu 
există ca ființă socială, iar din perspectivă religioasă, cel mai adesea trebuie 
convertit. Ce semnificaţie i se poate da acestuia? Aşezarea lui în stânga 
domnitorului țării, în dreapta turcului şi cu un maghiar în faţă îl emancipează, îl 
valorizează enorm. Forma musteţei şi a sprâncenelor îl apropie domnului, dar 
este la capătul opus al scării sociale. Opera lui Neagoe Basarab este literalmente 


%  http://www.menastirea-cozia.go.ro/fantani.htm. Textul este predua din lucrarea 
arhimandritului Ganraliil Vaida, Cozia, vestita ctitorie a lui Mircea Voievod cel Mare, ediţia a 
III-a, Editura Episcopiei Râmnicului şi Argeşului, Râmnicu Vâlcea, 1986. 

A Călători străini despre ţările române, vol. VI, p. 183. Imaginile celorate tra chipuri sunt 
redate în anexă. 

inexplicabilă astăzi, în special prin alăturarea la grup a Sclavului. Doar dacă n-or 
fi muncit şi Sclavii ţigani, alături de maghiari şi de turci, sub conducerea 
domnitorului, la restaurarea complexului monahal. Aşa am putea explica 
alăturarea celor patru într-o lucrare spirituală, întru slujirea unui singur 
Dunmezeu. 


Originea sclaviei 


Sclavia - câteva consideraţii generale 

Sclavia este un fenomen şi o instituţie ce se detaşează în istoria 
rromilor prin repercusiunile avute asupra factorului uman, economic şi 
identitar rrom şi român până în zilele noastre. Studierea ei nu s-a făcut decât 
marginal şi doar ca urmare a curiozităţii istoricului şi a unui ataşament 
personal, eventual cu legături de prietenie, față de una din numeroasele 
comunităţi de rromi din România. Nu a existat niciodată un interes major 
pentru studiul sclaviei cum nu a existat nici pentru perioadele mai recente. 
Imensul material arhivistic este trecut cu vederea, iar cercetări arheologice în 
satele de ţigani care şi-au păstrat până astăzi aşezarea din jurul mănăstirilor 
lipsesc cu desăvârşire. De ce toată această negare, prin tăcere, a unui 
fenomen unic, prin amploare şi durată, în istoria europeană? Pentru perioada 
comunistă am putea spune că presiunile mediului politic au frânat orice 
preocupări în acest sens. Țiganii erau o minoritate ce trebuia asimilată, iar 
istoria românilor era şi istoria lor. Sclavia nu slujea acestor scopuri. Chiar 
dacă perioada comunistă a trecut de mai bine de două decenii, în istorie nu s- 
a remarcat o schimbare de atitudine fundamentală. Cert, interesul este mai 
mare, documentaţia mai accesibilă, dar rezultatele întârzie să apară. O 
explicaţie a acestei vechi dar reânnoite atitudini poate fi crezul în inutilitatea 
imediată pentru sfera socială şi ştiinţifică a unei asemenea cercetări. Idee pe 
deplin falsă. Sclavia nu a fost un sistem care să-i privească exclusiv pe 
țigani. Prin integrarea lui deplină în sistemul economic feudal românesc, ea a 
afectat şi categoria ţăranilor aserviţi, relaţiile de muncă şi preţurile acestora. 
De asemenea, prezenţa gratuită a Sclavilor în casele şi pe moşiile 
proprietarilor a redus simţitor ponderea slujitorilor cu plată aflaţi în serviciul 
clasei stăpânitoare. 

Indiferent de epocă, sclavia/robia conferă unora dreptul de proprietate 
asupra indivizilor, la fel ca şi un ansamblu de practici ce pun la dispoziția 
unui stăpân nu doar lucrul, ci şi pe lucrător. Nu este vorba de un sistem 
static, ci de unul care evoluează şi se transformă pe măsură ce se inserează în 
dezvoltarea relaţiilor de schimb, înscriind lucrul, în calitate de bun abstract, 


în procesul circulaţiei bunurilor”. Atunci când vorbim despre robi, ne 
reprezentăm imaginea cvasi clasică a „sclavilor cel mai adesea originari din ţări 
îndepărtate, smulşi popoarelor şi familiilor lor, dezrădăcinaţi, transplantaţi într- 
un mediu etnic, lingvistic şi social nou”%. Conceperea unei asemenea realităţi în 
propria curte este greu de realizat. Sclavul nostru este autohton, născut şi 
crescut aici, descendent al multor generaţii de ... localnici. Acesta din urmă este 
tipul sclavului din Țările Române. 

Conţinutul noţiunii de sclavie/robie se înscrie în cadrul exploatării omului 
de către om. El comportă exerciţiile cele mai diverse de violenţă asupra celor 
slabi şi oprimaţi, dar şi diferite modalități de exploatare a lucrului, precum 
sclavia prin îndatorare, servăjul sau alte forme încă şi mai compozite”. 

Exploatarea muncii sclavilor este tributară şi directă. Prelevarea unei părţi 
a producţiei obţinute este valabilă cu precădere în dreptul aurarilor, ce au de 
îndeplinit anumite cote pentru visteria domnitorului țării. Nomazii, în ansamblul 
lor şi indiferent de stăpânii de care aparţin, sunt atinşi şi ei de această măsură de 
impozitare. Exploatarea directă îi priveşte pe vătraşi, Sclavi ce sunt folosiţi la 
toate treburile casei şi curții stăpânului şi pe moşiile acestuia. Dezvoltarea pieţei 
de sclavi este mai puternică în oraşe şi în cetăţile port şi de frontieră şi în 
legătură directă cu creşterea numărului de țigani din Ţările Române, prin spor 
natural şi prin migraţie. 


Sclavie europeană şi balcanică 

Prezenţa sclavilor în Evul Mediu timpuriu, pe întreg cuprinsul Europei, 
precum şi în Asia este o certitudine, dar aceştia erau în principal prizonieri 
de război sau victime ale acţiunilor piratereşti din Mediterana, care nu aveau 
posibilitatea să se răscumpere. Cei mai activi comercianţi de sclavi sunt 
venețienii, ce se folosesc de comptoarele lor, în special Coron şi Modon, 
pentru comercializarea sclavilor greci şi musulmani ce ajung astfel în Italia, 
Franţa şi Spania. Mai târziu, vânătorii şi comercianții de sclavi catalani şi 
genovezi se alătură venețienilor. Apartenența la creştinismul ortodox nu 
împiedică căderea fidelilor săi în sclavie, în statele catolice. Justificarea 
potentaţilor catolici este că orice schismatic poate fi făcut sclav. 

Christian Delacampagne consideră că aprovizionarea pieţei vest-europene 
cu sclavi din Orient s-a diminuat considerabil după cucerirea Constantinopolului 
şi a Balcanilor de către turci%. De remarcat că piaţa de sclavi la nord de Dunăre 
se dezvoltă considerabil începând tocmai cu acest moment. Blocarea surselor 


% Myriam Cottias, Stella Alessandro, Vincent Bemard (coord.), Esclavage et d&pendances 
serviles: histoire comparâe postfață de Claude Meillassoux, Paris, Edition |'Harmattan, Coll. 
Inter-Nationa, 2006, p. 245. 

% | acques Heers, op. cit., p. 7. 

% | bidem p. 239. 

% C. Dedacampagne, op. cit, p. 110-111. 

mediteraneene de către turci nu a influenţat negativ situaţia din Țările Române, 
deoarece piaţa locală s-a dezvoltat pe baza surselor interne şi mai puţin datorită 
țiganilor sclavi cumpăraţi din Imperiul Otoman. 

Cazul Ţărilor Române este aparte de restul statelor din Sud-Estul şi 
Estul Europei, unde se întâlnesc sclavi ţigani, pentru că la noi, dacă erai 
țigan, erai automat sclav. Deoarece excepţiile erau foarte rare, în scurt timp 
ţigan a ajuns să însemne rob/sclav şi astfel, în documentele vremii, sunt 
puţine cazurile când apare cuvântul rob/sclav în dreptul rromilor ci se 
menţionează simplu țigan. 

Vechimea sclavia rromilor în Țările Române coboară cel puţin până la 
momentul atestării lor în Ţara Românească şi în Moldova, documentul din 1385 
al domului muntean Dan I şi cel din 1428 d domnului moldovean Alexandru 
cel Bun, amintindu-i în postura de supuşi ai domnului ţării, urmare a daniei, ei 
devenind sclavi ai mănăstirilor. 


Erau ţiganii sclavi anterior sosirii lor în spațiul românesc? 

Conform opinia mă multor istorici, referitor la vechimea robie 
țiganilor în spaţiul românesc, dintre care cea mai recentă îi aparţine 
istoricului Viorel Achim, românii ar fi preluat instituţia robiei de la vecinii 
lor din răsărit, tătarii”. Aceştia obișnuiau să-şi transforme prinşii de război 
în robi. Răscumpărarea din robia tătărească era însă posibilă. Pentru 
documentel e moldovene din secolul al XV-lea avem mai multe menționări 
ale robilor tătari, prima dată într-un document din 1402 al lui Alexandru cel 
Bun prin care dăruieşte mănăstirii Moldoviţa patru case de tătari1%, 
Prezentată astfel, iniţiativa transformării ţiganilor în Sclavi nu a aparţinut 
românilor creştini, ci tătarilor păgâni. 

Mergându-se pe acelaşi raţionament, se opinează că ţiganii erau sclavi 
în Peninsula Balcanică, iar trecerea lor la nordul Dunării nu a făcut altceva 
decât să ducă la schimbarea stăpâniloriOl. Este o ipoteză ce conduce la 
acelaşi rezultat, de a neutraliza rolul factorilor de putere din spaţiul românesc 
în înrobirea unui popor întreg. Acceptând ipoteza sclaviei vechilor ţigani în 
teritoriul controlat de turcii selgiukizi, migraţia lor, independentă de 
mutaţiile geografice şi politice cunoscute de statul selgiukid, este 
echivalentul libertăţii câştigate prin acţiunea personală. Acest fapt nu are 
nimic în comun cu transferul de proprietate realizat în urma unei cuceriri 
armate sau al unui schimb comercial. Sclavul care iese de sub stăpânirea 
stăpânului său, indiferent de mijloacele folosite, şi nu mai este revendicat 
niciodată de acesta, devine şi rămâne un om liber. Ori turcii otomani, 


% Viorel Achim op. cit., p. 32. 
1% DRH, A, |, p. 23. 
10 Viorel Achim, op. cit., p. 33. 


moştenitorii statului selgiukid şi ai Imperiului Bizantin, nu au revendicat 
niciodată stăpânirea asupra Sclavilor ţigani de la nord de Dunăre, fapt ce 
denotă lipsa unei relaţii de dependenţă a rromilor cu un stat din Peninsula 
Balcanică sau din Asia Mică, sau desfacerea acesteia cu foarte mult tip în 
urmă, de unde şi posibila ei ignorare de către otomani. Existenţa în 
documentele moldoveneşti din secolul al XV-lea a mai Multor menționări ale 
robilor tătari!%, trebuie văzută în contextul practicilor vremii de a folosi 
prizonierii de război ca monedă de schimb pentru eliberarea propriilor 
oameni, o captivitate temporară ce căuta mai curând un profit imediat din 
răscumpărarea captivului decât vânzarea sau utilizarea lui ca sclav1%. 

Sclavia a existat la nord de Dunăre încă din perioada antică şi, 
probabil, s-a aflat la originea sclaviei medievale româneşti. Acest fapt a fost 
foarte bine sesizat de unii istorici medievişti: „Originea instituţiei robiei 
medievale trebuie pusă în legătură cu sclavia patriarhală, care în momentul 
constituirii statului feudal se găsea în stare de dezagregare, relaţiile feudale 
fiind anterioare apariţiei statului” 19%. 

Înrobirea ţiganilor este dificil de reconstituit datorită lipsei de 
documente. Țiganii apar, după cum am mai spus, în actul de înzestrare al 
domnitorului Alexandru cel Bun către mănăstirea Bistriţa, din 1428, dar nu 
este vorba despre sclavi, ci despre un grup de indivizi, aflaţi pe teritoriul 
Moldovei, în frunte cu un “cneaz”. În istoriografia românească, termenul de 
“cneaz” desemnează iniţial stăpâni de sate sau de părți de sate, iar după 
cuprinderea stăpânirii lor de către boieri ajunge să-i desemneze pe oamenii 
liberi. Dacă proveniența ţiganilor în Moldova este sud-dunăreană, via Țara 
Românească, şi există dovezi documentare în acest sens din sec. XV până 
către sec. XIX, atunci înseamnă că inițial nici în Țara Românească ţiganii nu 
au fost sclavi. 

Documentul din 1385 al lui Dan | specifică indirect statutul lor juridic 
anterior donaţiei. Ei fuseseră dăruiţi anterior de către Vladislav, iar Dan | 
întăreşte dania. Dar în ce postură Juridică s-au aflat ţiganii înaintea daniei lui 
Vladislav? Acest act de înzestrare a avut doar o semnificaţie singulară, 
acţionând doar în dreptul celor 40 de familii, restul ţiganilor din ţară fiind 
liberi până la următoarea danie? Se poate vorbi deja despre sclavi ai Domnia 
sau despre supuşi ai acesteia? 


102 Prima informaţie dintre cele ce ni s-au păstrat se află într-un document din 1402 al lui 
Alexandru cel Bun prin care dăruieşte mănăstirii Moldoviţa patru bordeie de tătari (DRH, 
A,I,p.23). 

1% Antoni Furio, Esclaves et salaries. La fonction &conorrique de |'esclavage dans la Peninsule 
Ib&rique au bas Moyen Age, în Myriam Cottias, Alessandro Stella et Bernard Vincent (coord.), 
op. cit., p. 253. 

104 Costăchel V., Panaitescu P. P., Cazacu A., op. cit., p. 145. 

Cea mai probabilă ipoteză este că, la venirea lor în Ţările Române, 
țiganii au avut statut de oameni liberi şi suntem îndreptățiţi să credem asta în 
virtutea documentelor emise în Moldova la 1414 şi 1428 (şefii țigani Sunt 
numiţi cnezi), a statutului lor de oameni liberi în Transilvania şi a 
nespecificării situaţiei lor juridice din Țara Românească, anterioară donaţiei 
lui Vladislav către Vodița. Un vechi obicei al pământului era că ţăranii liberi, 
după 12 ani petrecuţi pe moşia unui boier, deveneau rumâni. Acest fapt a 
generat o mobilitate ridicată pe moşii, în rândurile ţărănimii. Este foarte 
posibil ca acest obicei, transpus în dreptul ţiganilor, să însemne mai mult 
decât servajul, să fie egal cu sclavia. Niciodată ţiganii nu au fost trataţi 
juridic laolaltă cu masa ţăranilor. Acest lucru apare cu atât mai mult posibil 
luând în calcul şi caracterul paşnic al noilor veniţi, care se deosebeau 
fundamental de firea războinică şi organizarea militară a migratorilor 
anteriori. 


Influenţa Bisericii 

Biserica Ortodoxă este veriga esenţială pentru căderea şi menţinerea 
rromilor în sclavie. Fiind într-o perioadă de început a constituirii sale ca 
instituţie în spaţiul românesc, ea acceptă toate înzestrările domnitorilor şi ale 
boierilor, indiferent că sunt în pământ, păduri, ape, vămi, bucate, animale sau 
oameni. Materialul devine preponderent spiritual ului. Familiile de rromi sunt 
străine ţării, ei nu sunt creştini, sunt diferiţi pământenilor din foarte multe 
puncte de vedere. Este aceeaşi optică în Est, Vest, Nord sau Sud, oriunde te- 
ai afla pe bătrânul continent. „Păgâni, musulmani şi evrei se situau în afara 
comunităţii creştinilor; aceştia erau străini şi, cel mai adesea, inamici "1%. 
Alteritatea joacă astfel un rol definitoriu în procesul căderii rromilor în 
sclavie într-o ţară creştină. „Aceste mentalități colective favorabile sclaviei 
explică atitudinea severă față de toţi cei ce rămân sau se plasează în afara 
Bisericii creştine.”1%. Sclavia este întâlnită şi acceptată şi în biserica 
apostolică, ce transforma în sclavi copiii rezultați în urma căsătoria dintre 
un preot catolic şi o femeie liberă. Bulgarii, văzuţi ca schismatici şi bogomili 
(adică păgâni), vor avea aceeaşi soartă odată ajunşi în posesia cruciaților, ce- 
i vând masiv pe pieţele italiene între anii 1200-1300. 

Este foarte probabil ca instituţia Sclaviei în spaţiul românesc să-şi fi tras 
rădăcinile mai recente şi din argumentaţia ideologico-legislativă, din experienţa 
şi moştenirea bisericii mamă din Bizanţ. Practicile întâlnite mai târziu în Țările 
Române aveau o veche istorie în mănăstirile greceşti. Naucrace, discipol al lui 
Theodore Stoudite, nota în Enciclica morţii acestuia că „sunt călugări ce duc o 


1% ] acques Heers, op. cit., p. 69. 
1% |bidem, p. 67. 


viaţă de comercianţi şi sunt alţii care fac negoţ cu sclavi”.1% Goana după câştig 
făcuse să treacă în plan secund consideraţiile morale şi religioase, când era 
vorba să se folosească de mână de lucru puţin costisitoare pentru economia 
marilor domenii bisericeşti. Învățăturile creştine erau ignorate, ca şi cele ale 
unui umanism ancorat la fel de mult în tradiţia religioasă şi în cea seculară. 

Theodore Stoudite, în regula sa monastică scrisă între 797 şi 806, nu a 
uitat să avertizeze călugării asupra pericolului deţinerii de sclavi: „Tu nu vei 
avea sclavi, ce au fost creaţi după chipul lui Dumnezeu, nici în slujirea ta 
personală, nici a mănăstirii tale, nici pentru lucrul câmpului; precum căsătoria, 
folosirea sclavilor este iertată doar laicilor; tu trebuie să te dai ca rob voluntar 
fraților tăi ce au aceleaşi sentimente ca şi tine şi nu contează dacă, în aparenţă, 
eşti considerat drept domn sau stăpân”.1% Nu exista însă un punct de vedere 
comun în rândul ecleziasticilor. În apărarea sclaviei, teologii creştini se inspirau 
dintr-o combinaţie de surse religioase, civile şi intelectuale. Raționamentul lor 
nu considera sclavia ca moralmente rea. În fapt, ea existase la vechii israeliți, 
fără ca aceştia să o condamne. Apostolii nu o condamnaseră nici ei în lumea 
greco-romană, după cum nici Biserica creştină a primelor secole nu o făcuse. 
Ecleziasticii citau adesea diverse texte din Vechiul Testament ce mărturiseau în 
favoarea unei societăţi israelite compuse din două clase, cea a oamenilor liberi 
şi cea a sclavilor. În argumentaţia lor, nu luau în considerare formarea poporului 
israelit în Egipt şi sclavia la care fuseseră Supuşi acolo vreme de patru sute de 
ani. Acest fapt făcuse ca existenţa sclavilor în cadrul societăţii şi al familiei să 
fie considerată ceva normal, după cum era cazul şi pentru poligamie. Pe aceasta 
din urmă însă Biserica creştină, nefiind interesată economic, nu a preluat-o şi nu 
a acceptat-o niciodată. 


Influenţa Islamului 

Interesant este modul de a acţiona al celeilalte mari religii monoteiste, 
mereu în conflict cu creştinismul şi sub a cărei autoritate se găseau o bună parte 
dintre ţigani, islamul. Legea islamică admite două modalităţi prin care un om 
liber este transformat într-un sclav. Prima dintre acestea este jihadul sau 
războiul sfânt, a doua fiind reproducerea. Copiii născuţi din părinți sclavi erau şi 
ei, la rândul lor, sclavi. Mulțumită acestor două metode, era posibil de a controla 
fenomenul, având asigurarea, în acelaşi timp, că doar non-musulmanii erau 
înrobiţi. 

Pentru propagandiştii islamului, jihadul reprezenta o autorizaţie excelentă 
în declanşarea unui război necredincioşilor. Prizonierii de război din aceste 

conflicte, din perspectiva Coranului, puteau fi transformați în sclavi.1% Nu şi cei 
care îmbrățişaseră religia cuceritorilor. Astfel că, la sud de Dunăre, rromii ce 
adoptaseră religia islamică scăpaseră de lanţurile sclaviei în care căzuseră deja 
numeroase grupuri ce trecuseră în Țara Românească şi Moldova. Pătrunderea 
rromilor în nordul Dunării, pentru cei care nu erau mahomedani ori nu aveau 
deja un stăpân, însemna automat sclavie. 


Slăbiciune a Domniei? 

Este foarte posibil ca în a doua jumătate a secolului XIV şi la început 
de secol XV, când autoritatea domnească era încă slabă, în incapacitate de a 
putea exercita o autoritate eficientă asupra întregului teritoriu al Ţării 
RomâneştilI0, boierii să înrobească uşor micile grupuri de nomazi şi 
sedentari aşezaţi pe moşiile lor. Mai târziu domnul nu poate decât să 
confirme o stare de lucruri deja existentă şi, în virtutea lui dominium 
eminens, să dispună de rromii stabiliţi în ţară (dar nu de cei de pe moşiile 
boiereşti sau mănăstireşti) după “buna credință”. Nu credem să greşim 
considerând că la venirea lor în nordul Dunării rromii erau liberi dar, încetul 
cu încetul, clasa dominantă i-a înrobit cu forţa. Un model este şi aservirea 
obştilor ţărăneşti libere din Țara Românească şi Moldova. Ţăranii au devenit 
servi, iar elementul străin, fie că era tătar, fie că era ţigan, a fost constrâns să 
cadă în sclavie. N. Djuvara consideră că “În secolul al XIV-lea, ţiganii 
începuseră să treacă Dunărea, în grupuri mici; pe măsură ce soseau erau 
reduşi la robie de către domnitorii şi marii proprietari din Țara 
Românească”1il. Un element important care să confirme această ipoteză a 
libertăţii iniţiale a rromilor ar fi o serie de libertăţi cu siguranță existente 
anterior căderii în sclavie şi care au fost confirmate de stăpâni sclavilor. Între 
acestea putem enumera libertatea de mişcare în ţară, sclavii semi-nomazi 
plătind doar o dare anuală către stăpâni, şi autonomia comunităţii, indiferent 
dacă era nomadă sau sedentară, în exercitarea dreptului de judecată intern. 

Rromii aşezaţi prezintă caracteristici similare stilului de viaţă țărănesc. 
Nomazii sunt însă o categorie de sclavi atipică, prin faptul că nu erau 
supravegheați şi constrânşi să lucreze în aceeaşi manieră în care aceasta se 
petrecea cu sclavii sedentari. Acest fapt nu se datorează unei saturaţii de 
braţe de muncă din economie, ci caracterului aparte de care dădeau dovadă 


1% Murray Gordon, L'esclavage dans le monde arabe: Vile - XXe siecle, Edition Robert 
Lafont, 1987, p. 30. 

10 Mircea cel Bătrân scria în 1407 “tuturor satelor care sunteţi sub stăpânirea mănăstirii 
Tismana, mari şi mici împreună şi astfel vă poruncește domnia mea: aceasta v'am dat de 
ştire ca niciunui cneaz sau boier al domniei mele să nu fiţi de ocină şi de ohabă ...... " şi mai 
departe "Cine ar umbla printre voi, dintre boierii domniei mele, ca să vă ia sau să vă tragă 
la alte munci, pe oricine să-l loviți în cap” (DIR, B, |, p. 52, doc. 36) 

11 N. Djuvara, op. cit., p. 289. 


comunităţile nomade, ce au refuzat sistematic sedentarizarea şi, implicit, 
restrângerea drastică a libertăţilor de care beneficiau. Rămânerea lor în 
sclavie a fost posibilă doar prin acordarea sistemului administrativ şi judiciar 
după pulsul vieţii nomazilor. În acest fel, sclavia devine compatibilă cu 
libertatea de circulaţie, dacă vrem să utilizăm un termen actual; cu 
străbaterea ţării şi a teritoriilor vecine în lung şi-n lat, fără a întâlni piedici 
importante. Probabil că, local, s-au făcut încercări de sedentarizare a 
nomazilor, forţată sau benevolă, fără succes însă şi cu un grad ridicat de risc 
în a-i pierde definitiv. Din acest motiv, nomazii sunt vânduți cel mai adesea 
în grup, în lipsă, au preţuri mai mici, iar relaţiile lor cu sclavii sedentari sunt 
destul de restrânse. Stăpânii de sclavi particulari şi autorităţile statului 
interzic amestecul celor două categorii, din perspectiva în care nomadismul 
era deosebit de atrăgător pentru un pălmaş ce trudea de dimineaţa şi până 
seara pe moşia boierului sau a mănăstirii. Situaţia era aidoma şi pentru cei ce 
slujeau în curțile acestora. 

Vieţuirea nomazilor într-o lume ce se intersecta doar în faţa anumitor 
nevoi cu societatea sedentarilor va conserva dreptul de judecată intern, aflat 
în mâinile şefului de ceată, numit cneaz, voievod sau bulibaşă. Chiar şi 
astăzi, în secolul XXI, în comunităţile de rromi din România sau în cele 
emigrate de curând în vestul Europei, în caz de conflict, se face apel la 

„Judecata țigănească”, sau „romani criss”, sau „romano divano”. 


Categorii de sclavi 


Populaţia rromani din Ţările Române împarte, cu puţine excepţii, un 
statut juridic identic. Primul termen în identificarea lor este unul universal, 
toţi sunt ţigani (Sclavi). La acesta se adaugă, cel mai frecvent, un al doilea, 
legat de stăpân sau de meseria practicată (ex. ţigan domnesc sau ţigan ursar). 
Deşi, la o privire superficială, ţiganii pot constitui un grup unitar, diferenţele 
sunt numeroase şi semnificative, mai puţin la nivd lingvistic. Ele sunt 
conştientizate intra-comunitar şi structurează cu claritate diversele grupuri de 
sclavi. 


Țigan domnesc, țigan călugăresc, țigan boieresc 

Împărţirea sclavilor pe categorii se poate face în funcţie de numeroase 
criterii, noi oprindu-ne asupra acelora care reies din analiza documentelor ce 
constituie fundamentul acestei lucrări. Sunt criterii utilizate în epocă şi care-i 
separă pe Sclavi în funcţie de stăpânii lor (ţigănie domnească - ţigan 
domnesc, ţigănie boierească - ţigan boieresc şi ţigănie călugărească sau 

mănăstirească - ţigan călugăresc sau mănăstiresc) sau după modul de 
acceptare a statutul ui de sclav (ţigani buni şi stăzători ori răi şi fugarni ci 12 - 
această din urmă tipologie având un rol deosebit în preţul cerut pentru un 
sclav). Meseriile au constituit şi ele criterii de separare a sclavilor, individual 
sau pe grupuri. Amintim căldărarii, spoitorii, aurarii, rudarii, ursarii, lăieşii, 
lingurarii, lăutarii, ciocănaşii, zavragii, lăcătuşii, potcovarii, fierarii şi multe 
alte denumiri ce ţin în principal de ocupațiile avute la curtea boierilor, a 
mănăstirilor, la curtea domnească, în oraşe sau la sate. Odată cu trecerea 
timpului şi pe măsură ce societatea românească se complică sau, altfel spus, 
se modernizează, după model occidental, Sclavii ajung să fie daţi ca ucenici 
la diverşi meşteri pentru a deprinde meserii de care era absolută nevoie în 
gospodăria stăpânului sau chiar sunt puşi să înveţe carte. Astfel, statutul 
sclavilor diferă în funcţie de tipurile de constrângeri ce-i afectau munca. Este 
de remarcat articularea problematicii statutului cu aceea a sistemelor de 
exploatare a muncii."5 Aurarii au rămas mereu ţigani domneşti, din rândul 
cărora nu se făceau danii şi înzestrări, pentru a nu se deregla sistemul de 
contribuţii în aur ale acestora în folosul domniei. Diverşi autori separă 
simplu populaţia rromani în două categorii, în funcţie de modul de viaţă!!*: 
nomazi şi sedentari. Termenul de nomad este folosit cu precădere în 
documentele de secol XIX, fiind utilizat în special în dreptul lăieşilor, ce 
mai mulţi fiind sclavi ai statului. 

La nivel macroeconomic, domnul ţării este principalul actor în piaţa 
internă de sclavi, el împărțind familii şi indivizi celorlalţi doi mari 
proprietari, Biserica şi boierii. Începând cu secolul al XVI-lea, acumulările 
masive de sclavi realizate de către boieri în urma înzestrărilor domneşti şi a 
achiziţiilor de pe piaţă, le permit acestora danii importante către Biserică, în 
ideea obţinerii graţiei divine. Comerţul cu sclavi este atestat de numeroase 
documente de vânzare şi schimb, în special între particulari. Vecinătatea 
Imperiului Otoman va favoriza comerţul frontalier. Acest comerţ se făcea de 
cele mai multe ori în detrimentul domnitorului valah sau moldovean, ai căror 
sclavi fugiţi în Imperiul Otoman erau vânduți de aceşti negustori cu profituri 
însemnatei5. Fuga ţiganilor din cele două ţări române nu era sinonimă cu 
libertatea pentru sclavi, ci cu schimbarea stăpânilor. Bunele relaţii dintre 


12 Catalogul Documentelor Țării Româneşti, vol. V, doc. 184, din 01 septembrie 1640. 

13 M. Cottias, coord., op. cit., p. 242. 

114 Este vorba, mai curând, despre un sistem economic, deoarece sedentarizarea multor ţigani 
nomezi S-a produs ca urmare a modificărilor economice din societate, fapt ce le-a impus 
reorientarea profesională şi renunţarea la nomadism 

15 La 20 februarie 1560, un firman al sultanului Suleiman Magnificul poruncea vameşilor de pe 
malurile Dunării să înceteze traficul cu ţigani din Țara Românească, practicat de anumiţi 
„ticăloşi” din Giurgiu, aceştia fiind utili domnului muntean (Catalogul Documentelor Turceşti, 
Direcţia Generală a Arhivelor Statului, întocmit de Mihai Guboglu, vol. 1, Bucureşti, 1960, doc. 
13, p. 31). 

Ţara Românească şi Poartă vor determina emiterea a numeroase firmane de 
înapoiere a ţiganilor fugiţi la sud de Dunăre, Situaţia este aceeaşi până în 
secole XVIII-XIX 1. 


Țiganii nomazi 

Numiţi, începând cu perioada comunistă a României „ţigani 
tradiţionali”, foştii nomazi (cel mai spectaculos grup fiind acela al căldărarilor) 
au circulat în spaţiul românesc de la sfârşitul Evului Mediu şi până către 1960. 
Ei prezentau caracteristici ocupaţionale şi de organizare comunitară diferite de 
tipurile țărănesc sau orăşenesc ce structurau restul populaţiei. Prin „nomazi” sau 
„Semi-nomazi” înţelegem grupurile de ţigani care circulau pe anumite trasee, 
intra şi interstatale, în principal datorită specificului lor economic. Era o 
circulaţie pe baze familiale ce se desfăşura de la începutul primăverii şi până 
toamna târziu. Toată averea nomadului se afla adunată în căruţa acoperită Sau 
NU, ce adăpostea întreaga familie. Aceasta era construită cu îndemânare, fiind 
folosite adesea doar cuie din lemn, fără amestecul fierului sau al altui metal. Ea 
slujea drept pat, masă şi cufăr. La acoperirea căruţei se utiliza pânza cortului. 
Acesta era întins în fiecare seară şi la popasurile mai îndelungate, iar din motive 
de securitate şi confort, căruţa era aşezată în interior. Descrierile călătorilor 
străini "8 de secol XIX detaliază deplasările grupurilor nomade prin ţară şi arată 
uncori o situaţie economică excelentă. Caravanele erau însoţite de „cirezi de cai 
şi de vite cornute, precum şi de care cu boi. Femeile ... cu capul acoperit de o 
mulţime de bani de aur şi argint” completează tabloul unui grup puternic, dirijat 
probabil către comerţul de vite şi cu obiecte casnice. Acesta era suficient de 
profitabil pentru a permite acumularea de bani de aur şi argint, după modelul 
familiilor boiereşti şi spre deosebire de țărănime. Exceptând momentul 
deportării lor în Transnistria între 1942 şi 1944 şi al „sedentarizării” forțate din 
deceniul şase al secolului trecut, practicată de comunişti, semi-Nomezii au 
constituit, la un moment dat, o pată de culoare în peisajul oricărui sat, târg sau 
oraş românesc, în căutarea de debuşee pentru economia grupului. Ei se 
diferențiază clar de ţiganii aşezaţi în sate prin neamestecul legăturilor de rudenie 
şi prin păstrarea limbii rromani. Fără excepţie, căruţa este locuinţa de peste zi, 
iar cortul este locuinţa de noapte. Deplasările lor erau scurte, până la atingerea 
unei noi localităţi cu potenţial comercial, loc unde se stabilea tabăra şi se 
rămânea câteva zile. 


16 Sultanul Selim II poruncea, la 3 august 1568, cadiului din Rusciuc să ia măsuri urgente 
pentru repatrierea ţiganilor în "Țara Românească, fiind ceruţi de însuşi domnitorul Alexandru 
Mircea. Cei care se vor opune, urmau a fi trimişi cu forţa. (Ibidem, doc. 70-71, p. 40). 

17 |bidem, doc. 217, p. 68; doc. 2162, p. 434. 

18 Paul Cernovodeanu, coord., Călători străini despre țările române în secolul al XIX-lea, Serie 
nouă, Vol. 1, 1801-1821, Bucureşti, Editura Academiei Române, 2003, p. 175. 

Aceste grupuri sunt formate în principal din 10-15 căruţe ce însoțesc 40- 
50 de persoane, înrudite între ele. Uneori grupurile erau chiar mai mici. Sunt 
constatate şi regrupări mai mari, de mai multe sute de persoane, însă doar în 
ocazii speciale. Cauzele principale sunt legate de satisfacerea mai uşoară a 
nevoilor economice şi a vizibilității reduse generate de un grup mai mic. Apoi, 
regrupările familiilor de semi-nomazi antrenau imediat supravegherea şi 
intervenţia autorităţilor pentru a-i separa şi îndepărta de acolo. 

Trecerea din vizibilitate socială în invizibilitate a constituit principala 
armă utilizată de semi-nomazi faţă de eforturile constante de control depuse de 
potentaţii locali şi de autorităţile centrale. Acest joc continuu era facilitat de 
mobilitatea lor ridicată şi de buna cunoaştere a drumurilor lăturalnice. Păstrarea 
aproape neschimbată a numeroase elemente culturale şi în special a limbii 
rromani mărturisesc despre succesul strategiei lor în fața politicilor 
restricționiste de tot felul. 


Sclavii Donmiei 

Țiganii domneşti erau ce mai numeroşi Sclavi din ţară şi aparţineau atât 
domnitorului, cât şi doamnei ţării!. Numărul lor ridicat se explică prin faptul că 
orice ţigan ce intra în Țara Românească şi în Moldova şi nu avea stăpân sau 
religie musulmană, devenea automat Sclav a dormitorului respectivei ţări. 
Globnicii domnitorului umblau prin ţară şi unde găseau ţigani fără stăpân, îi 
scriau ca sclavi pe listele de dări. În rândurile sclavilor domneşti erau 
majoritatea nomazilor ce practicau meserii sezoniere sau un comerţ ambulant. În 
afara nomazilor, se regăseau toate cedate categorii profesionale cu ocupațiile 
lor specifice, descrise mai jos. 

Aurarii erau grupul cel mai numeros şi plăteau domnului o anumită 
cantitate de aur scoasă din râurile ce străbat Moldova şi Ţara Românească. 
Procedeul de lucru folosit de aurari era spălarea nisipului şi pietrişului adus 
de ape din munţii. Perioada cea mai propice pentru lucru era începând cu 


19 Țiganii doamnei erau în principal aurarii. O primă menţiune despre robii doarmă este într-un 
document moldovean din 10 februarie 1429, emis de Alexandru cel Bun la Suceava, prin care 
dăruia soţiei sale, Marena, 7 familii lărgite de ţigani. (DRH, A, I, doc. 84, p. 126) 

10 Descrierea locurilor spălării nisipului aurifer ne-a rămas de la Anatole de Demidoff (Voyage 
dans la Russie msridionale et la Crime, par la Hongrie, la Valachie et la Moldavie, Ediţia a 
doua, revizuită şi adăugită, Editor Ernest Bourdin, Paris, 1854, p. 55): „... din singuraticele 
aşezări în jurul acestor râuri, cei care ne-au interesat mai mult sunt aurarii; împrăştiaţi pe insule 
sau prunduri izolate, aceşti sărmani, spălând fără încetare nisipurile Dunării, culeg părticelele de 
aur ce le rostogoleşte fluviul”; modul în care se înfăptuia acest lucru fiind următorul: „pe un plan 
înclinat, căptuşit cu pâslă sau postav ordinar, curge neîncetat apa care trece mai înainte printr-o 
grămadă de nisip şi pietriş grămădit pe o leasă în partea mai ridicată a instalaţiunei; astfel 
fluturaşii microscopici ai preţiosului metal sunt opriţi în țesătură. Ne-am apropiat să vedem 
aceşti nenorociţi care, fără alt adăpost decât enorma lor claie (de păr) de pe cap, se ocupă cu 


lunile mai sau iunie, când se topeau zăpezile şi scădea debitul torentelor şi 
al râurilor. E.D. Clarke semnala la 1802 că aurul astfel cules era dus la oraş 
spre a fi vândut. Ei sunt atestaţi, ca grup separat, pentru prima dată în 
anul 1620 în ara Românească. Alături de aceştia mai erau băieşii 
transilvani, care se deosebeau de primii prin aceea că scoteau aurul din 
pietrele munţilor, din locurile numite băi, având un anumit procedeu pentru 
curățirea lui 1%. 

Există numeroase surse documentare ce pun semnul egalităţii între 
aurari şi rudari, considerându-i a fi, alături de lingurari, ramuri ale aceluiaşi 
grup.12%3 Astfel, ocupaţional, vara s-ar fi cules aurul din nisipul râurilor, iar 
iarna, datorită apei reci, se lucra lemnul pentru realizarea de ustensile şi 
vase de uz casnic. Pe de altă parte, sunt documente din care reies 
caracteristici particulare şi în care se face distincţie între aurari şi rudari. A 
se delimita cu certitudine între cele două grupuri este dificil, deoarece se 
poate argumenta în ambele sensuri. Aş căuta mai degrabă o explicaţie 
legată de economia specifică celor două grupuri. Ambele ocupaţii depind 
de proximitatea unui curs de apă. Dacă rudarilor le era suficient orice râu 
din Principate, aurarii aveau nevoie de râuri puternice, ce izvorăsc adânc 
din munte, pentru a antrena pepite de aur din filoanele Carpaţilor. Ne 
gândim aici la râurile Jiu, Olt, Argeş şi Dâmboviţa. Aurarii trebuiau să se 
poziționeze de-a lungul acestor râuri, în zonele de deal şi de munte, unde 
debitul este mai scăzut şi permite filtrarea mai uşor a nisipului adus de ape. 
Este foarte posibil ca pe timp de iarnă, datorită temperaturilor scăzute de la 
munte, aurarii să fi coborât la câmpie, aşezându-se mereu în apropierea 
râurilor şi lucrând lemnul moale de salcie. Rudarii, de asemenea, colindau 
țara peste tot, indiferent de relief. Există toponime ce le atestă prezenţa! 
indiferent de relief, ceea ce denotă o practicare a meseriei în orice arie 
geografică. 

În acelaşi timp, Administraţia din Principate nu avea de ce să 
interzică prelucrarea lemnului de către două grupuri distincte, interesate 
fiind de randamentul economic. Din considerente de supraveghere şi 


această muncă fără sfârşit, şi călăuza noastră ne-a asigurat că bieţii oameni, care lucrează toată 
ziua, expuşi la străşnicia cerului, abia câştigă pe zi valoarea a cincisprezece bani franţuzeşti” 

21 P. Cernovodeanu, op. cit., 2003, p. 58. 

»2 Boris Th. Scurtulescu, op. cit., în V. lonescu, Robia rromilor în Țările Române. Țara 
Românească, Rromii din România - studii şi documente istorice, Bucureşti, Editura Centrului 
rromilor pentru politici publice „Aven A meniza”, 2001, p. 90. 

15 Paul Baăaillard, Sur les origines des bohermiens ou tsiganes: Les tsiganes de l'age du bronze 
&tudes ă faire sur les boh&riens actuels, Paris, Ed. E. Leroux, 1876, p. 34-35. 

124 În judeţul Vâlcea, pe malul drept al Oltului, la aproxinretiv 20 km de Rânmicu-V âlcea, se 
găseşte un loc numit Zăvoiul Rudarilor. Acolo îşi aveau bordeiele numeroase familii de rudari 
ce au fost nevoiţi să se mute în satul din apropiere datorită lucrărilor de sistematizare a Oltului 
din a doua jumătate a secolului trecut. 


55 


control, strânsul aurului, asemenea tăiatului sării în ocne, pentru ciocănaşi, 
va rămâne apanajul exclusiv al aurarilor. 


Foto Rudar 1 Rudar din zona 
Mănăstirii 
Govora, 2005. 
Foto Petre 
Petcuţ 


Ocupaţia rudarilor se asemăna puternic cu cea a lingurarilor. Rudarii 
şi lingurarii vor forma mereu două grupuri distincte în ciuda practicării, la 
un moment dat, a aceleiaşi meserii. Registrele de impozit din secolul al 
XIX-lea prezintă separat cele două grupuri. Meseria de aurar se va 
restrânge puternic, până la dispariţie, odată cu eliberarea sclavilor statului 
în 1843, moment în care aurarii au fost liberi să plece din punctele unde 
practicaseră această meserie pentru mai multe secole. 

Lingurarii prelucrau lemnul, în special cel de salcie, din care 
confecţionau linguri, blide, albii şi alte lucruri casnice. Obiectele de 
dimensiuni mai reduse erau făcute şi din oase. Ei obişnuiau să se aşeze prin 
locurile umede şi împădurite, cu copaci buni; cel mai adesea prin crânguri 
şi pe malul apelor. 

Lăeşii (lăeţii), care erau de meserie fierari. Ei erau în acele vremuri 
meşterii cei mai iscusiţi în lucrarea fierului. Vechile hrisoave şi documente îi 
pomenesc când erau chemaţi adesea de către domn şi boieri1%, chiar şi de 
țăranii răsculați" pentru a făuri unelte şi arme. Prima atestare documentară în 
Ţara Românească este din timpul lui Radu cel Mare (1495 - 1508). In martie 
1502, un grup numeros de ţigani, între 45 şi 50 capi de familie, împreună cu 
copiii lor, sunt întăriți boierilor Radu şi Petru, din Țara Românească. „Faurul” 
(nume propriu) făcea parte din grupul acestor sclavi!7/. Marea majoritate 
duceau un mod de viaţă semi-nomad, practicându-şi meseria la marginea satelor 
şi târgurilor pentru ca, după saturarea pieţei, să plece în zone mai îndepărtate, 
chiar şi în ţările vecine. 

O ramură a lăieşilor au constituit-o fierarii sedentari, aşezaţi la curtea 
boierilor, a mănăstirilor şi în sate. Ei apar în documente mai ales sub numele de 


125 În documentul din 13 decembrie 1578 apare Manea „săbieriul”, ce fusese răscumpărat de la 
moarte ca urmare a furtului unor cai. Vezi Petre Petcuţ, editor, Rromii din România. 
Documente, Editura |SPMN/Kriterion, Cluj-Napoca, 2009, p. 429. 

b6 La 26 noiembrie 1784, Mihail Brukenthal scria comitatului Hunedoara că ţiganii fierari au 
confecţionat arme pentru răsculați (Ştefan Pascu, editor, Izvoarele răscoalei lui Horea, seria A, 
Diplomataria, vol. V, Editura Academiei Române, Bucureşti, p. XLI). 

7 p. Petcu op. cit, p. 120- 121. 


fauri% şi covacii%. Tot din rândurile fierarilor făceau parte şi potcovarii 1%, 
săbierii, lăcătuşii şi rotarii. 

Căldărarii prelucrau arama şi confecţionau căldări şi vase de bucătărie, 
cazane pentru ţuică etc. Duceau un mod de viață semi-nomad, asemănător 
lăieşilor, cu care se înrudeau. Prima atestare documentară a căldărarilor este din 
11 decembrie 1535, când „Boia căldărarul şi cu copiii” sunt dăruiți mănăstirii de 
la Arhanghel 12. Căldărarii vor deveni cel mai numeros şi mai bogat neam al 
țiganilor, fiind principalul grup ce va migra spre vest în a doua jumătate a 
secolului al XIX-lea. 


Foto căldărari Căldărari din prima jumătate a 
secolului XX. Biblioteca 
Academiei Române 


Un alt neam puternic al ţiganilor era cel al spoitorilor, care se ocupau Cu 
spoitul căldărilor şi al ceaunelor. Sunt ţigani turciţi, ce au trecut la 
mahomedanism și sunt numişi în limba rromani drept „xoraxane” (horahan6). 
Caracteristicile meseriei practicate i-a determinat, asemenea căldărarilor şi 
ursarilor, la păstrarea modului de viaţă semi-nomad până către jumătatea 
secolului XX. 


Foto spoitori C. Popp de Szathmary, 
Spoitori mom din a doua 
jumătate a secolului XIX. 
Biblioteca Academiei Române. 


Zlătarii apar în documente încă din secolul al XVI-lea. În 1519, Neagoe 
Basarab voievod (1512 - 1521) întărea marelui sluger Dragomir, printre altele, 
jumătate din satul Zlătărei 55. Câţiva ani mai târziu, la 10 aprilie 1520, acelaşi 
Neagoe Basarab întărea mănăstirii Bistriţa, ctitoria boierilor Craioveşti, mai 
multe bunuri, printre care şi pe „Danciul zlătarul cu copiii lui”. Nu avem 
informaţii despre meseria lor decât relativ tăziu, la începutul secolului al 


58 DIR, B, |, doc. 357. 

129 DRH, B, XXIV, doc. 347. 

1% DIR, B, |, doc. 357. 

81 Ibidem, III, doc. 178. În acest document din 1 aprilie 1618, Pârvul clucer vinde mănăstirii 
Coşuna 7 sălaşe de rromi, unul dintre ele fiind al unui săbier. 

12 DRH, B, III, p. 361. 

153 P. Petcuţ, op. cit., p.158. 

14 Ibidem, p. 167. 

XVIII-lea'5. Confecţionând inele şi alte bijuterii din aur şi din argint, o parte 
dintre ei va primi şi denumirea de indarii. 

Lăutarii cântau la Curtea Domnească, la curţile boierilor şi în 
crâşmele din satele şi oraşele ţării. Sunt unul dintre cele mai vechi neamuri 
ale ţiganilor, fiind amintiţi în documente foarte vechi, încă din Imperiul 
Bizantin, sub denumirea de muzicanți. În Ţările Române, prima atestare 
documentară este din 25 ianuarie 1568, în dania lui Petru cel Tânăr (1559 - 
1568) către marele postelnic Dinga, regăsindu-se şi Stoica „alăutar” sau 
Stoilă „bătuşariul”16. Fiecare stăpân cu un număr însemnat de sclavi avea 
un taraf de lăutari, răspunzători cu veselia de la petreceri sau chiar de la 
mesele obişnuite. Lăutarii făceau parte şi din peţitul fetelor de către junii 
boieri. În afara ocaziilor în care trebuiau să cânte la masa stăpânului, 
lăutarii erau liberi să-şi practice meseria la crâşma din sat, ori la diverse 
ocazii festive din viaţa comunităţii săteşti. Alături de fierari şi căsaşi, 
lăutarii sunt perfect integrați în societatea românească, fie că se află la oraş 
sau la sat. Cu timpul ajung să se organizeze în bresle, cel mai cunoscut şef 
de breaslă fiind Barbu Lăutarul, în Iaşi, la mijlocul secolului al XIX-lea. 

Pieptănarii se ocupau cu confecţionatul pieptenilor din oase. Specificul 
meseriei îi consacra ca vânzători ambulanți şi participanţi la târguri. Umblau cel 
mai adesea singuri, cu traista de piepteni la spinare. Uneori erau însoţiţi de unul 
Sau două ajutoare, de obicei băieţii din familie. 

Ursarii sunt un neam comparabil cu cel al căldărarilor, prin numărul lor 
ridicat. Unii autori afirmă că ar fi chiar înrudiţi cu lăutarii, ipoteză care ni se 
pare puţin plauzibilă, având în vedere vechimea atestării lăutarilor ca neam 
aparte în rândul ţiganilor. Ursarii se îndeletniceau cu purtarea urşilor îmblânziți 
prin sate şi mahalalele târgurilor, unde îi jucau „fie cu tamburine sau bătând 
tactul cu un fel de pinteni mari pe care şi-i leagă de călcâie şi care fac mult 
zgomot când se lovesc între d”. Erau nomazi şi locuiau în corturi. Urşii erau 
prinşi de pui, de către ţigani sau de către ţăranii români, de la care îi cumpărau 
şi îi dresau pentru a juca „tananaua”. Se mai ocupau şi cu creşterea catârilor şi 
confecţionarea ciururilor şi a altor obiecte mărunte din fier. O parte dintre a, 
de la sfârşitul secolului al XIX-lea şi până către sfârşitul secolului trecut, 


155 Mihail Racoviţă afirma, la 30 iulie 1719, despre un ţigan rob zlătar că era „trebuitor curții 
domneşti”, fiindcă lucra la „bolduri de rădvane domneşti şi la cocii ce se fac pentru treaba 
măriilor sale hanilor şi altor agi şi spoieşte hierîli” (Arhivele Naţionale, Istorice Centrale, 
Bucureşti, M-rea Sf. Sava, XXXIII/38, apud Grigoraş, op. cit., p. 135). În Bucureşti este şi astăzi 
(1846) mănăstirea cu hramul Naşterii Maicii Domnului, numită Zlătari, de la constructorii ei 
(țiganii) zlătari” (Din călătoria lui Uspenschz pe la noi, 1846, traducere de Ştefan Berechet, 
Bucureşti, 1920, p. 7 apud G. Potra, Contribuţiuni la istoricul ţiganilor din România, P. 30), 
Buşă Daniela, coord., Călători străini ..., SN, vol. IV (1841-1846), 2007, p. 450, 454. 

15 p. Petcuţ, op. cit., p. 307. 

137 P. Cernovodeanu, coord., op. cit., 2003, p. 671. 


au început producția de cărămizi, dată fiind cererea de atunci, 
consacrându-li-se astfel denumirea păstrată şi astăzi, cea de cărămidari. 


Foto ursari e; Popp de 
Szathmari, Ursari. 
Biblioteca 
Academiei Române 


Geambaşii aveau Ca ocupaţie caracteristică vânzarea şi cumpărarea cailor 
sau chiar şi furtul acestora. Erau sedentari şi, cu timpul, ajung principalii 
comercianţi de cai în târgurile celor două principate româneşti 8. Chiar şi în 
vestul Europei, în ţări ca Franţa şi statele germane, geambaşii ţigani formau o 
concurență puternică negustorilor de cai autohtoni. Dacă în vestul Europei 
existau măsuri din partea autorităţilor pentru a-şi proteja negustorii, în spaţiul 
românesc nu au existat politici împotriva negoţului lor. 

Intre numeroasele meserii practicate de rromi este şi cea de clopotar. Nu 
era vorba doar de trasul clopotului la diversele ocazii, ci şi de confecţionarea de 
Clopote pentru biserici. În Transilvania, în special, din rândul ţiganilor erau 
recrutaţi călăii. 


Sclavii mănăstireşti 

Țiganii mănăstireşti se ocupau cu treburile lumeşti de la mănăstire şi 
lucrarea moşiilor. Numărul lor era relativ ridicat, mănăstirile constituindu-se 
treptat în cei mai mari proprietari de sclavi rromi. Aceştia proveneau îndeosebi 
din înzestrări din partea Donmid'%, testamente şi donaţii ale boierilor!%, 
schimburi, cumpărări. Condiţiile lor de viaţă erau grele, asemănătoare sclavilor 
ce Munceau pe moşiile boiereşti, motiv pentru care fuga de pe domeniile 
mănăstirilor este raportată frecvent în documente. Țiganii mănăstireşti nu 
puteau fi vânduți de către egumenii aşezămintelor bisericeşti, ci erau realizate 
doar schimburi compensatorii, în special în cazul căsătoriilor. Vânzarea 
sclavilor ce fuseseră primiţi în danie era posibilă doar cu „adeverire dă la 


1% Într-o scrisoare din 22 iunie 1818, Hotenli Haşim, aian de Bercoviţa, făcea cunoscut boierului 
Hagi lanuş că voievodul din Şehirkoy a cumpărat nişte cai pentru hanul său, cai procuraţi de doi 
țigani geambaşi din Ţara Românească. (CDT, 1960, doc. 1285, p. 253) 

139 La 12 septembrie 1614, Doamna Neaga a Ţării Româneşti dăruia mănăstirii Aninoasa 4 
sălaşe din ţiganii domniei sale (DIR, B, II, doc. 256). 

140 O astfel de donaţie este cea din 17 iunie 1617, când banul Udrea dăruia mănăstirii Panaghia 
toţi ţiganii lui (DIR, B, III, doc. 129); sau cea din 15 iulie 1617, când vistiereasa Dochia îşi 
dăruia toţi ţiganii către mănăstirea Strâmba (DIR, B, III, doc. 132). 

arhiereu şi cu ştire dă la domniia mea la cele ce să cade, va fi cu statornicie, iar 
într-alt chip nu să va ţinea în seamă”. 1 

O categorie profesională aparte este cea a sclavilor (ţiganilor) ciocănaşi. 
Ei se ocupau cu scoaterea sării din salinele de la Ocnele Mari. Până către 
mijlocul secolului al XVIII-lea aceasta se făcea exclusiv cu ciocănaşii ţigani 
ai mănăstirilor Cozia şi Govora!? care, pentru munca lor, primeau simbrie. 
Există numeroase porunci ale domnilor valahi date vătafilor de la Ocnele 
Mari pentru a-i lăsa în pace pe Sclavii rudari ai mănăstirii Cozia şi a nu-i 
forţa să lucreze în ocnă, în afara celor care au fost acolo din vechime. Țiganii 
ciocănaşi erau scutiţi de orice dare, în afara dajdiei. Aceasta era plătită 
mănăstirii de care aparţineau şi se ridica, în anul 1620, la 300 de bani pe an, 
sumă care le era oprită de cămăraşi din simbrie şi dată mănăstirii “cum a fost 
obiceiul şi mai denai nte vreme”8. 

Ciocănaşii erau tăietori de sare în ocne. Sunt un grup aparte din mai 
multe motive, a fiind poate prima categorie ce pentru munca lor primeau 
salariu şi o cantitate de sare numită mertic. Acesta era vândută la ţăranii din 
sate şi târguri, în afara monopolului domnesc. Ciocănaşii se diferenţiază 
din rândul sclavilor mănăstirești în urma daniei lui Mircea cel Bătrân a unei 
guri de ocnă către mănăstirea Cozia, gură de ocnă ce va fi exploatată de 
mănăstire cu ajutorul Sclavilor ţiganii primiţi anterior de la acelaşi domn 
Mircea. După câţiva ani de la darea ocnei, Mircea o ia înapoi mănăstirii, 
pentru menţinerea monopolului exploatării sării, păstrându-i şi pe ţiganii 
mănăstirii ca tăietori de sare. Aceştia depindeau în continuare de mănăstire, 
dar munceau pentru domnie. Amintirea ciocănaşilor se regăseşte la Ocnele 
Mari, în judeţul Vâlcea, prin zona „Țigăniei”, după cum am putut constata 
personal, denumire veche ce astăzi cuprinde casele de pe şoseaua 
principală, acolo unde aceasta coteşte spre vechile ocne de sare. 

Daniile domneşti cu sclavi rromi către mănăstiri, din secolul al XV- 
lea, erau net superioare în Țara Românească, comparativ cu Moldova. 
Donaţiile din statul valah sunt considerabile, în vreme ce domnitorii 
moldoveni nu-şi pot permite mai mult de două-patru sălaşe. În secolul 
următor se va oscila între unu şi zece sălaşe donate către mănăstiri. Daniile 
către Biserică sunt susținute de superstiții, teama de moarte şi de Iad, 
dorința de a-şi răscumpăra păcatele şi a accede în Paradis. Dăruirea este 
sinonimă cu cumpărarea bunăvoinţei lui Dumnezeu. În plus, când este 


141 Acte judiciare din Ţara Românească. 1775-1181, Ediţie întocmită de Gh. Cronţ, Al. 
Constantinescu, Ancuţa Popescu, Theodora Rădulescu, Constantin Tegăneanu, București, 
Editura Academiei RSR, 1973, p. 822. 

142 [lieş, Aurora, Știri în legătură cu exploatarea sării în Ţara Românească până în veacul al 
XVIII-lea, În Robia rromilor în Țările Române. Țara Românească, Editura Centrului Rromilor 
pentru politici publice “Aven Amentza”, Bucureşti, 2001, p. 172. 

1% DIR, B, XVII, III, doc. 413. 


vorba de a dărui oameni păgâni, trecerea în proprietatea ecleziasticilor este 
calea normală pentru creştinarea acestora. „Biserica a popularizat şi 
susţinut ideea robiei, a robului bun, credincios şi harnic”1%. Nevoia unui 
număr cât mai mare de sclavi era determinată de necesarul braţelor de 
muncă pentru rezervele de pământ ale mănăstirilor. S-a ajuns chiar la 
dislocarea forţei de muncă a Sclavilor mănăstireşti către alte mănăstiri, mai 
sărace în lucrători, contra unor sume de bani. Fiecare mănăstire îşi avea 
înscrişi Sclavii în izvoade sau condici, unde erau trecuţi cu familiile lor, 
locul de provenienţă şi eventualele meserii ştiute. Se obişnuia ca la fiecare 
schimbare de domn să se ceară întărirea donațiilor anterioare, pe baza 
acestor condi ci. 


Sclavii boiereşti 

Țiganii boiereşti cuprindeau, ca şi în cazul celor de la mănăstiri, “țigani” 
de curte şi “țigani ” de ogor”. Sclavii de ogor munceau moşiile boierilor, iar cei 
de curte aveau ocupaţii precum: slujnice sau feciori în casă, croitori, bucătari, 
servitori la masa stăpânului, spălătorese, cusătorese, pitari, sacagii, vizitii, 
birjari, cizmari, lăutari etc.1%5. O categorie aparte o formau argaţii, îngrijitorii şi 
crescătorii de animale: văcari, porcari, bivolari, herghelegii, găinărese etc. 
Sclavii erau conduşi de către un vătaf rrom, care era răspunzător de faptele lor 
în fața stăpânului. Ei au locuit, până la jumătatea secolului XX în bordeie, în 
satele aflate în proprietatea aceluiaşi boier sau în apropierea conacului. O parte a 
sclavilor din casă şi de la curte locuiau în numeroasele dependinţe, alături de 
ceilalți slujitori. 


E] 


Foto bucătar C. Popp de 
Szathmary, Bucătar. 
Biblioteca 
Academiei Române 


Teritoriul ocupat de sclavi este cunoscut sub numele generic de „ţigănie”. 
Documentele amintesc existenţa a trei tipuri de ţigănii, legate direct de 
stăpânirea exersată asupra Sclavilor: ţigănie domnească, ţigăniei boierească şi 
țigănie mănăstirească sau călugărească. Astfel, ţigănia putea fi a unui oraş, a 


14 N. Grigoraş, „Robia în Moldova”, în Robia țiganilor în Țările Române. Moldova, Rromii din 
România - studii şi documente istorice, antologie de Vasile Ionescu, Bucureşti, Editura Aven 
Ameniza, 2000, p. 90. 

145 La 30 aprilie 1633, este semnalat un bucătar ţigan în casa spătarului Andrei Rudeanu (DRH, 
XXIV, doc. 42); la 28 iunie 1639 o ţigancă cusătoreasă este obiectul unui schimb între Necula 
Paharnic şi Dumitru Filieşanu mare pitar, acesta din urmă dând pentru Tudora cusătoreasa şi cu 
fiica ei, pe Stirian cu un copil (CDȚR, IV, doc. 1510); la 5 octombrie 1597, Necula cizmarul 
este întărit de Mihai Viteazul mănăstirii Stăneşti (DRH, B, vol. XI, p. 351). 

unei episcopii, a domnitorului sau a oricărui proprietar funciar. Acesta 
desemnează şi astăzi, printre altele, cartiere locuite preponderent de rromi sau 
care au fost în trecut majoritar rrome. Acelaşi termen desemna şi factorul uman, 
totalitatea indivizilor aflați in proprietatea cuiva. Astfel, țigăniile variau în 
funcţie de numărul de sclavi şi de aşezare, aflându-se în zona rurală sau în 
interiorul oraşelor. În secolul al XIX-lea ţigănia mănăstirii Cozia ajunsese să 
numere nu Mai puţin de 2.088 indivizi, iar ţigănia mănăstirii Mărgineni, 1.891 
de indivizi. Prima atestare documentară a unei ţigănii este din 17 aprilie <1560 
- 1568>16, când se aminteşte de „ţigănia marelui vornic” şi de „ţigănia marelui 
postelnic” unde se pare că fugiseră câţiva ţigani ai mănăstirii Tismana. 

Țigănia oraşului Bucureşti este distinctă de restul ţigăniilor prin dinamica 
pe care a suferit-o oraşul şi care a afectat şi dispunerea aşezărilor de sclavi. De 
asemenea, în Bucureşti erau concentrați o parte din ţiganii Mitropoliei şi din cei 
ai Domniei, precum şi numeroşi alţi ţigani aflaţi în slujba familiilor de boieri ce 
constituiau Aparatul Central de Stat. Datele catagrafiei din 1838 din Capitală 
(Vopseaua Galbenă), ce au făcut obiectul a două articole semnate de Georgeta 
Filitti în Revista Arhivelor!*, arată dispersia slujitorilor ţigani în casele şi la 
curțile boierilor şi negustorilor din Bucureşti, astfel că, în afara ţigăniilor 
Domniei şi Mitropoliei, Sclavii erau prezenţi pe tot cuprinsul oraşului. 


să 

146 P. Petcuţ, op. cit., p. 280. 
147 Georgeta Filitti, Observaţii pe marginea Catagrafiei din 1838 (Vopseaua Galbenă, 
Bucureşti), în Remista Arhivelor, anul LXXX, vol. LXV, nr. 1-2/2003 pentru partea I şi anul 
LXXXI, vol. LXVI,1-2/2004 pentru partea a l-a. 


În secolul al XVI-lea Țigănia târgului Bucureşti era situată în Nord 
Vestul oraşului. Exista şi o a doua ţigănie, cea a Mitropoliei, diferită de 
Țigănia târgului, aflată la sud de Dealul Mitropoliei. 1% 


În concluzie, migraţia grupurilor de rromi din a doua jumătate a 
secolului al XIV-lea este un eveniment istoric şi social, în aprecierea noastră, 
Cercetat şi documentat insuficient; pentru că studiul documentelor de arhivă nu a 
fost dublat de cercetări arheologice. Caracteristicile acestei migrații precum şi 
ae indivizilor ce au format-o sunt neclare şi lasă loc de îndoială. Instituţia 
sclaviei este rezultatul intrării rromilor într-un sistem de dependenţă feudal 
încrucişat cu o ideologie creştină alterată de considerente economice Daniile de 
țigani către Biserică au alimentat decisiv mecanismde de implementare a 
Instituţiei sclaviei, permiţând dezvoltarea acesteia şi în interesul marilor 
proprietari feudali. O reacţie de respingere şi condamnare a Sclaviei de către 
Biserică ar fi asigurat diminuarea practicilor de transfer de ţigani pe piaţa 
internă, reducând considerabil interesul economic pentru aceştia şi permiţând 
existenţa unei clase numeroase de rromi liberi, după cum era situaţia în toate 
statele medievale europene. Biserica s-a dovedit însă a nu fi altceva decât o 
seamă de proprietari feudali disimulai sub o cuvertură religioasă. 

Sclavii sunt numeroşi, interesanţi datorită utilizării lor în toate sectoarele 
economice şi încep să constituie, şi prin aglomerările de habitat, periferia 
societăţii. Diversitatea grupurilor aflate sub incidenţa sclaviei ridică o serie de 
întrebări legate de proveniența acestora istorică şi a momentului trecerii la nord 
de Dunăre. Rezistenţa de care au dat dovadă grupurile de rromi în păstrarea 
individualității comunitare timp de şase secole şi jumătate nu se poate explica 
doar prin diferitele nişe economice în care au fost implicaţi, ci este mai degrabă 
rezultatul unor puternice diferenţe istorice iniţiale ce s-au mă estompat, dar nu 
definitiv, odată cu trecerea timpului. 


Capitolul III. Sistemul juridic şi economic al 
sclaviei 


148 Harta este preluată din Adrian Majuru, Bucureştii mahalalelor sau periferia ca mod de 
existenţă, Editura Compania, Bucureşti, 2003, p. 21. 


Codificarea cutumelor pe parcursul a cinci secole de sclavie, sub influenţa 
directă a legislaţiei bizantine reprezintă obiectul primei părți al acestui capitolul. 
Obiceiul pământului va intra treptat în alcătuirile de legi de la jumătatea 
secolului al XVII-lea, legi ce se vor nuanţa pe parcursul secolului următor, 
pentru a pregăti apoi terenul, este drept, prin semne mai mult decât firave, 
emancipării de la jumătatea secolului al XIX-lea. 

Regimul economic al sclavia, analizează piaţa de sclavi valahă din prima 
jumătate a secolului al XVII-lea. Evoluţia crescătoare a preţurilor mărfii umane 
explică puternica înrădăcinare a sclaviei în societatea şi economia celor două 
țări române. Echivalarea bărbaţilor, femeilor şi a copiilor în bani de argint şi aur 
este nota comună limbajului negustorilor şi al proprietarilor. Anii de după 
emancipare nu reuşesc să şteargă amprenta lăsată foştilor sclavi de fierul roşu al 
dependenţei juridice şi economice totale. 


Statutul juridic al sclavilor rromi. Secolele XV-XIX (1831- 
1832) 


În istoria timpurie a statelor medievale româneşti este creat un statut 
special pentru o populaţie incert definită dar din ce în ce mai numeroasă, 
dacă este să luăm în considerare numărul crescător de documente ce o atestă 
odată cu trecerea timpului. Intrarea grupurilor de rromi în societatea 
medievală valahă şi moldavă a avut drept rezultat constituirea unei categorii 
juridice separate de restul populaţiei şi marginală în textele juridice. Statutul 
juridic al sclavilor din Ţările Române în secolele XIV-XVI, nu cunoaşte 
reglementări scrise care să cuprindă situaţiile conflictuale ce puteau apare 
între aceştia şi alte persoane. Însă documentele, în special cele din secolul al 
XVI-lea, oglindesc în mare măsură obiceiul “din vechime” privitor la Sclavi, 
obicei care intră treptat în alcătuirile de legi din veacurile XVII-XIX. 
Reglementările moldovene completează pe cele din Țara Românească, 
neexistând deosebiri majore în statutul juridic al sclavilor din cele două ţări 
române. În consecinţă, sclavia a avut drept rezultat secundar nivelarea multor 
diferenţe de structură din cadrul comunităţilor de rromi. În acelaşi timp ea a 
păstrat destul de bine linia de demarcaţie dintre ţărani şi sclavi. 

Încadrarea juridică a sclavia nu a ridicat probleme ideologice sau 
teologice, inserându-se perfect într-o societate în curs de formare, ce se va 
ierarhiza puternic, după modelul tuturor societăţilor feudale. În vârful 
acesteia, simbol al puterii absolute şi exersată personal sau prin delegare, se 
află capacitatea juridică nelimitată a domnitorului, bazată pe dreptul de 
stăpânire superioară (dominium eminens). |n dreptul sclavilor ea este tradusă 
prin actele de judecare, confirmare şi întărire a dependenţei de un stăpân Sau 


altul. În practică, în marea majoritate a cazurilor, este vorba despre confirmări 
ale unor acte proprii sau de proveniență mai veche. Un motiv pentru care 
domnitorii se feresc să schimbe acte importante se datorează şi blestemelor ce 
însoțeau de obicei încheierea unor astfel de acte. Când nedreptatea este însă 
stabilită în Divan, este posibilă revocarea documentului anterior. 

Lămurirea pricinilor, în special a clarificării apartenenţei la un stăpân, 
se făcea de către domn prin delegarea unor boieri de încredere care să 
cerceteze cazul şi aducerea martorilor (boieri sau oameni buni, chiar şi 
sclavi) care mărturiseau în cazul respectiv, iar mărturia lor era hotărâtoare În 
aceste întâmplări. De asemenea, domnul consulta cărțile scrise de înaintaşii 
săi şi ce hotărâseră ei în această privinţă. Când era vorba despre pricini 
petrecute în Oltenia, poate şi datorită distanţei sau neimportanţei acestora, 
donmitorul putea delega astfel de judecăţi marelui ban al Craiovei, primul boier 
în rang, după el. 

Rromii, pe parcursul întregii perioade de sclavie, nu au beneficiat de un 
statut juridic care să le ofere drepturi minime şi să-i apere în judecăţi. 
Georgescu şi Sechelarie1*9 constată că “robul nu este subiect de drepturi”, el 
fiind asimilat proprietăţilor stăpânului. Conflictul dintre Sclav şi o persoană 
liberă, străină de familia stăpânului sclavului, devenea un conflict între 
stăpânul Sclavului şi persoana în cauză. Sclavul nu este răspunzător pentru 
actele sale, acestea privindu-l pe stăpân, dar în cazuri mai grave (furt de cai, 
ucidere etc.) stăpânul poate renunţa la Sclav şi nu mai acordă despăgubiri sau 
nu mai plăteşte deşegubina (principiul compoziţiei), sclavului urmând a-i fi 
aplicată pedeapsa care poate fi cea capitală. 

Se disting în dreptul rumânilor-vecinilor şi al robilor ţigani trei feluri 
de litigii: 

1. “procesele pentru stabilirea sau contestarea stării (statutului) de 
şerb sau de rob; 

2. procesele legate de îndeplinirea obligaţiilor decurgând din acest 
statut semi servil sau servil; 

3. procesele de stare civilă, de proprietate şi de relaţii patrimoniale 
care nu intrau în nici una din cele două categorii precedente”. 

În procesele privind starea de rob, capacitatea de a sta în justiţie a 
robului S-a impus în vechiul drept românesc, fără a se cere celui a cărui 
libertate era contestată, un garant procesual, ca în dreptul roman. Stăpânul 


19 Alexandru Georgescu, Ovid Sachelarie, Judecata domnească în Ţara Românească şi 
Moldova. 1611-1831, Bucureşti, Editura Academiei, 1982, capitolul | (1611 - 1740), 
Pricina (cauza, litigiul). Părţile în proces. Chemarea la judecată. 

15 Foarte bine ilustrează acest obicei un document din 17 mai 1652 care ne spune că Radu 
mare comis răscumpără de la moarte, cu suma de 40 de ughi un “copil de ţigan pe nume 
Necula”, al popii Manea din Mărăcineni, care ucisese pe „femeia lui Pătru 
Lăcătuşul” (CDR, VII, doc. 688). 


unui Sclav îşi apăra direct interesele legate de această calitate prin acte 
energice săvârşite în virtutea puterii cu care era investit şi care nici ea nu 
închidea recursul la justiţia domnului. Ţiganii fără stăpân (este vorba despre 
sclavii Domnia) aveau o mai largă capacitate procesuală. Ideea că “ţiganul- 
rob este în mod absolut asimilat, ca la Roma, cu un lucru (res), nu-şi mai are 
o aplicare mecanică: mai mult decât ceilalți, țiganul fără stăpân avea un 
început de personalitate juridică” Pl. 

Primele atestări documentare ale rromilor, începând cu secolul al XIV-lea, 
deschid un capitol istoric ce beneficiază de un bogat material documentar pe 
baza căruia se poate configura instituţia sclaviei până la încheierea oficială a 
existenţei sale. Documentele păstrate din această perioadă sunt, în prind pa, de 
proveniența non rromă, existând totuşi şi documente scrise la cerința rromilor şi 
pe care aceştia le semnează prin punerea degetelor, atunci când nu se mulțumesc 
doar cu trecerea numelui la sfârşitul documentului. Obiceiul unor astfel de 
semnături se regăseşte mai ales către începutul secolului al XIX-lea”? și 
continuă până către prima jumătate a secolului XX. Faptul este absolut normal, 
în virtutea inexistenţei lor ca persoane juridice, ce ar fi putut depune plângeri 
sau deţine cu acte anumite proprietăți, precum şi prin lipsa științei de carte. 
Rromii mai funcţionează ca producători-emitenţi de document scris în condiţia 
de persoane libere, aceste cazuri fiind foarte puţine, proporţional cu numărul 
împricinaţilor. Documentul cu valoare juridică este rezultatul deciziilor 
domniei, urmată de divanul domnesc sau administrativ. Respectarea cutumei se 
regăseşte adesea în expresia „ca şi mai “nainte vreme”. Până la începutul 
secolului al XIX-lea, termenii utilizaţi în documentele de cancelarie şi private 
sunt țigan şi gavaon, iar în pravile şi colecţiile de legi rob şi țigan. 


Ce înțelegem prin țigan? 

Există două păreri diametral opuse referitor la valabilitatea termenului 
folosit pentru a defini o apartenenţă de neam, în speţă ţigan/rrom, considerându- 
se cel mai adesea că ţigan trimitea mai curând către un statut social decât la un 
grup etnic distinct de restul populaţiei. Conform acestei opinii, termenul țigan, 
departe de a defini o apartenenţă de neam, etnică, desemna mă curând un statut 
social. Opinia aceasta este însă contrazisă de mărturii numeroase (vom aminti 
doar câteva dintre acestea) ce fac o separație clară între ţigani şi restul 
grupurilor etnice ce populau spaţiul românesc. 

Prima dintre acestea, deja amintită anterior, îi aparţine lui Walerand de 
Wavrin, în descrierea căruia se regăsesc unguri, turci şi bulgarii creştini, aceştia 


BI |bidem, p. 8. 
152 Vladimir Diculescu, Viaţa cotidiană a Țării Româneşti în documente. 1800 -1848, Editura 
Dacia, Cluj, 1970, p. 52. 


din urmă solicitând domnului "Țării Româneşti dreptul de a se muta la nord de 
Dunăre şi care, amănunt esenţial, semănau cu ţiganii 55. 

În ceea ce priveşte Transilvania, Giovan Andrea Gromo scria, la 1566, că 
este locuită de cinci naţiuni (în sens etnic şi nu juridic): „ungurească, săsească, 
românească, leşească şi țigănească” Pf. 

Maciej Stryjkowski, cronicar şi poet polonez, este al tralea martor al 
prezenţei ţiganilor ca etnie distinctă în spaţiul românesc. Cu ocazia unui drum la 
Constantinopol, a trecut prin Moldova, Ţara Românească şi Dobrogea, şi a 
remarcat prezenţa pe teritoriul românesc a unui „popor amestecat: munteni, 
sârbi, ţigani, greci şi italieni”15. 

Țiganii sunt identificaţi etnic şi nu social în aproape toate notele de 
călătorie, scrisorile sau jurnalele observatorilor străini. La rândul lor, 
documentele de cancelarie fac distincţie clară între robii tătari, ţigani şi bulgari. 
Deja amintita danie a domnitorului moldovean Alexandru cel Bun către 
mănăstirea Bistriţa, din 8 iulie 1428, implica „treizeci şi unu de sălaşe de ţigani 
şi douăsprezece bordeie de tătari”, astfel că nu putem vorbi despre irelevanţă 
etnică a termenului țigan. 

Evident că există o diferență de accent şi de nuanţă între străini şi 
autohtoni, aceştia din urmă fiind familiarizați cu prezenţa ţiganilor în societatea 
românească, diferențierea făcându-se pentru ei la nivel social şi nu neapărat 
einic. Este dealtfel absolut normal, având în vedere tipul de relaţie existent între 
străini Şi ţigani pe de-o parte (relaţie bazată pe observaţie), autohtoni şi aceiaşi 
țigani, de cealaltă parte (relaţii socio-economice suficient de strânse şi 
îndelungate pentru a prevala asupra diferenţelor etnice). Cu puţine excepţii, toţi 
ţiganii sunt Sclavi. Nu au fost singurii, însă congruenţa juridică a determinat un 
fenomen de asimilare a tuturor celorlalţi sclavi în masa ţiganilor mult superioară 
numeric, de unde şi rezultatul că acest termen (ţigan - înţeles etnic) a uns în 
timp să fie similar cu rob (uzanță socială). 


Sclav şi sclavie în Țara Românească şi Moldova 

Lipsa unei definiri a robiei, ca dependenţă juridică, de către textele 
Juridice din cele două Țări Române ridică probleme în stabilirea cu certitudine a 
caracteristicilor sale. Situaţiile concrete întâlnite în documente arată că acelaşi 
termen, rob, robie desemna stări sociale apropiate ca înţeles, dar diferite în 
substanţă. Rob şi dus în robie este creştinul căzut prizonier de război la turci şi 
la tătari, robi ai lui Dumnezeu erau cu toţii, întreaga suflare, începând cu 


15 Maria Holban, editor, Călători străini despre Țările Române, vol. L, Bucureşti, Editura 
Ştiinţifică, 1968, p.112-113. Intextul original, ţiganii apar sub denumirea de „Egiptiens”, fapt ce 
exclude orice identificare cu o clasă socială. 

14 Maria Holban, Paul Cemovodeanu, editori, Cărători străini despre Țările Române, vol. II, 
Bucureşti, Editura Ştiinţifică, 1970, p. 333. 

155 Ibidem, p. 448. 

domnul ţării şi până la cel din urmă dintre supuşii săi, rob este însă şi figanul şi 
tătarul aflat în stăpânirea potentaţilor valahi şi moldavi. Termenii însă diferă în 
limbajul de epocă. Astfel, în documentele slavo-române care vorbesc despre 
robii de pe teritoriul Țărilor Române, începând cu secolul al XV-lea, se 
întâ nesc termenii de celead, iar apoi, după 1600, holop, prizonierii de război 
fiind numiţi Pasi6. În limba română, pas este folosit atât pentru rob, cât şi 
pentru prizonier de război. Cdead desemnează, în acelaşi timp, sălaşul de 
ţigani şi starea socială. 

Caracteristicile sclaviei reies din legislaţia privitoare la Sclavi şi din actele 
şi documentele cu valoare juridică. Robia, ca formă de servitute corporală, nu 
este definită, ci se face apa, de regulă, la obiceiul din vechime, generându-se 
astfel diverse interpretări ale acesteia, în sensul apropierii sau al distanţării de 
numânie sau vecinie. În interiorul sclaviei au existat diferenţe concrete de statut 
între sclavi, în funcţie de modul de viaţă sedentar sau semi-nomad, de 
apartenenţa lor la domnie sau deținerea lor de către Biserică şi boieri. 

Ţiganii domneşti se considerau supuşi ai domnului ţării şi nu Sclavi. 
Categoric, erau supuşi ai domnului, însă nu era Sclavii oricui, precum ceilalţi 
țigani. Se considerau a se afla pe o treaptă de dependenţă mai ușoară. Aveau acte 
care atestau apartenența lor la domnie şi statutul special de supuși ai domnului 
cu garanția rămânerii în această poziţie, fără posibilitatea de a fi înstrăinați sau 
separați. În Moldova, dăruirea ţiganilor domneşti către particulari sau Biserică 
este sinonimă cu intrarea în sclavie, fiind de neacceptat. Hrisovul lui Alexandru 
Şuţu din 20 iunie 1802 arată tratamentul diferențiat de care beneficiau ursarii şi 
lingurarii din ţigănia domnească, comparativ cu alte neamuri de ţigani: ,.... 
bulubaşul şi giuzăi di țigani domneşti lingurari şi ursari cu arătări că ei din 
vechiu au fost mulţi la număr, şi era Vistieriei folositoari cu soma dajdiilor, ci 
da, pentru că di niamul lor n-au fost obiceiu ca să dia danie pi la mănăstiri şi pi 
la boeri, păzându-să atunci privileghiile ce-au avut prin domneştile hrisoave, iar 
în anii trecuţi după ci sau rătăcit dila mâna lor hrisoavile ce-au avut, mulți 
dintrânşii s-au dat danie cu hrisoavi, iar cei mai mulţi, văzând aceasta şi 
spăimântându-să ca să nu cadă şi ei la robie, au fugit în ţări streine, şi ei au 
rămas foarte puţini la număr...” 58. 

Echivalenţa termenilor de ţigan şi rob este vizibilă în numeroase 
documente de cancelarie şi private. În textele juridice aceasta apare în Moldova 


16 V. Costăchel, P. P. Panaitescu, A. Cazacu, Viaţa feudală în Ţara Românească şi 
Moldova (sec. XIV-XVII), Bucureşti, Editura Ştiinţifică, 1957, pp. 145-147. 

157 A se vedea documentul din 3/16 octombrie 1385, în care sunt dăruite m-rii Tismana 40 sălașe 
de aţigani. 

15 lon Perdz, Curs de istoria dreptului român, vol. IV, Hrisoavele Domnești, Bucureşti, 
Tipografia Carageale, 1931, p. 76. 


odată cu Sobornicescul Hrisovi” (1785), fiind făcută distincţia între moldovean 
şi țigan (liber şi rob). Se poate deduce şi un firav înţeles etnic, pentru că țiganul 
slobod sfârșea prin a fi înrobit din nou (se vindea singur din cauza datoriilor şi a 
lipsei pământului) sau reuşea să se ridice social şi se asimila în rândul 
moldovenilor. În Țara Românească întâlnim distincția ţigan/om slobod în 
Pravilniceasca Condică!% (1780) iar Legiuirea Caragea! (1818) constată 
potrivirea țiganilor din Principat în a exemplifica înţelesul termenului generic de 
rob. Codul Calimach (1814) este singurul ce conţine o definiţie a robia ma 
detaliată, ce căuta a umaniza robul, acordându-i o formă de personalitate 
juridică în relația cu persoane străine de stăpân şi familia acestuia. De asemenea 
pune în discuţie legitimitatea robia, fără a o condamna, încă din prima frază a 
citatului următor: 

„Robia şi aceia cu privire către dânsa urmată stăpânire, deşi sunt 
împotriva firescului drit al omului, s-au urmat din vechime în prinţipatul acesta, 
însă nu aşa precum romanii într-o vreme au urmat, ci cu o mare deosebire. Căci 
aice puterea stăpânului nu poate vreodinioară supt nici un cuvânt sau pricină a 
se întinde asupra vieţii robului; iar asupra averii lui, atunce numai, când nu va 
avea legiuiţi clironomi sau când, fugind fără a se mai întoarce, nu va avea 
neapăraţi clironomi (precum sunt fiii şi părinţii), sau când va vătăma ori vă 
păgubi pe stăpânul său prin furtuşag sau alte rele urmări. Dintre aceste vederat 
se cunoaşte că robul nu se socoteşte întru toate ca un lucru, ci în cât faptele, 
legăturile, driturile şi îndatoririle lui privesc cătră alţii, iar nu cătră stăpânul său, 
se socoteşte el ca o persoană [omul cu politiceşti drituri şi îndatoriri]; drept 
aceia este robul supus pământeştilor legi şi se apără de către ele”1€2, 

Atestată documentar, existenţa ţiganilor liberi în cele două state 
medievale româneşti, mult redusă ca număr, îmbracă diferite forme sociale. 
Ei sunt întemeietori de sate, unii au o poziţie juridică şi socială asimilată 
țăranilor liberi, sunt meşteşugari sau chiar funcţionari în aparatul de stat. 
Persoanele libere, de regulă sclavi eliberaţi sau descendenţii unor astfel de 
cazuri, sunt întâlnite în calitate de proprietari, de martori la procese sau la 
vânzarea ori cumpărarea unei proprietăţi, existând şi cazuri, cum am amintit 
anterior, când se vând singuri ca sclavi. 


Texte legislative despre robie şi țigani 


159 un moldovan de va vrea să ia ţigancă sau ţiganul să ia moldovancă [...] rămâind cu această 


pricină, în robie partea cea slobodă [...]”, Sobornicescul Hrisov, p. 28. 

160 „oricare ţigan va îndrăzni de acum înainte să se cunune cu muere slobodă, adică nu ţigancă 
[...]”, Pravilniceasca Condică, 1780, p. 148. 

151 „Slobozi sunt aceia care nu sunt dobândă altuia [...] robi sunt câţi sunt dobândă altuia; acest 
fel sunt ţiganii în Țara Rumânească”, Legiuirea Caragea, p. 10. 

1% Codul Calimach, pp. 73-75. 

Sclavia ţiganilor a funcţionat în Ţările Române pe baza „Lex terrae”, în 
traducere însemnând legea ţării sau obiceiul pământului. Importanţa 
dreptului consuetudinar, indiscutabilă şi indispensabilă în absenţa normelor 
legislative scrise, s-a păstrat în esenţă până la abolirea sclaviei. Apariţia 
textelor legislative nu-l anulează deoarece „în procesul de codificare a 
normelor juridice, obiceiul pământului a constituit una din sursele de 
inspiraţie pentru diferite coduri precum: Codul lui Calimach (1817 în 
Moldova) sau Codul lui Caragea (1818 în Ţara Românească)”1%: Textele de 
lege sunt puţine, destul de târzii şi nu înregistrează evoluţii semnificative în 
privinţa Sclavilor până în secolul al XVIII-lea. 

Cartea românească de învăţătură stabilea pentru prima dată, la 1646, 
pentru Moldova, câteva repere în privinţa drepturilor şi obligaţiilor sclavilor 
țigani. Astfel, robul cumpărat era dator să-și ajute stăpânul1*%, iar robul care 
se face vinovat de ceva în faţa stăpânului trebuie să-i suporte pedeapsa, 
administrată cu “măsură”, cu “toiag sau cu biciu”, putându-se împotrivi doar 
dacă stăpânul foloseşte “arme goale” şi el este în pericol de a fi omorât. În 
acest ia robul îşi poate chiar ucide stăpânul, fără a suporta vreo 
pedeapsă1%. „Ascultarea este parte componentă a acestei stări de dependenţă 
personală, ea implicând dreptul stăpânului de a-i porunci, de a-l constrânge sau 
pedepsi pe robul său”1%. Împotrivirea sclavului este permisă, teoretic, în faţa 
morții iminente. Cum ar fi putut sclavul pedepsit să se împotrivescă stăpânului 
său înarmat şi să-și caute dreptatea? Nu am întâlnit documente care să relateze 
astfel de situații improbabile prin decalajul de forțe. Uciderea stăpânului de 
către Sclav, conform cu legea și justificabilă în urma unei asemenea altercaţii, 
trebuia dovedită pe baza mărturiei unei terţe persoane, excluzând Sclavii. 
Marturia favorabilă sclavului devine astfel dificil, dacă nu imposibil de obţinut, 
indiferent de context. 

Țiganii sunt prezenţi succint, doar într-un text, fără a li se specifica 
condiţia juridică: „Țiganul sau ţiganca lui sau copilul, de va fura o dată, sau de 
doao ori sau şi de trei ori, găină, gâscă sau alt lucru micşor, atunci să se iarte, 
iară de va fi alt lucru mai mare furat, atunce să se certe ca şi fiece furt”15. 
Toleranţa legislatorului este explicabilă cel mai probabil prin frecvenţa acestui 
gen de furt şi specificul social al vinovatului. Foarte posibil că multe din aceste 
furturi aveau loc din averea stăpânului. Pedeapsa ținea atunci de justiția 


16 Lucreția Dogaru, Teoria generală a dreptului (curs 3), disponibilă online la adresa: 
http://studentiadrept.blogspot.fr/2009/01,/l ucretia-dogaru-teori a-general-dregtului_2119.hti, 
consultată în 20 mai 2012. 

1 Carte românească de învăţătură, p. 105, glava 12/21. 

1% |bidem, p. 101, glava 11/14. 

1% Florina Manuda Constantin, Robia în pravilele româneşti ale secolului al XVII-lea. 
Îndreptarea Legii (1652), în Revista istorică, tomXX, nr. 1-2, 2009, p. 80. 

157 îndreptarea legii 1652, glava 346, zăceala 22, p. 319. 

domestică şi era pronunţată de stăpân și pusă în aplicare de vătaful de ţigani. 
Acelaşi stăpân avea autoritate şi pentru furturile petrecute în satele de rumâni de 
pe moşia sa. Legea are relevanță, în acest caz, pentru grupurile nomade ce 
cutreierau ţara liber, fără piedici ce ar fi ţinut de dreptul de proprietate asupra 
pământurilor. Care era totuşi urmarea unui al patrulea furt de acest fel, certarea 
sau achitarea? 

În secolul al XVII-lea dependenţa sclavilor atinsese limitele sae 
maxime într-o societate creştină. Aplicarea oricărei pedepse sclavilor era 
permisă, indiferent de natura ei, cu singura constrângere în a se evita 
uciderea publică. Legea era ca, dacă un Sclav era omorât, ucigaşul trebuia să- 
1 plătească1% sau putea să plătească cu viaţa proprie crima. Un document 
muntean, din 28 mai 1634, ne adevereşte acest faptI? ce a produs, cu 
siguranță, indignarea clasei stăpânitoare sau, cel puţin, a domnului țării. 
Jupâniţa Marica, nu cunoaştem contextul, sugrumase doi copii de ţigan cu 
mâinile ei şi este chemată în faţa domnului Radu vodă, care vrea s-o omoare. 
Femeia scapă cu ajutorul unei minciuni atent direcționate, la care domnitorul 
nu avea cum să rămână indiferent: deconspirarea unui presupus act de 
trădare a domnitorului de către un boier ce-şi va găsi sfârşitul în temniţă. 
Această prevedere avea totuşi o aplicabilitate discutabilă, depinzând de 
poziţia socială a ucigaşului sau de justeţea domnitorului ori a boierului 
judecător. Este evident că nu se aplica niciodată aceeaşi pedeapsă unui ţăran 
sau unui boier de rang înalt. Robert Walsh va înregistra în 1824 decăderea 
treptată a situaţiei ţiganilor: „şi aşa de mare este degradarea la care au fost 
duşi, încât dacă unul din ei este omorât de stăpânul său, nu se dă nici o 
atenție acestui fapt; dacă însă a fost omorât de un străin, moartea sa este 
plătită cu o amendă de optzeci de florini”170. 

Alte articole ale legiuirii puneau roaba, teoretic, pe acelaşi plan cu 
femăile libere! dar, robul care siluia fata stăpânului era ars de viu, iar dacă 
şi fata a fost de acord, avea aceiaşi soartă cu a robului!'2. Pentru ce această 
pedeapsă atât de aspră, în cazul unei relaţii consimţite de ambele părţi? 
Pentru că Sclavul ţigan era aşezat pe o treaptă puţin superioară unui animal, 
dar nu în toate cazurile. Schimburile de ţigani cu vaci, cai sau boi de jug erau 
frecvente, astfel că o relaţie cu un ţigan aducea a zoofilie. Însemna 
degradarea extremă a unei fiinţe umane. Doar moartea putea spăla o astfel de 
ruşine sau de vină. Zoofilia era pedepsită cu arderea, atât a omului cât şi a 


1% DRH, B, XXIII, doc. 190. 

169 | bidem, XXIV, doc. 330. 

170 Paul Cernovodeanu, Daniela Buşă, coord., Călători străini despre ţările române în secolul 
al XIX-lea. Serie nouă, vol. II, Bucureşti, Editura Academiei Române,2005, p. 124 - 125. 

11 Carte românească pentru învăţătură, p. 130, glava 32/12: « Răpirea roabei reprezintă 
aceiaşi vină ca şi răpirea unei fecioare, femei măritate, văduve etc. » 


172 |bidem, p. 138, glava 36/4. 

animalului. Pedeapsa este de inspiraţie biblică.15 Tot cu arderea mai erau 
pedepsite şi violurile comise de către sclavi şi slugi. 

Sclavul era parte din averea stăpânului şi nu conta ca individ1/?. Există 
totuşi o prevedere ce-l diferenţiază pe Sclav din rândul bunurilor stăpânului 
şi-l individualizează ca om. Astfel, ocara (sudalma) asupra robului adresată 
de către altul, în afara stăpânului său, este ocară asupra stăpânului şi necesită 
pedeapsă, dar ocara numai pentru vina robului nu este ocară şi pentru stăpân. 

Aceste legiuiri se regăsesc şi în Ţara Românească prin Îndreptarea 
Legii, din 1652, care reia şi dezvoltă mai amănunţit hotărârile Cărţii 
româneşti de învățătură, completându-le cu hotărârile diferitelor soboare 
bisericeşti din epocă!P. 

Un alt element juridic ţine de dreptul permanent de proprietate asupra 
sclavilor. Natura prevederii se explică şi prin valoarea sclavilor pentru 
stăpâni. Pierderea lor era un lucru de neacceptat. Când un sclav fugea de pe 
moşie în “Ţara Ungurească” sau în principatul românesc vecin, erau depuse 
toate eforturile pentru a-l aduce înapoi. Urmarea actului lor era întărirea 
supravegherii şi înăsprirea modului de viaţă. O altă destinaţie pentru fugari o 
reprezenta Imperiul Otoman unde, odată ajunşi, se întâmpla uneori să se 
turcească. La 15 februarie 1634, Pătraşco din Bucşani şi jupâneasa sa, Maria, 
vând cu 22 de ughi lui Tudor fost mare sluger un sclav fugit în “Ţara 
Turcească”. Urma ca acesta să fie adus înapoi, altfel Pătraşco trebuia să 
returneze gal benii 176. 

În documentul din 14 noiembrie 1644 se specifică foarte clar care este 
obiceiul din vechime al Ţării Româneşti în privinţa dreptului de stăpânire 
asupra sclavilor. Chiar şi după 20 de ani, fiind aflaţi în stăpânirea lui Mihai, 
judele Braşovului, Matei Basarab cere reîntoarcerea lor la vătaful lui, Luca 


173 Dacă un om se culcă cu o vită, să fie pedepsit cu moartea; şi vita s-o omorâţi. Dacă o 
femeie se apropie de o vită, ca să curvească cu ea, să ucizi şi pe femeie şi pe vită; să fie omorâte: 
sângele lor să cadă asupra lor. (Leviticul 20:15-16) 

14 Legiuirea Caragea nu va face deosebire între robii rromi şi obiecte, aceştia “nu sunt 
slobozi să mărturisească nici să jure” (partea VI), stăpânii fiind slobozi să-i vândă şi să-i 
dăruiască după voie (partea I, cap. 7). Abia Codul Calimach la începutul secolului XIX va 
aduce posibilitatea ca robul însuşi să poată sta în instanţă, deoarece “robul nu se socoteşte 
întru toate ca un lucru, ci în cât faptele, legăturile, driturile şi îndatoririle lui privesc cătră 
alţii, iar nu cătră stăpânul său, se socoteşte el ca o persoană; drept aceia este robul supus 
pământeştilor legi şi se apără de cătră ele” Aşa stând lucrurile, înseamnă că robul este 
capabil să stea în instanţă, când are să-şi apere drepturi faţă de orice altă persoană decât 
stăpânul său. Dacă fostul stăpân îşi revendica din nou ca rob “ţiganul iertat”, şi devenit 
liber, procesul care privea în fond valabilitatea dezrobirii se purta între fostul stăpân şi 
dezrobitul, pretins rob. Acesta nu avea nevoie de vreo asistenţă judiciară pentru a putea sta 
ca pârât în justiţie. (Georgescu, Sechelarie, op. cit., p. 113). 

175 Carte românească pentru învăţătură, p. 154, glava 46/5. 

1'5DRH, B, XXIV, doc. 200. 


logofăt, stăpânul de drept!7. Acest obicei se va regăsi în scris abia în Codul 


Callimach, ce prevedea că, pentru asemenea situaţie, nu există prescripţie în 
Moldova; stăpânii Sclavilor şi moştenitorii lor “după pământescul obiceiu, 
pot de-apurure şi de la oricine să ceară pre robii lor cei fugiţi sau de cătră 
alţii însuşiţi”178, 


Căsătoria 

Considerată drept celulă de bază a societăţii româneşti, cel puţin din 
perspectivă fiscală, familia este tratată sensibil diferit în dreptul sclavilor. 
Datorită lipsei de orice valoare atribuită de către ceilalți actori sociali, 
căsătoria şi, implicit, familia sclavilor nu ajung să constituie un element 
solid în relaţiile de putere dintre stăpân şi sclav, determinând o instabilitate 
crescută în interiorul ţigăniei şi în relaţiile dintre acestea. În urma exceselor 
şi a îngrădirilor de tot felul manifestate de către proprietari, cazurile de 
căsătorie nelegitime erau frecvent întâlnite. Acestea implicau sclavi a 
aceluiaşi stăpân sau a doi stăpâni diferiți. Tot atât de frecvente vor fi şi 
despărțirile forţate, fiecare încercând să-şi recupereze sclavul. Astfad, 
căsătoria şi familia sunt văzute ca mijloace de creştere a numărului de sclavi 
şi implicit a avuţiei proprietarului. 


Țara Românească 

Căsătoria a doi Sclavi era considerată legală numai dacă se avea 
acceptul stăpânului sau a ambilor stăpâni, când Sclavii proveneau din ţigănii 
distincte. Respectarea cutumei implica plăţi sau schimburi compensatorii 
între proprietari, de natură a mulţumii ambele părţi. Pentru această situaţie, 
majoritatea documentelor secolului al XVII-lea specifică “ţigan pentru ţigan, 
după cum este legea”. În documentul din 29 iunie 1634 apare faptul că 
“țiganul” Radu Guze, din ţigănia mănăstirii Bistriţa, era căsătorit cu o 
“tigancă” a căpitanului Răzvan. Stăpânii nu-i despart, dar Radu Guze plătea 
dajdia separati”. Mai mult decât un act umanitar, este vorba despre o 
strategie economică ce avea în vedere păstrarea unității familiei pentru 
reproducere şi împărțirea ulterioară a copiilor. Plata separată a dajdiei, 
fiecare dintre cei doi soţi achitând-o proprietarului de drept, era de natură a 
evita certuri şi conflicte între mănăstire şi căpitanul Răzvan în privinţa 
dreptului de proprietate. 

Căsătoriile între ţigani ce aparțineau a doi proprietari distincţi, 
efectuate fără consimțământul acestora, de regulă nu erau ţinute în seamă, 


17 CDŢR, V, p. 618. 
17 Codul Callimach, p. 123, $ 178. 
19 DRH, B, XXIV, p. 415. 


aşa că femeia cu copiii ei revenea stăpânului ei1%, Căsătoriile consimţite de 
stăpâni generau împărţirea progeniturilor. Cel mai adesea, cu ocazia 
despărțirii familiei (soţ de soție) şi a împărțiri copiilor proveniţi din căsătorii, 
aveau loc abuzuri extraordinare ce provocau grave tulburări în rândul 
sclavilor.5. Se impunea juzilor ţigăneşti să supravegheze ca astfel de 
căsătorii să nu se facă, în caz contrar erau pedepsiţi atât ei, cât şi sclavii în 
cauză 1%, 

La 6 februarie 1622, ţiganii Radului paharnic din Frijureni, i-au bătut 
pe călugării mănăstirii Mislea care veniseră să ia o ţigancă pe nume Ana, ce 
era de moşie a mănăstirii şi fugise în ţigănia paharnicului unde, probabil, se 
căsătorise. Se pare că aceştia nu au acceptat aşa uşor să o lase pe mâna 
călugărilor şi le-au aplicat acestora o corecție serioasă, de vreme ce este 
menţionată în document1%. Unitatea şi solidaritatea din interiorul țigăniei, ce 
reiese din acest document, este de neimaginat. Țiganii în cauză ştiau cu 
siguranță că se expun la pedepse serioase, deoarece împotrivirea în faţa 
autorităţii juridice şi spirituale a călugărilor putea atrage chiar pedeapsa 
domnească. Aceasta nu i-a împiedicat inițial să se împotrivească luării Anei 
de către călugări, ajungându-se chiar la utilizarea forţei. 

Intr-un document din 21 iunie 1637 “Matei Basarab întăreşte mănăstirii 
Sf. Troiță şi egumenului Thanasie pe ţiganul Neagoe, fiul Moşei (Muşei), 
pentru care s-a pârât cu mănăstirea Râncăciov, închinată Mitropoliei, care 
zicea că este făcut cu un rumân al ei. În zilele lui Şerban v.v., Muşa a luat un 
țigan al mănăstirii Râncăciov, care a murit fără să aibă copii cu el, apoi, în 
vremea foametei rele, în zilele lui Şerban v.v., ea a ajuns la flămânzie, la un 
turc ce strângea unt, seu şi ceară, care a ţinut-o ca o femeie patru-cinci luni 
ŞI, după aceea, umblând cu tot felul de oameni, a făcut pe Neagoe. Apoi, 
măritându-se cu Stan, ţiganul mănăstirii Sf. Troiță, în zilele lui Radul v.v., au 
fugit toţi trei la Giurgiu, de unde i-a scos egumenul Thanasie, cu multă 
cheltuială. În zilele lui Alexandru v.v., fiul lui Radu v.V., l-a chemat vlădica 
Luca pe Thanasie să-l dea pe Neagoe dar, dându-se blestem Muşei, aceasta a 
mărturisit că nu ştie al cui este Neagoe...”1%, Matei Basarab hotărând în 
favoarea egumenului Thanasie. Dreptul de proprietate asupra lui Neagoe este 
direct legat de lipsa drepturilor paterne. Dacă Neagoe ar fi rezultat din 
legătura Muşei cu rumânul mănăstirii Râncăciov, mănăstirea avea tot dreptul 
să-l ceară în stăpânire, potrivit cutumei ce prevedea că la împărţirea copiilor 


18 B, Scurtulescu, op. cit, p. 21. Căsătoria se înfăptuia fără cununia în biserică şi fără 
asentimentul stăpânilor. Cel mai adesea, stăpânii aflau despre legăturile dintre robii lor după ce 
rezultaseră şi copii din ele, fapt ce ducea, în majoritatea cazurilor, la despărţirea familiilor. 

181 N. Grigoraş, op. cit., p. 103. 

1% B, Scurtulescu, op. cit., p. 21. 

18 DIR, B, XVII, IV, doc. 100. 

184 CDŢR, IV, doc. 1020. 

sălaşului de sclavi ce aveau stăpâni diferiţi, fetele urmează soarta mamei, iar 
băieţii pe cea a tatălui1%5. Este importantă şi menţinerea unităţii sălaşului, 
însă nu ar fi fost suficient în faţa dreptului de proprietate dovedit. 

Alexandru Ipsilanti, în Pravilniceasca Condică din 1780, poruncea ca 
țiganii domneşti să aibă adeverinţă de la vel armaş pentru cununie 15. Se putea 
astfel verifica că ambii Sclavi făceau parte din ţigănia domnească şi se evita 
amestecarea aurarilor cu alte neamuri. Sclavilor aflaţi în posesia particularilor li 
se solicita o adeverinţă scrisă de la ambii stăpâni. Era preferabilă evitarea 
oricărei încurcături legate de dreptul de proprietate decât lămurirea a numeroase 
procese mai tărziu. Sclavii care se căsătoreau cu o femeie slobodă erau 
despărțiți de îndată şi copiii care se năşteau între timp deveneau slobozi. Copiii 
de sclavi născuţi dintr-o căsătorie nelegitimă urmau soarta mamei lori%. 
Menţionarea cununiei implică existența unei confirmări religioase a legăturii 
celor doi soţi, fapt deosebit de rar în deceniile şi secolele anterioare. Obiceiul 
era ca ţiganul să-şi ia ţigancă, adică nevastă, direct, fără slujbă religioasă. 
Țăranul îşi lua femeie. Să însemne aceasta că asistăm la începutul convertirii la 
ortodoxie a rromilor? 

În secolul al XVIII-lea şi începutul secolului al XIX-lea, schimbările 
legislative cde ma semnificative, privitoare la dreptul sclavilor, ating tocmai 
aspectul căsătoriei. Respectarea legăturii de căsătorie în dreptul sclavilor este 
o consecinţă directă a modificării opticii autorității laice aflate sub influențe 
iluministe (posibil şi ca urmare a influenţei Bisericii), prin creşterea 
importanţei legământului religios dintre soţi, prevalent afacerilor laice. 


Moldova 

Modificarea regimului căsătoria este rezultatul direct al reformdor 
domnitorilor „iluminaţi”. Aşezământul Țării Moldovei A lui Constantin 
Mavrocordat, din 17411%, interzicea despărțirea căsătoriilor dintre sclavi 
aparţinând unor stăpâni diferiţi, despăgubirea celui ce-şi pierdea sclavul 
făcându-se prin schimburi, fără împărțirea copiilor. Căsătoriile mixte, ce 
anterior generau reducerea la starea de sclavie a partenerului liber sau a copiilor 
rezultați în urma acesteia, sunt permise în continuare, dar persoana liberă nu mai 
putea fi înrobită. Fiecare dintre cei doi soţi îşi păstra situația juridică anterioară 
căsătoriei. În scopul stopării căsătoriilor mixte s-a apelat la introducerea unor 
taxe însemnate (150 de lei pentru ţigancă, cununie şi naşi), sclavul care 
intenționa să se căsătorească cu o persoană liberă trebuind să plătească dublul 
acestei sume. 


1% Florina Manuela Constantin, „Robii ţigani din Țara Românească în justiţie”, în Revista 
istorică, serie nouă, tomul XVIII, nr. 1-2, ianuarie-aprilie 2007, p. 100. 

18% Pravilniceasca condică 1780, p. 146/6. 

187 |bidem, p. 148/7-8. 

1% Apud |. Pereiz, Curs de istoria dreptului român, vol. IV, Hrisoavele Domneşti, pp. 45-47. 

Hrisovul lui Grigore Ghica, din 17661%, interzicea şi el împărţirea copiilor 
şi despărţirea acestora de părinţi: „De vreme ce la împărțirile de ţigani se făcea 
multe amestecături cu nedreptate şi despărțirea copiilor de părinţii lor [...]. 
Cunoscându-se aceasta mai amar şi mai cumplit şi decât robia străinilor 
vrăjmaşi, despărţindu-se părinte de ficior şi frate de frate, că de se numesc ei 
țigani, dar a lui Dumnezeu zidire sunt, fiind un lucru foarte făr de cale a se 
împărţi ei ca nişte dobitoace [...] ca să se taie această faptă necuvioasă şi cu totul 
făr dreptate [...] de azi înainte împărţeală de copii de ţigani să nu mai fie”. 
Schimburile compensatorii sau despăgubirea achitată în bani (30 de lei pentru 
femeie şi 40 de lei pentru bărbat) erau în continuare utilizate între stăpânii a doi 
sclavi ce se cununau, iar ţiganul sau ţiganca ce se căsătoreau cu persoane libere 
erau numiţi Slobozi.% Formularea anterioară este o recunoaştere explicită, 
provenind de la cel mai înaltă autoritate a statului, a nedreptăţii şi dureroasei 
realităţi a Sclaviei ţiganilor. Ne-am fi aşteptat ca motivaţia religioasă a 
apartenenţei ţiganilor la creaţia umană a lui Dumnezeu să vină din partea unei 
autorităţi bisericeşti, în sprijinul condamnării Sclavia, G nu din partea autorităţii 
laice. Celelalte argumente din motivaţia lui Grigore Ghica au Încărcătură 
juridică şi umanistă precursoare argumentaţiei aboliționiştilor din a doua 
jumătate a secolului al XIX-lea. 

Sobornicescul Hrisov (1785191) este cel mai important act normativ intern 
până la Codul Calimach. Prevederile sale au rămas în vigoare şi sub regimul 
Regulamentului Organic, continuând să fie aplicate adesea. O lege din 1844 va 
menţine interdicţia căsătoriei între moldoveni şi ţigani, fără a mai fi desfăcute 
căsătoriile deja încheiate. Totuşi Sclavul era dator să se răscumpere printr-o 
sumă stabilită prin lege, pentru care se putea împrumuta din fondul veniturilor 
bisericeşti destinate pentru binefaceri. Toţi membrii familiei şi descendența 
acestora vor rămâne de-a pururi slobozi. De remarcat şi modificarea sumelor ce 
trebuiau plătite de către stăpâni, atunci când aveau loc căsătorii între sclavi a doi 
stăpâni diferiţi. Partea femeiască era evaluată la 50 de lei, iar bărbatul la 70 de 
lei. Dacă sclavul ştia un meşteşug sau mai multe, în locul lui trebuiau daţi 
atâția “ţigani” pentru câte meşteşuguri ştie, judecătorul hotărând, în ultimă 
instanţă, corectitudinea schimbului1%2. Sobornicescul Hrisov a fost abrogat 
formal prin Codul Civil din 1865. 

Codul Callimach prevedea, la 1814, ca: “dacă prin neştiință s-au 
cununat un om slobod cu o roabă, să nu se dezlege însoţirea, dacă va voi şi 
dacă va fi el în stare ca să plătească preţul roabei stăpânului ei”, având la 


189 Vasile lonescu, Robia țiganilor, 2000, pp. 42-47. 

1% |ddem, Robia rromilor în Țările Române, 2001, pp. 92-93. 

191 Sobornicescul Hrisov, 1785, 1835, 1839. Ediţie critică. Ediţia a fost întocmită de 
colectivul pentru vechiul drept românesc al Academiei Române, condus de acad. Andrei 
Rădulescu. Bucureşti, Editura Academiei RPR,1958. 

1% Vasile lonescu, Robia rromilor, 2001, p. 94. 

dispoziţie treizeci de ani pentru aceasta, stăpânul Sclavului sau a sclavă, 
după caz, neputând cere “despăgubirea sa pentru slujba lor de carea s-au 
lipsit”1%. Cununarea făcută cu ştiinţa omului liber este interzisă, soții fiind 
despărțiți şi sclavul rămânând stăpânului său, dacă acesta nu va voi să-l 
elibereze sau să-l vândă persoanei libere. Dacă stăpânul îşi dă acordul în 
privinţa căsătoriei lor, îşi pierde sclavul, care devine liber şi este mustrat 
spre pilda altora. Preotul care îi va cununa este obligat să plătească 
stăpânului preţul sclavei sau al sclavului, în situaţia în care stăpânul nu a 
ştiut nimic despre aceasta; copiii lor devin slobozi; Sclavii domnești cununaţi 
cu persoane libere devin liberi, preoţii trebuind să cunune numai cu acordul 
protopopilor şi cu adeverinţe de la ambii stăpâni, dacă este cazul, pe care să 
le păstreze. Dacă preotul sau protopopul nu au acordul celor doi stăpâni şi, 
totuşi, cunună doi Sclavi, trebuie să plătească la Cutia Milei, preţul unuia sau 
ale celor doi sclavi, după caz. 

Căsătoria între Sclavi este reglementată foarte strict, fiind prevăzute 
schimburile compensatorii realizate de stăpâni sau, după situaţie, vânzarea- 
cumpărarea acestora la preţul stabilit de judecător1%. Se confirmă astfel 
prevederile anterioare, mai puţin în privinţa căsătoriei, ce nu mai putea fi 
ruptă, hotărându-se în schimb pedepsirea vinovaţilor de încălcarea legii. 

De ce această înverşunare pentru stoparea căsătoriilor dintre Sclavi şi 
persoane libere? Țiganul continuă să fie privit şi pe mai departe drept o ființă 
inferioară ţăranilor, neputând, în viziunea legislatorului, chiar şi în situaţia 
obţinerii libertăţii, a se ridica din decăderea animalică seculară unde fusese 
adus la poziţia mult mai sănătoasă pe care o împărtăşeau ţăranii. Însoţirea 
celor două categorii reprezenta astfel o anomalie socială şi umană. De ce 
totuşi se practica fără probleme folosirea doicilor ţigănci pentru copiii de 
boieri, a bucătarilor, cameristelor şi a multor altora în posturi ce atingeau 
direct persoana stăpânilor? Cu siguranță era vorba despre fete şi băieţi 
frumoşi, inteligenţi, fără cusur fizic, ce beneficiau de o oarecare instrucţie şi 
îngrijire fizică, fiind îmbrăcaţi adecvat pentru poziţia ocupată în angrenajul 
gospodăriei stăpânului. Dar aceste aspecte nu schimbau în esență percepţia 
proprietarilor despre sclavii ce nu aveau altă menire mai importantă în viaţă 
în afara celei de a sluji şi a fi pe placul celui puternic. 

Regulamentele Organice au continuat linia restrictivă de până atunci, ce 
Împovăra căsătoriile dintre rromi cu tot felul de autorizaţii. Era absolut necesar 
acceptul proprietarilor, în caz contrar acestea erau complet interzise şi supuse 
nulităţii. Unirile voluntare dintre oameni liberi şi ţigani, cu sau fără ştiinţă, 
cădeau şi ele sub incidenţa legii, care prevedea plata unor sume de bani ce 


1% Codul Callimach. Ediţie critică. Ediţia a fost întocmită de colectivul pentru vechiul drept 
românesc al Academiei Române, condus de acad. Andrei Rădulescu. Bucureşti, 1958, 8 
155-156, p. 117, 

1% bidem, p. 117 - 121. 


trebuiau achitate de partea liberă. Acceptul proprietarului, în cadrul căsătoriilor 
mixte, antrena pierderea sclavului şi măsuri de pedepsire pentru stăpân 1%. 

Prevederile acestea, în totalitatea lor, au fost concepute în scopul precis de 
a controla la maximum căsătoria Sclavilor şi descendența acestora, indiferent de 
situaţia în care se găseau. Se dorea păstrarea ordinii sociale existente, în limitele 
unei construcții de dependenţă ce-şi verificase funcționalitatea timp de aproape 
cinci secole. Incoerenţa priveşte modernizarea societăţii ce nu mai putea fi 
continuată prin ignorarea la nesfârşit a Sclaviei. Limitările în privinţa 
căsătoriilor mixte sunt expresia decagjului uman dintre sclavi şi liberi. 
Singurele accesibile rămân căsătoriile în cadrul aceiași ţigănii. 


Eliberarea din sclavie 

Sclavia, prin însăşi natura ei, este un sistem de dependenţă personală 
construit în scopul menţinerii statu-quoului social şi al restrângerii la 
oferit de stăpân. Acumularea de bunuri de către sclav nu era de natură a 
obliga proprietarul să accepte auto-răscumpărarea Sclavului. În consecință, 
eliberarea din sclavie este întâlnită foarte rar în documente. Între puţinele 
cazuri, se consemnează cel mai adesea testamente cu astfel de dispoziţii. 
Astfel, la 6 mai 1634, Lazăr paharnic lasă scris ca după moartea lui şi a soţiei 
sale, Marga, Tudora ţiganca şi un copil al ei să fie iertaţi de robie şi nimeni 
să nu schimbe aceasta1%. Un alt caz este cel din 10 mai 1642, când Anca din 
Vlăduleni, fiind în prag de moarte, hotărăşte s-o dibereze din sclavie pe 
țiganca Muşa care, după cum consemnează documentul, “este bătrână”1. 
Lipsa descendenţei în familia stăpânilor reprezenta motivul cel mai frecvent 
al eliberărilor individuale după moartea stăpânilor. Astfel de eliberări 
testamentare au valoare juridică definitivă şi atacarea lor în justiţie nu 
serveşte la nimic. Prezenţa actului de eliberare garantează fostului sclav 
menţinerea condiţiei juridice de om liber. 

In 30 septembrie 1776, Alexandru lpsilant v.v. dădea o carte de 
„iertăciune” lui Gheorghe ţiganul, ce fusese sclav al marelui clucer Pantazi 
Câmpi neanul, iar acesta I-a eliberat pe baza meritelor tatălui său, sclav şi el, 
şi care-i slujise toată viaţa cu credinţă. Ulterior, clucerul Pantazi s-a 
răzgândit şi a încercat să-l tragă iarăşi în sclavie pe Gheorghe, fără succes, 
de unde şi cartea de confirmare a iertării dată de domn1*%. 

Exista, cel puţin în teorie, şi procedeul răscumpărării. Atunci când 
ajungea să aibă puterea financiară necesară, Sclavul putea să se înţeleagă cu 
stăpânul său în privinţa unui preţ pe care, plătindu-l, ajungea să fie liber. De 


1% Scurtulescu, op. cit., p. 24- 25. 

1% DRH, B, XXIV, doc. 257. 

19% CDŢR, vol. V, doc. 678, p. 301. 

1% Acte judiciare din Ţara Românească. 1775-1181, p. 208. 

remarcat însă că proprietarul putea să refuze o astfel de eliberare, legea 
neobligându-l în nici un fel. S-a practicat şi eliberarea prin răscumpărare 
plătită de soţul liber. În 22 decembrie 1779, Alexandru Ipsilant întărea 
eliberarea Mariei ţiganca, căsătorită cu Iane grecul, „să fie slobodă întocmai 
ca o rumâncă”. Acesta se căsătorise cu Maria în urmă cu şapte ani, crezând 
că este rumâncă, după care, în urma plângerii stăpânului ei şi a judecății 
Departamentul ui de Cremenalion a fost nevoit să o răscumpere cu 30 de 
taleri. În acest caz, Iane grecul nefiind supus valah, nu poate fi făcut sclav în 
urma căsătoriei şi-şi poate răscumpăra soţia „ca să fie slobodă şi apărată, ea 
şi toţi copiii câţi se vor trage dintr-însa”.1% 

Legislaţia epocii prevedea două situaţii ce, în mod normal, duceau la 
eliberarea roabelor. Ele se referă la ţiitoarele stăpânilor?% decedați şi la 
cazurile de prostituție forțată?. În pofida numărului mare de ţigănci ce 
beneficiau de favorurile stăpânilor, nu avem informaţii despre transpunerea 
acestor prevederi în practică. În astfel de cazuri, copiii acestor ţiitoare, 
rezultați în urma relaţiei cu stăpânul lor, îngroşau numărul sclavilor din 
țigănie, iar ţiitoarea, odată cu trecerea anilor şi a tinereţii ei, redevenea 
servitoare sau slujnică în casa stăpânului. 


Proprietatea 

In dreptul de proprietate de care puteau beneficia rromii în Evul Mediu, 
trebuie făcută, încă de la început, distincţie între situaţia Sclavilor şi a rromilor 
liberi. 

Sclavii, teoretic, nu aveau proprietăţi de nici un fel; ei, ca persoană, 
aparţineau, cu tot ce aveau, stăpânului lor. În practică, cu toţii posedau cel 
puţin hainele de pe ei, meseriaşii deţinând, în plus, uneltele de lucru, iar 
lăutarii, instrumentele de cântat. Acest fapt este vizibil în timpul eliberării 
prin despăgubire, decretată de guvernul revoluţionar la 1848, dându-se 
instrucțiuni Poliţiei să vegheze ca foştii stăpâni să permită emancipaţilor să- 
şi ia cu ei hainele şi alte efecte casnice ce le aparţineau. Spre deosebire de 
țăranii aserviţi, ce beneficiau de un drept (minim) asupra bucății de teren 
lucrat, sclavii nu sunt altceva decât uneltele pentru lucrarea acestuia. Nu au 
nici un drept asupra pământului şi această situaţie se va perpetua până după 
momentul abolirii sclaviei, când se pune problema sedentarizării nomazilor 
Şi a aşezării emancipaţilor ce fuseseră scoşi din casele şi de pe domeniile 
foştilor stăpâni. 


1% |bidem, p. 822-823. 

2% Codul Callimach, p. 123, $ 176: roabele jiitoare al căror stăpân - “soţ” decedând şi 
neapucând s-o elibereze ea şi copiii lor devin liberi. 

21 Carte românească de învățătură, p. 125, glava 28/3: stăpânul care-şi va da roaba să se 
prostitueze îşi pierde puterea asupra ei şi roaba devine liberă, iar stăpânul este obligat să o 
mărite (incluzând zestrea), altfel va intra la ocnă. 

Când un sclav era eliberat sau se răscumpăra de la stăpânul lui, atunci 
putea să fie şi proprietar de pământ sau “chinez” (cneaz). De altfel, rromii 
liberi posedau proprietăţi de tot felul, asupra cărora dispuneau după voinţă; le 
puteau vinde, schimba, dona sau lăsa prin testament. lon Peretz arată un astfel 
de caz în care, încă de la 1572, loan Vodă cel Cumplit întărea lui Nicola 
țiganul (s. n.) pământul cumpărat de el: “am dat acestui țigan, anume Nicola, 
a traia parte din a cincia parte satul de la Baloteşti şi vad de moară la Putna, 
ce | sieşi-a cumpărat pentru 120 de zloți tătăreşti, încă în zilele lui 
Alexandru Vodă, de la Toma şi sora lui, Stana, şi nepotul lor, Dumitru, când 
şi-a plătit Toma capul, şi să-i fie lui cu tot venitul ”202. Un alt act de vânzare- 
cumpărare este cel din 1 iunie 1760, prin care Chiriac “ţiganul” cu soţia sa, 
loana, au vândut, cu suma de 25 de lei, un loc al lor din târgul Bârladului 2%. 
Documentele nu specifică statutul juridic al ţiganilor, dacă erau Sclavi sau 
liberi. Totuşi, ca să poţi vinde pământ sau proprietăţi de tipul caselor şi al 
terenurilor din interiorul localităţilor trebuia să fi liber, fără un stăpân ce ar fi 
putut revendica ulterior proprietatea. 

Bărbatul avea drepturi şi asupra persoanelor din familie. Şeful familiei 
era în măsură să-şi vândă copiii după bunul plac. Un document din 18 
ianuarie 1620 ne spune că un anume Stanciu băiaşul vinde O țigancă, 
Brânduşa, negustorului Necula şi fratelui său, Gheorghe, pentru 1.600 de 
aspri?%. La 20 august 1646, Dobre şi Neaga, soţi rromi, eliberaţi din sclavie, 
îşi vând fata lui Melchisedec, egumenul mănăstirii Câmpulung, pentru 17 
ughi, deoarece se căsătorise cu un țigan al mănăstirii2%. Mai mult ca sigur că 
decizia vinderii fetei a fost cauzată de căsătoria ei cu un sclav, ceea ce ar fi 
avut ca urmare implicită şi trecerea ei în rândul sclavilor mănăstirii. Ne 
putem întreba de ce o persoană care a fost o dată eliberată alege din nou 
calea sclaviei? Răspunsul se găseşte în acţiunea ce o întreprinde: se 
căsătoreşte. Găsirea unui soţ în rândurile ţăranilor se poate dovedi adesea o 
grea încercare pentru o fată ce poartă un dublu stigmat: cel de ţigancă şi pe 
cel de fostă roabă. Acesta din urmă îi interzicea, de altfel, căsătoria cu o 
persoană liberă, astfel că este nevoită să redevină roabă pentru a-şi putea 
împlinii menirea de soţie şi de mamă. 

La 25 ianuarie 1647, fraţii Ibraim Cacemac şi Husu, ţigani turciţi, 
surlari, care umblau prin ţară, vând, cu 14 taleri, egumenului Pahomie de la 


mănăstirea Sadova pe Husain, fiul fratelui lor, Carali, înecat în Dunăre 2%, 


2% |oan Peretz, Robia - Curs de istoria dreptului român, Bucureşti, 1939, p. 106. 

2% B, Th. Scurtulescu, op. cit., p. 28. 

2% DIR, B, XVII, III, doc. 419. Porecla acestuia, «băiașuly» vine de fapt de la ţiganii ce 
spălau nisipul aurifer din râuri, numiţi băieşi, fapt ce emite ipoteza originii lui rome. Există 
posibilitatea ca femeia respectivă să fi făcut parte din familia lui sau să-i fi fost roabă. 

205 CDŢR, VI, doc. 591, p. 230. 

2% | bidem, doc. 732, p. 281. 


Problema ce se ridică aici priveşte statutul acestora. Din document reiese că 
erau de religie musulmană. Conform legislaţiei, ţiganii musulmani nu puteau 
fi făcuţi Sclavi, astfel că circulau liberi în cele două ţări române. Oare cum a 
fost posibil să vândă ca Sclav pe fiul unui supus turc, fără a avea nici un fel 
de restrişte? Singura explicaţie plauzibilă este că, având dea face cu o 
administraţie puţin densă şi mai mult decât îngăduitoare cu astfel de situaţii, 
iar obiectul tranzacţiei fiind un copil ce nu-şi putea reclama drepturile, cei 
doi fraţi şi-au vândut nepotul fără să întrebe cineva de unde şi al cui este şi 
fără ca tatăl său, fiind mort, să-l mai poată căuta. 

Este bine cunoscută crearea de „slobozii” pe moşiile domneşti, 
boiereşti sau mănăstireşti părăsite de ţărani. Se avea în vedere atragerea 
țăranilor şi repopularea acestora, printr-o serie de înlesniri fiscale acordate 
pe mai mulţi ani de zile. Un caz atipic este slobozia, propusă ţiganilor, din 9 
ianuarie 16482, la Măxineni?%8, Probabil că lipsa temporară a ţiganilor ce 
puteau fi dăruiţi din ţigănia domnească2% I-a determi nat pe domnitorul Matei 
Basarab să încerce realizarea unei asemenea slobozii la mănăstirea 
Măxineni, cu scutire de orice globnic, domnesc sau boieresc, singura 
autoritate ce urma să fie exercitată asupra lor fiind aceea a egumenului 
mănăstirii. Sunt vizaţi ţiganii fără stăpân din Moldova şi din Imperiul 
Otoman, aşa-zişii ţigani liberi, ce urmau a deveni Sclavi ai mănăstirii. Țiganii 
nu urmau a deveni proprietari pe terenurile date în folosinţă, propunându-li- 
se în schimb un sistem de dări scutit de impunere domnească şi boierească. 
Singura lor grijă şi obligaţie era ascultarea de egumenul mănăstirii pentru 
împlinirea nevoilor acesteia, beneficiind în contrapartidă de resursele 
asigurate de întinsele proprietăți ale mănăstirii, pe care le puteau utiliza în 
folosul propriu. 

Un caz particular de proprietate, citat de George Potra”10, se regăseşte 
în a doua jumătate a secolului al XVII-lea. În 1670 Antonie voievod întărea 
pitarului Radu Țigănescu?!! stăpânirea unui loc de pe care să gonească pe 
rumânii şi ţiganii care au acolo case (să-şi facă altele unde vor putea) şi să-i 
oblige să-şi plătească chiria până la aceea dată. Situaţie din care rezultă că 


207 G. Potra, Contribuţiuni, p. 225. 

2% Mănăstirea Măxineni cu hramul “Nașterea Sfântului loan Botezătorul” este una dintre 
mănăstirile Țării Românești, fiind ctitorie a lui Matei Basarab între 1637-1651. 

209 Unele grupuri de ţigani domneşti beneficiau de privilegiul de a nu fi dăruiţi particularilor sau 
mănăstirilor. Este cazul ursarilor şi lingurarilor din Moldova. Vezi loan Perez, Curs de istoria 
dreptului român, vol. IV, Hrisoavele Domnești, Bucureşti, Tipografia Carageale, 1931, p. 79. 

210 George Potra, Documente privitoare la istoria oraşului Bucureşti (1594-1821), Bucureşti, 
Editura Academii, 1961, p. 72. 

21 Numele pitarului Radu Țigănescu ne duce la ideea unei familii de ţigani ce nu erau robi poate 
de două sau mai multe generaţii şi care reuşiseră să se ridice pe scara socială până la demnități 
precum cea de pitar. O a doua posibiliate ar fi deținerea unui număr aprecibil de robi, de unde şi 
porecla, devenită ulterior nume, de Țigănescu. 

respectivii rromi nu se aflau în proprietatea pitarului Radu Țigănescu, de 
vreme Ce-i plăteau chirie acestuia, ci puteau foarte bine să fie sclavi 
domneşti ce beneficiau de o libertate crescută, în raport cu Sclavii 
particularilor (existenţa caselor ţiganilor pe domeniul pitarului exclude 
posibilitatea locuirii acolo a unor rromi nomezi sau semi nomazi ). 

În lipsa descendenților direcţi, la moartea sclavului, avutul îi revenea 
stăpânului. lon Peretz citează un document de la sfârşitul secolului al XVIII-lea, 
în favoarea ideii că la moartea Sclavului averea acestuia revenea stăpânului: 
„înştiinţez pe dumneata pentru straile ce rămasău a lui Petre ţăganul, că după 
porunca dumitale le-am vândut unui telial din ţara turcească pentru cari trimisăi 
dumitale şi izvod ce lucruri au avut şi cu ce preţ s-au vândut fiiştecare lucru, din 
care bani plătindu-i datoriile lui, 70 de lei, au mai rămas 21 dela 54 bani şi iată 
îi trimisăiu dumitale. Mă rog să aibu răspunsu că s-au luat”212. 


Ștefan Răzvan, un „ţigan ” la conducerea Moldovei 

Existenţa rromilor liberi în cele două state medievale româneşti 
îmbracă diferite forme sociale. Ei sunt întemeietori de sate, unii au o poziţie 
juridică şi socială asimilată ţăranilor liberi, sunt meşteşugari sau chiar 
funcţionari în aparatul de stat. Persoanele libere sunt întâlnite în calitate de 
proprietari, de martori la procese sau la vânzarea ori cumpărarea unei 
proprietăţi, existând şi unele cazuri când se vând singuri ca Sclavi. 
Posibilitatea ca un ţigan să ajungă în vârful ierarhiei feudale româneşti, în 
poziţia de domn al ţării, era practic nulă datorită instituţiei sclaviei, ce-i situa 
pe un plan inferior condiţiei umane. Rromii liberi nu erau văzuţi diferit faţă 
de marea majoritate a confraţilor lor ce erau sclavi. Libertatea lor nu era 
întotdeauna de durată. Părinţii poate fuseseră Sclavi şi obţinuseră libertatea 
în schimbul plăţii unei răscumpărări sau prin testament. Armaşii şi juzii de 
țigani, atât cei domneşti, cât şi cei mănăstireşti şi boiereşti, căutau continuu 
să-i tragă în sclavie pe puţinii rromi liberi din ţară. În aceste condiţii, mai 
devreme sau mai târziu, rezultatul nu putea fi decât unul singur: trecerea în 
condiţia majorităţii, sclavia. Societatea medievală era puternic ierarhizată 
social, ascensiunea realizându-se cel mai adesea în urma unor fapte de vitejie 
întreprinse în desele războaie cu vecinii ţării. Ea este urmată şi de creşterea 
corespunzătoare a averii celui în cauză. Coborârea uneia sau a mai multor trepte 
se datorează în principal unei cauze politice pierdute sau a unui deces. Pierderea 
proprietăţilor în ansamblu sau doar a unei părţi dintre acestea este implicită 
decăderii în rang. Posibilitatea avansării pe scara ierarhiei sociale, dublată de 
libertatea personală, va conduce la un caz singular în istoria medievală a 
statelor româneşti: încoronarea unui domnitor ţigan. 


2 jon Pereiz, Curs de istoria Dreptului român - monumentele vechiului Drept român, vol. II, 
Partea 1, Bucureşti, 1928, pp. 104-105. 


Realitate interesantă a istoriei statului moldovean de la sfârşitul 
secolului al XVI-lea, domnia lui Ştefan Răzvan va constitui motiv de 
inspiraţie pentru B. P. Haşdeu ce-l plasează ca personaj principal în drama 
Răzvan Vodă (1867) numită apoi Răzvan şi Vidra (a ediţia a III-a din 
1869). Piesa lui Hașdeu va fi una de succes în secolul al XIX-lea şi mai 
apoi în secolul XX, făcându-l celebru posterităţii pe Răzvan. 

Documentele afirmă că provenea din Ţara Românească, fiind bine 
cunoscut de domnitorul Mihai Viteazul. Acesta arată că Ştefan Răzvan era 
țigan, supus al său din Țara Românească. Există şi alte surse care îi atestă 
originea etnică, ele subliniind, în totalitate, caracterul deloc înălțător al 
acestei a?15. 


Foto Ştefan Răzvan 


De la curier în Moldova lui Petru Şchiopul, în slujba lui Mihai 
Viteazul şi a lui Aron Vodă, Răzvan şi-a croit drum spre dregătoria 
militară, de agă, avută în statul moldovean, „portar de Suceava”?%, 
„căpitan general” şi „general al călăreţilor şi pedestraşilor” ceea ce însemna 
acelaşi lucru. Proclamat domn la Iaşi, posibil la 24 aprilie 1595, sub 
numele său de botez Ştefan vodă, este detronat la 3/13 decembrie 1595, în 
urma unei bătălii ce a avut loc în câmpia Sucevii, de către protejatul 
polonez Ieremia Movilă. 

Mormântul lui Ştefan Răzvan nu este cunoscut, după cum nu este nici 
locul naşterii. 


215 Despre originea lui Ştefan Răzvan, în Constantin Rezachevici, Cronologia critică a domnilor 
din Ţara Românească şi Moldova, vol. |, Bucureşti, Editura Enciclopedică, 2001, p. 782-783, în 
rezumat mai departe Aurel Dece, Literatura română veche, (1402-1467), II, Bucureşti, 1919, 
p.28-30, unde se arată că Răzvan era de neam ţigănesc; Martin Broniowski, Tartariae 
Descriptio, K&ln, 1595, p.17, după care Ştefan era din neamul „filistinilor sau ţiganilor”; în 
instrucţiunile marelui sol polon la Poartă, S. Gulski din vara lui 1597, Răzvan era numit „tâlhar 
ţigan” care a pus mâna pe Moldova (Ilie Corfus, Documente [...] Secolul al XVI-lea, p.379, 382; 
idem, Intervenţia polonă în Moldova şi consecinţele ei asupra războiului lui Mihai Viteazul cu 
turcii, în „Rdl”, XXVIII (1975), nr. 4, p. 533); „polonii voiesc să aibă o vecinătate cum au avut- 
o şi mai demult cu moldovenii, decât una cu păgânii sau cu ţiganii. Căci se spune că acest 
Răzvan era țigan”, în Kronika polska MarcinaBielskiego, p. 1 732. C.F. şi P.P.Panaitescu, Mihai 
Viteazul, Bucureşti, 1936, p. 136; secretarul regelui Poloniei, Reinhold Hai denstei n spune despre 
Răzvan că avea „mamă româncă” în timp ce tatăl era dintre cei care se numesc „în mod 
obicinuit ţigani”, în Rerum polonicarumab excessu Sigismundi Augusti libri XII, Frankfurt, 
1672, p. 315. Chipul lui Răzvan, cu coroană regală, ni s-a păstrat pe aversul unei monede (vezi 
imeginea de mai sus), un gros, încadrat cu litere latine pe reversul acesteia fiind trecut anul 
1595 (Rezachevici, op. cit., p. 792). 

214 DIR, A, XII-4, p. 105, 106. 117. 


Preţurile sclavilor în Ţara Românească (1593-1653) 


Componentă importantă a economiei, instituţia Sclavia a fost vreme de 
cinci secole cel mai sever arbitru în destinul rromilor din Ţara Românească şi 
Moldova. Condiţia de viaţă a sclavilor cunoaşte cele mai spectaculoase 
răsturnări de situaţii odată cu modificarea stării financiare a stăpânilor, vânzarea 
lor fiind de multe ori cea mai la îndemână modalitate de a stinge o datorie sau 
de a se răscumpăra din Sclavia turcească sau tătărească. Daniile diverse 
cântăresc de asemenea greu în ansamblul transferurilor de proprietate, direcţia 
dominantă având la capătul drumului Biserica ortodoxă drept beneficiar 
principal. 

Sclavul rrom se grefează bine modelului mediteranean, unde sclavul era 
„o monedă foarte apreciată în cursa pentru putere din jurul Mediteranei. Era un 
semn de putere şi servea, în funcţie de situaţie, drept monedă, drept cauţiune sau 
de garanţie.”2P 

Sclavia rromilor, ce devine vizibilă în documente începând cu ultimele 
decenii ale secolului al XIV-lea, va cunoaşte puţine schimbări majore până în 
deceniul patru al secolului a XIX-lea. 

Informaţiile documentare se îmbogăţesc cantitativ şi calitativ (cu 
precădere materialul documentar produs de Cancelaria Statului) pe măsură ce ne 
apropiem de emanciparea din secolul a XIX-lea. Din această perspectivă, 
analiza de faţă se situează oarecum la jumătatea intervalului. Evoluţii sunt însă 
vizibile, la o scară mai mică, chiar şi în cadrul acestor şase decenii studiate. 

Exceptând perioada de dinaintea emancipării, nu a existat o legislaţie 
aparte care să acţioneze asupra preţului sclavilor. Dreptul cutumiar era singurul 
în stare să-l influenţeze în sus sau în jos, după caz. EI intervenea în situaţii 
specifice, spre exemplu când exista un litigiu în cazul cumpărării unui sclav, în 
virtutea dreptului de preempţiune. Astfel, cumpărătorul putea fi obligat să 
cedeze sclavul la preţul său iniţial („i-a vărsat banii înapoi”) chiar dacă între 
timp valoarea acestuia pe piaţă crescuse considerabil. Este cel mai adesea cazul 
răscumpărării Sclavilor de către membrii familiei vânzătorului iniţial, ce nu 
fuseseră informaţi de actul vânzării sau care nu au avut, într-o primă instanţă, 
mijloacele financiare pentru a-l cumpăra. Atunci când vânzarea sau schimbul se 
făcuse de multă vreme, domnitorul ţării, ca ultimă instanţă judecătorească, putea 
decide menţinerea transferului de proprietate prin prisma timpului îndelungat ce 
trecuse de atunci. 

Acest subcapitol îşi propune să analizeze evoluţia preţurilor sclavilor 
țigani şi, prin intermediul acesteia, câteva elemente pentru o mai bună 
cunoaştere a sclavia in contextul socio-istoric valah. Documentele utilizate 


25 Maek Chebel, Sclavia pe pământ islamic, Bucureşti: Editura Artemis, 2009, p. 72. 


acoperă şase decenii (între domnia lui Mihai Viteazul şi cea a lui Matei Basarab) 
şi menționează vânzări, cumpărări şi danii de bărbaţi, femei, copii şi de grupuri. 
documente. Ea coincide şi unei rupturi socio-politice. Dormia lui Mihai 
Viteazul (1593 - 1600) a atins şi modificat puternic societatea valahă prin 
creşterea considerabilă a numărului de rumâni, suprimându-le, în acelaşi timp, 
libertatea de mişcare inter-domenială. Sate întregi sunt aduse în servaj şi în 
timpul domnia lui Mata Basarab, iar sclavii ţigani devin astfel mâna de lucru 
cea mai mobilă şi cea mai căutată de către proprietari. Marii boieri depun 
eforturi importante în a-şi consolida poziţia dominantă prin creşterea numărului 
de proprietăţi funciare215 şi implicit de sclavi. Războaiele cu Imperiul Otoman 
aveau ca rezultat depopularea a numeroase regiuni, iar repriza socială şi 
economică necesita mai mulți ani de pace. Evident, aceia care posedau 
elementul uman necesar lucrului pe domenii ajungeau să-şi diminueze cel mai 
repede pierderile şi să-şi sporească influenţa politică. 


Caracteristici generale 

În viziunea proprietarilor, sclavii sunt buni la orice, sunt echivalaţi cu 
orice are valoare, sunt vânduți, sunt dăruiţi la cununie ca zestre, daţi pomană 
la mănăstire pentru a le fi amintite stăpânilor numele la slujbe, sunt 
schimbaţi pe animale pentru „nădragi de postav”, daţi „cap pentru cap” la 
eliberarea din rumânie, iar în cazul în care nu se vor supune şi „vor umbla de 
capetele lor, cu semeţie, să-i bată mult”?. 

Situaţiile, deşi extrem de variate, pot fi grupate în două mari tipuri de 
tranzacţii: pe de-o parte schimbul în natură (în lipsa unor studii aprofundate 
privind economia Țării Româneşti? fiind mai dificil de evaluat), pe de altă 
parte tranzacţii cu plata în numerar la cumpărarea de sclavi. Persoana unui sclav 
vândut mănăstirii Meledic de către mănăstirea Vaideei este evaluată la 100 
de vedre de vin”? - probabil sfinţii părinţi avuseseră o recoltă proastă de 
struguri în anul acela; un altul este schimbat pentru o iapă cu şa, frâu şi 
mânz?%, sau o femeie este înlocuită prin schimb cu un cal bun, echivalentul 
a 4.000 de aspri. Nu lipsesc nici schimbul pe boi, vaci şi câte şi mai câte. 
Lumea materială este pusă şi în slujba nevoilor spirituale. În 26 aprilie 1619, 


216 Gheorghe |. Brătianu, Sfatul Domnesc şi Adunarea Stărilor în Principatele Române, 
Editura Enciclopedică, Bucureşti, 1995, p. 49. 

217 CDŢR, vol. V, doc. 838. 

218 În prezent nu există studii privind preţurile rumânilor sau ale vitelor, care ar permite 
comparații pertinente cu preţurile robilor ţigani. 

219 CDŢR, vol. V, p. 429, doc 1008. 

220 DRH, B, XXV, doc. 408. 


larma, jupâneasa din Târgovişte, vinde mănăstirii Jitian doi băieţi pentru 20 
de sărăcuste de care avea probabil nevoie pe lumea cealaltă 21. 

Analiza noastră se va opri doar asupra actelor de vânzare în numerar şi 
a bunurilor a căror valoare în bani se regăseşte în document sau există 
posibilitatea de a le stabili, prin echivalență, preţul. Valoarea bunului 
schimbat pentru un sclav este totuşi indicată în majoritatea documentelor. 
Tranzacţiile a căror valoare nu este clară şi care nu au fost incluse în analiza 
noastră sunt puţine şi rămân astfel neconcludente. 

Din aproape 8.000 de documente câte conţin izvoarele cercetate, 
țiganii sunt amintiţi în aproximativ 800, 452 conţinând preţuri de sclavi care 
au putut fi echivalate în aspri şi folosite în calculele noastre. Vânzările 
cuprind 1.088 de persoane, cu o valoare de 2.367.741 de aspri, reprezentând 
727.858 de grame argint. Sunt tranzacţionaţi 348 de bărbaţi, 272 de femei şi 
339 de copii, în cadrul a 452 de operaţii de vânzare-cumpărare. Diferenţa de 
129 de persoane (până la 1.088) este cauzată de vânzarea grupurilor, unde nu 
se specifică sexul persoanelor din componenţa lor. 

Analiza preţurilor a necesitat transformarea monezilor în care se găsesc 
acestea exprimate în documente într-una singură, care să permită echivalarea 
ei în grame argint. Am ales în acest scop moneda turcească de argint numită 
aspru sau akcea, care este moneda preponderent utilizată în preţurile de 
vânzare-cumpărare a sclavilor ţigani groso-modo între anii 1593-1623; între 
1624-1635 raportul este aproximativ egal între aspru şi ughi pentru ca, din 
1636 şi până în 1653 când se opreşte cercetarea noastră, ughiul sau galbenul 
să treacă pe primul loc. 

Transformarea diferitelor monezi în asprii şi a asprilor în grame argint 
S-a făcut conform datelor furnizate de A Monetary History of the Ottoman 
Empire”, tabelele de la paginile 136 şi 144, şi de Vâlcu Aurel2%5, acestea 
fiindu-ne de cel mai mare ajutor. Documentele ne-au fumizat în mai multe 
rânduri şi raportul de 1 ughi la 200 de aspri, facilitându-ne o transformare a 
ughilor în asprii după rata de schimb a vremii. 


SI 


Conţinutul 0,32 | 0,31 | 0,17 | 0,31 | 0,22 | 0,31 
în agint 


Conţinutul în argint al asprului între anii 1586 şi 1641 


21 DIR, B, sec. XVII, vol. III, doc. 317. „Sărăcustele” sunt slujbe de pomenire a morţilor făcute 
în sâmbetele postului Paştilor, parastas, praznice, ospăţuri la înmormântare. 

22 Şevket, Pamuk, A Monetary History of the Ottonran Empire, Cambridge, University Press. 
[Date?] 

23 Aurel Vâlcu, Circulaţia monetară în Ţara Românească în secolul al XVil-lea (lucrare de 
masterat), Universitatea Bucureşti, Facultatea de Istorie, 1998, p. 66. 


Perioada studiată de noi a fost structurată pe durate de câte cinci ani, 
considerând această împărțire drept cea mai bună, dacă avem în vedere 
optimizarea utilizării materialului furnizat de documente. 

Preţurile au fost clasificate în funcție de genul persoanelor 
tranzacţionate, realizându-se patru coloane ce cuprind bărbaţi, femei, copii şi 
diverse, adică preţurile unde se găsesc laolaltă persoane din cele trei 
categorii anterioare, combinate în toate felurile cu putință. Drept urmare, 
fiindu-ne imposibil să stabilim ce valoare din preţul total revine unui bărbat, 
unei femei sau unui copil după caz, am format o coloană separată în scopul 
utilizării ei în calculul evoluţiei generale a preţului sclavilor ţigani. 


Obiectul şi actorii pieţă 

Ca obiect al unei relaţii de proprietate, Sclavii se regăsesc în toate 
situaţiile ce caracterizează un produs de pe o piaţă comercială sau un bun aflat 
în posesia unei terțe persoane. Orice schimbare de proprietar necesita 
confirmarea  donmitorului. Aceste tranzacţii erau supuse dreptului de 
preempţiune, după modelul proprietăţii asupra pământului. Vânzarea de sclavi 
se desfăşura conform aceloraşi reguli: străinii nu puteau cumpăra înaintea celor 
din familia vânzătorului sau a vecinilor acestuia. În consecință, piaţa de sclavi 
era îngreunată considerabil de acest drept al preempţiunii. Doar daniile (spre 
exemplu a unui boier către o mănăstire) şi zestrea la căsătorie aduceau 
schimbări semnificative de proprietate. 

Putem totuşi semnala câteva cazuri particulare 

- țiganii condamnaţi la moarte; în acest caz cumpărătorul nu este constrâns 
de preempţiune, oricine putând plăti şi salva viaţa unui sclav ce era abandonat 
de stăpânul său; 

- ţiganii liberi, veniţi din afara ţării, se vindeau ca Sclavi unui stăpân şi la 
un preţ stabilit de ei înşişi. Acest tip de vânzare este în general motivat de 
imposibilitatea plăţii unei datorii sau de către foametea ce bântuia uneori prin 
ţară. 

La o privire globală asupra perioadei studiate, numărul de ţigani vânduți 
sau schimbaţi nu este spectaculos, doar 1.088 de persoane. In pofida acestui 
fapt, documentele permit o analiză pertinentă a valorii lor de necontestat. O 
mare parte a transferurilor de proprietate nu implică vânzare, ci donaţie. 

Pe de altă parte, documentele nu atestă existenţa pieţelor de sclavi, 
excepție făcând cetăţile otomane de pe linia Dunării, care nu se aflau sub 
jurisdicţia Ţării Româneşti sau a Moldovei. Tranzacţiile se făceau pe loc, în 
oraşe, sate şi la curtea boierilor. Chiar şi în secolul al XIX-lea „în ţară nu se face 
un comerţ regulat cu aceşti sclavi, nici nu se obişnuieşte să expui în public pe 
cei care urmează să fie vânduți. Atât vânzarea, cât şi cumpărarea se fac pe cale 

particulară ...224. Acest fapt dovedeşte caracterul cu precădere regional şi închis 
al sclaviei. Din acest punct de vedere, comerţul cu sclavi se apropie de vânzarea 
țăranilor aserviţi, care nu a depăşit limitele planului local. Constatăm astfel că 
nu este vorba despre un trafic sau un comerţ cu Sclavi la scară mare, ci de un 
fenomen mai curând regional, nedisociabil de contextul politico-economic al 
Țărilor Române feudale. 

În mecanismul comercial al spaţiului care ne interesează, ţiganii s-au 
regăsit în două posturi diametral opuse: 

- rol activ de comercianţi şi artizani ambulanți, în special nomazii străini 
(ugani mahomedani veniţi din Imperiul Otoman, liberi din punct de vedere 
juridic); 

- rol pasiv de obiect al tranzacţiilor comerciale întreprinse de stăpânii lor. 

Vânzarea unui individ izolat, a une familii sau a unui grup corespundea 
unor circumstanţe diverse şi variate. Se vindea, spre exemplu, un singur individ 
pentru că era singurul Sclav aflat în proprietatea stăpânului său, care avea o 
nevoie financiară urgentă. Sunt, de asemenea, numeroase cazuri de schimb 
„ţigan pentru ţigan” sau „cap pentru cap”, în special pentru a încheia o căsătorie 
între sclavi ce aparţineau a doi stăpâni diferiţi. 

Cumpărarea de familii întregi, datorită preţului ridicat, era mai ales la 
îndemâna proprietarilor bogaţi. Se prefera achiziţionarea unui sălaş cu 
precădere, datorită stabilităţii şi adaptabilităţii pe noul domeniu, pericolul fugii 
țiganilor fiind astfa considerabil redus. 

Toate aceste situaţii privesc pe Sclavii stabiliţi în sate sau la curtea 
stăpânului, fie în ţigănie boierească sau mănăstirească. 

Nomazii, aflaţi majoritar în proprietatea Statului, formau o categorie de 
sclavi atipică, prin faptul că nu erau supravegheați şi constrânşi să lucreze după 
modelul sclavilor sedentari. Vânzarea nomazilor se petrece întotdeauna în 
grupuri, în prezenţa sau chiar în lipsa acestora. Preţul lor este mai scăzut, iar 
relaţiile cu Sclavii sedentari sunt extrem de reduse. Şatrele puteau cuprinde un 
număr variabil de sălaşe, depăşind adesea 10 corturi. În momentul donării lor 
către particulari, nomazii suferă presiunea unei sedentarizări mai rapide decât în 
proprietatea Statului. 

La nivel naţional, domnitorul ţării este cel care reglementează posesia de 
sclavi, împărțind familii sau indivizii nou veniţi din afara ţării către celelalte 
două categorii de proprietari: Biserica şi boierii. Totuşi importanța domniei pe 
piaţa de sclavi este scăzută în raport cu marii boieri, prin prisma numărului 
ridicat al acestora din urmă ca posesori de Sclavi implicaţi în „comerţ”. 

Nobilimea, cu posesiunile sale, rămâne totuşi vulnerabilă schimbărilor de 
domnie. Adesea, cazurile de hiclenie sau de exil sunt urmate de un transfer de 


24 Paul Cernovodeanu, coord., Călători străini despre țările române în secolul al XIX-lea, Serie 
nouă, Vol. 1, 1801-1821, Bucureşti, Editura Academiei Române, 2003, p. 653. 


proprietate, bunuri mobile, imobile şi sclavi. Marea majoritate a celor care vând 
sau cumpără ţigani este formată din foşti sau actuali dregători ce-şi consolidează 
averea în detrimentul marilor familii de boieri sărăcite. Boierii mici şi mijlocii 
sunt prezenţi şi ei pe piaţa de Sclavi, dar cu un număr de tranzacţii mai modest, 
ce implică un singur individ sau, cd mult, o familie. Putem astfel estima că 
reconfigurarea globală a prezenţei ţiganilor pe teritoriul Țării Româneşti este 
strâns legată de reînnoirea boierimii şi de istoria politică a principatului. 
Schimbarea proprietarului nu implică neapărat o deplasare a numeroase familii 
pe distanţe importante, ele rămânând ataşate curții boiereşti şi satelor unde 
lucrau pământul sau îşi desfăşurau meşteşugul. 

Biserica Ortodoxă, deţinătoare de multiple proprietăţi funciare şi cu 
nenumărate nevoi în cadrul aşezămintelor monahale, este parte activă în 
transferul de proprietate asupra sclavilor şi a avut un rol deosebit de consistent 
în repartiţia teritorială a ţiganilor. Aglomerările de sclavi sau, în limbajul de 
epocă, „țigăniile” Mitropoliei şi ale diferitelor biserici şi mănăstiri de pe tot 
cuprinsul Țării Româneşti concentrau grupuri însemnate de persoane şi limitau 
în acest fel integrarea şi asimilarea lor în masa ţăranilor români. „Patrimoniul 
uman” deţinut de Biserică evoluează mai curând ca urmare a daniilor venite din 
partea Domniei şi a boierilor, care ţinteau înmormântări cât mai aproape sau 
chiar în interiorul capelei. Câţiva sclavi erau de obicei suficienţi unui suflet 
păcătos pentru a obţine iertarea ecleziasticilor şi pace în sufletele lor. Slujitorii 
Bisericii cumpărau Sclavi şi pentru beneficiul personal sau pentru a întregi 
familia atunci când unul dintre soţi aparţinea altui stăpân. 

Creşterea presiunii otomane asupra Principatelor Române îi va aduce pe 
comercianții turci de sclavi şi la nordul Dunării. Aceştia acționau în strânsă 
legătură cu vameşii din cetăţile şi raialele de frontieră şi din Dobrogea, dintre 
care cele mai importante erau Vidin, Giurgiu, Turnu, Brăila, Chilia şi Cetatea 
Albă. Stadiul actual al cercetărilor nu permite cunoaşterea precisă a amplorii 
pe care a avut-o implicarea otomană pe piaţa de sclavi, însă a existat, cu 
siguranță, o deosebire între piaţa internă, în cvasitotalitatea ei controlată de 
actori autohtoni, şi zonele limitrofe sau chiar îndepărtate ale Principatelor, 
controlate deturci, armeni sau evrei. 

În concluzie, constatăm că marea majoritate a vânzărilor sau daniilor de 
sclavi a fost ma curând controlată de boieri, fapt ce le leagă indisolubil la 
istoricul militar şi politic al Principatelor Române. 


Sursele care alimentează schimbul de Sclavi 


25 Într-un document din 1 iulie 1635 de la laşi, Pătraşco Başotă mare logofăt, Savin mare 
vornic, Gavril hatman şi Şoldan mare vornic întăresc învoiala dintre Lupul Prăjescu clucer şi 
Dumitru Cărăbăţ de la Lăpuşna asupra împărţelii între ei a copiilor ţiganului Costea, fost pe 
moşia lui Prăjescu şi cumpărat de Cărăbăţ de la un turc din Cetatea Albă. (CDM, vol. II, 1621- 
1652, p. 230, doc. 1089). 


Comerţul cu Sclavi ţigani se dezvoltă în interiorul principatului, dar este 
prezent, de asemenea, şi în afara graniţelor Ţării Româneşti. Aceste două pieţe 
sunt corespondentele a două surse care alimentează cu precădere comerţul 
intern. Astfel, piaţa principală rămâne în Țara Românească, fapt confirmat de 
numărul de documente care vorbesc despre schimbări de proprietate în 
interiorul statului muntean, mult mai ridicat decât cel în care surprindem un 
transfer de proprietate transfrontalieră. 

Obiceiul pământului, confirmat de la jumătatea secolului al XVII-lea de 
dreptul scris, atribuia Domnitorului ţării, ca sclavi, pe toţi ţiganii fără stăpân. 
Acest fapt, conjugat cu intensa circulaţie a ţiganilor, din sud la nord de Dunăre, 
va constitui o bogată sursă de sclavi pentru statul muntean şi pentru protejaţii 
săi. 

Piaţa externă înglobează teritoriile limitrofe, unde se tranzacţionează 
rromi localnici sau aduși chiar din teritorii îndepărtate. În afara plusului de 
indivizi care sunt cumpăraţi pentru nevoile boierilor români, vecinătăuile Țării 
Româneşti constituie un refugiu limitat în timp pentru Sclavii fugiţi de la 
stăpânii lor. În scurtă vreme, demersuri costisitoare sunt întreprinse în vederea 
unei repatrieri grabnice. Este vorba astfel, în multe cazuri, de recuperarea 
propriilor sclavi şi nu de cumpărarea altora noi. 

Acest tip de comerţ transfrontalier se făcea adesea în detrimentul statelor 
româneşti, ai căror Sclavi fugiţi în Imperiul Otoman erau revânduţi de către 
comercianţi, cu profituri însemnate. Bunele relații dintre Țara Românească şi 
Poartă vor determina încercarea unei normalizări a situației prin emiterea 
progresivă a mai multor firmane de retrimitere a sclavilor rromi la nord de 
Dunăre. Un astfel de ordin este dat de către Soliman Magnificul în 20 februarie 
1560, cerând vameşilor de pe malurile fluviului să stopeze traficul de ţigani din 
Țara Românească, practicat de anumiţi „ticăloşi” din Giurgiu, aceştia fiind de 
mare utilitate domnului ţării 26. 

Sultanul Selim al II-lea poruncea, la 3 august 1568, cadiului de Rusciuc 
luarea unor măsuri urgente pentru repatrierea ţiganilor din Țara Românească, 
fiind ceruţi de însuşi domnul acestui vilaiet, Alexandru II Mircea. Cei care se 
vor opune urmau a fi trimişi cu forța 27. Îndaboririle fiscale ce determinau 
pustiiri de sate şi mişcări de populaţie din şi către Imperiul Otoman vor antrena, 
până în secolul al XIX-lea, şi o parte din ţiganii sclavi ai Statului sau 
parti cularilor”%8. 

Documentele atestă cumpărări de ţigani de către boierii valahi nu doar în 
Imperiul Otoman, ci şi în Transilvania, Moldova sau Polonia. Acest transfer de 
proprietate se face în toate sensurile, în funcție de conjuncturile economice 


26 CDT, 1960, p. 31. 
27 |bidem p. 40. 
28 |bidem, doc. 217, p. 68; doc. 2162, p. 434. 


locale sau regionale. În secolele XV-XVII, Moldova se va alimenta cu ţigani în 
principal din Țara Românească, prin cumpărări sau prin deplasări de sclavi, mai 
importante numeric, cu ocazia războaielor dintre cele două state româneşti. În 
numeroase rânduri, Transilvania va face acelaşi lucru. Importanţa economică a 
sclavilor determina pe stăpânii acestora ca la stabilirea păcii să plătească sume 
importante pentru a-i recupera, uneori depăşindu-se valoarea lor iniţială. 

Toate aceste fapte arată rolul cheie deţinut de rromii sclavi în economiile 
Principatelor Române, lucrători fără de care cele două state se găseau în 
dificultate chiar în a plăti tributul Porții. Nu credem că exagerăm cu această 
apreciere, dacă luăm în calcul asistenţa oficialilor turci în acţiunile de repatriere 
a ţiganilor valahi. 


Evoluţia comparativă a preţului diferitelor categorii de Sclavi 

În evoluţia lui, preţul mediu al sclavilor înregistrează o creştere 
semnificativă începută chiar din primii ani studiaţi, cantitatea de grame 
argint pe care cumpărătorii trebuiau să o plătească pentru un sclav crescând 
de la 366 de grame în 1593 la 1.299 de grame în 1653. Perioade de scădere 
uşoară sunt înregistrate între 1603-1608 (revenirea preţurilor după creşterea 
înregistrată pe timpul războiului) şi 1628-1638. In 1593, faţă de media 
generală de 366 de grame argint (963 de aspri), preţurile bărbaţilor variază 
între 342 de grame argint (900 de aspri) şi 456 de grame argint (1.200 de 
aspri), iar preţurile femeilor între 228 de grame argint (600 de aspri) şi 266 
de grame argint (700 de aspri ). 

Evoluţia preţurilor sclavilor ţigani în aspri 


Perioada  1590- 1595  1600- 1605  1610-  1615-  1620- 1625 1630 1635 1640-  1645- 


1595 1600 1605 1610 1615 1620 1625 1630 1635 1640 


Următorii cinci ani aduc o creştere uşoară, aproape insesizabilă, de 20 
de grame dar, din 1598, aceasta devine mai accentuată până în primii doi-tra 
ani ai secolului XVII, cu punctul culminant în anul 1603, când valoarea 
medie atinge 536 de grame argint, ceea ce semnifică o creştere cu aprox. 
30% faţă de perioada anterioară. 

Această perioadă corespunde războiului din vremea lui Mihai Viteazul, 
schimbări de domnie şi robiri ale turcilor şi tătarilor. Oamenii părăsesc 
satele, generând o acută lipsă a mâinii de lucru, uneltele de muncă se pierd, 
având ca rezultat scăderea producţiei şi a productivităţii muncii. 

La 1602 este semnalată o foamete atât de mare, încât mureau oamenii 
pe drumuri. În aceste condiţii, apariţia epidemiilor nu mai este un lucru 
neobişnuit, ciuma din 1603 făcând adevărate ravagii. Toate acestea au dus la 
scăderea simţitoare a populaţiei în raport cu ultima perioadă a secolului al 
XVI-lea”. 

Anii de după criză aduc o cădere a preţurilor către 400 de grame argint 
(411 grame în 1608 şi 421 de grame în 1613), fiind iarăşi o perioadă 
revenire a economiei ţării, determinând o stabilitate efectivă, cu o variaţie 
foarte mică. Pentru un deceniu şi jumătate urmează o creştere susţinută, într- 


29 Lia Lehr, Factori determinanți în evoluția demografică a Ţării Româneşti în secolul al 
XVII-lea, în Studii şi Materiale de Istorie Medie, VII, 1974, 1974, p. 166. 

un ritm aproape identic, realizându-se o majorare cu 334 de grame a preţului, 
iar numărul persoanelor vândute ridicându-se la 367 (cu o valoare totală de 
753.353 de aspri / 102.830 de grame argint). Următorii zece ani aduc o 
scădere la 713 grame argint (în 1638). Din acest moment şi până la sfârşitul 
perioadei analizate, preţurile cresc necontenit şi aproape constant, cu o 
uşoară scădere de 73 de aspri în intervalul 1643-1648, per total într-un 
deceniu şi jumătate realizându-se o creştere de 580 de grame argint. 

Comparativ cu anul 1593 până la finalul perioadei analizate se 
realizează o scumpire a Sclavilor cu 915 grame argint ceea ce reprezintă o 
creştere de 373%. 

Valoarea medie a bărbaţilor se află, în aproape întreaga perioadă, 
deasupra mediei generale. Doar undeva între 1645-1648 preţul lor scade cu 
câteva zeci de grame, în 1848 având valoarea de 1.055 de grame argint la o 
valoare medie de 1.076 de grame argint. În rest, bărbaţii înregistrează valori 
superioare mediei şi celorlalte categorii. 


Evoluţia prețului sclavilor țigani în grame argint 


—3— Total 


—— Femei 


——— Copii 


Grame argint 


1605-1610 1610-1615 1615-1620 1620-1625 1625-1630 1630-1635 1635-1640 


În 1603 ating 656 de grame, 30 de ani mai târziu, deja ajung la 1.079 
de grame (faţă de 710 grame ale mediei generale). Diferenţa cea mai mare de 
medie este la final, în 1653, când scăderea accentuată a valorii femeilor (992 
de grame) face ca şi media să coboare substanţial (1.293 de grame argint faţă 


——.— Bărbai CC 


1640-1645 

de 2.170 de grame argint pentru bărbaţi şi 2.067 de grame argint pentru 
copii). In acest interval de timp, numărul de vânzări la bărbaţi, femei şi 
copii, păstrat de documente, este foarte scăzut, mult mai numeroase fiind 
vânzările în grup. 

Menţinerea mediei generale la valori destul de ridicate în 1633, după 
şocul iniţial al devalorizării asprului, se datorează exclusiv creşterii valorii 
bărbaţilor, femeile şi copiii înregistrând scăderi semnificative. De remarcat 
că această creştere a mediei preţului bărbaţilor se datorează în bună măsură 
câtorva preţuri individuale foarte mari, de 9.000 de aspri, 12.000 de aspri, 
12.500 de asprii şi multe altele cuprinse între 4.000 şi 8.000 de aspri; 
eşantionul inferior, sub 4.000 de aspri, aparţine cu precădere femeilor şi 
copiilor (vezi graficul Dispersia preturilor). 

Perioada de scădere a mediei generale a preţului real (exprimat în 
grame argint) corespunde unei creşteri semnificative a preţului nominal 
(exprimat în aspri), dar această creştere este suficientă pentru a compensa 
devalorizarea asprului doar în dreptul bărbaţilor. 

Media la care aceştia erau vânduți variază pozitiv în cinci ani (1628- 
1633) de la 3.113 aspri la 4.850 de aspri, preţul real crescând de la 905 
grame argint la 1.079 de grame argint. 

Evoluţia preţului nominal al femeilor roabe indică o creştere continuă, 
începând cu anul 1628, dar aceasta este insuficientă pentru a compensa 


devalorizarea monetară. Cu toate că, din 1628 (media era de 2.416 aspri 
pentru o roabă) şi până în 1633 preţul este pe o pantă ascendentă (2.675 de 
aspri în 1633), creşterea de 239 de aspri în realitate reprezintă o scădere de 
108 grame argint, ceea ce înseamnă o devalorizare puternică a asprului, 
proprietarii pierzând realmente din vânzarea femeilor rome. Începând cu 
1633, piaţa se reglează, preţul femeilor în aspri crescând mai susţinut (3.100 
de aspri în 1638, creştere aproape dublă comparativ cu perioada precedentă), 
tendinţă mult accentuată în deceniul 1638-1648, când femeile depăşesc cu 
mult valoarea bărbaţilor şi a copiilor (în 1648 preţul femeilor este de 1.271 
de grame argint, în timp ce preţul bărbaţilor atinge abia 1.055 de grame 
argint, iar copiii, aflaţi într-o creştere spectaculoasă faţă de anii precedenţi, 
ating 937 de grame argint). După acest moment, se constată o scădere cu 900 
de aspri (4.100 de aspri în 1648 şi 3.200 de aspri în 1653), preţul real 
COborând şi el de la 1.271 de grame argint, la 992 de grame argint. 
Comparativ cu anul 1593, femeile cunosc creşterea cea mai accentuată în 
1648, când se realizează un plus de 1.103 grame argint în preţul real (creşte 
de aproape cinci ori) şi de 3.364 de aspri în preţul nominal (creşte de mai 


bine de patru ori). 

Faţă de punctul de pornire, în 1653 creşterea este de 2.464 de aspri 
(creşte cu 77%) şi de 734 de grame argint (creşte cu 74%). Acest fapt ne 
arată echilibrul care s-a realizat între preţul nominal şi preţul real. 


Copiii nu sunt tranzacţionaţi individual între 1593-1595, 1596-1600, 
1601-1605 şi 1616-1620, fiind bineînţeles prezenţi în vânzările de grup, mai 
ales în cadrul familiilor. În 1598 un bărbat şi doi copii sunt vânduți pentru 
suma de 2.800 de aspri, adică 1.064 de grame argint Dacă de aici scădem 
valoarea medie a bărbaţilor (498 de grame argint) rămânem cu 566 de grame, 
de unde ne rezultă un preţ mediu de 283 de grame argint pentru un copil. 
Valoarea este sub media generală (398 de grame argint) şi reprezentând 56% 
din valoarea unui bărbat şi 85% din valoarea unei femei. 

Intrarea copiilor în vânzări, individual, se petrece în 1608, media 
preţului înregistrată fiind de 474 de grame (superior mediei generale de 411 
grame), dar coboară în cinci ani la jumătate (233 de grame argint în 1613). 
Preţurile înregistrate de documente sunt puţine (5 preţuri) ceea ce poate 
conduce la ipoteza că sunt neconcludente, dar au fost culese din singurul 
material documentar existent. Decada următoare nu conţine preţuri 
individuale de copii, în 1623 acestea revenind cu o valoare medie de 2.263 
de aspri (543 de grame argint), până în 1628 menţinându-se în ritmul 
creşterii generale a preţurilor. Urmează o Scădere cu punct terminus 2.013 
aspri (de la o valoare de 2.363 de aspri), dar preţul real scăzând mai 
accentuat (224 de grame argint), indicând puternica devalorizare a asprului 
de la 1633. Numărul de vânzări se menţine identic cu cel al perioadei 
precedente la opt (vezi graficul Vânzări persoane). O redresare substanţială 
este urmată de o nouă cădere drastică, preţul căzând la 1.380 de aspri în 1643 
(2.560 de aspri în 1638), realul prăbuşindu-se şi el de la 563 de grame argint 
(1638) la 294 de grame în 1643. Numărul de vânzări în acest deceniu şi în 
perioada imediat următoare rămâne constant la cinci persoane, creşterea 
fantastică a valorii copiilor din ultimul deceniu trebuind luată cu implicitae 
semne de întrebare datorate unui număr redus de vânzări (opt în total). 
Astfel, în 1648 se ajunge la 937 de grame argint (cu puţin sub media preţului 
general), iar în 1653 valoarea creşte de mai bine de două ori, atingând 2.067 
de grame argint (6.667 de aspri). 

Categori a (categoriile sunt codificate sub denumirile de bărbaţi, femei, 
copii şi grupuri "diverşi" cu prezenţa cea mai ridicată în operaţiunile de 
vânzare-cumpărare a sclavilor rromi este constant cea a grupurilor 
"diverşi", reprezentând grupuri de două sau mai multe persoane (grupul 
poate ajunge şi la 20 de persoane) de sex diferit - de unde şi imposibilitatea 
atribuirii unei valori corecte persoanelor de diferite sexe şi vârste care îl 
compun. În grafic, ponderea grupurilor diverşi urmează, în linii mari, 
tendinţa generală a întregului ansamblu, pornind de la o valoare egală cu a 
bărbaţilor (în perioada 1593-1598 vânzările grupurilor cu persoane diferite 
ca sex sunt în număr de 0pt), în perioada următoare rămânând pe prima 
Poziţie cu şapte tranzacţii (în ordine descrescătoare, femeile totalizează şase, 
bărbaţii cinci şi copiii - unu). Între 1600 şi 1605, bărbaţii şi femeile sunt la 


egalitate (câte trei tranzacţii), copiii nu mai apar, necunoscuţii scăzând la 
două tranzacţii. 

Între 1605 şi 1635 este o creştere constantă a grupurilor "diverşi”, 
înregistrându-se, succesiv, valori de 9, 10, 12, 21, 21 şi 24 detranzacţii, ceea 
ce arată creşterea interesului proprietarilor pentru achiziționarea de familii 
de sclavi sau chiar grupuri mai mari, în genere înrudiţi între ei. Nu atât 
diferenţele destul de mari faţă de perioadele precedente ne trimit la această 
concluzie, cât diferenţa faţă de celelalte trei categorii prezente în vânzări. 
Spre exemplu, între 1625 şi 1630, necunoscuţii sunt prezenţi în 21 de cazuri, 
în timp ce a doua categorie clasată - femeile, înregistrează 16 cazuri, pe 
locul trei sunt bărbaţii cu 14 cazuri, copiii fiind prezenţi în numai Opt situaţii. 

Următorii cinci ani aduc o modificare a raportului doar între femei şi 
bărbaţi, aceştia din urmă depăşind femeile cu un raport de 17/15 tranzacţii, 
grupurile ” diverşi” adăugându-şi trei unităţi valorice. În această perioadă se 
atinge numărul maxim de vânzări a bărbaţilor şi a grupurilor cu diverse 
persoane, femeile fiind cel mai mult tranzacţionate între 1620 şi 1625 (18 
situaţii). Copiii depăşesc zece prezenţe individuale în operaţiunile de 
vânzare-cumpărare a sclavilor o singură dată (1620-1625), însumând 12 
cazuri.Cele mai multe vânzări per ansamblu se petrec în perioada 1620-1625, 
acestea ridicându-se la 65. 


Ponderea valorică a diferitelor categorii tranzacţionate 

Analizând procentual, din numărul total de aspri cheltuiţi, cât revine 
bărbaţilor, cât revine femeilor, cât copiilor şi cât totalizează tranzacţiile 
grupurilor, se poate constata că între 1593 şi 1595 lipsesc vânzările de copii, 
iar grupurile “diverşi” şi bărbaţii sunt cele mai căutate, totalizând 41% şi 
40% din tranzacţii, femăle rămânând cu 19%; în intervalul 1596-1600 copiii 
lipsesc, femeile au 25% şi bărbaţii 30%, cumpărarea de familii fiind iarăşi 
preferată de proprietari (46%). Nici următorii cinci ani nu includ preţuri de 
copii, totalul tranzacţiilor fiind împărțit între bărbaţi (50%), femei (35%) 
grupurile diverşi având 15%. Între 1606 şi 1610 vânzările bărbaţilor 
totalizează aproape 40%, femeile 20%, copiii 17% şi grupurile 23%. 

Situaţia este asemănătore şi în perioada următoare, fiind de adăugat că 
grupurile mai câştigă 10% pe seama bărbaţilor. Aceştia sunt din nou cei mai 
tranzacţionaţi între 1616-1620, când copiii iarăşi nu sunt prezenţi individual, 
totalul repartizându-se astfa: 45% bărbaţi, 17% femei şi 38% grupuri. 
Singura dată când femeile totalizează cele mai multe vânzări se întâmplă la 
mijlocul intervalului studiat de noi, adică între anii 1621 şi 1625. Acum 
prezenţa bărbaţilor scade masiv, până la 23%, femeile sunt cel mai mult 
prezente în tranzacţii, cu 30%, iar copiii sunt pe aceiaşi treaptă cu bărbaţii, 
având cam 20% din vânzări, iar grupurile 27%. Din anul 1626, aceştia vor 
creşte din nou către 30%, între 1631-1635 ajung la 42%, scad apoi către 
35%, cresc încă puţin (38%) pentru ca în ultimul deceniu să scadă la 30% 
(1646-1650) şi la 10% (1651-1653). Femeile se menţin relativ la procente 
apropiate ca valoare de la o perioadă la alta, având 25% între 1626-1630; 
20% între 1631-1635; 30% între 1636-1640; 23%, 24% şi 9% în următorii 15 
anl. 

Copiii totalizează 15% între 1626-1630; pentru următorii 15 ani rămân 
constanţi la valoarea de 8-9%, crescând între 1645-1650 la 16% pentru ca în 
ultimii trei ani să fie prezenţi în 30% din totalul preţurilor întâlnite în 
documente. Vânzările grupurilor de persoane diferite ca sex (în grafic - Grupuri 


diverşi) şi unde ne-a fost imposibil de stabilit exact cât anume din preţul total 
revine fiecăreia în parte, cuprind, între 1593-1595, 1616-1620 şi 1651-1653, 
41%, 39% şi 52% din totalul tranzacţiilor, în restul perioadelor variind în jurul a 
30% (vezi graficul Ponderea valorică a diferitelor categorii tranzacţionate). 


Preţurile sclavilor calificaţi 

Studiul lui Dameschin Mioc2% asupra preţurilor din Țara Românească 
împarte în trei mari categorii preţurile întâlnite în documentele de secol XV- 
XVI: 

a) “pământul cultivat şi unele construcţii (sate, vii, ocine, case, locuri 
de casă, prăvălii, locuri de prăvălie, pivnițe, mori); 

b) omul, ca forţă de muncă silită (rumâni, robi ţigani ($. n.)); 

C) mărfuri propriu zise (cereale, animale, alimente diverse, produse 
meşteşugăreşti, podoabe etc.)”. 

Asupra preţurilor acţionează influenţe de natură generală (afluxul 
metalelor preţioase americane) şi locală (calamităţi naturale, războaie, 
invazii străine, progres tehnic etc.), fiecare dintre acestea acţionând separat 
sau împreună asupra categoriilor de mărfuri tranzacţionate. În cele două 
secole de modificări economice suferite de Ţara Românească, Sclavii rromi 
reprezintă “rrarfa cu preţul cel mai constant în această vreme”. 

Această inerție a preţurilor sclavilor este văzută de D. Mioc ca fiind 
generată de lipsa modificării veniturilor pe care le putea obţine clasa 
stăpânitoare de pe urma Sclavilor, spre deosebire de situaţia rumânilor, mai 
valoroşi în raport cu Sclavii tocmai datorită unei eficienţe economice sporite 
de care beneficia stăpânul feudal. 

Numărul vânzărilor în perioada 1591-1600 este cifrat la Il şi al 
sclavilor vânduți la 16%! dar, din calculele proprii, numai pentru perioada 
1593-1600 avem 40 de vânzări de Sclavi prin care îşi schimbă stăpânii 32 de 
bărbaţi, 32 de femei şi cel puţin 17 copii. Aşadar vânzările sunt de 3,6 ori 
mai multe, iar numărul persoanelor de cinci ori mai mare. Preţul mediu se 
dovedeşte a fi aproape identic, la D. Mioc fiind de 1.078 de aspri pentru un 
sclav, rezultatul la care am ajuns noi cifrându-se la 1.073 de aspri (am 
calculat pentru bărbaţi, femei şi copii la un loc) sau 2.825 de grame argint. 


2% Mioc Damaschin, „Preţurile din Ţara Românească în secolele XV-XVI şi dinamica lor”, 
R.I. Nr. 2/1980, p. 317-318. 
31 Ibidem, p. 318. 


În cele ce urmează am încercat să stabilim dacă există diferenţe de preţ 
între sclavii rromi meseriaşi şi cei fără meserii specificate în documente. La 8 
iulie 1609, Papa al doilea vistier cumpără de la Ivan din Cojeşti pe Țiplea zlătar 
cu femăa lui, cu 1.800 de aspri. Acelaşi Papa vistier cumpără de la Necula din 
Solomoneșşti pe Cărstian potcovar cu 2.000 de aspri şi de la Colțea din Orboeşti 
pe Cota care, fiind faur, valora 2.600 de aspri22. În primul caz avem două 
persoane cumpărate cu 1.800 de aspri, putând considera un preţ de 1.000 de 
aspri pentru bărbat şi 800 de aspri pentru femeie. Putem spune deci că un zlătar 
valora 1.000 de aspri, un potcovar de două ori mai mult (2.000 de aspri), iar un 
faur este cel mai scump, costând 2.600 de aspri. Papa vistier mai cumpără pe 
nevasta lui Cota, cu 1.700 de aspri; pe Sava pentru 1.000 de aspri plus un alt 
sclav rom pe nevasta acestuia cu 1.200 de aspri; un copil, Dumitru, pentru 
2.000 de aspri. De ce ar fi valorat un copil mai mult decât un zlătar cu nevasta 
sa şi tot atât cât un potcovar? Probabil că era puternic, sănătos şi cunoştea şi o 
meserie pentru a fi plătit la fel ca un potcovar. 

Un preţ ridicat pentru un faur şi nevasta lui plăteşte şi logofătul Stoica, 
care la 12 octombrie 1614 trebuie să scoată din buzunar considerabila sumă de 
10.800 de de aspri 25. Există o copie puţin mai târzie după acest document, în ea 
fiind trecuţi doar 1.800 de aspri. In calculul nostru am inclus doar documentul 
original, dar l-am semnalat şi pe cel de-al doilea. Alţi fierari rromi sunt vânduți 
cu 50 de ughi (10.000 de aspri) la 15 mai 1631, împreună cu nevastă şi cu doi 
copii2%; cu 27 de ughi (5.400 de aspri) la 28 mai 1632, împreună cu doi 
băieţi?35; cu 60 de ughi (12.000 de aspri) la 5 august 1634, împreună cu nevastă 
şi cu doi copii?%6; cu 30 de ughi (6.000 de aspri) în 20 iulie 1648, fiind 
răscumpărat din sclavie de la tătari?. 

Dacă la 1609 un potcovar costa 2.000 de aspri, în 1635 un potcovar şi 
un copil “mic de ţâţă” sunt vânduți cu 5.000 de bani (echivalentul a 5.000 de 
aspri), ceea ce arată o creştere netă de aproximativ 2.000 de aspri (am 
calculat valoarea unui copil la suma de 1.000 de aspri, conform cu preţul 
unui sugar vândut în anul 1638 de popa Voicu, Ghiurmei căpitan?%. 

O altă categorie profesională este cea a lăutarilor. La 1 octombrie 
1623 Radu paharnic vinde lui Hrizea vistier pe Stan “alăutarul” şi pe Preda 
pentru 25 de ughi (5.000 de aspri), însemnând un preţ mediu de 2.500 de 
aspri pentru fiecare dintre ei. Preţul mediu pentru bărbaţi este în acest an 
2.568 de aspri de persoană, ceea ce ne indică o valoare comună a celor doi cu 


23 DIR, B, XVII, |, doc. 357. 

233 | bidem, vol. |I, doc. 292. 

234 DRH, B, XVII, vol. XXIII, doc. 241. 
235 | bidem, vol. XXIII, doc. 386. 

2% | bidem, vol. XXIV, doc. 347. 

237 CDŢR, vol. VI, doc. 1183, 

2% |bidem, vol. IV, doc. 1167. 

media bărbaţilor. O familie de lăutari (bărbat, femeie şi 4 copii) este vândută 
în Băbeni, Ialomiţa, la 1 aprilie 1636, lui Dumitru vel vistier, pentru 
considerabila sumă de 100 de ughi (20.000 de aspri). Dacă adunăm preţul 
mediu al bărbaţilor din această perioadă - 4.569 de aspri, cu preţul mediu al 
femeilor - 2.887 de aspri şi al copiilor - 2.286 de aspri (acesta îl vom înmulţi 
pentru 4 copii) ne rezultă un preţ de 16.600 de aspri, reprezentând un preţ 
mediu pentru o familie cu 4 copii (6 persoane). Se observă diferenţa de 3.400 
de aspri, care poate fi rezultatul a două lucruri. Primul şi cel căruia tindem şi 
noi să-i acordăm întâietate, ţine de calificarea celor doi părinți (probabil şi a 
unora dintre copii, deoarece meşteşugul se moştenea de la părinţi la copii); 
cel de-al doilea ar fi explicarea valorii superioare datorită vânzării unei 
familii (sălaş în text) întregi, nedespărţite. Cel mai aproape de adevăr am fi, 
poate, dacă am combina aceste două posibile explicații spunând că 
menţinerea integrităţii familiei de lăutari dădea stăpânului certitudinea 
continuării practicării meseriei şi de progeniturile acesteia, ca atare aveau şi 
o valoare mai mare. 


Capitolul IV. Sclavia - realitate cotidiană a 
societăţii româneşti la începutul secolului 
al XIX-lea. Abolirea sclaviei 

„Chiar pe ulițele oraşului laşi, în tinereţele mele, am văzut ființe omeneşti 

purtând lanţuri la mâini şi la picioare, ba unii chiar coarne de fier aninate de 

frunte şi legate prin colane împrejurul gâtului. Bătăi crude, osândiri la foame 

şi la fum, închidere în închisori particulare, aruncaţi goi în zăpadă sau în 
râuri înghețate: iată soarta nenorociților ţigani ”. 

Mihail Kogălniceanu. 

Discurs din 1/13 aprilie 1891 la Academia Română 


„.«. Mram interesat aici dacă s-a făcut ceva pentru a le îmbunătăţii caracterul şi 
condiţia socială. Ce vreți să facem? mi-a răspuns ministrul de Interne. Îndată 
ce le îngrădeşti apucăturile de vagabonzi fug în ţările vecine. Austria i-a 
pierdut aşa pe ai ei, emancipându-i şi încercând să le dea condiția ţăranilor 


liberi şi a cultivatorilor”. 29 


Charles de Bois-Le-Conte, Moldova, 1834 


„Amfost trezit din reverie de sunetul tobe, care venea din curtea unui boier. 
Mi-am încordat atenția şi eram curios să aflu cauza. Am crezut mai întâi <că 
e vorba de> o licitaţie de casă, ceea ce în Bucureşti este un eveniment curent. 
Examinând mai îndeaproape lucrul, este adevărat că era vorba de o licitaţie, 
dar de o licitaţie a oamenilor După cum i-am numărat, // 48 de sclavi ţigani, 
bărbaţi şi femei, erau în curte stând într-un rând de care. La mijloc, mai mulți 
boieri străluciți licitau preţul sclavilor servitori. Am privit lung acest <târg>, 
am văzut când mama era despărțită de fiica ei de 8 ani, de soț şi de frate poate 
pentru totdeauna. Am văzut, am auzit când fratele cel mic, cu o rugăminte, 
stârnind mila, cerea cumpărătorului să-l cumpere şi pe el şi să nu-l rupă de 
fratele său. Dar ei, cumpărătorii semenilor lor, râdeau la cererea băiatului, 
iar stăpânul care-i indea l-a mânat înapoi în casă tocnrai atunci, când voia 
să-şi ia rămas bun <de la fratele său> sărutându-l, şi au continuat licitaţia. În 
Sfârşit au fost vânduți toți oamenii marfă: plecarea era numai la urmă, plecare 
ce însemna pentru fraţii de sânge sclavi, despărțire. Fiecare îşi mâna sclavul 
cumpărat, legat de mâini, spre casa hui [...] "20 


Imaginea figanului în operele de artă şi în scrierile călătorilor străini aflaţi 
în trecere prin Principate este una diversă și bogat reprezentată. Din perspectivă 
instituțională, Regulamentele  Organice nu aduc schimbarea necesară 
emancipării rromilor. În deceniul patru al secolului al XIX-lea, politica Statului 
valah de menţinere a sclavie, concomitent cu modernizarea statală, este complet 
incoerentă şi lipsită de orizont. Expulzarea netoţilor peste Dunăre constituie 
dovada irefutabilă a acestei abordări socio-economice falimentare. 

Abolirea sclaviei şi eliberarea rromilor, proces petrecut între 1843 şi 1856, 
constituie partea a doua a capitolului. Curentul aboliţionist autohton, conectat 
celui european, va atinge clasa conducătoare din Principate, ai căror dormitori 
decid diberarea sclavilor Statului şi ai Bisericii. Proprietarii particulari sunt 


239 Daniela Buşă, coord., Călători străini despre ţările române în secolul al XIX-lea, serie nouă, 
vol. III, Bucureşti, Editura Academiei, 2006, p. 135. 
240 |bidem, vol, IV, 2007, p. 327. 

suficient de puternici pentru a împiedica finalizarea reformei. Revoluţia de la 
1848 arată importanţa capitală a stabilității politice în reuşita unui asemenea 
proces. Peste mai puţin de zece ani toate condiţiile au fost îndeplinite, iar 
procesul vafi finalizat. 


Figura „ţiganului” în operele artiştilor şi scriitorilor români 
şi străini 


La începutul secolului al XIX-lea se continuă linia juridică şi socială de 
până atunci în privinţa sclaviei, fără a lăsa să se întrevadă schimbările ce vor 
interveni curând în dreptul rromilor. Deceniul cinci consemnează apariţia unui 
nou grup etnic în rândul cetăţenilor celor două principate româneşti. Denumiţi 
curent în limba română drept țigani şi auto-identificându-se în limba romani ca 
rromi, sclavi vreme de cinci secole ai Statului, Bisericii şi particularilor, 
libertatea lor va fi câştigată în acelaşi moment cu unirea Moldovei cu Ţara 
Românească. Sfârşitul deceniului şase marchează punctul de pornire al unei noi 
probleme sociale, aflată exclusiv în sarcina Statului, în care sunt incluşi, cu 
predilecție, recenţii emancipaţi. 

Moştenirea secolului al XIX-lea este vizibilă până astăzi, iar dezbaterile 
legate de țigani sunt chiar mai puternice decât în vremea dezrobirii. Diferenţele 
sunt axate în principal pe seama corectitudinii folosirii unui cuvânt sau altul 
(robie/sclavie, ţigan/rom etc.), a rolului şi locului ţiganului/romului în societatea 
românească etc. 

Informaţiile ajunse până la noi sunt abundente şi aşteaptă să fie folosite. 
Memorii, poezii, scrieri de tot felul, zeci de mii de pagini de arhivă, picturi, 
gravuri, schiţe, fotografii, toate acestea se înlănţuiesc în jurul figurii sclavului şi 
mai apoi a emancipatului. Memoriile lui Radu Rosetti, scrierile lui Costache 
Negruzzi, Leon Negruzzi, Vasile Alecsandri, Gheorghe Sion, Mihail 
Kogălniceanu, lon Luca Caragiale, loan Slavici şi ae altora, aduc detalii 
folositoare înţelegerii vieţii cotidiene a sclavilor în momentele de dinaintea 
eliberării. Unele informaţii sunt de natură a reconstrui imaginea romantică a 
sclaviei româneşti, văzută de numeroase persoane ca fiind total diferită de 
realităţile crude ale sclaviei din America de Nord. 

Circulaţia accentuată a unei părţi a IToMIlor în, din şi către spaţiul 
românesc se petrece în condiţiile abolirii sclaviei şi ale sedentarizării parţial 
nereuşite a nomazilor, din a doua jumătate a secolului al XIX-lea. Studiul 
legislaţiei aboliționiste este astfel necesar înţelegerii fenomenului reconfigurării 
prezenţei rromilor pe teritoriul Românie. 

Un unghi de vedere distinct, complementar informaţiilor documentare, 
este dat de privirile din exteriorul Principatelor Dunărene. Pelerinajul unor 
călători, pictori şi desenatori străini, atraşi de pitorescul şi „exoticul” locului sau 
aflaţi doar în trecere, continuă şi în prima jumătate a secolului al XIX-lea, 
lăsând în urma lor reprezentări preţioase, complementare documentelor de 
arhivă, 

Auguste Lancelot (1822-1894) a fost un artist francez care pe lângă 
picturi, a lăsat posterităţii şi însemnări din călătoria prin Ţările Române. Pentru 
el, „cârciumile scunde acoperite cu stuf sau şindrilă, răsună de sunetele vioaie 
ale viorilor sub arcuşurile mânuite cu multă patimă de aceşti ţigănuşi. Hanurile, 
cu lungile lor cerdacuri pe care sunt aşezate tarafurile de lăutari sunt singurele 
locuri distractive pentru pătura ţărănească şi burghezime, atât în zi de supărare, 
cât şi în zi de veselie”2%2. 

Un alt artist francez, Michel Bouquet (1807-1890), a vizitat Ţările Române 
prin 1840, lăsând numeroase desene şi tablouri preţioase, în acuarelă sau Quaşă. 
EI merită amintit pentru opera sa Căruțaş țigan. 249 

Theodore Valerio (1819-1879), gravor, pictor şi litograf francez, de ă lui 
Charlet, va călători de nenumărate ori în Ungaria, Principatele Dunărene şi ţările 
vecine acestora, surprinzând în lucrările sale, pe parcursul anilor 1853 - 1865, 
numeroase aspecte din viaţa ungurilor, românilor şi slavilor. Pitorescul ţiganilor 
nu avea cum să-l scape privirii şi penelului, astfel că ne-au rămas de la el câteva 
opere interesante prin detaliul costumelor, al meseriilor sau al chipului sclavului 
țigan din Țara Românească şi Moldova sau al ţiganului liber din Ungaria şi 
Transilvania”. 

Auguste Raffet (1804 - 1860) este gravorul şi pictorul francez care a lăsat 
cele mai interesante desene despre rromii din Valahia şi Moldova. Bărbierul 
țigan din târgul Giurgiului sau Familia de ţigani în voiaj din Principatul 
Moldovei ne imortalizează momente unice din cotidianul sclavilor în anul 1837. 
Modelele artiştilor se aflau oarecum la îndemână, la începutul secolului al XIX- 
lea rromii reprezentând un grup etnic întâlnit pe toată întinderea Principatelor 
Române, la sat şi la oraş?%, în concentraţii numerice sensibile la rangul şi la 


241 În afara artiştilor străini, merită amintiţi autohtonii Carol Popp de Szatmary (1812 - 1887), 
Theodor Aman (1831 - 1891), Constantin Artachino (1871 - 1954), Octav Băncilă (1872 - 
1944), Petre Bellet (1865 - 1924), Cecilia Cruţescu-Storck (1879 - 1969), lon Georgescu (1856 - 
1898), Nicolae Grigorescu (1838 - 1907), Dumitru Hârlescu (1872 - 1923), losif Iser (1881 - 
1958), Kimon Loghi (1873 - 1952), lon Marinescu Vâlsan (1866 - 1935), ] ean Neylies (1869 - 
1938), Nicolae Vermont (1866 - 1932) etc., care au avut la un moment dat creionul şi pensula 
îndreptate înspre modele ţigani. 

242 G. Potra, Contribuţiuni, p. %. 

23 Ibidem, p. 96. 

24 O parte din aceste imagini sunt reproduse în anexele acestei lucrări (anexele 5 şi 6). 

245 Vincenz Batthyâny, în scrisoarea a unsprezecea, din 1805, sesiza la Iaşi o „mulţime de 
români, evrei şi ţigani” ce se înghesuiau pe uliţe spre târgul oraşului. Paul Cernovodeanu, 

nevoile stăpânilor. Ei uimesc şi atrag atenţia nu doar artiştilor, ci şi oamenilor 
politici, misionarilor sau a simplului călător. Dacă artiştii preferă individul, 
însemnările străinilor vizează cu precădere comunitatea. Aurarii sunt cel mai 
mult prezenţi în descrierile acestora, uimindu-i prin îndemânarea de care dădeau 
dovadă în culegerea aurului din râuri. 

Sedentarii, în majoritatea lor sunt „robi în casă, vizitii, bucătari, cofetari, 
brutari şi slugi ale nobilimii, aruncaţi încoace şi încolo, după capriciile brutalilor 
lor stăpâni şi bătuţi fără nici un motiv şi fără milă.” Bătaia nu era chiar 
gratuită, greşeala sclavului declanşând-o fără îndoială, dar şi lipsa oricărei 
preocupări a stăpânilor pentru a le îmbunătăţii condiția îi condamna la 
perenitatea condiţiei socio-economice mizere 

Dimitri Bantâş-Kamenski nota, la 1808, drept o curiozitate faptul că, În 
laşi, boierii care umblau călare au în urma lor câte un ţigan desculţ care fuge în 
ura calului, iar când boierul se dă jos, îi ţine calul de căpăstru?. În cealaltă 
capitală, unde sclavii erau mai numeroşi, la Bucureşti, era obiceiul ca seara, în 
faţa caleştilor boiereşti să alerge doi țigani desculți, ținând în mână câte o 
făclie. 2%8 


Numărul Sclavilor. Categorii 

Estimările de epocă sunt diverse, însă oferă totuşi o idee în privinţa 
importanţei sclaviei în societatea valahă şi moldavă. În acelaşi an 1808, Pavel 
Gavrilovici Divov indica numărul sclavilor ce locuiau în sălaşe ca fiind de 
30.000, iar al nomazilor de 5.000.2% 

William Wilkinson, cel dea doilea reprezentant diplomatic britanic în 
Principate (1814-1818), estima numărul rromilor din cele două ţări la 150.000 
de indivizi aflaţi în stare de sclavie. 80.000 dintre aceştia se aflau în stăpânirea 
Statul ui.250 Numeroşi bărbaţi lucrau la ridicarea clădirilor publice, contra hranei 
zilnice şi a unei plăţi ce li se deducea din capitaţia anuală.%! Andrew A. Bonar 
şi Robert Mc Cheyne, doi misionari scoțieni care au observat societatea 
românească în toamna anului 1839, remarcau aptitudinile deosebite ale rromilor, 
în specia ale fierarilor şi ale zidarilor. Femeilor mome le era rezervată, în 
schimb, bucătăria.2*2 


coord., Călători străini despre ţările române în secolul al XIX-lea, Vol. |, 1801-1821, București, 
Editura Academiei Române, 2003, p. 105. 

246 |bidem, p. 378. 

247 |bidem, p. 403. 

28 |bidem, p. 409. 

249 Ibidem, p. 439, 

2% Ibidem, p. 652. 

21 |bidem, p. 654. 

%2 D. Buşă, coord., op. cit., vol. III, 2006, p. 787. 

Consulul general al Franţei, A.L. Cochelet, estima numărul rromilor sclavi 
din Țara Românească şi Moldova la peste 250.000. El spune despre nomazi că 
„stau în corturi şi străbat oraşele şi satele, vânzând cărbuni sau lucrând diferite 
obiecte de lerm sau defier.25 

După socoteala lui Charles de Bois-Le-Conmie din 1834, bazată pe datele 
recensământului din 1831, în Ţara Românească se aflau 4.453 de familii (22.265 
de indivizi) de ţigani domneşti şi 14.458 de familii (72.290 de indivizi) deţigani 
boiereşti. În Bucureşti, recensământul special din anul 1832 nota, în casele de 
boieri, 887 deţigani, 1.229 deţigănci, 617 băieţi ţigani şi 599 de fete ţigănci 2%. 


Foto Bucureștii Noi 


Aşezarea rromilor sclavi în oraş se configurează după averea şi influenţa 
stăpânilor, fără a atinge concentraţii ridicate, în principal din considerente 
economice. Moşiile aflate la marginea Bucureştilor necesitau O prezență mai 
numeroasă de sclavi, pentru efectuarea muncilor agricole. Hărțile din prima 
jumătate a secolului al XIX-lea atestă astfel o ţigănie situată între Crângaşi şi 
Giuleşti-Sârbi, colibe de ţigani la Boldu, în nordul Capitalei şi puţin mai la est 


de Pipera, o aşezare numită Căldărari, aflată la est de Căţelu?%. 


Foto Harta București 


În „Planul Bucureşti” din 1842 al lui Râmniceanu 256 apare în Sud, între 
Şoseaua Alexandriei şi Şoseaua Giurgiului de astăzi, după ce se trecea de Dealul 
Filaret şi de viile care-i urmau, o zonă numită Țigănești, fiind cel mai probabil 
vorba despre vechea ţigănie a Mitropoliei ce a fost împinsă treptat în afara 
oraşului, aflat în expansiune. 


Foto Rânmiceanu 


Un tablou statistic mai detaliat al sclavilor rromi din Țara Românească, ce 
aparțineau Statului, ne este furnizat la 1820 de călătorul rus Ignati lakovenko. 
Conform datelor acestuia, aurarii erau în număr de 700 de familii, ursarii — 
1.000 de familii, lingurarii - 800 de familii, fierarii - 700 de familii. Rromii 


sclavi ai mănăstirilor şi ai particularilor erau de şase ori mai numeroşi, numărul 


25 Ibidem, p. 232. 

2% Ibidem, p. 100 - 101. 

255 Biblioteca Academiei Române (BAR), H || 1886, „Plan goroda Buharesta”, material 
cartographic, 18497, color, faţă, 61x52cm. Țigănia aflată între Giuleşti şi Crângaşi este notată şi 
pe Harta Bucureştii Noi din 1911, (36x30cm) păstrată deasemenea la BAR, 1253 - D. 
XXXVIII.1. 

25 BAR, H 1256, AD XXXVIII 4, Râmniceanu, „Planul Bucureşti”, 1842, (19,5x36). 

lor cifrându-se la aproximativ 20.000 de familii.25 Recensământul din 1831 
nota în dreptul țiganilor Statului următoarea împărţire pe meserii: tâmplari — 
1517, zlătari (aurari) - 1306, crescători de catâri - 1269, fierari - 918, lucrători 
manuai - 352, topitori de cositor - 210, bandiți şi hoţi incorigibili - 45, 
vânzători de păsări de pradă - 16. Din acest total de 5.633 de capi de familie, 
255 erau consideraţi drept săraci, iar 620 vagabonzi.2% 

Rromii sunt împărţiţi în categorii diverse, ce nu coincid întotdeauna 
tuturor călătorii străini pentru că se informau din surse diferite. Se pot totuşi 
diferenția două grupări, chiar dacă uneori poartă alte denumiri: 

a) nomazii care mai sunt numiţi şi lăieşi sau ţigani de lae; 

b) sedentarii ce-i includ pe vătraşi sau ţiganii de curte (căsaşii) şi pe ţiganii 

de ogor, folosiţi în agricultură. 

La unii autori apar şi netoţii, ca o categorie distinctă şi mai mult decât 
exotică. O discuţie în privinţa lor se impune în cadrul acestui capitol. 


Primele modificări legislative în statutul sclavilor. 
Regulamentele organice 


Regula primă care dădea suflu sclaviei ţiganilor în Ţara Românească şi 
Moldova, amintită şi anterior, spunea că toţi ţiganii fără stăpân trebuiau înscrişi 
imediat în rândul țiganilor ce aparţineau domnului ţării. Această cutumă se 
regăseşte în corpul a numeroase documente de secol XV-XVII, din a doua 
jumătate a secolului al XVII-lea fiind introdusă şi în textele legislative din cele 
două ţări române. Generalizarea sclaviei a fost astfel posibilă şi a permis prin 
sistemul de înzestrări, danii, moşteniri şi vânzarea-cumpărarea de indivizi şi 
familii, contaminarea întregii societăţi. Iniţiativa înlăturării acesteia s-a 
cristalizat tot la nivelul conducerii Statului. Țiganii liberi vor rămâne până la 
abolirea sclavia din secolul al XIX-lea o excepţie rareori întâlnită. 


Foto Raffet Moldova Auguste Raffet, „Familie 
de țigani în călătorie”, 


Moldova, 1939 


Schimbările legislative majore din anii treizeci ai secolului al XIX-lea vor 
accelera transformarea societăţii româneşti şi vor face posibilă abolirea sclavia. 
Nu S-a avut în vedere cu precădere îmbunătăţirea situaţiei rromilor, aceasta 
rămânând periferică ansamblului general, ci s-a acţionat pentru modernizarea 


257 P. Cernovodeanu, op. cit., vol. Il, 2003, p. 865. 
28 D. Buşă, coord., op. cit., vol. III, 2006, p. 101. 

societăţii în totalitatea ei. Evenimentul declanşator a fost ocupaţia rusească şi 
reformele impuse de puterea „protectoare” din Răsărit. 

Noile constituţii ale principatelor, ce fuseseră prevăzute în Tratatul de la 
Adrianopol din 1829, vor fi cunoscute sub numele de Regulamentele Organice 
şi sunt produsul a două comisii, formate fiecare din patru boieri, ce lucrau sub 
supravegherea cancdariei generalului Pava Kiseleff. ] ustificarea acestora, în 
viziunea generalului, era ”o chestiune necesară pentru buna stare a unor regiuni 
vecine cu împărăţia noastră şi ca o măsură ce va întări temelia influenţei noastre 
politice asupra Orientului”2%0. A plicate începând cu luna iulie a anului 1831 în 
Țara Românească şi din ianuarie 1832 în Moldova, ele vor avea o abordare mai 
atentă, ce dorea să îmbunătăţească situaţia sclavilor rromi. 

În perioada Regulamentelor Organice, aristocrația din Principate este în 
continuă transformare. Numărul boierilor creşte spectaculos, fiind dublat de 
transfer şi deplasări consistente de averi şi, implicit, proprietate funciară. 
Regulamentele Organice au desfiinţat privilegiile feudale, legate de existenţa 
rangului sau de proprietatea asupra pământului. Este anulat şi dreptul boierilor 
de a avea scutelnici, breslaşi, slugi ale rangului şi ale moşiei. Această prevedere 
va creşte importanţa sclavului particular, ce rămâne o categorie neimpusă la dare 
Şi, în mod evident, atractivă economic. 

Pentru că majoritatea celor ce formau Adunarea Naţională Extraordinară 
de revizuire a Regulamentaor Organice în fiecare din cele două principate 
româneşti, erau proprietari de sclavi ce doreau, mai curând, îmbunătăţirea 
capacităţii de supraveghere şi control a acestora şi nu eliberarea lor, reformele 
juridice importante se vor înfăptui doar la iniţiativa domnitorului. 


Comisia Adunării din Țara Românească 

Intr-o primă etapă, preşedintele Adunării muntene a propus, în sesiunea 
din 21 martie 1831, constituirea unei comisii de anchetă pentru a identifica 
situaţia acestei „categorii de oameni, constatarea şederii şi a ocupaţiilor lor”, iar 
pe viitor găsirea de mijloace pentru a le ameliora condiţiile de viaţă, aşezându-i 
cu casa şi trecându-i la agricultură%!. Patru membrii ai comisiei au fost delegaţi 
să îndeplinească această misiune. Aceştia erau logofătul Scarlat Mihailescu, 
trezorierul genera al Statului, Alexandru Nenciulescu, mareşalul curţii, Filip 
Lenj şi paharnicul Constantin Brăiloiu. 

Trei zile mai târziu, înaintea prezentării raportului comisiei, logofătul 
Manoil Băleanu a propus un amendament articolului 94 din cel de-a trălea titlu 


259 Anastasie Iordache, Principatele române în epoca modernă, vol. I, Bucureşti, Editura 
Albatros, 1996, p. 216. 

260 Apud Manuel Guţan, Istoria administraţiei publice locale în statul român modern, Bucureşti, 
Editura All Beck, 2005, p. 3. 

2%1 Analele Parlamentare ale României (APR), Imprimeria Statului, Bucuresci, 1890, Tom |, 
Partea | (1831), p. 10. 

al Regulamentului financiar, care recomanda că „aceşti țigani vor fi aşezaţi şi 
vor plăti toți capitația la fel ca ceilalţi ţărani; cei fără un domiciliu stabil (ce 
locuiesc în cort) nu vor putea să se stabilească pe un domeniu, fără acordul 
proprietarul ui "262. Acest amendament a reunit toate voturile membrilor comisiă. 
Se încerca astfel determinarea nomazilor să se aşeze în sate pentru a plăti 
impozite mai uşoare, după modelul ţăranilor. 

Raportul comisiei a împărțit țiganii în şase tagme, în funcție de ocupațiile 
şi obiceiurile lor?&%: 

„1. Tagma ţiganilor lingurari. Aceştia se chivernisesc cu lucrarea lemnului, 
adică cu facere de hălbii, copăi, fuse, linguri şi altele, precum şi unii dintr'enşii, 
ulucă şi parcea. Lăcuinţa lor este în apropiere de păduri, statornică prin bordeie 
şi case şi sînt supt îngrijire de Vătaşi orenduiţi din partea Otcârmuitorului lor. 

Se cuvine dar ca aceştia să nu se strămute din locul lor, şi dacă Țiganii ce 
se află acum lăcuind pe marginea unui sat vor fi de la 40 familii până la 50, 
asupra acestora îngrijitorul lor va orendui un Vătaf din cel mai de credinţă şi 
vrednic, ca să-1 otcârmuiască întru voinţele Stăpânirii, adică a nu se strămuta din 
locul lor, a se îndeletnici la munca pămentului şi a le strânge banii birului ce se 
vor legiui, pe cari-i va respunde la Zapciul lor. Iar de vor fi mai mulţi peste 50 
familii, atunci se vor orendui asupră-le duoi Vătaşi sau câţi va cere trebuinţa, 
după suma familiilor ce vor fi. Aceşti Țigani se vor îndatora ca pe la moşiile 
unde vor lăcui, să clăcuiască stăpânilor moşiilor, ca şi ceilalți pămenteni, dând şi 
zeciuială din semenăturile şi fineţele lor; dar şi stăpânii moşiilor să le dea locuri 
de arături, feneţe şi păşune la vite, după întocmirile făcute prin Regulamenturi; 
şi pentru lemnele ce vor avea trebuinţă de ale lor meşteşuguri, prin învoială şi 
tocmelă cu stăpânii pădurilor, şi vor înlesni a lor trebuinţă. Iar pentru lemnele de 
încălzit şi de fiertură, proprietarul va urma şi la ei ca şi la Ce-alţi lăcuitori ai 
Prinţipatului. 

2. Tagma Țiganilor Aurari. Dintre aceştia o parte se chivernisesc cu 
venarea aurului, adică cu prisosul ce vor putea strânge în natură mai mult peste 
trei dramuri datoria Statului; altă parte, cu lucrarea meşteşugului de lemn ca şi 
cei de sus Lingurari; iar alte duoe părţi se hrănesc cu facere de cărămidă, săpări 
de şanţuri, heleştaie şi altele. 

Şi aceştia fiind cu lăcuinţă statornică, tot ca şi cei de sus Lingurari, se va 
păzi şi la denşii întru tote buna orenduială, după cum în Pontul înteiu se arată. 

3. Tagma Țiganilor Ursari. Aceştia se chivernisesc cu jucarea ursului prin 
oraşe şi sate, cu negoţul catârilor, cu lucrare de ciure şi alte hiare merunte, cum 
adică darace, undrele, herestrae, burghie şi altele asemenea. Sălăşluirea lor prin 
corturi şi nestatornică. 


262 Ibidem, p. 11-12. 
2% Ibidem, p. 511-516. 

De aceea se cuvine ca îngrijitorul lor să-i adune de pe unde vor fi risipiţi şi 
să le aşeze şi lor sălăşluire statornică pe la locuri cuviinciose, cu apropiere de 
sate şi păduri, însumându-i la câte un loc cu analoghie după mărimea moşiei, în 
cât să se poată îndeletnici proprietarul a le da locuri trebuincioase de arături, 
feneţe şi păşune de vite, şi se-i dea supt ocârmuire de Vătaşi, precum s-au vorbit 
la Pontul 1, cari vor fi îndatoraţi către proprietarii moşiilor unde vor lăcui 
drepturile lor, precum şi proprietarii către denşii folosurile lor, cum s-au vorbit 
la acest Pont. Şi fiindcă acest neam de Țigani nu sunt obicinuiţi la lucrarea 
pămentului, de aceea îngrijitorul lor va întrebuința tote mijlocele spre a-i 
îndemna şi a-i supune ca să se apuce şi ei de munca pămentului, făcendu-şi 
semenăturile trebuinciose pentru hrana lor şi chivernisela lor şi feneţe pentru a 
dobitocelor lor. 

4. Țiganii Zavragii, la numer ca la 300 familii, ce sunt tot din tagma 
Ursarilor, dar cu osebire la ale lor obiceuri, cari se chivernisesc cu salahoriucul 
corturile, aceştia firesce şi-au meşteşugul herăriei; iar cu pricina salahorlucului, 
şi-au părăsit acest meşteşug. 

Ca să se potă dar înfrâna despre năravul hoţiilor, să se renduiască prin sate 
de către îngrijitorul lor; prin ştiinţa Ispravnicului Judeţului numai câte cinci, 
şese familii la un sat, statornicindu-i cu case sau bordeie, şi vor fi şi aceştia 
legaţi iarăşi sub îngrijire de Vătaf vrednic şi de credinţă, care Vătaf va otcârmui 
familii de la 4 sau 5 sate ce vor fi cu apropiere unul de altul, şi va fi îndatorat 
acel Vătaf, cu mare străşnicie, ca apururea se cerceteze de stau statornici pe la 
locurile unde se vor aşeza, şi de se portă cinstit şi cu urmări bune între săteni; iar 
pe de altă parte să-i supue la munca pământului şi să Nu-i slobodă fără de 
adeverinţa lui în scris a se depărta din sat cu trupurile, fără pricină bine 
cuventată şi cunoscută lui; căci într-at chip, purtându-se fără acestă băgare de 
seamă, va fi în respundere acel Vătaf pentru veri-ce împotrivă urmare a acelor 
familii. 

Când însă va cunosce acel Vătaf că familiile acelea se abat din datoriile lor 
şi nu păzesc ale lui povăţuiri, atunci numaidecât să se dea de ştire la îngrijitorul 
lor ca să-i pue subt nizamul cel cuviincios. Vor fi şi aceştia îndatoraţi a-şi 
repunde către proprietarii moşiilor drepturile lor, precum şi proprietarii către 
denşii folosurile lor, cum s-au vorbit la Pontul |. 

5. Țiganii Lăeţi, cari sunt cu meşteşugul fierăriei şi al căldărăriei, fiindcă 
unii dintr-înşii sunt statornici, lăcuitori pe la margini de sate, prin case şi bordee, 
şi petrecerea lor ferită de năravuri neplăcute, cu aceştia se va urma întru toate tot 
ca şi cu cei de la Pontul I; iar alţii dintr'enşii; ce se adună peste familii 150, şi 
sunt nestatornici, plimbători cu corturile, fiind nărăviţi la fapte de hoţii, se va 
urma cu dânşii întru toate ca şi cu cei de la Pontul al 4-lea. 

6. Țiganii Netoţi, cari de vre-o 40 de ani sunt veniţi în pământul ţerei din 
era Nemţescă şi se adună în familii peste 50, aceştia măcar de sunt din tagma 
Ursarilor, dar pentru ale lor urâte obiceiuri, sunt supt acestă numire de Netoţi. 

Fiindcă aceştia nici un meşteşug nu au, ci se îndeletnicesc, bărbaţii şi 
femeile numai la fapte netrebnice, adică la hrăpiri de lucruri şi bani de prin sate, 
la jefuiri în drumuri pe căletori, şi de multe ori şi la ucideri, iar mai vertos că 
nici 0 lege nu au, murdari şi spurcaţi cu totul la hrana şi îmbrăcămintea lor, 
aceştia, ca nişte vătemători obştei şi de puţin folos Statului, să se izgonescă din 
Prinţipat a se ducela locul de unde au venit. 

Din cele de sus pomenite tagme de ţigani de la Pontul 1 până la al 5-lea, 
fiindcă dintr-enşii sunt cei mai mulți depărtaţi de datoriile Pravoslavnicei 
credinţe, va fi datore Mitropolia şi Episcopiile ca să poruncească protopopilor 
de prin judeţe şi preoţilor de prin satele unde vor lăcui țiganii, ca apururea să 
aibă cu dinadinsul îngrijire a-i îndemna şi a-i povăţui spre paza slujbelor Sfintei 
Biserici, a se duhovnici la orenduitele vremi, a-şi boteza copiii lor la legiuita 
vreme, a păzi zilele Sfintelor Posturi, a se însoţi prin cununii după orenduiala 
bisericescă şi a-şi îngropa morţii lor prin slujba preoților. 

Iar îngrijitorul lor, după ce va avea şi însuşi îngrijirea la tote acestea, apoi 
va privighia cu neadormire ca să-i supue a se îndeletnici cu dinadinsul la munca 
pămentului, depărtându-i prin mijloce şi sfătuiri cuviinciose de nădejdea ce ar 
putea hrăni că vor mai veni în cea dinteiu a lor petrecere. 

Fiindcă pe lângă aceşti ţigani ai Statului sunt şi alți ţigani mănăstireşti şi 
boereşti, a căror petrecere este tot nestatornică, plimbători cu corturile, cu 
meşteşuguri herari, căldărari şi zlătari, dintre cari unii sunt şi nărăviţi la 
furtişaguri şi mai cu toţii depărtaţi de orenduelile pravoslavnicei credinţe, se va 
urma şi la aceştia de către stăpânii lor buna orenduială în toate şi întocmai ca şi 
la Țiganii Statului”. 

Politica Statului viza în mod categoric locuirea statornică, pe moşiile 
Statului sau ale particularilor, organizarea lucrului, în special direcționarea 
capacităţii de muncă înspre agricultură, recoltarea dărilor şi ordonarea vieţii de 
familie, în strânsă legătură cu orânduiala bisericească. Lingurarii, aurarii şi o 
parte dintre lăieți reprezentau două grupuri relativ integrate în economia 
domenială, folosind resursele acesteia şi plătind dări şi îndeplinind clacă în 
maniera țăranilor. În dreptul lor era necesară supravegherea în vederea păstrării 
acestui mod de viață. Ursarii reprezentau o categorie intermediară, ce nu 
reprezenta un pericol potenţial la ordinea publică şi părea corigibil, ca stil de 
locuire, în ochii Legislativului. Numărul lor nu este specificat în raportul 
Comisiei. În 1820 Ignati lakovenko avansase numărul de 1.000 de familii, cifră 
demnă de luat în considerare, în condiţiile în care doar 50 de familii de netoţi 
vor fi în măsură să genereze dezordini aparent serioase în principat. 500 de 
familii de zavragii, lăieţi şi netoţi se află la baza scării valorice inventată de 

Comisie şi necesită măsuri speciale de supraveghere, control şi impunere a unui 
mod de viaţă conform standardelor enunțate anterior. 

Dintre toate aceste categorii de ţigani, Statul a cunoscut experienţa cea mai 
usturătoare cu ultima categorie şi cea mai redusă numeric, cea a netoţilor. 
Pomindu-se de la caracterul lor agresiv şi nesupus şi găsindu-se în situaţia de a 
privi neputincioşi la inadvertenţa măsurilor luate pentru contracararea acţiunilor 
acestora, Statul se va opri asupra măsurii prognozate de Comisie şi anume „să se 
izgonescă din Prinţipat”. 


Proiect de repartizare a impozitelor robilor Statului 

La articolul 95 din Regulamentul Organic se tratează aspectele privitoare 
la realizarea la fiecare şapte ani, după modelul catagrafiei generale de populaţie, 
a unei „desluşite catagrafii de toate familiile ţiganilor Statului”. Tot aici erau 
şterse diferenţele dintre ţiganii Statului şi țăranii clăcaşi: „Ţiganii Statului vor 
plăti toţi impozite în acelaşi fel ca toţi ceilalți ţărani clăcaşi, pe moşiile unde 
sunt aşezaţi; cei fără domiciliu stabil (care locuiesc în corturi) nu vor fi liberi să 
se aşeze pe un teren, fără acordul proprietarului terenului respectiv, deoarece, în 
acest fel vor fi obligaţi să se sedentarizeze”. Acest proiect, ce conţinea primele 
norme de aşezare în sate a nomazilor a fost semnat şi adoptat în 28 aprilie 
18312%. Este un prim pas spre normalizare, ştergându-se diferențele de 
impozitare dintre sclavii Statului şi țărani, fără a se schimba statutul juridic. 
Rromii rămâneau pe mai departe sclavi. Realizarea catagrafiei era legată de 
recoltarea mai strictă a impozitelor din partea ţiganilor, în special a celor 
nomazi. Se reducea substanţial perspectiva sustragerii de la impozitare a 
tinerilor deveniți adulţi şi a familiilor nou constituite. Sedentarizarea acestora 
era de dorit din perspectiva omogenizării corpului social impozabil şi a reducerii 
personalului administrativ utilizat în administrarea ţiganilor nomazi. 

Odată cu raportul Consiliului administrativ din 13 octombrie, proiectul 
relativ la un nou mod de repartizare a impozitelor către ţiganii Statului a fost 
prezentat Adunării Generale ordinare şi citit de către marele vistier Alexandru 
Nenciulescu?%5. Această nouă repartizare a impozitelor amintea că articolul 95 
din Regulamentul Organic legifera realizarea unei catagrafii a ţiganilor Statului 
la fiecare şapte ani. Aurarii erau cuprinşi într-o categorie diferită, deoarece 
fiecare dintre ei trebuia să plătească 50 de lei pe an, în vreme ce restul ţiganilor 
erau obligaţi la plata a 30 de la pe an. Problemele financiare vor obliga 
autorităţile să organizeze mai explicit, la secțiunea I, măsurile ce reglementau 
activitatea aurarilor. Astfel, pentru a putea lucra, aceştia trebuiau să dețină 
autorizaţie de la Vornicia Temniţelor (art. 1 şi 2) ce le permitea să caute aurul în 
toate râurile ţării (art. 3), pentru care plăteau un impozit de 55 dela anual, din 


2% APR, 1/1, p. 558. 

care 50 de lei Vistieriei şi 5 lei oraşului sau locului unde se aflau. Au fost 
reglementate chiar şi condițiile impuse țiganilor ce vroiau să facă parte din 
categoria aurarilor. De notat că existau şi familii de români ce aveau această 
ocupaţie şi purtau acelaşi nume, de aurari. Aurarii plăteau cel mai ridicat 
impozit dintre toate categoriile de contribuabili din principat. Şi câştigul lor era 
pe măsură. Meseria de aurar devenea deosebit de atractivă din perspectiva 
practicării ei şi a înscrierii într-o altă categorie profesională şi de impozitare. 
sustragere parţială de la plata impozitului datorat. Ceilalţi ţigani ai Statului 
urmau să plătească un impozit anual de 30 de lei de familie, la care se adăuga 
zeciuiaa de 3 lei. Suma de 33 de lei reprezenta impozitul la care erau supuşi toţi 
ceilalți contribuabili ai țării. Plătirea capitaţiei le dădea posibilitatea țiganilor să 
practice oricare dintre meseriile cerute de piaţă, mai puţin aceea de aurar3%6. 
Articolul 7 menținea sub dependenţa starostiilor corporațiilor pe țiganii ce se 
ocupau cu diferite meşteşuguri şi locuiau în oraşe. Prevederea aceasta era 
conformă cu $ 2 din art. 95 din Regulamentul Organic. 

Secţiunea a doua era consacrată perceperii şi utilizării impozitelor ţiganilor 
Statului. Articolele 12 şi 13 tratau răscumpărarea ţiganilor de către Stat, 
utilizându-se în acest scop banii ce rămâneau din impozitul aurarilor (4 la /an) 
şi al celorlalți ţigani (2 lei/an). „Spre acest sfârşit, vornicul temniţelor este 
îndatorat ca unde va auzi sau va simţi vânzare de ţigani, ori de vatră sau de lae 
să îngrijească a-i cumpăra prin bună tocmeală şi a-i înumera numaidecat între 
dajnicii țigani ai Statului. Asemenea sunt chemate şi toate tribunalurile de întâia 
cercetare ca pentru ori câţi țigani se vor pune la vânzare de mezat numaidecât să 
înştiinţeze pe vornicul temniţelor” 27. Suma era derizorie comparativ cu nevoia 
reală de fonduri, generată de multitudinea de tranzacţii cu sclavi. Eliberările 
rromilor din 1848 şi 1856 vor fi argumentate şi de ineficienţa procedeului 
răscumpărărilor de sclavi de la particulari, datorată fondurilor insuficiente 
alocate acestei operaţiuni. 

Proiectul a fost remis în 12 decembrie 1832 Preşedintelui Plenipotenţiar al 
Divanelor, Generalul Pavd Dimitrievici Kiseleff care l-a sancţionat în 29 
decembrie, conform dispoziţiilor articolului 49 din Regulamentul Organic. 

Impozitele solicitate sclavilor rromi în Moldova erau reglementate într-un 
proiect al vel Vistierului pe anul 1832 ce prevedea ca plata pe anii următori să se 
facă direct „sameşului ținutului unde se află ceata, care va adeveri primirea 
banilor scriind în dosul filei”. Până la acel moment, plata impozitelor continua 
să se facă după modelul anterior, adică „a rămânea atât bulubaşii cetelor, cât şi 
ocolaşii, precum şi zapcii aflători pe lângă dânşii” %9. Toţi aceştia erau scutiți de 

dări şi, în plus, primeau un leu de la fiecare sălaş, „dupe pilda vorniceilor 
satelor”. Anterior, un ţigan fruntaş plătea în fiecare trimestru 16 lei (64 de 
lei/an), ţiganul din a doua stare plătea 13 lei şi 20 de parale (52,8 de la/an), iar 
cel de-al tralea 7 la (28 de lei/an). Cum aproape toţi ţiganii se aflau fără patentă 
de meseriaşi, după noua organizare a impozitului, ei plăteau 30 de lei/an şi 
făceau în plus câte cinci zile pe an la „facere de hindichi împrejurul oraşelor şi 
alte publice folositoare lucrări” 20, 

Țiganii Statului erau pe mai departe organizaţi într-o instituţie numită 
Nazarie”!, ce avea ca şef un boier nazâr care anterior fusese ales numai dintre 
boierii de prim rang; prin respectivul proiect se propunea numirea oricărui boier, 
indiferent de rang, doar să fie „cunoscut ca om drept şi cu bune purtări”. Suma 
totală a impozitelor adunate de la sclavii Statului totaliza, în 1832, 96.000 de 
|ei22. În aceeaşi vreme, impozitul total plătit de ţiganii din Muntenia se ridica la 
90.000 dela. 

Soarta sclavilor Statului se va înrăutăţi însă în perioada de dinaintea 
eliberării lor. Ei sunt tot mai des închiriați de Stat către marii boieri, în 
încercarea de a se câştiga mai mult de pe urma lor, fapt ce avea repercusiuni 
asupra obligaţiilor acestora în muncă. Plata capitației la Stat a continuat să le fie 
solicitată, fiind dublată de plata dijmei şi a clăcii către boierii pe moşiile cărora 
fuseseră distribuiţi. Statul încasa capitaţia şi plata chiriei pentru sclavii cedaţi 
proprietarilor particulari. Marii şi singurii perdanţi ai acestei transfer de muncă 
au fost sclavii. Felix Colson a sintetizat foarte bine situaţia: 

„Țiganii Statului, al căror număr se ridica în Valahia la 27.910 indivizi, au 
fost anul precedent trecuţi în rândul ţăranilor. Nu au fost aşezaţi pe moşiile 
Statului, ci printr-un şiretlic ce-i aduce ruşine prinţului Ghica, el i-a dat la 
particulari, partizanii săi politici, sau la familii ce voia să le câştige de partea sa. 
Să nu credeţi că a fost din considerente umane, cum a îndrăznit să afirme un ziar 
german plătit pentru aceasta. Țiganii Statului nu plăteau Vistieriei decât între 30 
şi 50 de piaştri. Meseriile lor îi ajutau să trăiască, lucrul lor le era suficient lor 
înşile. Astăzi ei trebuie să plătească Statului o contribuţie egală sau chiar mai 
mare şi, în plus, ei plătesc proprietarului domeniilor unde s-au stabilit taxele 
multiplicate ale unui țăran. La acest târg, nu văd decât pe boieri în câştig; ei şi- 
au dublat veniturile” 22. 


270 APR, III/II, p. 281-282. 

271 APR, III/II, p. 33. 

272 APR, III/II, p. 280. 

273 Felix Colson, fost funcţionar al Consulatului francez din Bucureşti, în anii 1830, devine 
consilierul lui lon Câmpineanu şi va redacta în limba franceză un proiect de Constituţie pe care-l 
va şi publica în anul 1839, la Paris, sub titlul: De l'&at prâ&sent et de l'avenir des Princi pautâs de 
la Moldavie et de la Valachie 

Expulzarea netoţilor la Sud de Dunăre 


Opiniile negative în privinţa netoţilor sunt unanim prezente în limbajul 
administraţiei sau în scrierile autorilor străini şi autohtoni. Aceştia sunt văzuţi 
drept „păgâni semi-sălbatici, aproape goi, întotdeauna rătăcitori, trăind din 
prădăciuni şi fiind mână de lucru în construcții”2'4 Imaginarul colectiv este 
incredibil de bogat la adresa acestora, subiectivismul şi contradicţiile făcând 
casă bună în cadrul aceleiaşi fraze. „... întotdeauna rătăcitori, trăind din 
prădăciuni ...” are un sens însă continuarea dată de autor - ,.... şi fiind mână de 
lucru în construcţii” - contrazice şi anulează prima afirmaţie. Un grup ce se află 
mereu în mișcare, dacă acesta este sensul la care s-a gândit autorul, nu poate fi 
mână de lucru în construcţii, pentru că nu-i vorba de o zi sau două, maximum o 
Săptămână cât ar dura ridicarea unei case ţărăneşti fără pretenţii. Mâna de lucru 
în construcţii, în mediul rural, nu putea fi asigurată de nomazi, pentru că aceştia 
se deplasau în grup şi nu puteau fi absorbiți de ridicarea uneia sau a două case. 
Cel ma probabil la astfel de şantiere participau rudele celui în cauză, eventual şi 
câţiva dintre rromi sedentari din sat. „Fiind mână de lucru în construcţii” 
semnifică o prezenţă numeroasă, angajată în cadrul unor lucrări de mai mare 
amploare decăt ridicarea unei case. Astfel de lucrări erau instrumentate de către 
Stat sau de către antreprenori ce contractaseră lucrări de la Stat. Înţelegem prin 
acestea lucrări de construcție a unor edificii publice, amenajarea de drumuri sau 
căi ferate şi sistematizarea cursurilor de apă. Concluzia că netoţii lucrau în 
cadrul unor astfel de şantiere nu este însă compatibilă cu un mod de viaţă 
încontinuu rătăcitor, în care subzistenţa grupului se baza pe prădăciuni. 

Care poate fi explicaţia cea mai plauzibilă, având în vedere că un personaj 
de taia lui J.A. Vaillant?%5 nu poate fi suspectat de a fi reprodus informaţii 
eronate sau doar din auzite? Cu siguranţă printre obiceiurile netoţilor se aflau şi 
nomadismul dublat de unele furtişaguri, când apărea ocazia. Dar această stare de 
lucruri nu era una eternă, pentru că acelaşi Vaillant spune că netoţii erau şi mână 
de lucru în construcții. Nomadismul se explică astfel prin nevoia economică, a 
deplasării de la un şantier la altul, conform unui model funcţional şi astăzi în 
diferite tipuri economice, aflate pe diverse trepte de dezvoltare. Doar că-l 
numim migraţia sezonieră a muncii. Ar fi ridicol să considerăm nomadismul 
netoților şi al lăieşilor drept un mecanism utilizat pentru deja clasicele 


21). A. Văillant. Rormrânia sau istoria, limba, literatura, orografia, statistica Românilor, în D. 
Bușă, coord., op. cit, vol. IV, 2007, p. 378. 

275 J.A. Vaillant este un fin cunoscător al Principatelor Române şi autor, printre altele, al unei 
lucrări de istoria 'romilor, amintită în introducerea acestei lucrări. 

„furtişaguri” din lumea rurală. A pune semnul egalității între trecerea nomazilor 
printr-o localitate şi multiplicarea implicită a hoţiilor cărora le cădea victimă 
satul respectiv, ar fi însemnat tulburarea gravă a mediului economic în care-şi 
duceau existența nomazii şi închiderea lui pentru anii următori. O astfel de 
ruptură economică şi socială nu putea fi susținută prin utilizarea altor resurse. 
Atitudinea Statului va fi însă deosebit de dură în privinţa lor. 

Mai mult de patru secole Principatele Române obţinuseră profituri 
importante de pe urma numărului mare de ţigani străini care, odată trecuţi la 
nord de Dunăre, deveneau automat sclavi ai domnului ţării. Modernizarea 
instituțională, accelerată prin Regulamentele Organice, va intra însă în 
contradicţie cu profilul nomad al unui important număr dintre sclavii Statului. 

Mobilitatea grupurilor de nomazi le permitea un stil de viaţă atipic, 
considerat de societate drept „vagabond”. Nemulţumirile societăţii erau 
multiple. Furtişagurile de tot felul şi distrugerile provocate pe câmpurile 
comunale erau urmate de părăsirea rapidă a acelor locuri, făptaşii scăpând cel 
mai adesea nepedepsiţi. Autorităţile dispuneau de instrumente de control în cea 
mai mare parte ineficiente faţă de caracteristicile nomazilor. În consecinţă, se 
încuraja emigrația, voluntară sau forţată prin măsuri polițieneşti. Complementar 
acestei atitudini, revenirea în ţară se făcea cu probleme foarte mari sau nu se mai 
făcea deloc. Pentru nomazi, trecerea frontierei în statele vecine reprezenta 
continuarea firească a unei circulații intra-europene practicate de secole. 
Nomazii puteau dispare un an sau chiar mai mult, după care reapăreau pe 
vechile trasee din Țara Românească şi Moldova. 

Acordurile medievale bilaterale făceau posibilă revenirea sclavilor la 
stăpânul lor, fără a se pune în vreun fel problema actelor de identitate, deoarece 
aceştia nu posedau aşa ceva. Erau utilizate, în schimb, documente ce atestau 
dreptul de proprietate asupra ţiganilor respectivi (acte de danie, de moştenire sau 
de cumpărare). După acordarea statutului de cetăţeni ţiganilor, act findizat în 
1855/1856 prin emanciparea sclavilor particularilor”/6, noile reglementări de 
circulație internă şi externă vor restrânge semnificativ libertatea de mişcare şi, în 
special, reintrarea în ţară. 

Toate rapoartele şi proiectele de lege din secolul al XIX-lea afirmau 
necesitatea sedentarizării nomazilor, pentru a stopa conflictele tot mai dese cu 
țăranii şi pentru a-i impozita mai uşor. Însă toate aceste proiecte nu au avut în 
vedere că stabilirea nomazilor şi distribuirea de pământ pentru a-şi construi case 
şi a cultiva grădini erau în dezacord cu modul de viaţă itinerant ce-l practicau de 
secole. In plus, distribuirea de pământ rromilor a fost prezentă doar la nivelul 
discursurilor parlamentare. Apoi, punerea sa în practică ar fi pus cu siguranță 


probleme de adaptare nomazilor. Transformarea unui sedentar în nomad este 


276 Informaţii despre abolirea robiei rromilor se găsesc expuse pe larg în capitolul următor al 
acestei lucrări. 

deosebit de dificil de realizat, în primul rând datorită refuzului celui în cauză de 
a-şi schimba modul de viaţă moştenit - considerat ca fiind singurul ce i se 
potriveşte, cu un alt stil de viaţă blamat de întreaga comunitate şi care-i este 
complet străin. Aceeaşi interpretare trebuie dată încercării de inversare a 
procesului amintit mai sus, de unde şi refuzul țiganilor nomazi de a se aşeza 
definitiv în sate. 

Contextul socio-economic din principate era adesea perturbat de rezistenţa 
rromilor aşezaţi în faţa abuzurilor vătafilor, preecum şi de stricăciunile produse 
de nomazi, în principal pe pământurile particulare. Dacă prima categorie era 
practic o componentă a masei ţărăneşti, având aceleaşi deziderate şi probleme, 
bune şi rele, nomazii sunt foarte vizibili în societate, indiferent că este vorba 
despre prezenţa lor în oraşe sau în mediul rural. 

Sosiţi din Imperiul Habsburgic la sfârşitul secolului al XVIII-lea, grupul 
netoţilor, deşi redus numeric, nu cunoscuse lanţurile sclaviei şi nici nu le va 
accepta pe termen lung. Uşurinţa şi rapiditatea cu care se deplasau dintr-un loc 
în altul constituiau mijlocul principal de luptă faţă de tentativele Statului de a-i 
transforma în sclavi. Când autorităţile şi-au dat seama de ineficienţa acţiunilor 
lor, au încercat să-i expulzeze în mai multe rânduri, fără însă a reuşi să scape 
complet de prezenţa netoţilor. 


De la reducerea libertăţii de circulaţie, la starea de arest şi expulzare 

La 30 august 1831, un ordin al Ministerului de Interne şi al Vorniciei 
Temniţelor - instituţii ce se ocupau de supravegherea Sclavilor Statului - 
decideau expulzarea în Turcia a tuturor netoţilor ce se găseau în principatul Țării 
Româneşti?. Această măsură radicală era considerată realizabilă datorită 
numărului redus de familii ce constituiau grupul netoţilor. Evenimentele se vor 
derula într-un climat ostil, din cauza unei puternice epidemii de holeră, ce 
bântuia prin țară încă din luna iunie. În cazul epidemiilor, nomazii erau văzuţi ca 
agenţi principali ai propagării acestora?/8, iar igiena lor era considerată ca fiind 
deficitară. Din această cauză, ţiganii vor fi expulzați în afara oraşelor şi obligați 
să se spele în râurile din apropiere?9. 

În cazul netoţilor, sunt date ordine precise Comitetului Carantinei pentru a 
nu le împiedica deplasarea către portul Giurgiu, în vederea trecerii lor peste 
Dunăre, în Turcia2%. Această măsură radicală ridică o serie de întrebări asupra 
mecanismelor ce determină şi pun în mişcare o expulzare a unui grup compact 
de oameni, înfăptuită în stilul deportărilor de populaţie în Europa secolului XX. 


277 Arhivele Naţionale Istorice Centrale (ANIC), Vornicia din Lăuntru, dosar 15/1831, f. 3. 

2*8 Pompei Gh. Samarian, Din epidenrologia trecutului românesc: Ciura, București, Institutul 
de Arte Grafice « E. Marvan », Bucureşti, 1932, p. 89, 119. 

2% Ibidem, p. 157. La 23 iulie 1793, în timpul epidemiei de ciumă, nomazii au fost evacuaţi din 
București. 

28 ANIC, Vornicia din Lăuntru, dosar 15/1831, f. 18. 

Un astfel de eveniment din istoria modernă a Ţării Româneşti precede cu 
decenii bune, iar în unele cazuri cu aproape un secol, deplasări de populaţie ce 
au urmat în genere dezmembrării unui imperiu, anexării de teritorii sau 
schimbării regimului politic. 

Raportul Comisia de Stat din luna aprilie a aceluiaşi an 1831, arătase 
faptul că netoţii nu doar că nu se integraseră în marea masă a celorlalți rromi, 
sclavi ai Statului, pentru a fi utili, dimpotrivă ei creau tot felul de probleme prin 
locurile unde circulau, făcând numeroase furturi şi stricăciuni prin sate. 
Mobilitatea lor ridicată şi mijloacele reduse de supraveghere, acţiune şi control 
de care dispuneau autorităţile, în particular cele ale otcârmuitorului de ţigani, 
vor determina o opinie generală din partea administraţiei centrale că doar 
expulzarea acestora ar putea rezolva problema. |n atingerea acestui scop, Statul 
valah va mobiliza principalele sale instituţii: Vornicia din Lăuntru, Vornicia 
Temniţelor,  Spătăria,  Carantina,  Visteria, Consiliul Administrativ şi 
administraţiile fiecărui judeţ. Cu toţii erau implicaţi în capturarea şi trecerea 
grupurilor interceptate la sud de Dunăre. La începutul iernii, acest aparat 
represiv va reuşi „ca să treacă în Turcia o sută şaptezeci ţigani netoţi, mici şi 
mari, ce din porunca stăpânirii se izgoneşte din Principat”2%1. În acest demers, 
autorităţile muntene nu au anticipat refuzul paşei de Nicopole în a-i primi, motiv 
pentru care netoţii vor fi retrimişi la nord de Dunăre, în dreptul gurii Oltului 22. 

Cu unsprezece ani înainte de a-şi elibera sclavii, Statul muntean nu vede o 
altă soluţie la problema netoţilor decât regruparea lor urgentă şi punerea sub 
pază până la cristalizarea unei politici care să-l scape definitiv de această 
răspundere. Regruparea netoţilor, în mijlocul iernii, ridica probleme în primul 
rând de organizare şi distribuire a hranei. Lipsa acesteia i-ar fi făcut pe netoţi de 
necontrolat, după cum remarcă un raport al Dvorniciei pentru Subocârmuitorul 
țiganilor Statului din Oltenia. Normalitatea acordării a 750 de ocale de mălai, în 
valoare totală de 145 delei şi 20 de parale este subliniată de proveniența banilor 
şi anume din capitaţia deja plătită Statului de către netoţi?%. 

Plata capitației denotă totuşi supunere reală faţă de autoritățile Statului şi 
utilitatea acestora pentru Trezorerie. În toată această perioadă Administraţia 
căuta persoane particulare care ar fi fost de acord cu preluarea netoţilor ca 
sclavi, în schimbul plăţii „capitaţiei pe tot anul, să asigureze şi stăpânirea, că nu 
va îngădui a lor întreprindere în vechile năravuri şi osebit statornicindu-i, să-i 
supuie la munci şi meşteşuguri, apoi să poată face o buna ispravă în felul acestei 
împrejurări”24. Altfel spus, pentru a evita complicaţii viitoare, Statul îi oferea 
pe netoţi gratuit particularilor;, particulari ce se arătau întotdeauna gata să-i facă 
sclavi pe toţi cei ce ar aduce un plus averii lor. 


%1 |bidem f. 32. 

22 |bidem f. 37, 39. 
2% |bidem f. 57, 104. 
2%4 | bidem, f. 122. 

În septembrie 1832 sunt date ordine către autorităţile locale pentru 
identificarea tuturor netoților din Principat şi trimiterea lor sub escortă la 
Bucureşti, pentru a fi distribuiți particularilor. Dar împrăştierea acestora 
particularilor nu va aduce liniştea scontată, pentru că rapoartele ulterioare vor 
atesta imposibilitatea supravegherii şi impunerii unui grup obişnuit cu o libertate 
totală255. Astfel, fuga netoţilor de la „stăpâni” este expresia concretă a eşecului 
politicii Statului valah de gestionare a instituţiei sclaviei în ansamblul său. 

Gestionarea dezastroasă a situaţiei de mai sus a avut un ecou deosebit în 
epocă, cu atât mai mult cu cât administraţia rusă nu era străină de măsurile luate 
în privinţa drepturilor netoţilor. Generalul Kisselef pare să fi fost instanţa ultimă 
care a refuzat dliberarea sclavilor prin Regulamentele Organice, iar mai apoi ar 
fi distribuit pe netoţi boierilor. 28 

Expulzarea indivizilor şi a grupurilor indezirabile, catalogaţi drept străini 
şi vagabonzi, va fi întâlnită frecvent petot întinsul secolului a XIX-lea şi până 
la sfârşitul celui de-al Doilea Război Mondial, ţiganii fiind printre grupurile 
țintă în toate statele ce au avut o astfel de politică. Însă împărţirea netoţilor 
particularilor este complet ieşită din schema practicilor sociale ale statelor 
Europei moderne. Înapoierea legislativă şi instituţională în care se aflau 
Principatele Române în deceniul al treilea al secolului XIX le plasa mai aproape 
de Evul Mediu european şi de sclavia din colonii. 

Ca urmare a eşecului acestei politici, este foarte posibil ca Statul să fi 
conșştientizat caracterul arhaic al sclavei şi necesitatea unei reforme profunde. 
Faptul că rromii netoţi sau ceilalți rromi nu erau consideraţi drept cetăţeni ai 
Statului, ci bunuri din averea stăpânului, indiferent că acesta era Statul, Biserica 
sau orice particular, făcea imposibilă inserţia lor socială şi în mecanismele de 
ordine şi control. Diferenţa se va observa câteva decenii mă tăziu, când 
desfiinţarea sclaviei şi obligativitatea biletelor de circulaţie pentru a se putea 
deplasa în interiorul ţării şi a paşapoartelor individuale pentru circulaţia către 
statele vecine, vor da Statului modern instrumentele necesare controlării şi 
limitării străvechii circulații a rromilor. Opinia unui înalt funcționar în aparatul 
de stat al Țării Româneşti sintetizează excelent gândirea administrativă, pe care 
Iromii vor trebui să o înfrunte cel puţin pentru încă un secol: 

„Ei conservă gusturile şi obiceiurile nomade în mijlocul populațiilor 
civilizate de cultivatori. Preferă un trai privat de hrană şi căldură unuia regulat şi 
laborios. Numai violenţa îi determină să-şi modifice felul de viaţă şi, pentru a 
scăpa, atunci când se poate, se expatriază. Au dispărut în toate părţile din 
Europa, unde poliția le-a interzis o viaţă nomadă; s-au refugiat în ţările unde 
sunt toleraţi.”28 


255 |bidem, f. 637. 
2%). A. Văillant, op. cit., p. 338. 
27 D. Buşă, coord., op. cit., vol. III, 2006, p. 190-191. 

Curentul aboliţionist 


Curentul aboliționist autohton şi racordarea la aboliționismul vest- 
european şi nord-american. Articole de presă. Scrierile călătorilor străini şi 
români 

În prima jumătate a secolului al XIX-lea îşi fac loc în presa românească 
numeroase articole privitoare la avansul mişcării aboliționiste din Europa 
Occidentală şi Statele Unite ale Americii 55. Influenţa acesteia asupra celor două 
principate româneşti este indiscutabilă, chiar dacă nu s-au înregistrat presiuni 
politice directe. Racordarea celor două mişcări aboliționiste s-a făcut în 
principal prin influenţa asupra oamenilor politici români şcoliţi în Vest şi prin 
presă, de multeori patronată de aceiaşi politicieni sau de către oameni de cultură 
din anturajul lor. Comerţul cu sclavi este văzut de semnatarii articolelor ca o 
„scârboasă neguţătorie”, în vreme ce relatările privind condiţiile de călătorie a 
sclavilor către America şi Europa sunt de natură a terifia orice suflet creştin. 

La începutul secolului al XIX-lea, puterile politice şi militare ale Europei 
şi SUA vor scoate traficul de sclavi în afara legii, iniţiativă la care se va alătura 
şi Biserica Catolică, prin intermediul Scrisorii apostolice a Papei Grigore al 
XVI-lea, din decembrie 1839. Marea Britanie va desfiinţa sclavia din coloniile 
sale în 1833, prevăzând o perioadă de tranziţie, ce s-a finalizat la 1 iunie 1838. 
Aboliţioniştii englezi nu s-au oprit aici ci, pentru a lupta împotriva sclaviei din 
lumea întreagă, au fondat în 1837 Societatea britanică şi străină împotriva 
sclaviei, oarecum în urma Societăţii franceze pentru abolirea sclaviei, înfiinţată 
în 1834. Iniţial, pentru francezi, eliberarea sclavilor era văzută a fi una graduală 
şi prin răscumpărare. Viziunea aceasta, exprimată de Lamartine în 1842, se va 
modifica radical, iar revoluţia de la 1848 a făcut posibilă decretarea eliberării 
imediate a sclavilor din coloniile franceze. În Principatele Române, dacă 
semnale venite din Vest erau de acest tip, din sudul continentului, contrar a 
ceea ce s-ar putea crede, dle nu difereau senmificativ. Inchiderea de către sultan 
a pieţii de vânzare de sclavi din Constantinopol, la începutul anului 1846, era 

Pe lângă presa din Țările Române, conectarea realităților româneşti la cele 
europene S-a făcut şi prin intermediul călătorilor străini. În ţările din vestul 
Europei nu se mai regăseau de multă vreme sclavi. Aceştia erau parte a 
societăţilor din colonii. Cetăţenii metropolelor, care nu călătoreau în colonii, 


288 Pentru o descriere amănunţită a reflectării aboliţionismului european şi nord-american în 
presa românească, vezi Raluca Tomi, Aboliţionismul românesc la 1848, În Revista Istorică, 
Serie nouă, tomul XX, nr. 1-2, ianuarie-aprilie, Bucureşti, Editura Academiei Române, 2009, p. 
47-61. 

erau departe de a avea în faţa ochilor tabloul complet al sclaviei. Informaţiile lor 
erau fragmentare şi luate, în principal, din presă. Călătorind în Țările Române, 
intrau în contact direct cu Instituţia sclaviei, într-un spaţiu nu foarte îndepărtat 
de centrul Europei. Pentru ei, neobişnuiţi cu tabloul unei societăți în care se 
practicau inegalităţi sclavagiste, intrarea în Principate reprezenta un şoc vizual şi 
emoțional considerabil. Sclavii ţigani, descrierea cotidianului lor, umilinţele şi 
suferinţele îndurate, se regăsesc astfel în numeroase scrieri“%. Exponenţiali sunt 
Felix Colson şi Jean Alexandre Vaillant, autorii a două lucrări de care se leagă 
foarte multe informaţii cunoscute astăzi despre sclavii ţigani din prima jumătate 
a secolului al XIX-lea. 


Foto bărbier ţigan Auguste Raffet, Bărbier 
țigan, tăgul Giurgiului, 


Țara Românească 1839 


Dintre producţiile autohtone, cea mai importantă este deja amintita schiţă a 
lui Mihail Kogălniceanu, scrisă şi ca urmare a interesului manifestat de 
Alexander von Humboldt: „Alexandru Humboldt, spirit eminamente cercetător, 
îmi arătă o deosebită dorință de a cunoaşte în ce constă literatura noastră, şi 
îndeosebi ma întrebat despre soarta şi caracteristica ţiganilor noştri. Spre a-i 
satisface curiozitatea, eu am scris în limba germană o scurtă privire asupra micii 
noastre literaturi de pe atuncea, pe care am publicat-o în Lehmann's Magazin fur 
die Litteratur des Auslandes. Tot pentru Humboldt am publicat apoi o broşură în 
limba franceză, Esquisse sur I'histoire, les moeurs et la langue de Cigains, în 
prefața căreia chemam luarea-aminte a filantropilor asupra acestui nenorocit 
popor sclav în ţara mea, în sânul Europei civilizate, şi tratat ca lucru prin înseşi 
legile țării noastre”2%, 

Eufrosin Poteca, Teodor Diamant, Cezar Bolliac şi alţi intelectuali 
militează la început cu timiditate pentru eliberarea „bunului ţigan”, cu însuşiri 
nobile şi umane, egal astfel cu stăpânii lui. Legile eliberării din 1843, 1844 şi 
1847 reprezintă acte politice ale domnitorilor, dar în acelaşi timp şi succese ale 
militanţilor aboliționişti. Aceste manifestări, corelate curentului aboliționist 
general european şi NOrd-american, se vor multiplica în preajma revoluţiei de la 
1848 şi au făcut posibilă, chiar dacă pentru puţină vreme, gdiberarea ultimilor 
sclavi. 

Desființarea sclaviei țiganilor aflaţi în posesia Statului şi a Bisericii se va 
dovedi o sarcină mai uşoară şi pentru că în dreptul primei categorii era vorba de 


2%9 Paul Cernovodeanu, coord., op. cit., vol. I (2003), vol. II (2005); Daniela Buşă coord., Op. 
cit., vol. III (2006), vol. IV (2007), vol. V (2009). 

2% M. Kogălniceanu, Desrobirea țiganilor. Ştergerea privilegiilor boiereşti. Emanciparea 
țăranilor, Bucureşti, Tipografia Carol G5bl [discursul rostit în şedinţa solemnă din 1/13 
aprilie 1891 la Academia Română], 1891, p. 7-8. 

o acţiune a domnitorului în favoarea unui grup de oameni aflaţi în propria 
ogradă, ce continuau plata contribuţiilor lor la Stat. Biserica se va găsi prinsă 
oarecum în capcană, între cele lumeşti şi roada Duhului. Pe de-o parte i se va 
impune acordul asupra unui act public de filantropie, în urma căruia va pierde o 
parte din bogăţia proprie, pe de altă parte va câştiga la capitolul imagine, sau cel 
puţin nu şi-o va deteriora printr-un refuz categoric. În ultimă instanţă, ea nu ar fi 
avut mijloacele să se opună hotărârii puterii laice In dreptul sclavilor aflaţi în 
posesie particulară, forțele oponente sunt inițial sensibil egale. Influenţa 
economică şi politică a marilor boieri era hotărâtoare pentru stabilitatea 
domniei. Dincolo de orice considerente umanitare, pentru prinţul domnitor era 
de preferat a avea în aceştia un aliat. 

De ce va fi împotrivirea proprietarilor particulari atât de acerbă şi 
eficientă? Acumularea de sclavi atinsese cote greu de crezut. Către sfârşitul 
deceniului patru, francezul Raoul Perrin nota că „sunt unii boieri care mai au 
până la cinci-şase mii de ţigani, răspândiţi pe proprietăţile lor şi utilizaţi la 
muncile cele mai grele, cele mai înjositoare şi mai respingătoare. Câteodată îi 
Vând sau îi schimbă pe aceşti sclavi ca pe vite, vaorând atâta pe cap de 
persoană, în funcție de vârstă, înălțime, forță şi sex.”21 

Versantul aboliționist al societăţii valahe şi moldave se va constitui cu paşi 
mai mari (vezi exemplul boierului lon Câmpineanu) sau mai mici, fără a reuşi 
totuşi să-i cuprindă şi pe opozanți. Mecanismul după care funcționa acesta îl 
regăsim descris de acelaşi Raoul Perrin: 

„Mişcaţi de sentimente filantropice, mai mulţi boieri au recunoscut 
nedreptatea robia perpetue şi au acordat o cvasi-libertate ţiganilor lor. Astfel, în 
schimbul unei răscumpărări stabilite în funcţie de importanţa şi valoarea muncii, 
cu puterea şi vârsta celui în cauză, acesta poate străbate Țara Românească sau 
rămâne la Bucureşti, pentru a-şi vedea de propriile treburi. În fiecare an însă, la 
un moment fixat, trebuie să reapară în faţa stăpânului său. Atunci îi plăteşte 
datoria şi în unele cazuri, din micile sale economii, îi dă stăpânului suma de bani 
pe care acesta o cere pentru a-l vinde. Bietul rob devine în acest fel propriul 
stăpân şi după un timp îşi restabileşte calitatea de om, pe care o transmite apoi 
copiilor săi. Astfel de cazuri sunt rare, dar ele există şi, în interesul umanităţii, 
sperăm că vor exista şi în viitor [...]"2%. 

Eliberarea sclavilor particulari va ţine de un realpolitik al domnitorilor 
celor două principate, către sfârşitul războiului Crimeii. Clasa politică, în 
virtutea interesului superior de stat, va fi nevoită să se supună acestor decizii. 


Abolirea sclaviei 


291 D. Buşă, coord., op. cit., vol. III, 2006, p. 759. 
2% |bidem, p. 760. 

Eliberarea sclavi/or Statului din 1843 în Țara Românească 

„Proiect pentru desfiinţarea dajnicilor de supt administraţia Vorniciei 
Temniţelor şi trecerea lor supt administraţia ocârmuirilor de judeţe. Realităţi 
economice”. 


Domnia lui Bibescu reprezintă un Punct de cotitură în istoria rromilor din 
Țara Românească pentru că de aceasta se leagă reducerea semnificativă a 
numărului sclavilor, prin eliberarea în primă instanţă a sclavilor Statului, iar 
apoi a cdor a Bisericii. Din considerente nu foarte clare, însă parţial 
explicabile, Bibescu nu va definitiva această mare reformă, ci va lăsa sclavii 
particularilor în continuare înlănţuiți şi la dispoziţia stăpânilor lor. Totuşi, 
eliberarea primelor două categorii de sclavi, care însumau majoritatea rromilor 
din Principat, şi răscumpărările de sclavi de pe piaţa particulară, vor lărgi 
considerabil cadrul emancipării acestora de pe urmă. 

Votarea Legii pentru desfiinţarea sclaviei ţiganilor Statului de către 
Adunarea Obştească, la 16/28 martie 1843, a însemnat sfârşitul sclaviei pentru 
un număr însemnat de rromi, între care o pondere importantă o deţineau 
nomazii. Promulgarea Legii de către domn la 22 martie/2 aprilie 1843 a 
consfințit votul Adunării. În fapt s-a realizat un artificiu juridic prin care rromii 
„Ce plăteau impozit administraţiei Vorniciei Temniţelor au trecut sub 
administraţia ocârmuirilor de judeţe, măsură prin care sunt eliberaţi din sclavie 
şi trecuţi în rândul românilor supuşi la impozit personal”28. Principala realizare 
a acestei măsuri a fost crearea unei economii importante de bani ce se va adăuga 
aşa-zisei cutii de rezervă, ale cărei fonduri erau destinate prin Regulamentul 
Organic răscumpărarii rromilor sclavi. Aceasta era alimentată de capitaţia pe 
care fiecare rrom nomad trebuia să o plătească până în ziua în care s-ar fi aşezat 
într-un sat şi ar fi trecut astfel în rândul țăranilor agricultori ce plăteau impozit la 
Stat?%. Decretul lui Bibescu priveşte astfel mai curând pe rromii nomazi ce se 
aflaseră sub administraţia Vorniciei Temniţelor şi care urmau să treacă sub 
administraţia prefecţilor de judeţe. Rromii sedentari se aflau deja sub acest 
regim, introdus prin articolul 95 din Regulamentul organic. 

Această măsură, făcând inutil personalul angajat la strângerea capitației 
nomazilor în birourile Vorniciei Temniţelor, crea, dintr-o singură mișcare, O 
economie bugetară de 47.600 de la. Bibescu va decide suplimentarea fondurilor 
cutiei de rezervă cu jumătate din această sumă (23. 800 de lei), cealaltă jumătate 
rămânând beneficiul Statului. În ziua în care nomazii urmau să se aşeze în sate 
definitiv, încetând astfel cu plata capitaţiei şi trecând în rândul țăranilor, Statul 
se angaja să verse în fiecare an întreaga sumă de 47.800 de lei în cutia de 
rezervă ce era folosită la răscumpărarea de sclavi de la particulari. Statul nu 


2% Gh. Bibescu, op. cit., Tome deuxieme Lois et decrets. 1843-1848, p. 32. 
24 APR, XII/I, p. 303, 

pierdea nimic din această situaţie, deoarece suma aceasta era înlocuită de 
impozitele plătite de rromii sedentarizaţi. În acelaşi timp se crea o economie 
importantă de 47.600 de li, utilizată în favoarea rromilor vânduți pe piaţa liberă 
de către stăpânii lor. 

Articolul 1 al Legii trecea pe toţi rromii contribuabili, ce se aflau sub 
administraţia  Vorniciei Temniţelor, direct sub administraţia prefecţilor, 
păstrându-se aceleaşi caracteristici ale regimului sub care s-au aflat anterior. Ei 
continuau să plătească capitaţia fixată prin articolele 5 şi 6 din Legea N*6/1832. 
Capitaţia urma să fie plătită către subprefecţi şi subordonații acestora, până la 
începutul celei de-a patra perioade a viitorului recensământ, dacă până atunci se 
dovedea că vieţuirea li s-a îmbunătăţit şi că au încetat să mai circule prin ţară. 
Drept urmare a acestei acţiuni, întreaga cancelarie a Vorniciei temniţelor şi cele 
ale sub-administratorilor ce depindeau de ea urmau să fie complet desfiinţate. 
Sumde pe care Vornicia le primea din capitaţia rromilor - conform cu 
dispoziţiile articolelor 10, 11 şi 12 ale amintitei legi - urmau să fie păstrate în 
Visteria Statului. 

În articolul 2 se prevedea că, urmare a acestei măsuri administrative din 
care rezulta în fiecare an o economie de 47.600 de le în profitul cutiei de 
rezervă, era necesar să se adauge la fondurile constituite pentru răscumpărarea 
rromilor sclavi (până la trecerea completă a acestora în rândul ţăranilor) 
capitaţia pe care ei o plăteau în acel moment şi 23.800 de lei suplimentaţi de 
către Vistierie, adică jumătate din cei 47.600 de lei economisiţi?5. 

Deoarece în ziua în care romi vor face parte din rândul ţăranilor 
agricultori, ei vor înceta să mai plătească zeciuială pentru că vor avea de achitat 
o contribuţie la cutia satelor, Visteria va vărsa la cutia de rezervă cei 47.600 de 
lei rezultați din economia obţinută prin desfiinţarea cancelariei. 

Acest plan al Administraţiei era funcțional pe hârtie. Punerea lui în 
practică ridica problema eliminării circulaţiei nomazilor domneşti, fără a se lua 
în cacul interconectarea acestor grupuri cu celelate grupuri nomade ce 
aparțineau particularilor. Sedentarizarea ţiganilor Statului nu se putea definitiva 
în condiţiile existenţei şi circulaţiei unui număr consistent de nomezi din 
rândurile sclavilor boiereşti. Comisia Adunării ce funcţionase în 1831, 
propusese ca măsurile ce trebuiau luate cu sclavii Statului în vederea 
sedentarizării, să fie extinse şi la rromi din proprietatea boierilor. Probabil 
această recomandare nu fusese urmată şi de măsuri practice şi punitive pentru 
sclavii şi stăpânii recalcitranți aşa că, situaţia rămăsese în continuare 
neschimbată. 

Departamentul Treburilor din Lăuntru a dat, în 28 august/9 septembrie 


1843, dispoziţia relativă la aşezarea ţiganilor nomazi?% ce aparţineau 


2%5 APR, XII/I, p. 301-303. 
2% vagabonzi” în textul original. 

particularilor. Astfel, văzând că numeroşi rromi ce aparţineau proprietarilor 
particulari „duceau o viaţă plină de hoinăreli şi vagabondaj, că-şi schimbau mai 
mereu locul unde îşi instalaseră corturile şi nu au nici un domiciliu cunoscut”, 
Guvernul, pentru a reuşi să execute dispoziţia luată în vederea aşezării generale 
a acestei categorii de persoane, prevenea pe toţi proprietarii de sclavi din acest 
principat că vor trebui să ia - într-un interval de 18 luni, începând din acel 
moment, măsurile necesare pentru stabilirea numiţilor ţigani pe pământurile lor 
sau pe alte proprietăţi şi să-i aşeze de o manieră stabilă în case, după exemplul 
celorlalţi locuitori. În cazul în care, termenul de 18 luni fiind depăşit, se vor găsi 
rromi hoinărind prin principat, Guvernul urma să ia măsurile necesare pentru 
stabilirea lor pe proprietățile Statului, fără a mai ţine seama de apartenenţa la 
stăpâni sau preferinţe legate de locul unde ar fi dorit să-şi stabilească sclavii2%7. 

Deceniile următoare au făcut dovada inadecvării acestor obiective cu 
frământările sociale generate de fracționarea reformei aboliționiste 


Eliberarea sclavi/or Bisericii din 1847 în Țara Românească 

La jumătatea secolului al XIX-lea se înregistrează dezbateri aprinse asupra 
problemei sclavia rromilor, considerată de numeroşi intelectuali ca o mare 
dezonoare pentru poporul român. 

În 1843, sclavii Statului fuseseră eliberaţi. Un număr mai mult sau mai 
puţin considerabil de sclavi aparţinând particularilor erau eliberaţi în fiecare an, 
prin răscumpărare de la stăpânii lor care-i vindeau Statului. Era o emancipare 
graduală, lentă şi care era departe de a-şi vedea sfârşitul. Ţara Românească, 
rămasă cu trei ani în urma Moldovei la capitolul acestei reforme, a găsit voinţă 
politică necesară eliberării sclavilor Bisericii abia la începutul anului 1847, când 
donmitorul Gheorghe Bibescu a trimis Adunării un proiect de lege pentru 
emanciparea sclavilor aparţinând Mitropoliei, episcopiilor, mănăstirilor, 
metocurilor, bisericilor şi ai oricărui alt aşezământ public, propunând, în acelaşi 
timp, ca impozitul ce urmau să-l plătească Statului să fie folosit la 
răscumpărarea de Sclavi vânduți de particulari pe piaţa liberă. 

Răscumpărările de rromi anterior anului 1848 sunt nesenmificative, 
însumând aproximativ 1.030 de persoane. Revoluţia paşoptistă este probabil 
motivul pentru care în 1848 au fost eliberaţi, prin răscumpărare de la particulari, 
2.219 persoane. Proprietarii, ce mai probabil, ajunseseră să fie despăgubiţi în 
unrva acțiunii Comisiei pentru liberarea țiganilor, astfel că nu au mai solicitat, 
după înfrângerea revoluţiei, revenirea acestora în proprietatea lor. 

Situaţia răscumpărării de romi în intervaul 1833-1850, sintetizată de 
Venera Achim după sămile Vistieriei, arată conform tabelului de mai jos*%8. 
Făcând abstracţie de anul 1849, pentru care nu sunt cifre sigure, totalul este de 


297 Gh. Bibescu, op. cit., Tome prerrier: Correspondance et documents 1843-1856, p. 34-35. 
2% Venera Achim, op. cit., p. 57. 

4.3312% de rromi. Efortul financiar al Vistieriei nu este de neglijat, dar d a fost 
însă compensat în timp prin creşterea numărului de contribuabili, în special 
după 1847. Anterior acestui moment, unul din principale argumente pentru 
diberarea sclavilor Bisericii ţinea de insuficienţa fondului din care se realizau 
răscumpărările de sclavi de la particulari şi Biserică, începând cu 1843, precum 
şi solida economie a acesteia din urmă, ce permitea eliberarea Sclavilor fără a 
exista pericolul falimentului nici uneia dintre mănăstiri. 


Tabel cu numărul Sclavilor răscumpăraţi de către Stat de la particulari 


Anul Răscumpăraţi Anul Răscumpăraţi 
1833 î 1842 2 
1834 - 1843 - 
1835 72 1844 221 
1836 10 1845 493 
1837 - 1846 - 
1838 3 1847 - 
1839 100 1848 2.219 
1840 3 1849 Neprecizat 
1841 82+10 sălaşe 1850 1.085 
Votarea legii 


„Veţi obţine, votând această lege, unul din drepturile cele mai puternice la 
recunoştinţa umanității şi posterității”, spunea Bibescu către Adunare, în 
încercarea de a-i motiva şi a obţine votarea legii. Nemaiputând amâna momentul 
şi fiind pe deplin conştientă de importanţa reformei, Adunarea generală, în 
frunte cu mitropolitul ţării, a votat în unanimitate proiectul de lege la II 
februarie 1847. 

Sancţionarea legii emancipării rromilor de către domnitor vine ca o urmare 
firească a aspiraţiei generale către dezvoltarea societăţii româneşti în „spiritul 
epocii şi al progreselor civilizaţiei”. Tot el adăuga că „Şedinţa din 11 februarie 
1847 va face epocă în analele istorice ale patriei noastre”. In acest punct 


2% Amcalculat pentru cele 10 familii de robi din anul 1841 o medie de 4,1 persoane per familie, 


cifră rezultată din tabelul familiilor robilor mănăstireşti eliberaţi în iarna anului 1847. 

Bibescu S-a înşelat, pentru că eliberarea sclavilor de la 1847 nu a ma fost 
amintită nici măcar în cadrul strict al Bisericii, din considerente de imagine 
preferându-se ascunderea sub preş a unui asemenea eveniment, măreț pentru 
unii şi ruşinos pentru alţii. 

În 11/23 februarie 1847 „au fost eliberaţi toţi ţiganii Mitropoliei, cei ai 
episcopiilor, ai mănăstirilor şi metocurilor, ai bisericilor şi ai oricărui alt 
aşezământ public, fără excepţie, ce se găsea pe teritoriul Ţării Româneşti” 2%, 
Numărul acestor mănăstiri era considerabil, ridicându-se la 103 stabilimente ce 
deţineau 11.445 de familii de sclavi rromi. Cade mai multe familii 3%, în număr 
de 2.088, se aflau în proprietatea mănăstirii Cozia, ctitoria lui Mircea cel Bătrân. 
Dintre judeţe, Prahova avea 8.870 de sclavi rromi, fiind primul din Ţara 
Românească. Totalul sclavilor Bisericii din Ţara Românească era de 47.245, 
ce trăiau în 11.446 defamilii, o familie având în medie 4,12 persoane 


Foto Văcăreşti 1847 fila 1 şi 4 din catagrafia ţiganilor 
desrobiți ai Mănăstirii Văcărești. 
Arhivele Naţionale Istorice 
Centrale, Bucureşti. Foto Petre 
Petcuţ 


Eliberarea sclavilor Bisericii a introdus în economie un număr însemnat de 
artizani ceşi vor putea exercita în mod liber meseriile. Dependenţa de biserici şi 
mănăstiri absorbea capacităţile productive şi nu permitea dezvoltarea unei 
economii familiale normale. Statul, la rândul său, pierdea în fiecare an 
importante venituri fiscale de care avea mare nevoie pentru modernizarea ţării. 
Sclavia a reprezentat din acest punct de vedere o pierdere de venituri 
comparabilă pierderilor cauzate la bugetul de stat de către munca la negru şi 
economiile subterane din contemporaneitate. Cei aproape 11.500 de capi de 
familii aveau aceleaşi perspective ocupaţionale ca şi până atunci: continuarea 
lucrului în agricultură, pe pământurile aşezămintelor religioase, şi integrarea în 
cadrul starostiilor existente, precum cele de potcovari, lăutari etc., pentru care 
plăteau patentă la Stat3%, Inserţia lor economică nu a fost o problemă atât de 
dificilă, cum se va dovedi cea a emancipaţilor din stăpânirea particulară. Aici 
este principalul câştig financiar al Statului, ce reuşeşte să-şi crească veniturile 
prin creşterea numărului de contribuabili dintre artizani. 

Întrebarea care se ridică este de ce n-a eliberat Bibescu, în acelaşi timp, şi 
sclavii particularilor şi au trebuit să treacă încă nouă ani până la acest moment? 


3% Gh. Bibescu, op. cit., Tome deuxieme: Lois et decrets. 1843-1848, p. 442. 

31 APR, XVI/I, p. 311. 

30% APR, XVI/I, p. 310. 

3% VI. Diculescu, Viaţa cotidiană a Țării Româneşti în documente, 1800-1848, Cluj, 
1970, p.204-205. 

Să fi fost teama că Visteria nu va putea susține plata despăgubirilor către 
proprietari? Nici în 1856 nu va fi capabilă să rezolve acest handicap, decât cu 
ajutorul îndatorării către aceştia prin emiterea de obligaţiuni de Stat. Eliberarea 
sclavilor particulari la 1847, prin despăgubire, ar fi intrat în contradicţie cu cea a 
sclavilor Bisericii, ce s-a făcut fără despăgubire. Biserica nu a primit nimic în 
schimb. Dimpotrivă, pe viitor va trebui să dea o sumă de bani pentru 
răscumpărarea de către Stat a sclavilor vânduți de către particulari. 

Două răspunsuri pot explica parţial această strategie politico - socială 
urmată de Bibescu. În primul rând i-a fost teamă de împotrivirea proprietarilor şi 
de tulburările sociale cauzate de masa mare a foştilor Sclavi ce şi-ar fi găsit cu 
toţii eliberarea în acelaşi moment şi, pe de altă parte, a sperat că majoritatea 
proprietarilor îşi vor elibera Sclavii voluntar, fără ca Statul să trebuiască a-i 
despăgubi pentru valoarea acestora. Fără participarea Bisericii, sclavia își 
pierdea din suportul moral şi argumentaţia religioasă anterioară. Numai că 
reacția proprietarilor afişată un an mai târziu, în timpul Revoluţiei din 1848, 
avea să arate că societatea civilă nu era încă pregătită să renunţe la sclavie, 
dezaprobată de mulți în teorie, dar argumentată de practica aceloraşi oameni. Cu 
trecerea anilor s-a văzut că doar o măsură generală de eliberare luată de Stat, 
putea fi cu adevărat eficace3%. În 1843 şi în 1847 Statul nu era suficient de 


puteri c pentru a aboli definitiv sclavia pentru toate categoriile de rromi. 


Revoluţia de la 1848 şi desrobirea ţiganilor prin despăgubire (punctul 14 
al Proclamaţiei de la Izlaz) 

Anul 1848 consacră în Țara Românească punerea în practică a idei ună 
rupturi complete cu Instituţia sclaviei, încercare ce ar fi trebuit să reuşească, dar 
care se va transforma, prin intervenţia otomană, într-o mare deznădejde pentru 
„negrii” români sau, altfel spus, urmaşii vechilor „athinganoi”, veniţi de la sud 
de Dunăre cu puţin înaintea secolului al XV-lea. Iniţiat în fapt odată cu 
Regulamentele Organice la începutul anilor treizeci, aboliţionismul mai avea de 
depăşit un ultim obstacol pentru a înregistra un succes definitiv, eliberarea 
sclavilor particulari. 


Anacronism şi interes de stat 

Demolarea instituţiei sclaviei, pe de-o parte, şi schimbarea mentalităților 
puternic înrădăcinate în timp şi în practici de violenţă socială pe de altă parte, 
începuse cu partea de sus a colosului. Moştenitoare a sclaviei din epoca romană 
şi ranforsată cu practicile locale timp de cinci secole, această „lepră socială” s-a 
dovedit greu de înlăturat. Derularea procesului era previzibilă. În privinţa 
instituţiei sclaviei, deciziile erau luate de domnitorul ţării şi de Adunarea 


3% Alfred Poissonnier, Les esclaves Tsiganes dans les principautes danubiennes, Paris, 1855, p. 
49. 

Obştească, ce reprezenta mai curând marii proprietari de moşii şi de sclavi. 
Totuși, ea nu s-a constituit intr-un obstacol major la eliberarea sclavilor Statului. 
În 1843, marii boieri şi clerul erau împotriva unei măsuri ce ar fi putut conduce 
la dliberarea sclavilor proprii. Faptul că sclavii Statului deveniseră, puţin câte 
puţin, o povară prea grea pentru administraţie era în favoarea Bisericii şi a 
proprietarilor particulari ce puteau obţine de la Stat sclavi gratuit, cu împrumut 
sau în chirie. Randamentul economic scăzut ce reclama schimbarea sistemului, 
nu era absolut deloc considerat de boieri şi Biserică un motiv suficient în 
privinţa eliberării propriilor Sclavi. Aşezămintele Bisericii, subordonate în mare 
parte mănăstirilor greceşti, aveau un interes economic puternic în acumularea de 
posesiuni mobile şi imobile, implicit de sclavi. Eliberarea acestora nu s-a putut 
face decât la decizia puterii politice, în speţă a domnitorilor celor două 
principate. 

Politic, poziţia domnitorului Gheorghe Bibescu nu va avea de suferit în 
urma eliberării sclavilor Statului, pentru că eliberarea lor a fost gândită ca o 
Măsură economică ce elimina o categorie de contribuabili adesea instabilă şi 
care necesita un aparat administrativ separat. In locul ei se va aplica 
emancipaţilor legislaţia generală a ţării. Aceştia intrau în categoria 
contribuabililor ţărani şi plăteau capitație. Financiar statul câştiga mai mulţi 
bani, iar din punct de vedere social erau prevenite tulburări grave ce se vor face 
simţite în rândul sclavilor particularilor în timpul revoluţiei de la 1848. 

Puterea protectoare şi Puterea suzerană nu aveau motive să-şi facă griji sau 
să se implice în vreun fel, deoarece cadrul politico-militar rămânea neschimbat. 
Aceleaşi argumente sunt valabile şi în dreptul sclavilor mănăstirești. Conştientă 
de anacronismul situaţiei, Biserica nu a protestat. Nici ea nu pierdea nimic 
ECONOMIC, pentru că foştii sclavi rămâneau să lucreze pe mai departe 
pământurile bisericii, cu titlu de arendă şi, mai apoi, conform învoielilor 
agricole. Dimpotrivă, câştigul Bisericii este unul însemnat, în primul rând la 
capitolul imagine 

Ideea unei aboliri complete a sclaviei în timpul Revoluţiei de la 1848, vine 
de la aceleaşi persoane care în deceniile tre şi patru au constituit opoziţia 
regimului regulamentar. Permeabilitatea mediului intelectual valah şi moldav la 
ideile revoluţionare franceze se explică, cu precădere, prin instrucția de care au 
beneficiat numeroşi tineri din Principate în vestul Europei şi, în special, în 
Franţa. 


Contaminare revoluționară 

Revoluţia din 23, 24 şi 25 februarie 1848 de la Paris, pornită sub impulsul 
liberalilor şi al republicanilor, a stabilit, printre atde, sufragiul universal şi 
abolirea sclaviei. Această din urmă reformă va fi legată până la capăt de 
persoana celui mai fervent susținător al ei din deceniile premergătoare 
proclamării celei de-a doua Republici. La 4 martie 1848, chemat să facă parte 

din guvernul provizoriu al Republicii, pe poziţia de sub-secretar de stat la 
Marină, post ce-l aşeza în fapt ca ministru al Coloniilor, Victor Schoelcher va 
anunţa că din aceea zi „nici un teritoriu francez nu mai poate avea sclavi "5%. 

Numeroşi intelectuali din Principatele Române se aflau în prima linie 
revoluţionară. Reveniţi în Ţara Românească şi Moldova, ei difuzează ideile 
Revoluţiei franceze, idei ce vor găsi de altfel o susţinere consistentă în rândurile 
boierimii liberale. Complexitatea obiectivelor revoluţionare a făcut ca în lupta 
pentru înlăturarea orânduirii feudale şi a dependenţei ruso-otomane să fie 
implicate numeroase grupuri sociale, pomind de la sclavii ţigani, la ţărani, 
târgoveţi, meşteşugari, mica boierime şi intelectualii instruiți, adepţi ai ideilor 
revoluționare franceze. Martoră stă adunarea din 20 iulie de la Filaret, compusă 
din vreo 30.000 de oameni, o mulţime pestriță de români, greci, bulgari, 
germani, francezi, unguri, armeni şi evrei, ţărani şi ţigani în cea mai bună 
rânduială. 3% 

Sclavii nu au fost cauza sau unul din scopurile Revoluţiei. Pentru 
diberarea acestora nici n-ar fi fost nevoie de răsturnarea ordinii politice 
existente în Stat. Sclavia era doar parte din înapoierea socială a Vechiului 
Regim. Înlăturarea acestuia atrăgea după sine, implicit, distrugerea relicvelor 
medievale din sistem. Dezrobirea romilor venea în urma multor alte puncte 
importante, 13 ma exact. Articolul 14 din programul Revoluţiei proclama 
„emanciparea ţiganilor cu despăgubire”30. Această măsură privea ultima 
categorie de sclavi, cea a particularilor şi, odată cu eliberarea lor, distrugerea 
instituţiei SClaviei trebuia să fie completă. Numărul celor care urmau a fi 
diberaţi nu este cunoscut pentru că Sclavii particularilor nu făceau, de regulă, 
obiectul catagrafiilor oficiale, iar actele de identitate vor apărea mai târziu. În 
februarie 1856, ultima lege ce desfiinţa sclavia va ai nge aproximativ 50.000 de 
indivizi. Cel mai probabil, numărul acestora trebuie să fi fost mai ridicat în 
1848, dacă luăm în considerare sclavii eliberaţi voluntar de stăpânii lor la 1848, 
pe cei care au fugit la sud de Dunăre cu ocazia tulburărilor Revoluţiei, revenind 
în deceniile următoare şi care nu au fost prinşi în catagrafia dezrobirii, plus toate 
răscumpărările de sclavi de către Stat şi punerea lor în libertate. Toate aceste 
acţiuni au fost realizate până în 1856. 

Elementele progresiste şi liberale, unele dintre acestea fiind foşti 
proprietari de sclavi, vor constitui glasul şi braţele cele mai puternice aflate în 
slujba emancipării. Ei declarau, în proclamația din 9/21 iunie 1848, că „poporul 
român leapădă de la sine neomenia şi ruşinea de a ţine robi şi declară libertatea 
țiganilor celor particulari. Cei care au suferit până în prezent ruşinea păcatului 
de a avea robi sunt iertaţi de Poporul român, iar Patria, ca o mumă bună, va 


3% Marin Gaston, L'abolition de |” esclavage, Presses universitaires de France, Paris, 1948, p. 54. 
3% Apud C. Tamaş, Op. cit., p. 268. 
307 Anul 1848, |, 1902, p. 495-496. 

despăgubi din vistieria sa pe oricine va reclama că a avut pagubă din această 
faptă creştinească””308. 

Pătrunşi de spiritul Revoluţiei şi conştienţi de gravitatea situaţiei, unii 
proprietari şi-au gliberat sclavii renunțând la despăgubirea oferită de stat. Unul 
dintre aceştia, Nicolae Rosetti, preşedinte al Judecătoriei Câmpulung Muscel, la 
citirea proclamaţiei şi-a dliberat sclavii, dăruind fiecăruia câte 7 sfanţi 30. 


Comisia de eliberare 

Guvernul provizoriu va întâlni o puternică rezistenţă internă faţă de 
reformele anunţate. Dezrobirea ţiganilor nu făcea excepţie. Conducerea centrală 
dorea emanciparea rapidă a ultimilor sclavi. Mijloacele umane utilizate erau însă 
slabe şi dispuneau de resurse puţine. Constituirea ună comisii de eliberare 
formată din trei persoane, la 26 iunie, la puţin timp după preluarea conducerii la 
nivel central şi local de către revoluționari, nu va reuşi să rezolve toate 
problemele ridicate de eliberarea unui număr însemnat de oameni. Din comisie 
făceau parte Ioasaf Znagoveanu (preşedintele Comisiei şi egumenul mănăstirii 
Snagov), Cezar Bolliac şi Petrache Poenaru. 

Procesul eliberării trebuia să fie construit în jurul a două elemente 
majore: proclamarea eliberării sclavilor şi constituirea listelor de emancipaţi ce 
urmau să fie utilizate pentru acordarea despăgubirilor viitoare. 

Conform proclamaţiei Comisiei din 26 iunie, sclavii rromi trebuiau să-şi 
schimbe statutul juridic începând cu ziua de 10 iulie. Comisia de eliberare 
începea la 8 iulie distribuirea biletelor de eliberare tuturor sclavilor, indiferent 
dacă stăpânii lor vor solicita sau nu acest lucru31%, În acest moment se 
declanşează rezistenţa la reformă, ce se materializează prin acte de opoziţie şi 
chiar de violenţă, ale căror principale victime erau sclavii. Lungul drum dintre 
Bucureşti şi fiecare oraş şi sat al ţării, adăugat la reaua voinţă a anumitor 
funcţionari şi proprietari de sclavi, se vor dovedi suficiente în a îndepărta ziua 
libertăţii cu mai multe săptămâni?ll. Creşterea distanţei față de centru întărea 
semnificativ opoziţia proprietarilor. Violenţa va câştiga repede şi anumite 
grupuri de rromi aşteptau în zadar să fie eliberaţi. Vidul temporar de autoritate, 
cauzat de schimbarea conducerii centrale, era sesizat, în egală măsură, de 
ambele tabere. 


3% M. Kogălniceanu, Schiţă despre țigani, p. 46. 

3% Joan C. Brătianu, Anul 1848, 1, 1902, p. 495. Sfanţul era o „veche monedă austriacă de argint 
având valoarea de aproximativ doi lei, care a circulat şi în Ţările româneşti la începutul sec. 
XIX” 

310 Anul 1848, 11, 1902, p. 439. 

3 C. Tamaş, 0p. cit., p. 272. Foştii posesori de ţigani din judeţul Mehedinţi s-au plâns 
administraţiei locale că „din pricina depărtării ce mijloceşte de la acest district până la capitala 
Bucureşti” nu pot ajunge acolo cu documentele solicitate, cheltuielile de deplasare depăşind 
uneori despăgubirea ce urma a fi încasată. 

Agjitatori între sclavi. Revolte. Participare la Revoluţie 

Bulversările socio-economice şi politice generate de revoluţii sunt 
copleşitoare. Coroborate cu abolirea sclaviei şi eliberarea unui grup important 
de oameni, riscă să devină de necontrolat. Revoluţia este comparabilă cu 
abolirea sclaviei. Diferenţa constă cu precădere în caracterul relativ paşnic, de 
cele mai multe ori, al celei de-a doua. Când se unesc cele două manifestări, o 
revoluţie şi o eliberare din sclavie, conţinutul rezultat devine incendiar. 
Experiențele anterioare arătaseră că mobilitatea şi modul de viaţă tradiţional 
nomad al unei părţi considerabile a rromilor reapar cu ocazia fiecărei schimbări 
majore în societate. 

Nomadismul tradițional trebuie înţeles ca o măsură de protejare şi de 
supravieţuire a familiei şi a grupului deoarece el permite trecerea în 
invizibilitate în caz de ameninţare fizică iminentă. Aceasta a fost teama 
principală a guvernului provizoriu, care cerea administraţiilor de judeţe o 
supraveghere strictă a tuturor celor care vor încerca să-şi părăsească comuna de 
reşedință2!?. Nu doar eliberaţii de la 1848 profitau din plin de noua situaţie, ci şi 
grupurile emencipate anterior, foştii Sclavi ai Statului şi ai Bisericii, statorniciţi 
prin măsuri fiscale în anii precedenţi şi care erau antrenați în circulație Sau 
vagabondaj, după limbajul de epocă. 

Acolo unde noile dispoziţii vor sosi mai repede, mulţimea emancipaţilor a 
constituit o masă de manevră uşor de manipulat în mănile anumitor indivizi, ce 
aveau câte ceva de împărţit cu partizanii vechiului regim. Aceşti „agitatori”, 
erijaţi peste noapte în „lideri de ţigani”, vor încerca să-şi atingă propriile scopuri 
politice şi să regleze vechi diferende cu proprietarii de moşii şi de sclavi, 
folosindu-se de poziţia lor din fruntea grupurilor de emancipaţi, înarmaţi mai 
mult sau mai puţin şi fidelizaţi cu tot soiul de promisiuni 55. 

Nu s-a analizat până acum capacitatea de reacţie de care au dat dovadă 
grupurile de rromi la aflarea eliberării, în momentul declanşării revoluţiei. Au 
fost ei corelaţi acesteia? Un posibil răspuns îl aflăm din numeroasele documente 
juridice post-revoluţionare ce inculpau indivizi acuzaţi ca fiind revoluționari. 
Unul dintre aceste procese derulate după eşecul schimbării regimului 
regulamentar ni-l prezintă pe un anumit loan Bunescu, acuzat, printre altele, de 
a fi fost înarmat cu o puşcă cu care a tras asupra unui curier al autorităţilor. În 
pledoaria sa, Bunescu se apără a fi purtat arme pentru „învierşunarea țiganilor”, 


312 Joan C. Brătianu, op. cit., III, p. 143. 

35 Mihai Regleanu, Documente privind anul revoluţionar 1848 în Țara Românească, Direcţia 
Generală a Arhivelor Statului, Bucureşti, 1962, p. 33. Urlăţeanu Costache, «a fost între ţigani 
tulburător de căpetenie », se găsea la 22 noiembrie 1848 pe lista arestaţilor politici de la 
mănăstirea Văcăreşti. 

adică pentru „frica ţiganilor ..... ce erau răzvrătiţi”3!*. Era o răzvrătire ce 
mergea în sensul şi scopul general al revoluţiei sau era cauzată de interese 
proprii grupului de sclavi? Ce a generat mobilizarea romilor în contextul 
tulbure din vara anului 1848? 

Revolta rromilor nu s-a declanşat concomitent cu mişcarea revoluţionară 
ce a schimbat conducerea ţării ci va avea loc puţin mai târziu, în momentul În 
care vor fi înştiinţaţi de noua stare de lucruri creată de revoluţie. Sunt semnalate 
mai multe revolte, în special în Oltenia, urmare directă a eliberării ordonate de 
către Guvernul revoluţionar şi refuzată de proprietari?15. Aderarea rromilor la 
dezideratele revoluţionare era posibilă doar după rezolvarea principalei lor 
probleme, eliberarea din sclavie. Grupurile deja giberate în anii anteriori 
acționau diferit, în sensul cerinţelor maselor de ţărani, de acces la resursele 
pământului. 

Un alt nume ce apare în documente este loan Gheorghescu:15, originar din 
oraşul Târgovişte şi care-i „îmbrăca pă ţigani şi-i învăţa cum să se vaete pe la 
porțile boierilor, ocărându-i”. El manifesta contra vechiului regim, făcând 
„parada îngropării Regulamentului cu colivă de nisip, ardei şi alte bazaconii” şi 
striga pe uliţe să se omoare aristocrații. Emisarul turc Fuad Efendi, trimis la 
Bucureşti să negocieze cu revoluționarii, a fost primit cu strigăte de o mulțime 
de rromi, ce difuzau de fapt mesajul aceluiaşi loan Gheorghescu. 

Parucicul în ostafcă, Toma Conţescu, un alt nume ce apare în documente, 
se afla într-o situaţie similară. Proprietar de moşii, el fusese implicat în revoltele 
iscate în acele momente. Acuzatorii îi imputau chemarea ţăranilor clăcaşi de pe 
moşia sa şi a altor „alăturaşi lăcuitori la răzvrătire, făgăduindu-le arme, bani şi 
apărare de toate datoriile săteşti şi proprietăriceşti, după care puindu-se în capul 
lor şi înarmaţi fiind cu ciomege” cereau sătenilor să nu mai primească pe niciun 
dregător al stăpânirii. Mai apoi, fiind însoţit de Gheorghe Petrescu, se aflau în 
„capul ţiganilor şi al vagabonţilor şi amenințau oraşul (Piteşti) să-l aducă în 
stare a să ara porumbul printr-nsul, făcând şi alte multe înfricoşări asupra 
proprietarilor ţiganilor...*3. 

Aceste dezordini şi revolte vor conduce grupurile de rromi la nesupunere 
faţă de îndatoririle avute, chiar şi în dreptul celor care fuseseră eliberaţi anterior 
revoluţiei. Toma Conţescu, conform mărturiilor, ştiuse să câştige încrederea şi 


314 Procesul lui loan Bunescu din 6 iunie 1849, arestat la Văcăreşti. M. Regleanu, op. cit., p. 
252-253, 

315 Intr-o scrisoare din 13 iulie 1848, Comisia de dliberare a ţiganilor cerea Ministerului de 
Interne să se asigure că proprietarii de robi se conformau la dispoziţia de eliberare ce era deja în 
vigoare încă din 10 iulie. Informaţiile sosite din teritoriu erau de natură a îngrijora Guvernul din 
cauza posibilelor revolte ale ţiganilor ce-și revendicau libertatea, conform Proclamaţiei 
guvernului provizoriu, dar care era contrată cu forţa de foştii stăpâni. I.C. Brătianu, op. cit, Il, p. 
478. 

316 M. Regleanu, op. cit., p. 278. 

3 |bidem, p. 308. 

speranţele a aproape 200 de oameni. Aceste eveni mente au determinat locuitorii 
din Piteşti să trimită o scrisoare, pe 24 iunie 1848, către administratorul 
judeţului Argeş, ca să-l îndepărteze din oraş pe Toma Conţescu, cu motivul că 
tulbură liniştea obştii cu ameninţări asupra proprietăţii şi altele asemenea. 
Opresorii se găseau oarecum la cheremul celor opresaţi. Generaţiile de ţărani şi 
de sclavi, cu situaţie economică cel puţin precară, trataţi animaliceşte, încercau 
să-şi regăsească demnitatea umană, proiectându-şi suferinţa asupra foştilor 
stăpâni. Violenţa îndurată şi interiorizată o viaţă întreagă, chiar acumulată şi 
transmisă din generaţie în generaţie, era logica ultimă ce structura 
comportamentul uman în confruntarea emancipat-fost stăpân. Acesta din urmă 
Nu S6sizează corect evoluţia lucrurilor şi continuă aplicarea aceloraşi metode de 
constrângere folosite anterior pentru menţinerea autorităţii sale. 

Opoziția stăpânilor era împărtăşită de numeroase elemente din 
Administraţie. Aceasta denotă, în fapt, o opoziţie față de legitimitatea 
guvernului revoluţionar. Toate deciziile acestuia, în privinţa sclavilor, erau 
sabotate. Revolta rromilor este generată de această insubordonare a puterilor 
administrative locale. Polițistul Crăciun Stoian, reprezentant al Guvernului 
revoluţionar la Piteşti, ţinuse secretă eliberarea rromilor timp de trei săptămâni 
şi doar intervenţia lui Toma Conţescu făcuse ca lucrurile să se schimbe. În 
virtutea cărui interes nu s-a supus hotărârilor guvernului al cărui reprezentant 
era? Nu a considerat oportună eliberarea rromilor pentru a evita dezordini 
sociale în jurisdicția unde asigura ordinea publică? Greu de crezut. Transmiterea 
ordinelor de la Bucureşti către funcționarii din teritoriu putea fi blocată cu 
uşurinţă la acest nivel inferior sau prezentată distorsionat. Polițistul încercase să 
împiedice punerea în practică a eliberării prin diverse mijloace, chiar şi atunci 
când populația fusese deja informată. Pentru meritele sale, el va ieşi repede din 
închisoare, fără a fi considerat revoluţionar de către Restauraţie 318. 

Participarea rromilor eliberaţi la revoluţie nu se rezumă doar la revolte 
locale, ce servesc interesul unuia sau altuia de prin partea locului. Identitatea 
sclavilor nu se limita doar la identitatea rromani, ci ei se considerau români, 
locuitori ai acestei ţări şi frați de arme cu restul revoluţionarilor. Consecinţă 
directă a implicării rromilor în mersul Revoluţiei, generalul Gheorghe Magheru, 
membru în Guvernul provizoriu de la Bucureşti, a organizat în cadrul armatei 
sale de voluntari o „companie de ţigani” sub comanda lui Marin Petrescu'1%, 
care a luptat pentru Revoluţie, după cum au luptat şi soldaţii rromi în toate 
războaiele României moderne. 


Lucrările Comisiei 


318 |bidem, p. 504-507. 
319 |bidem, p. 473-474. 


La începutul lucrărilor sale, Comisia de eliberare se va confrunta Cu O 
enormă cantitate de muncă ce trebuia îndeplinită cât mai repede, cu resurse 
umane şi materiale puţine. Trei persoane se găseau în faţa mai multor zeci de 
mii de emancipaţi, cu situaţiile lor specifice. Fiecare dintre acestea trebuia 
verificată pentru o corectă despăgubire a proprietarului, apoi un bilet de 
eliberare era întocmit pe numele sclavului. Parcursul era lung şi dificil din cauza 
proastei funcţionări a mijloacelor de comunicare, a reunirii tuturor hârtiilor 
trebui ncioase, producerea altora noi etc. Doar constituirea mai multor comisii, în 
fiecare din marile oraşe ale ţării, ar fi putut rezolva această provocare, nevoie ce 
fusese deja semnalată de mai multe persoane%. Ministerul de Inteme nu va 
aviza iniţial constituirea altor comisii la nivel local, însă va pune la dispoziţia 
Comisiei din Bucureşti un spațiu mai mare, utilizat mai înainte de către 
Comitetul Carantinei 21. 

O eroare a Comisia a fost prevederea prin care sclavii nu începeau să se 
bucure de libertatea lor, decât după ce Comisia va slobozi biletele la mâna 
posesorilor. Nu s-a luat în calcul opoziţia proprietarilor de sclavi, ce trebuiau să 
se prezinte la Comisie cu actele de proprietate, pentru a primi biletde de 
eliberare pentru sclavii lor şi despăgubirea aferentă. Aceşti proprietari întărziau, 
pe cât posibil, în speranţa înfrângerii revoluţiei, însă au reuşit astfel să-i 
determine pe sclavi a merge ei înşişi la Bucureşti pentru a primii biletele de 
slobozenie ce atestau eliberarea lor. Numai că mulțimea ajunsă în Capitală 
îngreuna foarte tare lucrările Comisiei. Odată ajunşi la Bucureşti, rromi se 
adunau împrejurul Statui Libertăţii“ din Piaţa Curţii Administrative, în Podul 
Mogoşoaiei 5%, în aşteptarea eliberării anunţate de revoluționari“. Eliberările 
anterioare, de care beneficiaseră celelalte două categorii de Sclavi, determinaseră 


320 Administratorul oraşului Craiova semnala necesitatea unei asemenea comisii de eliberare. De 
altfel, la Craiova vor avea loc practici punitive faţă de robi de-a dreptul incredibile Un raport a 
administraţiei din 16 august constată numeroasele „ncorânduieli vătemătoare liniştei publice, 
atât din partea emancipaţilor, cari doriau a se bucura de dreptul libertăţii, cât şi din partea 
posesorilor lor, cari se împotriviau a-i lăsa liberi şi a le da tot de odată şi lucrurile ce au fost de 
acelora”. loan C. Brătianu, op. cit., III, p. 307. „Emancipaţii îşi pretindeau libertatea ce de atâtea 
ori li s-a făgăduit fără a li se da. Iar posesorii lor, stăpâniţi de mârşavul egoism, se împotriviau cu 
toată tăria. Curțile posesorilor resunau de ţipetele emancipaţilor cari ereau băgaţi din nou în ficare 
şi suferiau bătăi, chiar şi în Poliţie am găsit emancipaţi osândiţi, pentru că nu voiau a reprimi 
jugul de care scăpaseră odată”. Ibidem, p. 482. 

321 19 iulie 1848, Ibidem II, p. 590. 

322 Statuia Libertăţii din dealul Filaret a fost mutată în piaţa Curţii Administrative din Podul 
Mogoşoaiei; ea era socotită drept apărătoare a dreptăţii, ceea ce a făcut să fie numită şi „Statuia 
Justiţiei”. Imaginea ei s-a păstrat în „Illustrierte Zeitung” din Leipzig pe anul 1849. Vezi N. 
Vătămanu, Statuia Libertăţii din 1848, în Catastih de bucureştean, ed. îngrijită de dr. Sandu 
Pavelescu, Buc, ed. Libra, 1980, p. 9%. 

323 Azi Calea Victoriei, unde este Muzeul colecţiilor de Artă. 

34 Gh. D. Iscru, Revoluția româna din 1848-1849, Editura Albatros, Bucureşti, 1988, p. 135- 
136. 

apariţia în rândurile ultimilor Sclavi a unei aşteptări active în speranţa producerii 
evenimentului mult dorit şi în dreptul lor. 

Nicolae Balotă din Piteşti, care a fost în timpul revoluţiei Sub- 
administratorul plăşii Gălăşeşti, confirmă exodul de populaţie, plecată din casde 
şi de pe moşiile stăpânilor lor: „Pe la începutul lui iunie am ieşit afară la o 
moşioară a mea, din pricina holerei. Am şăzut acolo până în iulie, când m-am 
întors la Piteşti, văzând că ţiganii m-au lăsat şi că puţinii clăcași nu se supuneau 
la datoriile lor”.5% De ce era surprins un funcţionar al guvernului revoluţionar 
de acest comportament al rromilor? De fapt, el trebuia să-i elibereze voluntar 
începând cu 10 iulie, conform politicii Administraţiei centrale. 


Administraţia de Vâlcea făcea cunoscut sub-administraţiilor plăşilor că 
„mulţi ţigani după la deosebite locuri, de afară du prin sate, ar fi alergat în 
Capitală, cârduri, cerând bileturi de a lor liberare, a căror mergere fără a fi 
chemaţi, pricinuieşte pierderea de vreme şi Comisiei”. Şi cerea ca „toţi ţiganii 
particularilor, câţi se vor afla prin sate, să stea nestrămutaţi pe la locuinţele lor şi 
să aştepte în linişte”. 526 Liniştea nu era posibilă atât timp cât nu era urmată de 
modificarea imediată a condiţiilor de dependenţă personală. In acest context, 
liniştea nu însemna lipsa tulburărilor, ci stoparea circulației rromilor, circulaţie 
care neliniştea proprietarii acestora, prin riscul existent de a pierde 
despăgubirea, dacă nu puteau justifica posesia sclavilor. În lipsa frecventă a 
catagrafiilor aduse la zi şi a actelor de proprietate, doar prezenţa fizică a 
rromilor putea face dovada apartenenţei la averea stăpânului. 

Începând cu 20 iulie, Comisia va cere Ministerului de Interne autorizarea 
administraţiilor şi sub-administraţiilor locale pentru a elibera şi ele biletele de 
slobozenie. În fiecare judeţ urmau să fie trimise câte două mii de bilete%?7, iar 
termenul încheierii listelor de emancipaţi era stabilit pentru 7 septembrie. 

Totuşi, vor exista şi aici disfuncționalităţi. Comisia de eliberare dăduse 
aproape zece mii de bilete până la 30 iulie şi douăzeci de mii până la 10 
augusts8, Ea considera astfel inoportună trimiterea altor bilete în teritoriu şi 
considera că poate încheia singură această acţiune”?. Volumul de muncă era 
impresionant, fiecare din cele trei persoane ce compuneau comisia reuşind, în 
medie, să elibereze câte 300-330 de bilete de slobozenie pe zi. Lucrarea de 
eliberare a biletelor de slobozenie se va desfăşura de la 11 iunie şi până la 13 


325 Corneliu Tamaş, Op. cit., p. 274. 

326 |bidem, p. 271. 

327 loan C. Brătianu, op. cit., II, p. 634-635. 
328 |bidem, p. 330. 

39 |bidem, p. 61. 

septembrie 1848. Numărul total al biletelor eliberate nu este cunoscut însă, cu 
siguranță depăşeşte cifra de douăzeci de mii.3% 


Abuzuri. Reclamaţii. Proprietari versus SClavi 

Cronica dliberării sclavilor de la 1848 mărturiseşte despre conflictele 
create de foştii stăpâni care, regăsindu-se fără sclavi, căutau cu orice preţ să le 
creeze acestora tot felul de dificultăţi în noua lor viață. Începând cu 25 iulie, 
Comisariatul Poliţiei Capitalei raporta numeroase reclamaţii şi plângeri înaintate 
de către foştii proprietari de sclavi contra acestora, pentru presupuse furturi din 
casele lor de haine şi obiecte domestice. Cercetările Poliţiei vor pune în lumină 
adevărul şi anume că acele haine şi obiecte reclamate erau lucruri personale ce 
aparțineau emancipaţilor. Pentru a stopa astfel de piste greşite, ce consumau 
inutil energiile agenţilor, Poliţia cerea ca pedeapsa legală ce se aplica pentru furt 
să fie aplicată proprietarilor sau, mai corect, falşilor posesori ai obiectelor 
reclamate. 

Populaţia liberă, datorită incapacității statului de a impune peste tot 
legea, a acţionat, la rândul ei, pentru limitarea abuzurilor. Aleşii satului Făureştii 
din judeţul Vâlcea, au mers la proprietarul satului ce deţinea sclavi şi „.... în 
temăul poruncilor l&am dat drumul la toţi câţi s-au găsit în curtea 
proprietarului nostru”. Adică cinci ţigani au plecat, unii pe la Zătreni, alții pe la 
Găneşti, iar un ţigan, anume Pătru, cu familia sa a rămas în curte, cu învoire cu 
tocmeală de către proprietar SL. Aici este vizibilă adevărata nevoie economică a 
gospodăriei boiereşti. 15-20% din efectivul de sclavi existent la curte era de 
strictă necesitate funcționării gospodăriei. Restul nu aducea un câştig efectiv şi 
era, în acelaşi timp, împiedicat să se dezvolte în nuclee economice independente 
de averea stăpânului. 

Migraţia emancipaţilor are aceleaşi cauze, dar manifestate în unele locuri 
într-un mod violent. În satul Budeşti, judeţul Vâlcea, proprietarii sunt aceia care 
o determină, în detrimentul păstrării emancipaţilor în economia sătească. O notă 
de regret pentru pierderea lor reiese din mărturia aleşilor satului, ce au mers la 
proprietatea lui Iancu Diculescu ca să-i citească ordinul pentru „dezrobiţii 
particulari”. Proprietarul, după ce a aflat de emancipare „s-a sculat asupra 
dezrobiţilor şi i-au jefuit de ce-au avut pe la uşa caselor lor şi acum văz că-i 
goneşte şi îi bate în toate zilele şi acei ţigani dezrobiţi, dacă au văzut că le face 
cum sus zice, au plecat care încotro, unde nici nu ştim”. 552 

Numeroase reclamaţii se înregistrează şi în rândurile emancipaţilor. Sunt 
aceleaşi cazuri în care rromii trebuiau să părăsească locuinţa foştilor stăpâni, 
fără a putea lua cu ei nici măcar hainele personale. Situaţia în care se aflau le 


350 |bidem, III, p. 345. 
531 C. Tamaş, op. cit., p. 275. 
2 |bidem. 

făcea imposibilă găsirea unui nou loc de muncă. Florian Aaron arată că în Dolj 
„unii ţineau pe emancipaţi închişi şi în fiară spre a nu auzi glasul libertăţii ce 
răsuna pe uliţă; alții, deşi le da drumul, după ce mai întâi îi bătea ca pe vite, unii 
îi despuia de hainele pe care le plătiseră în robia trecută şi îi scotea goi din curte, 
alții şi mai nemiloşi opreau lucrurile, vitele care erau dreaptă proprietate a 
emancipaţilor, drept adaos la despăgubire pentru pierderea lor externă”3%. 
Debandada pare a fi completă. Rapoartele Poliţiei vorbesc despre mai multe mii 
de proaspăt eliberaţi ce vagabondau goi pe străzile capitalei Țării Româneşti. 
Pentru a evita agravarea situaţiei, reacția Guvernului revoluţionar este rapidă şi 
promptă: Poliţia trebuia să intervină pentru a remedia acest abuz şi să-i oblige pe 
foştii proprietari să restituie toate bunurile ce aparţineau emancipaţilor secui 

In 13 august se înregistrau atfel de plângeri ale unor rromi, aceştia fiind 
forţaţi de foştii stăpâni să rămână în slujba lor şi pe mai departe*5. Acest tip de 
tensiune era prezent în fiecare judeţ al ţării. Explicaţia lui trebuie căutată în 
contextul intern şi internaţional potrivnic schimbărilor sociale şi în situaţia 
politică ambiguă în care se derula procesul eliberării. 


Naţionalism românesc 

La 6 septembrie 1848, pe Câmpia Libertăţii din Bucureşti şi în alte centre 
urbane din ţară a avut loc spânzurarea Regulamentului Organic şi a 
Arhondologiei. Participanți necondiţionat la eveniment, în rândul maselor 
populare, au fost şi numeroşi emancipaţi. Naționalismul incipient, necesar 
pentru realizarea unei unități spirituale şi emoţionale a mulțimii, a făcut apel cu 
această ocazie la talentul rromilor ursari, pentru intonarea de versuri populare, 
cunoscute şi iubite de toţi“*6. Ursarii erau un grup de nomazi ce aparținuseră în 
cea mai mare parte Statului, astfel că ei fuseseră eliberaţi încă din 1843. Jucatul 
ursului prin satele şi târgurile ţării îi califica, asemenea lăutarilor, ca păstrători şi 
purtători ai tradiţiilor şi obiceiurilor româneşti. Ei erau un liant important În 
transferul cultural din diferitele regiuni ale ţării. Figuri cunoscute şi acceptate de 
toţi, ursarii au ocupat, în modul cel mai normal, locul de animatori ai unor 
asemenea adunări revoluţionare. 


Intervenţia otomană. Sclavia restaurată 

Intervenţia armată otomană va pune capăt celor trei luni de guvernare 
revoluţionară şi de libertate pentru ultimii sclavi. Reacţia rromilor este deosebit 
de puternică în faţa perspectivei de a-şi pierde libertatea. Felicia Racoviţă 
înştiinţează pe o prietenă a sa că țiganii s-ar fi dus cu o petiție la Fuad Efendi, 


35 |bidem, p. 278. 

34 loan C. Brătianu, op. cit., II, pp. 727-728. 
5 Ibidem, III, p. 388. 

36 C. Tamaş, op. cit., p. 280. 

cerându-i să-i elibereze, că de nu vor da foc oraşului“. Cererea lor nu a avut 
însă rezultatul sperat, neimpresionându-l pe emisarul turc. 

Un decret din 28 septembrie 1848 al lui Fuad Efendi şi al caimacamului 
C. Cantacuzino va readuce lucrurile pe făgaşul „normalității”, desfiinţând 
valabilitatea biletelor de slobozenie şi posesorii lor revenind la situaţia 
anterioară revoluţiei, adică la statutul de sclavi. Singurii care nu şi-au pierdut 
libertatea au fost sclavii eliberaţi fără despăgubire, prin bunăvoința 
proprietari lor338. 

Efectele celor trei luni de schimbare au continuat să se facă simţite şi 
mai târziu, fapt ce atestă saturația la care se ajunsese şi pregătirea 
psihologică a elementului uman pentru libertate. Stadache Bârseseu reclama, 
la 17 noiembrie 1848, Cârmuirii judeţului Vâlcea că „ţiganii nici până acum 
N-au pierdut fumul libertăţii”, deoarece când unul Radu a fost dojenit, au 
sărit şi ceilalţi, care au adus injurii soţiei proprietarului. Cere să se ia cele 
mai drastice măsuri, „să li se facă o straşnică înfrânare” 3%, 

Tot în noiembrie 1848 fusese eliberat sclavul Ghiţă Ionescu, împreună 
cu soţia şi copiii. Rămas pe mai departe în slujba fostului stăpân, vornicul 
de poliţie Costache Nicolescu, cu simbrie, în scurtă vreme au început să 
apară disfuncţionalități în relaţia astfel convenită. Neplata simbriei şi 
trimiterea soţiei lui Ghiţă la moşie, departe de acesta, l-au determinat pe 
proaspătul eliberat să-şi caute dreptatea prin chemarea fostului stăpân la 
judecată. Petiţia va ajunge, în 1856, chiar la domnitorul Ştirbei, care-i 
confirmă statutul de om liber.%0 

Episodul fugitiv al libertăţii din timpul Revoluţiei a adâncit rana din 
societatea românească, Sclavia fiind mult mai mult resimţită de zecile de mii 
de oameni care avuseseră de îndurat greutăţi şi violențe pentru câteva 
momente de libertate. Bătăi, spolieri, expulzări, insulte şi multe alte răutăţi 
precursoare intrării în posesia biletului de eliberare, toate acestea s-au 
dovedit suferinţe inutile într-un final deoarece rezultatul a fost pentru mulți 
un tratament chiar mai dur decât ca dinainte. 

Deşi sclavia era condamnată mai peste tot în Europa şi cu câteva 
decenii mai înainte se luaseră primele măsuri pentru desfiinţarea ei, la 1848 
era încă devreme pentru dispariţia acesteia din spaţiul românesc. Cauzele 
sunt multiple. Asocierea reformei cu mişcarea revoluţionară o aruncau deja 
în ilegalitate. Influenţa puternică în Principate, a Imperiilor Otoman şi 
Țarist, două dintre cele mai înapoiate state de pe scena politică europeană, 
nu putea decât să transmită un mesaj către garantarea status-quoului anterior 
momentului revoluţionar. Astfel că, presiunea internaţională, corelată cu 


37 |bidem, p. 283. 

35% Joan C. Brătianu, op. cit., IV, p. 572. 

359 C. Tamaş, op. cit., p. 284. 

30 ANIC, M..I., Diviziunea rural-comunală, dosar 31/1856, f. 6. 

instabilitatea internă, Vor constitui cauzele principale ale eşecului abolirii 
definitive a sclaviei. Opt ani mai târziu, un context politic diferit va permite 
reuşita definitivă a procesului. 

În 14 ianuarie 1856, cu puţin înaintea emiterii Legiuirii pentru 
emanciparea ţiganilor din Prinţipatul Românesc, domnitorul Barbu Ştirbei 
transmitea Adunării Obşteşti, printre altele, următoarea cerință: „Desăvârşita 
desființare a robiei ţiganilor, consacrată prin dispozițiile Regulamentului 
Organic şi prin legiuirea din anul 1847, în urma cărora s-au şi desrobit țiganii 
Statului şi ai Clerului, ajunsese a fi o trebuinţă care nu se mai putea amâna. 
Reconandăm, la a Obştescului Divan serioasă luare aminte, proectul de legiuire 
chibzuit pentru aceasta de către Sfatul Administrativ Extraordinar şi nu ne 
îndoim că va preţui această neapărată şi de mare importanţă măsură”. De ce nu 
aminteşte Ştirbei şi momentul de la 1848? Cel mai probabil pentru că ar fi 
acordat legitimitate unei acțiuni înfăptuite de un guvern nelegitim, aceasta fiind 
cauza ce a determinat şi invalidarea decretului aboliţionist de către Fuad Efendi 
şi Caimacamul Cantacuzino, imediat după restauraţie. 

În România, generaţiile următoare au păstrat în memorie acţiunea 
revoluţionarilor de la 1848. În 1892, ziarul „Adevărul”, vorbind de Titanii de la 
1848, scria că abolirea sclaviei a fost opera lor, fapt pentru care solicita 
admiraţia cititorilor articolului în dreptul guvernului revoluţionar“. La aceea 
vreme, revoluționarii de la 1848 nu mai erau nişte proscrişi, ci eroi naţionali. 
Astăzi nu ar trebui să existe nici eroi şi nici proscrişi, iar istoria să-şi 
îndeplinească doar sarcina pentru care există, după spusele lui Paul Veyne, aceea 
de a povesti fapte adevărate %?. 


Sfârşitul sclaviei în Țara Românească. Legea din 8/20 februarie 1856 

Atestată documentar direct din 1385, dar posibil a fi existat şi anterior, 
politica Statului muntean de a alimenta din rezervorul său, prin diverse donaţii, 
acumulările de sclavi din ţigănia boierească şi mănăstirească, va cunoaşte la 
jumătatea secolului al XIX-lea un revers financiar deloc neglijabil pentru 
Vistieria ţării. Pentru a elimina „flagelul” umanitar întreţinut mai bine de cinci 
secole, Vistieria va trebui să răscumpere cu bani ceea ce mărinimia domnitorilor 
oferise de bunăvoie. 

În lipsa unei măsuri de eliberare generală, domnitorul Ţării Românești, 
Barbu Ştirbei, emitea la 22 noiembrie/4 decembrie 1850 o ordonanţă în favoarea 
sclavilor particulari, cerând Sfatului Administrativ al ţării să împiedice „ca o 
familie de ţigani să fie împărțită, în caz de donaţie sau de vânzare şi să vegheze 
ca actul de vânzare sau de donaţie, pentru a fi confirmat, să conţină numele 


341 Ziarul „Adeverul” din 12 iunie 1892. 
32 Paul Veyne, Cum se scrie istoria, traducere din limba franceză de Maria Carpov, 
Bucureşti, Editura Meridiane, 1999, p. 10. 

părinţilor şi copiilor lor”. El mai decidea ca orice vânzare de rromi, ce însuma 
de la una la tra familii, să aibă drept cumpărător Ministerul de Finanţe, care îi 
va pune imediat în libertate. 

În 8/20 februarie 1856, s-a adoptat „Legiuirea pentru emancipaţia tuturor 
țiganilor din Prinţipatul Românesc”, trimisă Vorniciei din Lăuntru imediat de 
către Ştirbei pentru a fi publicată în ]umăul Oficial. Legea era însoţită de o 
notă a Vorniciei ce invita proprietarii să depună fără întârziere, până la 1 iulie 
1856, o catagrafie a ţiganilor, exactă şi clară, conformă cu legea. Proprietarii a 
mai mult de 50 de sclavi puteau depune catagrafia cel târziu până la sfârşitul 
anului. 

Articolul 1 al legiuirii decreta sfârşitul robiei, eliberarea fiecărui ţigan ce 
se afla în această categorie şi înscrierea lui imediată în rândul contribuabililor 
Statului. 

Articolul 2 stabilea suma de 10 galbeni de fiecare sclav ca despăgubire 
pentru proprietarii acestora*5. Până la suma de 500 de galbeni, despăgubirea 
urma să se facă în bani, în cursul următorilor doi ani. Cazurile prioritare erau cei 
ce deţinuseră între una şi cinci familii de sclavi, apoi proprietarii a ma mult de 
şase familii, a căror valoare nu depăşea 500 de galbeni, adică un maximum de 
50 persoane şi, groso-modo, 10 familii. 


Foto 1856 Legea emancipării țiganilor din Țara 
Românească. Prima pagină. Arhivele 
Naţionale Istorice Centrale, București. Foto 
Petre Petcuţ 


Proprietarii ai căror sclavi depăşeau valoarea de 500 galbeni, primeau 
obligaţii de Stat, în valoare de 200 de galbeni fiecare, cu o dobândă de 5% pe 
an, începând cu luna iulie 1857 (articolul 3). Articolul 4 cerea proprietarilor de 
una şi până la douăzeci de familii de rromi să remită Vistieriei o listă exactă a 
sclavilor deţinuţi, notând sexul, vârsta şi localitatea de reşedinţă, toate aceste 
formalităţi fiind necesare în vederea despăgubirii. Proprietarii a mai mult de 


*3 Viora Achim, op. cit., p. 96. 

34 ANIC, M.I., Diviziunea rurală-comunală, inv. 319, dosar nr. 28/1856, f. 3-4. 

35 Preţul de 10 galbeni plătiţi de Stat reprezenta valoarea medie a unui rob în epocă. În anii 
anteriori, Statul valah cumpărase robi de la particulari cu preţuri cuprinse între 10 şi 14 galbeni. 
APR, XVI, Ţara Românească, 1850-1851, Bucureşti, 1909, p. 309. Visteria cumpărase de la 
marele ban, Barbu Ştirbei, în anul 1845, 493 de ţigani, plătind pentru fiecare dintre aceştia câte 
14 galbeni. De asemenea, plătise Raliţei Nenciuleasa, În 1847, câte 12 gabeni pentru fiecare din 
cei 140 de robi răscumpăraţi, iar fraţilor Dimitrie şi Costache, câte 10 galbeni pentru fiecare din 
cei 5 ţigani şi, banului C. Ghica, iarăşi câte 10 galbeni pentru fiecare individ din cei 83 de robi 
vânduți Statului. Vezi şi Documente de arhivă privind robia ţiganilor: epoca dezrobirii, 
culegere editată de Venera Achim, Raluca Tomi, Bucureşti, Editura Academiei Române, 2010, 
p. 151. 

douăzeci de familii aveau termenul limită pentru depunerea listei până la 
începutul anului 1857, în caz contrar pierzând dreptul la despăgubire. 

Dajdia emancipaţilor urma să fie adăugată fondului de răscumpărare a 
sclavilor, instituit în 1847. Impozitul tuturor rromilor se va constitui într-un fond 
special, în afară de trei lei ce vor fi vărsaţi de fiecare în cutia statului. Înaintea 
acestei emancipări, numărul contribuabililor rromi către stat era de 18.621 de 
indivizi, ce plăteau un impozit de 50 dela fiecare, suma anuală ridicându-se la 
931.050 lei. La acest fond se vor adăuga impozitele noilor emancipaţi (articolul 
5). Însărcinaţi cu administrarea acestui fond au fost cinci boieri de notorietate şi 
Mitropolitul ţării (articolul 6). Dintre boieri îi notăm pe Banul C. Herescu, 
Vornicul Barbu Catargiu, Aga Costache Brăiloiu şi Clucerul Predescu %6. Ziua de 
8/20 februarie devenea sărbătoare națională (ziua de solemnitate), fiind stipulată 
la articolul şapte al legiuirii emancipării”. 

Departamentul din Lăuntru solicita autorităților locale să facă imediat şi 
după modelul furnizat de la Bucureşti, catagrafia tuturor familiilor de rromi, ce 
aparţineau particularilor şi care sunt aşezaţi în sate şi în oraşele muntene. 
Această catagrafie trebuia să conţină numele stăpânului lor şi să fie trimisă 
Departamentului din Lăuntru până pe 15 aprilie 1856, fără nici o întârziere. 
După această dată, familiile de rromi vor fi înscrise imediat în rândul 
contribuabililor. Vistieria este beneficiara capitaţiei rromilor, câte 50 de lei anual 
pentru fiecare familie, ea trebuind să-i protejeze de orice altă impunere la dări. 

Aceste catagrafii erau esenţiale pentru cunoaşterea numărului sclavilor, 
repartiţia lor teritorială şi proprietarii de care aparţineau. Conform modelului de 
tabel după care urma să se facă recenzarea rromilor, aceasta trebuia să conţină 
date despre localitatea de reşedinţă, sectorul pentru cei din capitală, numele şi 
prenumele, numărul lor, vârsta, meseria, numele proprietarului şi observaţii 
pentru cei care renunţau la despăgubire. 


Litera B 
Model cu „Obşteasca catagrafie de numele şi deosebitele împrejurări ale ţiganilor foşti 
robi pe la particulari şi care i-au eliberat după legiuirea pentru emancipare”. 


Clasa sau se || “se || a Numae | Observ: 
ă E SS 
Satul sau | văpseaua | x. mele desrobiţilor | | 8 - Ş Meseria | fostului | PE 
oraşul ŞI d = SA > A renuni 
mahalaua POS | despăg 
Oraşul lon Stan capul 1 1 40 Bucătar D 


35 ANIC, M.I., Diviziunea rurală-comunală, dosar nr. 28/1856, f. 3. 

47 Ibidem f. 17-18. La iniţiativa legislativa a deputatului rromilor, Nicolae Păun, la sfârşitul 
lunii februarie 2011, a fost votată Legea privind comemorarea dezrobirii rromilor, lege 
promulgată de preşedintele Traian Băsescu în 10 martie 2011. Anterior, iniţiativa fusese respinsă 
de către Senat, dar a primit votul decisiv în Camera Deputaţilor. 

Bucureşti familii oo 
Mariea soţia sa 1 30 | Spălătoreasă 
Radu fiul lor 1 17 Fecior 
lon idem 1 15 Idem 
Stanca idem 1 13 Slujnică 
Ancuta idem 1 10 Nu are 


Eliberarea sclavi/or Bisericii şi Statului în Moldova 

Instituţia Sclaviei, pe tot parcursul existenţei sale în cele două principate 
româneşti, nu a cunoscut deosebiri majore de la un stat la altul. Legislaţia 
similară avea menirea de a stopa circulaţia sclavilor, ce puteau prefera un stat în 
detrimentul celuilalt. Situaţiile sclavilor romi din cele două principate vor 
cunoaşte, cu mici diferenţe, acelaşi parcurs juridico - administrativ. Sclavia 
valahă este astfel indisolubil legată de sclavia moldavă, iar strânsa lor relaţie va 
corela şi momentul desființării acestei instituţii. Era absolut normal ca eliberarea 
sclavilor Statului valah din martie 1843 să împingă şi Moldova la o acţiune 
similară. Aceasta se va produce la începutul anului următor însă, lucru 
interesant, Statul nu-şi eliberează, în primul moment, Sclavii proprii, ci pe ca a 
Bisericii. Evident s-a avut în vedere, încă de la început, eliberarea ambelor 
categorii, însă se ridică întrebarea de ce s-a acordat întâietate sclavilor Bisericii, 
care au fost calculele ce au dus la adoptarea acestei ordini în întâietate? Este 
posibil să se fi avut în vedere, pe lângă alte aspecte, şi acea al imaginii 
Bisericii, imagine ce trebuia serios refăcută după cinci secole de interpretare 
distorsionată a dogmei creştine ce spunea că nu mai există Sclavi şi slobozi, ci 
toţi sunt una în Hristos3%%? 

Această strategie avea avantajul de a lăsa impresia că Biserica a fost aceea 
care a dat tonul schimbării sociale. Totuşi, propunerea a venit din partea 
domnitorului Mihail Sturza, în urma căreia, la 31 ianuarie/12 februarie 1844, 
Adunarea Obştească a Moldovei a votat legea “pentru regularizarea ţiganilor 
Mitropoliei, a episcopiilor şi mănăstirilor îndeobşte”*?. În baza di, rromii 
aparţinând Bisericii şi mănăstirilor deveneau liberi. După modelul muntean, 
dările adunate de la ei formau un fond specia, destinat răscumpărării sclavilor 
pe care particul arii îi scot la vânzare. 

La 14/26 februarie 1844, Adunarea Obştească a votat legea prin care 
sclavii Statului, atât cei aşezaţi, cât şi cei nomazi, deveneau liberi, dobândind 
aceleaşi drepturi ca şi ceilalți locuitori ai ţării. Pentru încurajarea aşezării în sate, 
TOM primeau anumite scutiri fiscale. Această ultimă prevedere denotă 


38 Apostolul Pavel, în Epistola către Galateni, capitolul 3:28 "Nu mai este nici iudeu, nici grec; 
nu mai este nici rob, nici slobod; nu mai este nici parte bărbătească, nici parte femeiască, fiindcă 
toţi sunteţi una în Hristos Isus.” 

%9 Viorel Achim, Țiganii în istoria României, p. 9. 

practicarea unui mod de viaţă nomad de către numeroase grupuri de rromi, Cu 
precădere cei aflaţi anterior în proprietatea Statului. Pentru a maximiza efectul 
acestor scutiri fiscale, înlesnirile ar fi trebuit dublate de împroprietărirea 
familiilor itinerante. 


Eliberarea sclavilor particulari şi abolirea sclavie în Moldova. 

Eliberarea ultimilor sclavi în Moldova, ce ai particularilor, a fost un act 
politic iniţiat de către domnitorul Grigore Ghica. Dormitorul moldav a adresat 
un ofis „Către Consiliul nostru ecstraordinar”, în 28 noiembrie 18553, 
solicitând redactarea unui „nou proiect de lege” pentru emanciparea sclavilor 
particulari din Moldova. Argumentele lui Ghica aminteau că țelul propus în 
1844, „ca într-un număr de ani robia să dispară, avându-se speranţa că cei mai 
mulți dintre proprietarii de robi vor elibera fiinţele omeneşti ce stau sub 
atâmarea lor”, n-a fost atins, deoarece „cu mâhnire însă ne vedem siliți a 
mărturisi că foarte puţini au răspuns până acum la această chemare umanitară” 
şi că „pe de altă parte fondurile afectate la răscumpărarea robiloru fiind foarte 
restrânse, n-au putut opera încă desăvârşita lor emancipare”. 

Dezrobirea romilor este pentru Ghica o reformă care derivă din „însăşi 
legile omenirii şi priveşte cu osebire la demnitatea ţării”, ea având astfel 
întâietate în faţa celorlalte reforme reclamate de modernizarea ţării. O 
asemănare frapantă cu jocurile politicii de astăzi se găseşte în continuarea 
argumentaţiei lui Ghica. „În momentul când Europa arată un interes viu pentru 
Principate şi meditează regularea soartei lor, este de datoria naţiei noastre ca şi 
ea să facă de la sine un pas înainte. Au trecut ani îndelungaţi de la abolirea 
robiei în statele lumii vechi. Singurele Principatele Române au păstrat această 
urmă defăimătoare a unei societăţi barbare, doar aici robia face încă parte din 
ordinea socială, anomalie care trebuie să dispară, este în nepotrivire cu sfintele 
dogme ale religiei creştine, cu principiile de umanitate şi cu vitalul interes de 
stat.” 

Care putea fi acest interes de Stat ce, după cinci secole de sclavie, devenise 
vital să se rupă de una din instituţiile sale? În mod cert este vorba de 
consolidarea poziţiei Moldovei în plan internaţional, la finalul Războiului 
Crimeii. Partenerii de discuţii erau state ce condamnau în mod deschis sclavia 
de peste Atlantic şi din Principate Momentul abolirii sclavia este rezultatul ma 
multor factori. Conferinţa internaţională de la Viena, cu participarea Imperiului 
Otoman, a Marii Britanii, a Franţei, Austriei şi Rusiei, din martie - iunie 1855, a 
anulat protectoratul Rusiei asupra Principatelor Danubiene şi le-a confirmat 
autonomia politică. Sfârşitul Războiului Crimeei şi Congresul de Pace de la 
Paris vor influenţa decisiv dezvoltarea politică a Principatelor. Ele rămâneau 


350 Departamentul de Finance, Acte oficiale urnrate la ocazia disrobirei ţiganilor particulari din 
Moldova, lasii,1855, p. 4-5. 

încă sub suzeranitate otomană, dar beneficiau de protecţia colectivă a statelor 
combatante, ce interziceau unei singure puteri să intervină în problemele de 
administraţie internă a Principatelor. 

Pentru a obţine acest tratament binevoitor din partea Europei, 
administraţiile centrale din cele două state au încercat, la rândul lor, să-şi facă 
datoria. Toată Europa era împotriva sclaviei, instituţie ce era încă prezentă în 
cele două principate româneşti, în Statele Unite ale Americii şi în diverse 
colonii. Sclavia trebuia abolită, pentru a avea curajul necesar solicitării unei 
situaţii mai bune pe plan internațional. 

Proiectul trebuia să aibă la bază două acţiuni imediate 

„1. Eradicarea nemijlocită a sclavia din Moldova.” 

„2. Regularea şi modul repartiţiei despăgubirii cuvenită îndrituiţilor”. 

Abolirea sclaviei era astfel enunțată clar şi fără echivoc, dar concepută în 
legătură organică cu despăgubirea stăpânilor, evitându-se astfel împotrivirea 
marilor boieri, proprietari de numeroşi Sclavi şi care puteau bloca proiectul. 
Despăgubirea fiind garantată prin lege, cei ce s-ar fi manifestat contra eliberării 
romilor puteau fi acuzaţi ca duşmani şi trădători ai interesului vital de Stat, în 
plan internaţional. 

Consiliul Administrativ Extraordinar al ţării va fi de acord şi va decreta, 
„exătat”, ziua de 28 noiembrie 1855 drept „cea mai frumoasă pagină în 
progresul neamului Român”, încadrând-o şi ca zi de sărbătoare pentru patrie. 
Doi membri ai Consiliului, vel vistierul Petre Mavrogheni şi directorul 
Departamentului Justiţiei, Mihail Kogălniceanu, au fost desemnaţi să se ocupe 
imediat de elaborarea proiectului de lege. 

Divanul General a fost convocat două zile mai târziu în şedinţă ordinară de 
către Ghica, pentru a dezbate pe marginea proiectului de lege În 10/22 
decembrie 1855 el a votat „Legiuire pentru desfiinţarea sclăviei, regularea 
despăgubirei şi trecirea Emancipaţilor la dare, primită la Secret de Stat, pe lângă 
adresa Divanului General, sub N. 3”. Împărţirea legii în trei capitole 
corespundea cu abolirea sclaviei, catagrafierea sclavilor şi despăgubirea 
proprietarilor. 

Articolul 1 decreta abolirea sclaviei în Moldova şi principiul libertăţii 
pentru toate persoanele ce vor intra în principat. Eliberarea ţiganilor era 
prevăzută în articolul 2, pe viitor nemaifiind permisă deținerea, vânzarea şi 
cumpărarea de sclavi în Moldova. 

Toţi proprietarii de sclavi erau obligaţi să depună la Vistierie, în maxim 
două luni de la publicarea legii, o listă cu numărul de rromi, pentru ca aceştia să 
fie înscrişi în registrul eliberaților, iar stăpânii să-şi poată primi despăgubirea. 
Doar boierii ce se aflau plecaţi din ţară la momentul acela beneficiau de 6 luni 


351 M. Bărbulescu, D. Deletant, K. Hitchins, Ş. Papacostea, P. Teodor, Istoria Ronânid, 
Bucureşti, Editura Enciclopedică, 1998, p. 37. 

suplimentare. Rromii lingurari şi vătraşi, ce erau aşezaţi în sate, au fost estimaţi 
la valoarea de opt galbeni, iar lăieşii nomazi la patru galbeni, fără a se face 
diferenţe legate de sex*?. Doar invalizii şi sugarii erau exceptaţi de la plata 
despăgubirii (articolele 3, 4 şi 5). Celelalte articole din capitolul 1 stabileau că 
suma maximă anuală alocată despăgubirii proprietarilor este de 595.330 de la 
(295.330 dela - impozitul ţiganilor deja eliberaţi, 200.000 de le - supli mentaţi 
de către Vistierie şi 100.000 de la - suplimentaţi de Biserică). Pentru a facilita 
formalităţile, toţi rromii urmau să fie recenzați, iar Visteria calcula preţul lor 
total şi plățile ce urmau a se face anual. Acestea urmau a fi făcute în bani şi în 
obligaţiuni de Stat cu dobândă de 10%. Proprietarii ce renunţau la despăgubire 
urmau a fi scutiţi de impozit la Stat pe o perioadă de zece ani. 

Recenzarea sclavilor, prevăzută la capitolul 2, urma să se facă de o comisie 
de anchetă, special constituită în vederea realizării catagrafiei. Recensământul 
reprezenta şi suportul informaţional după care noii cetăţeni urmau să fie înscrişi 
în rândul contribuabililor Statului. 

Datorită sumelor mari ce trebuiau plătite particularilor pentru cei eliberaţi, 
Statul moldav va face apel la emiterea de obligaţiuni nominale şi de două 
categorii: prima cu o valoare variabilă de 100 până la 1000 de la, iar cea de-a 
doua cu o valoare fixă de 1.000 de lei. Ele urmau să fie trecute în Registrele 
datoria publice. Din nefericire, aceste liste nu s-au păstrat în arhive, ori n-au 
fost încă identificate şi publicate. 

În privinţa rromilor (sclavilor), catagrafiile generale ale Ţării Româneşti şi 
Moldovei îi înregistrau doar pe ţiganii Statului, de altfel singurii Sclavi care 
figurau în rândul contribuabililor. Rromii particularilor şi cei ai mănăstirilor 
fiind scutiţi de impozite, nu figurau în catagrafii. 

Statistica Țării Româneşti din anul 1837 înregistrează 8.288 de ţigani ai 
Statului, 23.589 de ţigani mănăstirești şi 33.746 de ţigani boiereşti3%3. În 
catagrafia țiganilor Statului făcută în acelaşi an de Vornicia Temniţelor 
figurează 5.672 de familii 55%. 

Preţul plătit de Ţara Românească pentru un individ fiind de zece galbeni, 
iar de Moldova opt galbeni pentru sedentari şi paru galbeni pentru nomazi, 
rezultă o diferenţă considerabilă ce nu poate fi explicată decăt prin prisma 
preţului mediu de vânzare al robilor din cele două state vecine. In mod normă, 
rromi din Țara Românească erau mai numeroşi decât cei din Moldova, statul 
din sud fiind de secole principalul aprovizionator pentru principatul Moldova. 


Repula de bază a pieţei este generarea unui preţ mai ridicat în zonele îndepărtate 


32 În anii precedenţi se vânduseră ţigani vătraşi la preţul de opt galbeni pentru un individ şi 
țigani nomazi (lăieţi) pentru şase galbeni, preţul unui individ. Documente de arhivă privind 
robia ţiganilor: epoca dezrobirii, p. 190 - 201. 

“5APR, IX, |, p. 1164-1165. 

35 |bidem, p. 1143-1144. 

de sursa de sclavi. Pentru că nu ar fi fost profitabil economic cumpărarea unui 
sclav cu zece galbeni la Bucureşti şi vinderea lui cu Opt galbeni la Iași. 

De unde provenea atunci această diferenţă de preţ între cele două 
principate româneşti? Un răspuns sigur este dificil de formulat, pentru că lipsesc 
studii asupra preţurilor pământului şi ale diverselor bunuri mobile şi imobile 
practicate în cele două state, în prima jumătate a secolului a XIX-lea. Putem 
emite ipoteza că preţurile, în ansamblul lor, erau mai ridicate în Țara 
Românească comparativ cu Moldova. Dar dobânda anuală plătită de Stat pentru 
titlurile emise la eliberarea sclavilor este de 5% în Țara Românească şi de 10% 
în Moldova, adică dublul celei dintâi. Aceasta pare să indice o inflație mai mare 
în statul din nord. De asemenea, faptul că Moldova încetase în secolul al XIX- 
lea să se mai aprovizioneze cu sclavi de pe pieţele din Țara Românească, 
bazându-se în principal pe sporul natural intern. Și randamentul economic poate 
avea un rol în preţul final plătit de Stat, lucru cert în dreptul nomazilor, dar 
discutabil pentru vătraşi. 

Țara Românească nu face diferenţă între preţul plătit pentru un rrom aşezat 
şi preţul unui nomad, foarte posibil datorită unei prezenţe mai reduse a acestora 
din urmă, comparativ cu Moldova şi, drept urmare, insignifiantă în suma totală 
de plată către proprietari. Este un fapt ştiut, cei mai mulți nomazi aparținuseră 
Statului şi fuseseră eliberaţi în 1843. 


Un afiş publicitar contemporan despre sclavie 


Începând cu anul 1992355, circulă în rândul a numeroase instituţii şi 
ONG-uri din România şi din Europa o imagine reprezentând un afiş public de 
vânzare prin licitaţie a unei familii de sclavi ce pretinde, conform datei ce se 
poate citi pe acesta, a fi din 1852. Lipsa imaginilor despre sclavie şi a 
documentelor explicite şi uşor de digerat de către public i-au asigurat o largă 
circulaţie acestui afiş, făcându-l celebru. In prezent se poate întâlni aproape 
peste tot unde se aminteşte de istoria rromilor, pe web-site-uri de internet ale 
Consiliului Europei, BBC, ONG-uri cu renume şi credibilitate, pe forumuri de 
discuţii şi bloguri personale, în cărţi şi reviste, materiale tip Power Point 
prezentate la seminarii şi colocvii, chiar şi în teze de doctorat susţinute în afara 
României. Nu se citează însă nici o sursă şi nimeni nu a văzut sau nu poate 
spune unde se află acesta păstrat în forma sa fizică. Consider că este necesar să-l 
analizăm pentru că ridică o serie de probleme evidente. 


355 Anul 1992 l-am considerat anul de debut al utilizării şi circulaţiei afişului în urma afirmației 
lui Vasile Ionescu, prin care informa de aducerea unei copii a acestuia din Franţa, în anul 1992, 
de către dânsul, obţinut din biblioteca unui ONG, căruia nu-i cunosc numele, fără a fi văzut însă 
originalul vreodată. 

Foto afiş sclavi 


Deja titlul ridică un prim semn de întrebare A VINDE seamănă foarte 
bine cu expresia franceză actuală A VENDRE, în română folosindu-se mai 
degrabă DE VANZARE. Afişul continuă cu „un prim sălaş de robi sau sclavi 
ţigăneşti”. Aici este o repetiție ce în epocă nu era folosită în cadrul aceleiaşi 
propoziţii, fiind redundantă. Spre sfârşitul sclaviei, termenul vechi de rob/robie 
va fi înlocuit în mod aleatoriu în unele texte cu cel de sclav/sclavie preluat din 
limba franceză. Era de asemenea improbabilă alăturarea termenului juridic 
Sclavi unui termen etnic Țigănești, fiindcă toţi sclavii erau ţigani, aşa că se 
spunea simplu ţigani. Corectă ar fi fost anunţarea vânzării unui "sălaş de țigani”. 

Se poate argumenta aici că această repetiţie este tocmai pentru că 
termenul sclav era nou în limbă, aşa că-l asociem cu rob, pentru a fi înțeles de 
toţi. Să nu uităm însă că generaţia paşoptistă era profund francofonă. Data 
documentului este din 8 mai 1852 şi licitaţia urma să se desfăşoare la mănăstirea 
Elias (probabil biserica Sfântului Elias din Moldova, pentru că nu se află niciuna 
cu acest nume în lista cu mănăstirile ce şi-au diberat sclavii în 1847, în Ţara 
Românească). Această licitație din 1852 avea loc în curtea unei mănăstiri cu 
toate că aşezămintele bisericeşti nu mai aveau sclavi din 1844, de opt ani. Data 
este scrisă cu cifre romane MDCCCLII, cu toate că în epocă se scria, fără 
excepţie, cu cifre arabe (1852). 

De mare relevanţă este chipul aflat în centrul afişului. Imaginea utilizată 
apaăţine pictorului şi gravorului francez Theodore Valerio, ce a traversat 
principatele pe la 1851-1852 şi poartă denumirea dePrisonnier Tsigane, 
publicată la expoziţia universală de la Paris din 1855. Puțin probabilă utilizarea 
ei în 1852 pe un afiş din Moldova. În plus, când vrei să vinzi ceva utilizezi o 
imagine mă atrăgătoare şi nu un om în lanţuri. Finalul textului este iarăşi ciudat, 
"în condiţie fină" cu aceeaşi trimitere la limba franceza (condition fine) pentru 
că în română se foloseşte mai curând „în condiţie bună”. Scrierea este complet 
neadecvată, la 1852 încă se foloseau caractere chirilice, trecerea la alfabetul 
latin efectuându-se treptat, între 1860 - 1862. 

Cantitativ, vânzarea comportă neconcordanţe. Iniţial este vorba despre 
un sălaş (familie) ce înglobează 18 persoane. Înţelegem de aici că este vorba 
despre o familie extinsă, întâlnită cu precădere în rândul nomazilor. Detalierea 
membrilor familiei ridică probleme. 10 băieți plus 7 femei şi trei fete însumează 
20 de persoane. Cu două mai multe decât numărul trecut inițial în afiş. logică şi 
componenţa familială. Lipsesc bărbaţii, sunt 7 femei şi 13 copii (10 băieţi şi 3 
fete). În acest caz nu poate fi vorba despre un sălaş, ci părţi din mai multe 
familii, adunate laolaltă. 

Deplasând accentul de pe analiza conţinutului către identificarea 
mesajului pe care realizatorul acestui afiş a dorit să-l transmită publicului 

neavizat şi lipsit de experienţa parcurgerii documentelor istorice, sunt două 
aspecte ce ies în evidenţă, constituind probabil şi scopul final al realizării 
falsului. Două cuvinte sunt scrise cu un font mult mai mare decăt restul textului, 
din dorinţa de a face să sară în ochi faptul că avem de-a face cu SCLAVI, iar 
pentru a întări şi mai mult caracterul particular al anunţului, sunt SCLAVI 
ŢIGĂNEŞTI. 

Al doilea aspect pus în afiş este imaginea unui prizonier ţigan, cu 
picioarele în lanţuri şi afişând o mimică tristă, datorată privării sale de libertate. 
Tipul acesta de sclav era, cu siguranţă, cunoscut şi des întâlnit în principate, 
exprimând pedeapsa suferită urmare a fugii de la stăpân, a răzvrătirii sau a 
încălcării unei legi. Poziționarea acestuia central, ocupând aproape o treime din 
afiş, nu are nimic de-a face cu ideea vânzării unor astfel de personaje, ci este cu 
scopul vădit de a întări prin efectul vizual, mesajul anterior, SCLAVI 
ŢIGĂNEŞTI. 

Afişul este un fals de secol XX din spaţiul francez sau francofon, cu 
caracter propagandist şi politic, făcut de cineva care avea nevoie să aducă în 
atenţie sclavia rromilor şi nu deţinea materiale adecvate. Astfel de licitaţii au 
avut loc până la abolirea sclavie din 1856, însă este un fals şi nici o motivaţie 


nu-i poate schimba acest aspect. 


Măsurile Statului pentru sedentarizarea nomazilor 


Catagrafierea emancipaţilor şi sistemul garanțiilor 

Odată aprobată de către Divan şi domnitor, punerea în practică a Legiuirii 
pentru emanciparea ţiganilor particulari devine ocupaţia principală a 
autorităţilor competente din Țara Românească. În viziunea acestora, exista 
pericolul ca eliberarea sclavilor să genereze o mobilitate enormă în cadrul 
populaţiei ţigăneşti, ce putea destabiliza ordinea internă a ţării. Erau necesare 
măsuri energice ale administraţiei centrale şi locale pentru aşezarea lor în sate şi 
pentru reuşita supravegherii şi a controlului acesteia. Mulţimii emancipaţilor din 
1855-1856 i se adăugau zecile de mi de rromi ce fuseseră eliberaţi anterior şi 
care nu fuseseră stabilizaţi complet de către autorităţi. Lipsa pământului în 
proprietate, în special, făcea dificilă aşezarea durabilă a emancipaţilor. 

Administraţiile de judeţe vor întâmpina numeroase dificultăui în 
catagrafierea celor eliberaţi”. Cei mai mulţi dintre cei care lucraseră la curtea şi 
în casele stăpânilor lor nu reuşiseră să obţină nici până în ziua eliberării acele 


35 ANIC, M.I., Diviziunea rurală-comunală, dosar nr. 28/1856, f. 32-33, 

357 Ibidem, f. 54. “Cei mai mulţi aflaţi până acum prin curţile posesorilor lor nu pot să dea 
Cuvenite chezăşuiri nici pentru a lor statornicire spre a se putea afla în ființă când se va cere 
împlinirea dăjdiilor de la dânşii, nici pentru bune purtări în societate”. 

garanţii cerute de autorități. Acestea erau de trei tipuri: garanţii pentru un 
domiciliu stabil, garanţii cu referire la prezenţa lor în momentul plății 
impozitului şi garanţii pentru un comportament onorabil în societate. Cerinţele 
acestea, chiar şi îndeplinite iniţial, nu prezentau nici o siguranță reală a unei 
continuității de la un an fiscal la altul. Persoanele cărora trebuiau să le fie 
aplicate erau foşti sclavi, de curând eliberaţi, ce nu avuseseră timpul şi instruirea 
necesară pentru a fi responsabilizați în privinţa noului lor statut juridic, de 
cetăţeni, cu îndatoririle fiscale aferente. 

Garanţia unui domiciliu stabil putea fi prezentată de către proprietarul unei 
locuinţe sau al unui teren care-i accepta acolo, în folosul slujbei prestate sau al 
chiriei plătite. Această garanţie era foarte importantă, pentru că din ea decurgea 
realizarea cdei de-a doua, cea a plăţii impozitului. Sclavii ce aparținuseră 
anterior Statului şi care fuseseră eliberaţi încă din 1843/1844 erau, putem zice, 
obişnuiţi cu plata unui impozit anual, deoarece fuseseră supuşi şi anterior 
eliberării la acest tip de plată. Tot o dare anuală fusese percepută şi de la 
grupurile semi-nomade din proprietatea Bisericii şi a unora dintre particularii 
bogaţi, ce deţineau sute de sclavi. Problema apare însă în dreptul sclavilor de 
curte şi ogor, care locuiau şi se hrăneau în casa stăpânului, fiind mereu la 
dispoziția acestuia şi neplătind în schimb nici o taxă sau dare către Stat ori 
stăpân. După eliberare, mulți dintre ei vor fi dați afară din casele şi curțile 
stăpânilor şi vor trebui să-şi caute de lucru ca argaţi, servitori sau să se alipească 
grupurilor semi-nomade. Impozitarea acestei categorii a fost probabil cel mai 
dificil de realizat. 

Garanţia a treia, pentru un comportament onorabil în societate, este 
cuprinsă parţial în primele două, adăugându-se şi o componentă de educație 
CIVICĂ, cetățenească. Existenţa unui domiciliu şi plata impozitului te scoteau din 
asocierea cu vagabondul, ce nu are domiciliu stabil şi nici meserie aducătoare de 
venit. Pentru a deveni cetăţean în deplin sens al termenului, trebuia să arăţi şi un 
comportament ca atare. 

Foştii proprietari, văzându-se rămaşi fără Sclavi, nu voiau să se pună 
garanți pentru aceştia şi nici să le permită în continuare să locuiască la curte ori 
în casele în care slujeau. A garanta în dreptul unui fost sclav, de curând eliberat, 
însemna să-ți asumi un risc de loc de neglijat deoarece deveneai responsabil 
împreună cu persoana emancipată de plata impozitului şi de eventualele datorii 
pe care acesta le putea face între timp. 

Fiind informate de această situaţie şi încercând să prevină posibile mişcări 
de populație, administraţiile locale, prin vocea prefecţilor, au dat ordine stricte 
Poliţiei să fie vigilentă şi să-i supravegheze fără întrerupere pe emancipaţi. În 
faţa avalanşei de solicitări venite din partea administraţiilor locale, în care se 
cereau instrucțiuni despre felul în care trebuia acționat cu aceşti oameni, 
domnitorul Barbu Ştirbei va emite o rezoluţie în data de 7 martie 1856, prin care 
hotăra că acei emancipaţi ce „nu vor putea da nici o dovadă de mijloacele 

vieţuirei lor, să vor statornici pe moşii şi locuri unde şi lor li-ar veni mă bine 
după felul osebitei lor meserii”3%8. Această decizie conduce la ipoteza că 
domnitorul Ştirbei considera drept cea mai bună metodă de a preîntâmpina 
convulsiile sociale, inerente eliberării din sclavie, lăsarea pieţei forţei de muncă 
să se autoregleze în funcţie de cerere şi ofertă. 

Sclavia crease aglomeraţii umane disproporţionate de nevoile economice 
existente Aruncarea atâtor Oameni în stradă punea probleme absorbției lor 
sociale şi profesionale rapide, în acelaşi spațiu geografic. Libera circulație pe O 
perioadă scurtă de timp, dublată de posibilitatea aşezării pe terenuri de stat, la 
libera lor alegere, iar pe cade private, cu acordul evident al proprietarilor, avea 
avantajul  uniformizării repartiţiei lor geografice, această repoziţionare 
funcționând ca o supapă ce elibera presiunea acumulată în anumite zone cu 
concentrație mare de emancipați. 

Ideea dormitorului era în sine genială, dar nu comporta mijloace concrete 
de aplicare şi încurajare a ei. Totul este lăsat iarăşi la iniţiativa emancipatului 
neinstruit şi la acordul proprietarului de terenuri. Doar că diferenţa de statut 
dintre cele două părţi este copleșitoare. În timp ce primul este lipsit de pământ, 
debusolat complet de libertatea în care fusese părăsit imediat ce i se oferise, cel 
de-a doilea, potentat local și fost proprietar de sclavi, va negocia cu o categorie 
de cetăţeni ce nu valorase în ochii lui, în urmă cu un an, mai mult decât viaţa 
unui animal din gospodărie. Se încerca aşadar jucarea unei noi piese, dar cu 
aceiaşi actori, ce nu-şi însuşiseră încă noile roluri. 

Statul, în postura sa de arbitru al relaţiilor sociale, nu era suficient de 
birocratizat pentru a-i putea proteja pe emancipaţi de abuzurile inerente situaţiei. 
În consecinţă, nici economic şi nici social eliberarea nu a produs o schimbare 
pozitivă în viaţa rromilor. Doar libertatea juridică a jucat un rol pozitiv în 
deciziile emancipaţilor. Ce ar fi trebuit schimbat în acel moment istoric pentru a 
scoate populaţia de rromi din periferia în care se afla în marea ei majoritate? 
Rezultate senmificative s-ar fi obţinut printr-o măsură de împroprietărire, cel 
puţin cu loturi pentru casă şi grădină, după modelul reformei de mai târziu a lui 
A. I. Cuza. Dar şi această reformă a lui Cuza a avut limite repede atinse, prin 
însăşi construcţia ei. 

Articolul 4 din Legea rurală din anul 1864 stabilea că „Văduvele fără 
copii, nevolnicii, sătenii care n-au meseria de agricultori şi n-au făcut clacă şi, 
prin urmare, n-au avut pământ de hrană, mărginiţi fiind numai în locul caselor şi 
al îngrăditurilor lor, toţi aceştia devin proprietari numai pe locurile legiuite 
cuvenite pentru case şi grădini”5%. Familiile ce au putut beneficia de terenuri 


358 |bidem, p. 60. 
359 Constantin N. Hamangiu, Legi uzuale, vol. II, Bucureşti, Editura Librăriei Leon Alcalay, 
1900, p. 1397. 

pentru case şi grădini au fost în număr de 60.651.3% Acest articol va exclude de 
la împroprietărire un număr semnificativ de ţărani şi cea mai mare parte a 
foştilor Sclavi, rromi aşezaţi fiind utilizaţi de către stăpânii lor în numeroase 
ocupaţii casnice, fără legătură directă cu agricultura. Luând ca exemplu cazul 
unui emanci pat fierar, ce locuia într-un sat în care toţi sătenii primiseră pământ, 
CU excepţia lui, acesta nu va putea niciodată să suplimenteze venitul familiei 
sale prin agricultură; cel mult, el şi familia lui, se puteau angaja ca zilieri la 
moşieri sau la ţăranii fruntaşi. Descendenții acestor familii vor fi şi ei lipsiţi de 
pământ, fund astfel condamnaţi la a continua meseria tatălui lor. 


Foto Fierar C. Popp de Szathmay, Fierarul, 
gravură după desen 
Biblioteca judeţeană "Octavian 


Goga”, Cluj 


Rromii nomazi nu vor primi nici măcar locuri de casă şi grădini, fiind 
lipsiţi complet de obiectul legii agrare. Pentru a fi putut beneficia de 
împroprietărire, ar fi trebuit ca anterior să se aşeze pe moşiile Statului sau pe 
cele particulare. Specificul lor economic şi social nu permitea însă acest mod de 
viaţă. Vieţuirea în comunităţi ce însumau de la câteva familii, înrudite între ele, 
la grupuri de peste zece corturi, făcea imposibilă absorbţia lor economică de 
UNUl-două sate, în condiţiile în care acestea erau slab populate, iar cea mai mare 
parte a nevoilor economice era satisfăcută în cadrul gospodăriei. Repararea 
ceaunelor, a căldărilor şi a altor vase din metal, precum şi a inventarului agricol 
putea fi obiectul unei singure familii de rromi fierari întru-un sat, însă un grup 
de cinci-zece familii, după două-trei zile trebuia să caute noi comunităţi 
ţărăneşti, cu acest specific de nevoi economice. 


Migraţie sat-sat şi sat-oraş 

În acest context, înlesnirea acordată de domnitor nu a fost suficientă pentru 
a preveni convulsii şi dezordini sociale, pentru că nu asigura proprietatea asupra 
terenului sau a locuinţei emancipatului. În schimb, este excelentă pentru a 
genera o mobilitate ridicată în rândul rromilor, ce se pot muta de pe o moşie pe 
alta fără restricţii, în virtutea rezoluţiei domnitorului. Numeroasele probleme 
provocate de nomazi în Moldova au dus la dispersarea grupurilor în satele 
moldovene, de către prefecturi, în vederea obţinerii unei proporţii de „un 


eliberat, pentru fiecare grup de 20 de case moldovene”. 


35 Constantin C. Giurescu, , Viaţa şi opera lui Cuza Vodă, Ediţia a doua, Bucureşti, Editura 
Ştiinţifică, 1970, p. 284. 
31 ANIC, M.I., Diviziunea rurală-comunală, dosar nr. 539/1863, tot dosarul. 


152 


Documentele arată cauzele acestor situaţii conflictuale. Problemele 
persistau din cauza unei „lipse de ameliorări a situaţiei foştilor ţigani lăieşi ... 
căci, după emancipare, nimeni nu s-a preocupat de soarta lor”'32. Chiar în 
situaţia în care ITOMIi încercau să se aşeze în sate, ei întâlneau opoziţia puternică 
a ţăranilor ce nu acceptau decât arareori prezenţa lor prelungită pe teritoriul 
comunei. Stabilizarea majorităţii emancipaţilor n-a avut astfa efectul scontat de 
autorităţi. În Țara Românească situaţia a stat diferit, rezoluţia lui Ştirbei 
permiţând migrarea a numeroşi 'romi la oraş, realitate vizibilă şi astăzi în 
mediul urban din sudul României. Acest lucru S-a petrecut din cel puţin două 
considerente: migraţia economică şi în vederea reîntregirii familiei, datorită 
separărilor rezultate în urma tranzacţiilor recente cu sclavi. 

În primul caz, scăpaţi de lanţurile sclaviei, numeroase familii rome, din 
considerente economice, încercau să se reunească în localităţile mai bogate, ce 
ofereau mai multe debuşee economice proaspeţilor cetăţeni. Ei îşi vor părăsi 
locuinţele şi stăpânii înainte de a fi trecuţi în catagrafie şi eliberaţi. Fuga de la 
(fostul) stăpân era o practică curentă în lunile ce urmează anunţului public al 
abolirii sclaviei. Situaţia Dumitranei Pleşoianca din Târgovişte, ce-şi revendica, 
printr-o scrisoare către administraţia judeţului Dâmboviţa, pe cei patru Sclavi 
fugiți la Bucureşti, în speranţa reîntoarcerii acestora, nu era singulară. Ea indica 
numele şi adresa din Bucureşti unde puteau fi găsiţi şi anume: Marghioala cu 
fiul său, Dumitru, cu fiica sa, Fruşina, ce era căsătorită cu Răducanu. Toţi patru 
locuiau la domul Becar, undeva „supt Mitropolie, în căşile răposatului 
arhimandrit Isaia Carpenişanu. Revenirea celor patru în Târgovişte, înainte de 
15 aprilie, era necesară pentru a fi trecuţi în următoarea catagrafie. Astfel de 
situaţii se repetă în mai multe rânduri, dându-le numeroase bătăi de cap 
autorităţilor şi foştilor proprietari. Suflul de libertate începuse să bată cu putere 
şi determina o mişcare importantă a rromilor ce părăseau satele, din voinţă 
proprie ori izgoniți, pentru a-şi căuta de lucru la oraş. Capitala rămâne destinația 
principală pentru persoane ca Ion ţiganul, ce pleacă din Râmnic şi ajunge în 
Bucureşti, unde „se preumblă slujind pe la birturi şi hanuri "5%. 


Foto Preziosi 1 Preziosi. Grup de rromi nomazi la 
Filaret, lângă Bucureşti, 1869. 
Colecţia Victoria and Albert 

Museum 
Într-un alt exemplu, foştii sclavi ai pitarului Nae Hristodorescu din 
Târgovişte, anume: lon Kade, 65 deani; Cioniţa, nevasta sa, 55 de ani; Stan, fiul 


362 | bidem 
363 ANIC, M.I., Diviziunea rurală-comunală, dosar nr. 28/1856, f. 58. 
35 | bi dem, f. 62. 

lor, 27 de ani, Rada, sora sa, 25 de ani şi Vasile, fratele lui Pană, 21 de ani, 
plecaseră cu toţii la Bucureşti în martie 1856. Rada îşi găsise deja să lucreze ca 
spălătoreasă la curtea lui Scarlat Bărcănescu, un important funcţionar de la 
Justiţie. Rezolvase şi problema noii locuinţe, având garanţia brutarului Petrache 
Zotovici, stăpânul său cerând apoi înscrierea Radei pe listele preliminarii de 
emancipare pentru a putea fi despăgubit3&. 

În al doilea caz şi pentru prima dată în istorie, familiile despărțite prin 
vânzări-cumpărări între stăpâni de sclavi particulari se puteau reuni liber, fără a 
mai putea fi constrânse în niciun fel de relaţiile de proprietate. La 9 martie 1856, 
mai mulţi rromi din judeţul Mehedinţi solicitau aprobare pentru a se muta la 
părinţii lor din Craiova şi să fie catagrafiaţi acolo*%, În mod normal, nomazii 
trebuiau recenzați în locurile unde se aflau la momentul catagrafiei. În anumite 
cazuri, ei cereau să fie înscrişi cu impozitul în alte localităţi, mai convenabile 
pentru o viitoare sedentarizare”. 

Foştii proprietari, aceiaşi care la 1848 le luau şi hainele de pe ei, făceau şi 
de această dată cât se putea de dificilă viaţa rromilor, încercând să perceapă 
impozitul acestora, fără să ţină seama de legea eliberării, care stabilea că după 
data de 15 aprilie 1856, emancipaţii îşi vor plăti capitația la Stat. Aceste abuzuri 
vor determina Administraţia să ia măsuri pentru protejarea lor de plata a două 
impozite anuale. 

Mişcările de populaţie rromani, suprapuse momentului emancipării, vor 
face imposibilă evidenţa şi controlul acesteia de către Stat. Migraţia sat-oraş 
poate fi interpretată şi ca rezultatul tentativei de rupere completă cu viaţa de 
sclav, cu precădere pentru cei care nu deţineau avere personală, de natură a-i 
menţine pe loc. Poate chiar mai important decât acest aspect este izgonirea 
emancipaţilor de la curţile şi de pe terenurile foştilor stăpâni. În faţa acestor 
oameni se profilau două opţiuni: găsirea unei localități care să le permită 
aşezarea pe teritoriul comunei sau migraţia la oraş, în căutarea unei slujbe 
casnice, de servitor, vizitiu, iar pentru cei care cunoşteau suficient de bine o 
meserie, integrarea lor într-un atelier de profil. 

O parte importantă a emancipaţilor s-a stabilizat relativ repede, ori nu s-a 
mişcat deloc, fiind asimilată ocupaţional în satele româneşti. Au existat însă 
grupuri numeroase ce au păstrat în a doua jumătate a secolului al XIX-lea o 
mobilitate ridicată, în pofida eforturilor depuse de autorităţi pentru aşezarea lor. 

Dubla alegere a lui Cuza şi punerea în practică a planurilor de unire a Țării 
Româneşti cu Moldova necesitau, din considerente economice şi de logistică, 
informaţii detaliate asupra elementului uman ce forma populaţia Principatelor 
Unite. Pentru militari, cunoaşterea efectivelor armatei este prima măsură luată 


365 | bidem, f. 66. 
366 | bicdem, f. 64. 
357 Un exemplu este cel din 13 martie 1856. Ibidem, f. 73. 


de proaspătul comandant numit în fruntea ei. Colonelul Cuza trebuia să urmeze 
această logică, cu atât mai mult cu cât trecuseră doar tra ani de la emanciparea 
romilor boiereşti, iar autorităţile statale duceau o lipsă acută de informaţii şi 
statistici clare despre emancipaţi. Nu se va ajunge, în fapt, niciodată la o 
evidență sigură a acestora. Cele două principate româneşti nu beneficiau de 
informaţii coerente privind populaţia de etnie rromă de pe cuprinsul teritoriului 
lor. Nevoia unui tablou complet al emancipaţilor se datora în principal, credem 
noi, plăţilor care se făceau anual pentru despăgubirea proprietarilor, atât din 
Moldova, cât şi din Țara Românească, la care putem adăuga perspectiva 
stabilizării acestora şi chiar dorinţei căutării unor soluţii la nevoile lor 
economice, eventual prin împroprietărire. Structura emancipaţilor nu era 
uniformă din perspectivă ocupaţională, sau a statutului lor juridic anterior 
abolirii sclaviei, nuanţe generatoare de diferenţe suficient de puternice pentru ca 
în „Instrucţiunile pentru delegaţii comisiilor de catagrafie”, din iulie 1859, să se 
prevadă la Secţia a II-a, art. 24 următoarele: 

„În tabloul N” XIII se vor însemna țiganii desrobiţi cu anume arătare, nu 
numai cu caracterile necesare populaţiei, cuprinse în deosebitele rubrici, dar şi a 
cui proprietate au fost: adică a clerului, a Statului, a acelor rescumpăraţi de Stat, 
a acelor dăruiți de particulari, şi a acelor de sine rescumpăraţi. La rubrica de 
profesie, se va însemna cu amănunţime, în coloanele respective, mijloacele cu 
care se hrănesc, adică ca cultivatori, ca meseriaşi, la care să se specifice anume 
meseria, adică: hierari, pieptănari, spoitori etc., precum şi acei ce se hrănesc cu 
artele liberale, adică scripcari, cobzari, ursari etc. 

Asemine se vor trece fiecare la rubricile respective - şi se va însemna 
asemine în observaţii, condiţia desrobirei adoptată de proprietari.” 368 

Statistica fiscală a Ţării Româneşti din anul 1859 şi publicată în 1860 avea 
să înregistreze un număr de 426.120 de familii dintre care 32.000 erau familii de 
rromi emancipaţi şi 1.819 holtei dezrobiţi. Numărul 'roMilor emancipaţi în Ţara 
Românească se ridica la circa 162.000 de persoane, reprezentând 6,7% din 
populaţia principatului. Estimările pentru Moldova dau cifra de 100.000 de 
indivizi, adică 7% din locuitori“. Câteva mii sau zeci de mii circulau în interior 
sau se aflau deja în afara graniţelor ţării, iar creşterile teritoriale succesive ale 
României au adăugat numărul considerabil de 151.711 indivizi, celor existenţi 
în Regat. Cei mai mulţi proveneau din Transilvania, unde statistica lui A. 
Fenyes din anul 1867, înregistrează un număr de 58.000 de rromi, iar în 
conscripția din anul 1893 cifra aproape s-a dublat, ridicându-se la 105.034 de 
indivizi 30. 


36 Documente privitoare la istoria economică a României. Statistică. Țara Românească şi 
Moldova. Seria B, vol. 1, Bucureşti, 1960, p. 114 

369 Venera Achim, Țiganii din principatele române în epoca dezrobirii, p. 59 

5% Viora Achim, op. cit, p. 117 

La recensământul general al populaţiei României din anul 1930, rromi 
declaraţi ca atare erau în număr de 262.501 indivizi, reprezentând 1,5% din 
populaţia totală”1. Cifra este inferioară celor din secolul al XIX-lea şi se explică 
printr-un fenomen de asimilare în rândul populaţiei majoritare, neînregistrarea 
voluntară ca ţigani şi emigrația posibil semnificativă de până la declanşarea 
primului război mondial. 

Guvernul Principatelor Unite, devenit după 1866 al Româniă, nu a avut o 
politică clară şi coerentă în privinţa foştilor sclavi. Intrarea lor în rândul 
cetăţenilor 1-a românizat în ochii administraţiei. Excepţie făceau nomazii, care 
circulau şi în ţările limitrofe şi cărora li se putea refuza reintrarea în România, În 
lipsa deţinerii actelor adecvate. Interesul organismelor statale româneşti pentru 
rromi se dezvoltă ca o consecinţă a dificultăţilor şi problemelor create în special 
de grupurile nomade. Circularele Ministerului de Interne către prefecturi sunt 
rezultatul semnalelor venite din teritoriu. În afara acestora şi în legătură directă 
cu specificul nomezilor amintit mai sus, controlul rromilor ca individ sau grup 
se realizează cu instrumentarul legislativ utilizat pentru străinii prezenți pe 
teritoriul României. Măsurile anti-imigraţie vor avea în centrul lor două grupuri 
absolut indezirabile: evreii şi ţiganii. Ambele categorii sunt exemplificate în 
discursul politic şi în circularele ministeriale şi prefectorale. 


Capitolul V. Circulaţie, supraveghere şi 
control în a doua jumătate a secolului al 


XIX-lea 


Necesitatea unui capitol despre circulaţia autohtonilor şi străinilor În 
Țările Române/România S-a impus din nevoia de a cunoaşte în ce măsură 
această evoluţie spre modernizare administrativă a avut un impact semnificativ 
asupra circulaţiei rromilor, după dezrobire. 

Reglementările generale de circulație au fost destinate, cu precădere, 
reducerii şi controlului mobilităţii grupurilor de rromi? Sau acestea nu 
reprezentau decât un segment minoritar din ansamblul indivizilor şi grupurilor 
considerate dăunătoare ordinii sociale din statul modern? 

O radiografie a perioadei de după emancipare scoate în relief convulsiile 
sociale inerente unei reforme de o asemenea anvergură (7% din populaţia 
Principatelor a fost afectată direct de abolirea sclavia), înfăptuite cu mijloace 
administrative şi financiare reduse. Recenzarea noilor cetăţeni, prelevarea 
impozitelor, stabilizarea circulației interne prin aşezarea emancipaţilor erau doar 


31 |bidem, p. 120 

câteva din măsurile cu caracter urgent luate de tânărul stat român. Emanciparea 
juridică a rromilor nu a fost însă dublată de o emancipare socială, care să 
asigure pe viitor reducerea decalajului faţă de restul societăţii. Analiza atinge şi 
cadrul în care s-a desfăşurat circulaţia rromilor şi a străinilor în interiorul țării şi 
limitarea acesteia la frontieră, pe sensul de intrare în ţară. Statul român, 
constituit pe o bază naţională, îşi va pune problema modernizării aparatului său 
administrativ ce viza supravegherea şi controlul general al pământenilor şi 
străinilor în interiorul căreia se înscrie atenţia particulară arătată circulaţiei 
rromilor, indiferent că aceştia sunt autohtoni sau străini. 

Modificările suferite de legislaţie au permis crearea organelor abilitate a 
elibera şi a controla hârtiile de circulaţie şi au generat măsuri de control şi de 
reglementare a circulaţiei şi circulare prefectorale de stopare a vagabondajului. 
Toate acestea se aplică în principal circulaţiei străinilor. Autohtonii intră mai 
curând sub incidența Legii Poliţiei rurale, a convențiilor agricole şi a Legii 
Comerţului ambulant, analizate în partea a doua a capitolului. 

Dosarele de arhivă rezultate din intersectarea rromilor sedentari şi nomazi 
cu practica administrativă modernă încheie capitolul. Pentru autorităţi este 
problematică distingerea cu claritate a semi-nomazilor de sedentari, pentru că nu 
se încorporează în limbajul administrativ nici un termen care să desemneze 
grupurile de rromi cu ocupaţii sezoniere, prin prisma cărora erau obligaţi la 
deplasări temporare, cu caracter economic, în alte zone ale ţării. Motivele 
creşterii circulaţiei scapă funcţionarului lipsit de instrucția necesară înţelegerii 
acestei categorii de cetăţeni. Reacția directă la constrîngerile administrative este 
că nomazii înţeleg mai curând să respecte cursul unei ape decât o linie 
imaginară (frontiera) trasată arbitrar de către om. Frontierele dintre state, chiar 
şi închise, nu reprezentau bariere insurmontabile pentru rromii obişnuiţi cu 
trecerea în invizibilitate în caz de conflict. Amploarea circulaţiei scapă astfel 
ochilor istoricului, pentru că registrele de frontieră sunt limitate la categoria 
călătorilor cu acte în regulă. Rromii aşezaţi cad şi ei victimă noilor reglementări 
administrative sau funcţionarilor, prieteni ai celor puternici. Expulzarea rromilor 
din centrul Constanţei, de pe terenurile unde erau proprietari înaintea sosirii 
administraţiei româneşti şi relocarea lor la marginea oraşului este un caz-şcoală 
de măturare a gunoiului din cameră şi ascunderea lui după uşă. Este un exemplu 
repetat în numeroase alte locuri din România. 

Rromii au fost depăşiţi, după emancipare, ca număr şi vizibilitate de către 
minoritatea evreiască, emigrată masiv, în special, în Moldova. Amenințarea unei 
suprapopulări a României cu evrei a reprezentat coşmarul clasei politice 
româneşti, la care s-a adăugat, rapid, circulaţia grupurilor de nomazi ITOMI, 
autohtoni sau străini, ce scăpau controlului autorităților de stat. Restricţiile 
impuse traversării frontierei şi sejurului acestor grupuri indezirabile în România 
nu s-au aplicat şi rromilor sedentari, atâta timp cât stăteau pe loc. A vedea cât de 
importantă a fost această circulaţie a nomazilor şi cât de eficiente s-au dovedit 

măsurile administrative în supravegherea şi controlul ei reprezintă obiectivul 
acestui capitol. 

Ideea unei migrații interstatale importante, declanşată odată cu 
emanci parea de la jumătatea secolului a XIX-lea, este des întâlnită la istoricii şi 
lingviştii ce acordă interes rromilor. O serie de documente, prezentate mai jos, 
confirmă asemenea cazuri, fără a constitui un corpus major, suficient de puteri c 
pentru a explica impresia de invazie a nomazilor est-europeni prezentă în statele 
din vestul continentului. Acest fapt nu exclude posibilitatea reală ca lucrurile să 
se fi petrecut chiar aşa. Doar o cercetare interdisciplinară, care să cuprindă o arie 
geografică mai mare, ar putea stabili măsura în care rromi emancipaţi au 
emigrat în ţările vecine, folosind punctele de trecere a frontierei sau ocolindu-le 
şi scăpând astfel registrelor de călători. 


Istoricul hârtiilor de circulaţie 


Paşapoarte. Bilete de drum. Bilete de 48 ore 

În perioada regulamentară a Principatelor (1831-1856) a fost stabilit 
primul statut al paşapoartelor româneşti (au circulat trei denumiri ale acestora: 
pasapoarte, paspoarte sau pasporturi). Erau tipărite sub formă de certificat, 
având imprimate stema Moldovei sau a Ţării Româneşti, fiind folosită limba 
română, scrisă cu caractere chirilice şi unele caractere latine. Costul eliberării 
unui paşaport se ridica în Moldova la suma de 10 lei, în vreme ce în Țara 
Românească acesta era gratuit. 

Paşapoartele pământene, prin reglementările acordării lor, favorizau 
nobilimea şi clasa de mijloc (burghezie, negustorime, orăşenime). Țăranii liberi 
şi căpătâierii (cei alungaţi de pe moşii) beneficiau şi ei de libertatea de 
circulaţie, în vreme ce ţăranii clăcaşi îşi văd şi pe mai departe posibilitatea de 
circulație internă îngrădită, chiar şi după adoptarea legiuirilor agrare din anul 
1851.32 

Persoanele ce se făceau vinovate de treceri clandestine erau aduse „la 
urma lor”, măsură luată şi în dreptul ţiganilor fugiţi şi care după data de 15 iulie 
1835 trebuiau returnaţi prin cârmuirile locale. Cei care se făceau vinovaţi de 
adăpostirea şi ascunderea fugarilor erau obligaţi la plata dublă a capitaţiei pe 
care cel fugit o datora Statului. Principala problemă ridicată Statului ce se 
moderniza era instabilitatea elementului uman, a cetățeanului contribuabil, 


372 O descriere detaliată a acestora o găsim la Emil Arbonie, Călătoriile cetățenilor români peste 
hotare în perioada 1918-7948. Acte şi proceduri. Studiu de caz: judeţele transilvănene, teză de 
doctorat sub conducerea cercet. şt. dr. Gheorghe Iancu. Academia Română. Institutul de Istorie 
"George Bariț” din Cluj-Napoca, Cluj Napoca, 2006 

nesiguranţă ce se traducea prin fluctuații importante ale taxelor şi impozitelor 
colectate la bugetul de stat. 

Constituirea uniunii vamale moldo-muntene, în vara anului 1860, a dus 
la îmbunătăţirea legislaţiei comune de frontieră prin adoptarea unui tarif vamal 
unic şi stabilirea de măsuri comune privind trecerea frontierei, inclusiv 
returnarea persoanelor trecute ilegal sau fugite. Sătenii din localităţile de 
frontieră, constituind mâna de lucru necesară activităților agricole temporare, 
erau scutiţi de obligaţia obţinerii de pașapoarte, trecerea frontierei făcându-se în 
baza răvaşelor eliberate de conducătorii satelor şi în urma aranjării condiţiilor de 
muncă şi de plată cu proprietarii de moşii situaţi în statul vecin. Eliberarea 
răvaşelor de drum era posibilă doar în baza achitării de toate îndatoririle fiscale 
(dajdia către stat şi impozitul datorat cutiei satului ). 

Relaţiile celor două principate cu imperiile vecine vor cunoaşte serioase 
obstrucţionări relativ la recunoaşterea paşapoartelor autohtone. Până la 1860 - 
1866, paşapoartele munteneşti şi moldovenești trebuiau transcrise obligatoriu în 
limba turcă“, cu justificarea necunoaşterii de către credincioşii mahomedani a 
limbilor străine, în fapt căutându-se astfel menţinerea vasalităţii celor două 
principate. La rândul său, Curtea imperială de la Viena va recunoaşte doar la 28 
Octombrie/9 noiembrie 1843 valabilitatea paşapoartelor moldoveneşti, titularii 
acestora având obligaţia obţinerii vizei consulare şi prezentarea acestora spre 
avizare autorităţilor locale din imperiu“?. 

Revoluţia de la 1848 şi unirea celor două principate din 1859 vor crea 
conflicte diplomatice cu statele vecine, care nu recunosc iniţial paşapoartele 
emise de tânărul Stat român. Criza cu Imperiul Austro-Ungar se va sfârşi în data 
de 14 mai 1859 şi către toamna anului 1860 se vor normaliza oarecum şi 
relaţiile cu Imperiul Otoman. 

În anul 1862 are loc desființarea obligativităţii pașaportului pentru 
călătoriile cetăţenilor români pe teritoriul fostelor principate Țara Românească 
şi Moldova, deplasarea făcându-se pe baza biletului de drum Eliberarea 
paşapoartelor va trece în subordinea Ministerului de Interne din Bucureşti. 
Reorganizarea acestui minister în anul 1873 va menţine în atribuţiile sale 
eliberarea paşapoartelor şi a biletelor pentru trecerea frontierei pe termen 
scurt. 3/6 Cererile de paşapoarte emise în străinătate erau de competenţa legaţiilor 
şi consulatelor aflate în subordinea Ministerului Afacerilor Străine. 

Paşapoartele din România modernă erau tipărite în formă de certificat, pe 
faţa unei singure coli de hârtie, păstrându-se verso-ul liber aplicării vizor 
româneşti şi străine. Aplicarea fotografiei pe paşaport se va efectua cu 
întârziere, începând cu anul 1912, odată cu stabilirea noului statut al 


3% Ibidem, p. 112. 
374 |bidem, p. 113. 
375 Ibidem, p. 131. 
37% |bidem, p. 133. 

paşaportului românesc. Valabilitatea acestora era de 11 luni de zile. La expirarea 
lui, autorităţile române refuzau adeseori primirea în România a evreilor şi a 
timp supuşii unui alt stat. Se eliberau şi paşapoarte valabile doar pentru ieşirea 
din ţară, revenirea fiind astfel imposibilă“. 


Anexa 8 Paşaport valabil doar pentru ieşirea 
din țară. Arhivele Naţionale Istorice 
Centrale, București. Foto Pare 
Petcuţ 


Ministerul Afacerilor Străine atrăgea atenţia, într-o adresă către 
Ministerul de Interne din 19 aprilie 1874, asupra interpretării greşite a 
legislaţiei, prin pierderea naţionalităţii pentru cetăţenii români aflaţi În afara ţării 
cu paşapoarte expirate. „Vom observa toti de uă dată că după principiile în 
genere admisse, perimarea termenului unui pasportă nu pote trage dup& sine 
perderea  naţionalităței possessorului să dându-i dreptulă la uă altă 
protecţiune”5%8. 

În baza dispoziţiilor legale de la 1864-1866, orice persoană domiciliată 
în comunele urbane sau rurale care plătea impozit Statului, se bucura de 
exerciţiul drepturilor civile, implicit de beneficiul obţinerii actelor de călătorie 
în străinătate.*79 

În contrapartidă, emigrarea în România modernă era posibilă doar cu 
prezentarea de garanţii de bune purtări. Aceste garanții nu puteau fi prezentate 
decât de către cetățeni români ce-și asumau supravegherea comportamentului 
noului venit în ţară. Persoanele de naţionalitate română, aflate pe teritoriul 
statelor vecine, erau acceptate cu mai mare uşurinţă decât musulmanii, evreii, 
ungurii sau rromi, criteriul religiei ortodoxe având şi el un rol deloc 
negjijabil.380 


Circulaţie şi control intern. Trecerea frontierei. „Regulamentul 
pasportelor şi al biletelor de drumii ”. Sejurul în Capitală 

În a doua jumătate a secolului al XIX-lea „nu există o posibilitate reală 

de a controla frontierele şi era extrem de dificilă operaţiunea de repatriere a 


377 ANIC, M.I., Divizia Administrativă, dosar 155/1868, f. 49. 

378 |bidem, dosar 66/1874, f. 5. 

3% |bidem, p. 151. 

30 ANIC, M.I., Divizia Administrativă, dosar 75/1876, ff. 44 - 46. 

celor care le forţau pentru a pătrunde în ţară”*%1. Pentru a lupta împotriva acestei 
deficienţe instituţionale, de securitate a teritoriului naţional, autorităţile centrale 
vor dispune luarea de măsuri legislativ-administrative, reglementând în detaliu 
intrarea şi circulația străinilor în Principat, precum şi circulaţia autohtonilor în 
interiorul şi exteriorul graniţelor ţării. Paşapoartele şi biletele de drum vor fi 
atinse în principal de aceste modificări, prin intermediul a două regulamente, 
suplinite ulterior de numeroase circulare ministeriale Birocratizarea aparatului 
administrativ de Stat este şi rezultatul ocupaţiilor succesive ale Principatelor de 
către Rusia ţaristă. Dosarele relativ numeroase păstrate în arhive, cu listele de 
pasageri intrați şi ieşiţi din Principate sunt urmarea cerinţei Curţii imperiale de 
la St.Petersburg, pentru bună informare privind funcţionarea punctelor de 
control şi trecerea graniţei. 

Consiliul administrativ extraordinar încheiat în 16 februarie 1852 a 
redactat „Regulamentul pasportelor şi al biletelor de drumu” ce avea ca obiectiv 
reglementarea circulaţiei interne şi externe atât a străinilor ce intrau în 
Principate cât şi a pământenilor care solicitau permisiune de ieşire. 2 Din 
comisia care s-a ocupat de redactarea acestui Regulament făceau parte logofătul 
Emanoil Argiropol, aga Dimitrie loanidis şi polcovnicul Haznaski. El conţinea 
în forma iniţială 18 articole, iar în forma sa finală, 20 de articole 

Articolul 1, în forma iniţială lăsa comandantului punctului de frontieră 
decizia primirii sau respingerii străinilor, prin vizarea sau refuzul vizării 
paşapoartelor acestora. Prefectul judeţului în care se afla punctul de frontieră 
respectiv avea îndatorirea supravegherii respectării legii de către comandant, 
acesta fiindu-i direct subordonat. În lipsa comandantului, vizarea paşapoartelor 
se făcea de către prefect. „Tot streinul ce a intra în Principat va fi dator, îndată 
ce va sosi la oricare punct de hotar, a-şi înfățișa pasportul la comandirul 
punctul ui, careîl va visa de-l va găsi în bună regulă ... În nefiinţa comandirului, 
însuşi Prefectul pune visă asupra paspoartelor valabile.” 35 

În forma sa finală, publicată în Jurnalul oficial, schimbarea este 
semnificativă, pentru că decizia aparţine comandantului punctului de frontieră 
doar în situaţia în care prefectul lipseşte. Aici relaţia este inversată, comandantul 
fiind obligat să aştepte decizia prefectului, evident consultându-se reciproc. „Tot 
streinul ce a intra în Principat va fi dator, îndată ce va sosi la oricare punct de 
hotar, a-şi înfăţişa pasportul la comandirul punctului, care văzându-l, îl va 
îndrepta la cârmuitor, unde va fi prezidență de cârmuire, iar de nu va fi 
cârmuire, comandirul va viza însuşi pasportul sau nu, după cum îl va găsi 
regulat sau nu. "38% 


31 Carol lancu, Evreii din România (1866-1919): De la excludere la emancipare Bucureşti, 
Editura Hasefer, 1996, p. 176. 

38 ANIC, M. I., Divizia Administrativă, dosar 157/1860, f. 11. 

383 |bidem, f. 41. 

34 |bidem f. 11. 

Această schimbare trebuie pusă în legătură cu slaba pregătire 
profesională a comandanților punctelor de frontieră, situație conştientizată de 
către Ministerul de Interne. Principala problemă este legată însă de presiunea 
mare realizată asupra prefectului, prin mâinile căruia trebuiau să treacă, în 
punctele importante de frontieră, zeci sau poate sute de paşapoarte zilnic, la care 
se adăugau responsabilitățile şi nevoile unui judeţ întreg. 

Acceptarea sejurului străinilor era urmată de înregistrarea acestora, 
consemnându-li-se, conform cerinţelor articolului al doilea, numele şi 
prenumele, vârsta şi naționalitatea, profesia, locul de unde vin şi unde merg, 
numărul paşaportului şi termenul acestuia de valabilitate. Raportul cu listele în 
care erau înregistraţi pasagerii ce intrau şi ieşeau din ţară erau trimise de către 
comandantul punctului de frontieră „şefului oştirii” şi, de două ori pe 
săptămână, duplicata acestui raport ajungea la Cârmuirea judeţului şi de acolo la 
Ministerul din Lăuntru (articolul 3). 

Poliția Capitalei avea, de asemenea, cunoştinţă de numele celor care 
solicitaseră permisiunea de intrare în Principat cu scopul declarat de a se dirija 
într-acolo (articolul 4). Sosirea străinului în Capitală trebuia să fie urmată în 
maxim 24 de ore de prezentarea acestuia la Poliţie, pentru a-i fi verificate 
paşaportul, viza primită la frontieră şi scopul vizitei sale, după care i se „acorda 
rămânerea în oraş pe un termen limitat” înscris pe un „bilet de şedere”, unde se 
aflau trecute şi semnalmentele deținătorului titular. Toate cârmuirile de judeţe 
trebuiau să urmeze aceeaşi procedură ca şi în Capitală (articolul 5). Informaţiile 
necesar a fi ştiute de către străini se distribuiau la intrarea în oraş, sub formă de 
broşură, tipărite în limba română, scrisă în grafie chirilică şi traduse în germană 
şi franceză. 


Anexa9 


„Biletul de slobodă petrecere în Capitală” era emis de către prefectura 
Capitalei şi conţinea informaţii în cadrul a două coloane distincte. În coloana din 
stânga erau trecute date despre fizionomia posesorului (vârsta, statura, culoarea 
părului, a ochilor, nasul, gura, faţa şi deosebite alte semne distinctive), iar în 
coloana din dreapta, date despre sejurul în capitală (numărul paşaportului, 
protecția consulară de care ţinea, profesia exercitată), cu menţiunea „i se dă voe 
de zile ... a stărui în Capitală, şi ca să nu fie supărat până la soroc, i se dete 
aceasta; iar după soroc va pleca negreşit”. Actul era încheiat de semnătura 
prefectului Capitalei şi ştampilat la îmbinarea celor două coloane. 


Anexa 10 


Se punea în vederea gazdelor particulare şi a deţinătorilor de hoteluri ca 
să „stăruiască însuşi asupră-i (n.n. străinului) a se înfățişa la Poliţie în sorocul de 

24 de ceasuri”, putând fi primiţi doar în baza acestui bilet. Pentru un control 
încă şi mai riguros, biletul, odată obţinut, urma a fi arătat şi epistatului 
mehalaei. Datoria locuitorilor Capitae care găzduiau străini era şi aceea de a 
anunţa Poliţia în privinţa lipsei acestui bilet, în caz contrar fiind pasibili de 
amendă de la 50 până la 500 dela. 

În baza acestei simple prevederi de la articolul 7, Poliţia îi va transforma 
pe toți cetăţenii mai înstăriți ai oraşului în informatori. Schimbarea gazdei 
creează iarăşi îndatorirea atât pentru fosta, cât şi pentru prezenta gazdă, de a 
anunţa schimbarea la Poliţie, în caz contrar amenda fiind de la 10 la 60 dela. 

Paşapoartele străinilor urmau a rămâne în păstrarea Poliţiei, care anunţa 
consulatele respective pentru a fi transferate acestora. La împlinirea termenul ui 
de şedere, străinul era dator să se prezinte spre a-şi viza din nou paşaportul, 
înainte de a părăsi ţara. Prelungirea vizei de şedere era posibilă la cererea 
consulatului, cu explicarea motivelor ce stau la baza ei, iar noua perioadă era 
trecută pe biletul de şedere şi în registrul Poliţiei. Cel care nu făcea acest lucru, 
intra sub incidența măsurilor polițieneşti de expulzare a vagabonzilor (art. 9). 
Deplasarea străinilor în interiorul principatului era posibilă prin vizarea biletului 
de şedere obţinut iniţial, cu obligaţia părăsirii teritoriului ţării la expirarea 
acestuia sau a prezentării la biroul judeţean de Poliţie, în vederea prelungirii lui 
(art. 10). În sarcina cârmuirilor şi a sub-cârmuirilor de judeţe cădea obligaţia 
unei bune primiri şi a vegherii asupra respectării termenului biletului de şedere 
(at. 11) şi supravegherea străinilor aflaţi în trecere spre Capitală sau spre 
oraşele importante ale ţării (art. 12). Articolul 13 extrapolează prevederile 
articolelor 5-10, prevăzute în principal pentru Bucureşti şi în dreptul oraşelor 
reşedinţă de judeţ. Comandantul armatei urma să-i instruiască pe comandanții 
punctelor de frontieră în vederea trimiterii a două rapoarte săptămânal, la 
cârmuirile locale, cu situaţia celor intraţi şi ieşiţi din principat, iar cârmuirile, la 
rândul lor, să raporteze direct către Departamentul din Lăuntru, chiar şi în 
situaţia lipsei oricărui trafic prin punctul respectiv (art. 14). Pentru a se putea 
ține o evidenţă exactă a călătorilor intraţi şi ieşiţi din ţară, urma să se angajeze 
patru persoane ce vor fi in legătură cu „Poliţia Capitalei, şeful oştirii, comitetul 
carantinelor, cârmuirile judeţelor şi celelalte dregătorii”. Aceste patru persoane 
aveau datoria întocmirii de tabele, în ordine alfabetică, în care să centralizeze 
informaţiile primite din teritoriu privind deplasarea străinilor în Principat, 
numărul şi numele acestora (art. 15). Scrierea răvaşelor de drum şi a 
paşapoartelor se făcea de către cancelaria adjunctului şefului poliției capitalei, 
angajându-se un şef de cancelarie, un ajutor şi un scriitor de bilete şi paşapoarte. 
Plata noilor slujbaşi era acoperită din veniturile rezultate din eliberarea biletelor 
de drum şi a paşapoartelor (art. 16). Cum volumul de lucru nu putea fi acoperit 
doar de biroul din Capitală, fiecare cârmuire de judeţ trebuia să angajeze un 
scriitor, cu îndatoriri identice cu cele ale colegului din Capitală (art. 17). 
Supravegherea şi controlul tuturor indivizilor şi cu precădere a străinilor, fiind 

ineficientă în mare parte datorită aparatului polițienesc insuficient dezvoltat, se 
hotărăşte a se lua măsura instituirii de bariere la intrările principalelor oraşe ale 
țării, unde fiecărui trecător urmau să-i fie verificate hârtiile de identitate şi 
călătorie (art. 18). 

Complementar controlului şi vizării paşaportului, biletul de drum era în 
acelaşi timp act de identitate şi de călătorie, fiind cerut la ieşirea din ţară sau la 
barierele oraşelor. 

Eliberarea biletelor de trecere a frontierei pe termen scurt (bilete de 48 
de ore) intra în atribuţiile ispravnicilor de judeţe, de altfel ca şi eliberarea 
biletelor de liberă circulație pentru străinii intraţi în principate pe baza 
paşapoartelor naţionale.3% 


Proiect provizoriu de circulaţie în Principate 

O adresă către Ministerul de Interne, cu numărul 12.863, din 7 octombrie 
1860, ne arată câteva din detaliile motivaţiei elaborării unui nou regim al 
circulaţiei interne. „Comunicaţiile interne între diferitele oraşe ale Principatelor 
Unite, prin îndeplinirea strictă a prescripțiilor ce regulează slobozirea şi 
înfăţişarea biletelor de drum, sunt întru-totul îngreunate ... că asemenea stare de 
lucruri nu numai că împiedică relațiile reciproce între ambele principate, fiind 
pasagerul silit a înfăţişa documentul numit de a constata identitatea sa la orice 
poliţie orăşenească, la orice punct păzit”3%, situaţie percepută de către negustori 
ca fiind şi mai mult îngreunată după dubla alegere a lui Cuza, cu un an înainte. 
Aceste dificultăți de circulaţie trebuiau neapărat înlăturate şi „introdus un nou 
mod de constatare a identităţii individului călător, mai în armonie cu tendinţele 
naţionale de astăzi, mai cu uşurinţă pentru cetăţenii români.” 3% 

Propunerea înaintată ministrului era ca fiecărui cetăţean al unui oraş, ce 
primeşte anual un bilet din partea autorităților locale în care i se recunoaşte 
calitatea de locuitor al acelui oraş, să-i fie suficient acd bilet în justificarea 
identităţii sale şi pe baza lui să poată călătorii oriunde în interiorul ţării. Biletul 
urma a fi arătat la bariera oraşelor sau la căpitănia porturilor, iar şederea peste 
un termen legal de opt zile trebuia să se facă doar în baza unui „bilet de 
permanenţă” eliberat de Prefectură. 3% 

Urmare a acestei notificări din provincie, legislativul a elaborat un 
Proiect provizoriu până la promulgarea noii legiuiri pentru sloboda preumblare 
şi exersare a comerțului, atât în toate porturile acestor Prinţipate, cât şi prin 
toate oraşele de negoț. În baza lui, orice cetăţean al principatului putea primi un 
bilet de drum, după un model unic. Acesta era eliberat de către prefecturi, era 
individual, iar termenul lui varia în funcţie de necesităţile fiecărui individ, fără a 


5 E. Arbonie, op. cit., p. 89. 

3% ANIC, M. ., Administrative, dosar 157/1860, f. 28. 
37 |bidem, f. 28v. 

38 |bidem, f. 31. 

putea totuşi depăşi un an. Preţul pentru eliberarea unui asemenea bilet era de un 
sfanţ. Principal mijloc de constrângere, garanţiile oferite de o terță persoană, 
erau necesare şi în cazul eliberării acestor bilete de drum, pentru a împiedica o 
eventuală fugă din cauza datoriilor şi a taxelor neplătite către Stat sau către cutia 
satelor. Sătenii care aduceau diverse produse spre a fi vândute în pieţele oraşelor 
puteau circula pe baza biletelor săteşti, care le erau diberate gratuit. În dreptul 
patentarilor, starostele acestora era chezaş, ceilalți contribuitori primind biletele 
de drum cu acordul comisarilor fiscali, care garantau plătirea contribuţiilor către 
Stat. Biletul de drum autoriza pe titular la deplasări individuale şi transporturi de 
marfă nelimitate ca număr, dar cuprinse în termenul său de valabilitate. 
Deplasările erau trecute într-un registru, iar taxa de drum era eliminată. Supuşii 
străini, care plăteau şi taxa pe patentă, primeau aceste bilete de drum pe garanţia 
starostelui unde plăteau patenta. Transilvănenii ce aveau paşapoarte expirate, în 
temeiul acordului din 1842 dintre Transilvania şi Ţara Românească, erau 
socotiți drept pământeni, ieşind de sub protecţia consulatului cezăro-crăiesc şi 
primeau inițial bilete de drum după regimul străinilor, după care erau trecuţi în 
rândul contribuabililor Statului iar biletele de drum ulterioare li se dliberau pe 
baza de garanţii, ca şi celorlalţi pământeni 3%. Străinii, alţii decât transilvănenii, 
primeau aceste bilete doar pe durata valabilităţii paşapoartelor lor, la expirarea 
acestora fiind obligaţi a se deplasa la cea mai apropiată prefectură de poliție 
pentru a-şi lua viza de plecare din principat. În caz contrar, era solicitată 
intervenţia consulatelor sub a căror protecţie se afla respectivul călător, pentru 
a-i organiza plecarea; termenul de trei zile odată depăşit, expulzarea se 
îndeplinea de către autorităţile româneşti. Sunt numeroase cazurile de expulzări 
a supuşilor otomani, austrieci, prusaci ce se găseau fără paşapoarte sau cu actele 
expirate şi neînregistrate la poliţie. Trimiterea lor peste graniţă se făcea de către 
prefecturile de frontieră, în baza unui ordin al ministrului de Interne (ordin 
deschisi), ca urmare a aprobării cererii birourilor de poliție, baza juridică fiind 
clasificarea acestora în categoria de „bagabont”.2% Expulzările austriecilor, 
ungurilor, transilvănenilor se făceau cu precădere de către Prefectura Prahova. 
Sistemul funcţiona cu rapiditate, fără a fi obstrucţionat de chestiuni birocratice. 
Se practicau chiar şi expulzări în pofida valabilităţii paşaportului.* În urma 
adreselor de protest primite de la consulatele străine, Ministerul Treburilor 
Străine va cere, în 27 martie 1861, ministrului de Inteme expedierea motivaţiilor 
expulzărilor şi suspendarea acestora până la clarificarea fiecărui caz.%2 
Expulzarea nu ţinea cont de situaţia materială a celui aflat în conflict cu legea şi 
putea interveni oricând, ca urmare a unui control banal al actelor de stare civilă. 


39 |bidem, f. 36v. 
3% ANIC, M.I., Diviziunea Administrativă, dosar 270/1861, f. 130. 
391 |bidem, f. 304. 
3% |bidem, f. 272. 

Vagabonzii născuţi în România nu puteau fi izgoniți, ci erau trimişi în 
localităţile de origine.5% 

Proiectul provizoriu de circulație din 1860 a scos la iveală unele cazuri 
de indivizi sosiți anterior în ţară, fără a deţine documente conforme şi care se 
văd, pe mai departe, în afara legii. Aceştia sunt adesea cunoscuţi de Poliţie, 
precum Alesandru Mavrogheni „rumân, însă pentru că Prefectura âl cunâşe că el 
este venit aici din Rusia la anul 1858 fără nici un fel de document ... a face celle 
de cuviinţă de a-l izgoni din Țară, peste frontieră, la locul de unde se vede 
venit”.3% Din cercetarea efectuată de către angajaţii Ministerului de Interne, 
pentru stabilirea exactă a situaţiei acestuia, a rezultat că este fiu al stolnicului 
Mavrogheni, a locuit de mic copil în Rusia, iar în Bucureşti se ocupa cu 
comerţul de birji, în colaborare cu starostele de birjari rus. Din considerente 
economice şi sociale nu trebuia trecut în categoria vagabonzilor. Lipsa 
documentelor de identitate îl incriminează şi-l salvează, în acelaşi timp. 
Tentativa de expulzare este abandonată din lipsa actelor care să-i dovedească 
proveniența rusă, ceea ce-a dus la opoziția grănicerilor ruşi. Situaţiile de acest 
fel puneau în încurcătura Administrația românească, a cărei remarcă: „a trecut 
Dunărea fără nici o rânduială, nici ca străin, nici ca pământean”3%5, face dovada 
eforturilor depuse de aceasta pentru clarificarea stării civile a numeroase 
persoane, mai mult sau mai puţin autohtone. 

Regulamentul din 1/13 martie 1880, rânnoit la 1/13 noiembrie 1883 şi la 
2/14 august 1900, solicita ca străinii să-şi procure bilete de şedere, bilete de 
identitate, paşapoarte sau alte hârtii doveditoare pentru a putea circula 
nestingheriți pe teritoriul ţării, în caz contrar fiind expulzați pentru 
vagabondaj *%.Vagabonzii sunt definiţi în Codul Penal din 1864, la capitolul V, 
secțiunea a II-a, art. 217 drept „oamenii fără căpătâi, care n-au nici domiciliu 
statornic, nici mijloc de hrană, nici exersează obişnuit vreo profesiune sau 
meşteşug”.3” Articole următoare stabilesc că nimeni nu poate fi declarat 
vagabond, decât numai prin sentinţă judecătorească, vârsta minimă fiind de 16 
ani.2% Articolul 220 priveşte vagabonzii străini, el oferind baza juridică pentru 
expulzarea acestora peste graniţă. 


Măsuri de reducere a vagabondajului. Circulare 


3% | bidem, dosar 46/1867, f. 54. 

3% | biddem, dosar 270/1861, f. 132. 

3% |bidem, f. 225. 

3% C. Turliuc, Organizarea României Moderne, vol. |, pp. 68 - 69. 
39% C. Hanrangiu, op. cit, vol. |, p. 837. 

3% | bidem, p. 837, art. 218. 


Constituirea statului modem român S-a făcut pe baze naţionaliste, 
exploatându-se temerile xenofobe cu precădere din mediul rural, iar neșansa de 
a fi desemnat drept duşmanul numărul unu al poporului român au avut-o 
imigranții evrei, din ce în ce mai numeroşi, în special în Moldova. Rromii, aflaţi 
pe o treaptă socio-economică inferioară populaţiei majoritare, îndeletnicindu-se 
cu toate slujbele de lepădat ale societății, vor fi tolerați la periferie, din 
considerente de obişnuinţă şi din nevoia raportării la unul aflat mai jos decât 
restul indivizilor cunoscuţi prin tot mai răspândita denumire de „român'”. 


Evreii şi țiganii — principalul pericol pentru națiunea română 

În preajma adoptării Constituţiei, lon Brătianu s-a adresat Adunării 
cerând respingerea emancipării evreilor cu următoarele cuvinte: „Evreii au 
devenit o plagă socială pentru România, o plagă socială de care trebuie să ne 
scăpăm şi asta nu pentru că ei sunt mai înapoiaţi decât noi, căci avem o clasă 
încă mai înapoiată decât dânşii, o pătură socială mai joasă decât evreii; aceştia 
sunt ţiganii şi noi le-am dat drepturi fără ca cineva să se împotrivească. Contra 
evreilor nu voi ridica nici considerația că ei sunt mai puţin civilizaţi, ci pur şi 
Simplu aceea a marelui lor număr care ameninţă, după cum spune toată lumea, 
naționalitatea noastră, iar atunci când națiunea este ameninţată, ea se apără şi 
devine, nu intolerantă, ci prevăzătoare”5%. Acest discurs, din iunie 1866, este 
deschizător de drumuri pentru politica guvernelor României, inițial faţă de evrei, 
dar asociindu-i foarte repede şi pe rromi. De ce numărul mare de evrei, nici mai 
înapoiaţi, nici mai puţin civilizaţi decât românii, cei mai mulţi dintre ei 
posedând capitaluri însemnate, ajunge să fie considerat de către Brătianu drept o 
„plagă socială”? Caracteristicile lor economico-sociae îi plasau într-o poziţie 
favorabilă pentru satisfacerea necesităților unei societăți cu multe deficienţe 
cronice. Amenințarea reală ce plana asupra naţiunii române era rămânerea ei în 
înapoierea socială şi economică istorică pe care o înregistra în raport cu 
naţiunile central şi vest-europene, pe care Brătianu le cunoştea atât de bine. 
Totuşi, această politică protecţionistă a întârziat schimbarea şi progresul pe care 
îl putea produce dinamica imigranţilor evrei. Contrar viziunii omului politic 
român, drepturile acordate romilor nu sunt urmarea conştientizării unei 
normalităţi sociale, ci au fost văzute ca un act de mărinimie al poporului român 
acordat amărâţilor de ţigani. În pofida acordării de drepturi egale, aceştia din 
urmă nu puteau oricum niciodată ajunge la statutul poporului român (decât prin 
asimilare) pentru a reprezenta o ameninţare reală de ingerinţă în societatea 
românească medie şi înaltă. Un alt cunoscut istoric şi om politic, contemporan 
cu Brătianu şi fost deputat în Adunarea Generală a Ţării Româneşti din 1857, 
într-o lucrare apărută în 1882, acuza evreii că „vor să înfiinţeze un stat în Statul 
român, şi că contopirea - nu asimilarea, care nu va să dică de cât tăierea 


3% C. Turliuc, op. cit., vol II, Editura] unimea, Iaşi, 2004, p. 37-38. 

perciunilor - cu care diplomaţii ne a asurdit, nu e decât uă ficţiune, uă 
inesactitudine amăgitore spre a-şi arunca la noi gunoiele din ţârra lor...”4%, 
Complotul internaţional ameninţa, într-un final, cu distrugerea Statului român. 
Mai mult imaginară decât reală, această ameninţare servea foarte bine 
construcţiei statului naţional, ce se solidifică mai repede şi mai bine raportându- 
se la pericolul evreiesc din secolul a XIX-lea. Atenţia acordată evreilor ascunde 
minoritatea rromă până la deportarea acesteia în Transnistria. Scăderea 
numerică semnificativă suferită de evrei, după ultimul război mondial, îi va 
aduce în prim plan pe ţigani/rromi, percepuți de extrema dreaptă ca fiind 
pericolul principal ce ameninţa neamul românesc. 


Circulare pentru controlul şi stoparea vagabondajului 

Devenit ministru de Interne, Brătianu va cere prefecților, în anul 1867, 
printr-o serie de circulare (21 martie/2 aprilie, 7/19 aprilie, 24 aprilie/6 mai şi 
7/19 mai) luarea de măsuri concrete pentru stoparea vagabondajului şi 
împiedicarea evreilor de a se stabili în sate, a arenda pământ sau a deţine hanuri 
şi cârciumi“. Văzut ca o consecinţă directă a imigrărilor masive, eradicarea 
vagabondajului va rămâne în atenţia administraţiei româneşti până la 
declanşarea celui de-al doilea război mondial. Preluat din limbajul juridic 
francez, vagabond este orice individ care nu poate face dovada exercitării unei 
profesii fățişe şi recunoscute ca atare, sau că deţine un anumit capital. El nu 
putea face astfel dovada unui mijloc vizibil de existenţă şi era trecut automat în 
categoria celor care trăiesc din înşelarea locuitorilor ţării, în special din mediul 
rural. Drept vagabonzi erau consideraţi de către poliție şi străinii care aveau 
paşapoartele expirate, le declarau pierdute sau depăşeau viza de şedere în 
România. Etichetarea şi tratarea ca vagabond se făcea cel mai adesea în 
contradicţie cu prevederile Codului Civil care statua ca faptul de vagabondaj să 
fie hotărât printr-o sentință judecătorească. Presiunea exercitată asupra 
prefecților în a identifica şi expulza vagabonzii, această piedică în drumul 
coagulării naţiunii, creşte în urma unei circulare ministeriale în care se insistă că 
„vagabonzii se cunosc chiar după înfăţişare”.%2 Această politică are totuşi 
limitele sade, pentru că numărul mare de arestaţi, cu titlul de „vagabonzi ”, 
ajunge să depăşească capacitatea Statului de a-i reţine. Numeroşi indivizi 
reţinuţi sunt astfel cedaţi comunităţilor locale, ce-i solicitau datorită legăturilor 
de rudenie sau în scopuri lucrative, pe baza garanţiilor oferite de acestea. 4% 

Prefectura judeţului Muscel, într-un raport din 21 ianuarie 1869 adresat 
ministrului de Inteme, semnala că „n-a refuzat intrarea în Ţară a nici un 


4% |oan Brezoianu, Vechile instituţiuni ale României (1327-1866), cu un apendice, Bucureşti, 
Tipografia Ştefan Mihălescu, 1882, p. 227. 

41 |bidem, p. 41. 

42 ANIC, M.L., Divizia Administrativă, dosar 83/1868, f. 53. 

4% |bidem, f. 15. 

pasageriu ce S-a presentatu cu paşpoarte în regulă şi certificate pe termenu 
mărginitu, afară de Unguri, Ţigani şi Ovrei, care dupe ordinu Divizii | 
Teritorială Militară N. 5311 din 17 iulie, urmată dupe alu Domnului Ministru de 
Resbdu, suntu popriţi absolut aceste naţiuni fără căpătâi, fie în grupă sau 
individualu”4%. Interzicerea intrării în România pentru rromi, lipsită de 
fundament juridic, are caracter agravant datorită relaţiilor strânse de familie ce 
uneau grupurile de nomazi, aflate adesea pe teritoriul mai multor state. Ele sunt 
obligate să treacă şi să rămână în invizibilitate, pentru a reuşi să evite restricţiile 
circulatorii impuse la frontieră în mod absolut arbitrar, doar pe baza apartenenţei 
enice 

Mihail Kogălniceanu, noul ministru de Interne în guvernul condus de 
Dimitrie Ghica, va emite opt noi circulare în cursul anului 1869 (5/17 ianuarie, 
15/27 ianuarie etc.) care au un conţinut restrictiv la adresa evreilor şi a străinilor, 
similar circularelor anterioare“%5. 

Multe ordine administrative ajung să se contrazică, unele dintre ele 
având scopul corectării ilegalităţii altora, aflate deja în vigoare. Circulara cu Nr. 
4508, din 1871, privind interzicerea intrării în ţară a persoanelor fără meserie 
reală şi capital (vagabonzi disimulaţi), rămâne în continuare valabilă deşi se afla 
în contradicţie cu o altă circulară, Nr. 9981, din 5 iulie 1872. Aceasta din urmă 
reamintea prefecților că vagabonzi sunt doar persoanele condamnate de 
judecător pentru acest delict. Incompatibilitatea acestora două nu scapă tuturor 
funcţionarilor, prefectul de Roman remarcând-o într-o scrisoare către ministrul 
de Inteme, din 26 martie 1874%%. 

Ordinul ministerial cu Nr. 4147, din 1871, impunea prefecților să nu 
permită intrarea în România a străinilor fără meserie şi fără a deţine un capital 
minim de 1852 de franci“. Acest prim filtru era valabil la frontieră, odată 
întraţi în România, pentru străinii cu documente necorespunzătoare, se aplica 
de 1852 de franci la frontieră va genera un vă de cereri adresate Ministerului de 
Interne, prefecturilor, chiar şi Ministerului de Război pentru a permite intrarea 
în ţară a lucrătorilor agricoli sezonieri, a speculanţilor, lucrătorilor la căile ferate 
(în special italieni) ce nu puteau prezenta această sumă. 

Probabil că intensificarea imigrației evreilor în Moldova a fost la 
originea unei noi circulare!” în vederea întăririi controlului la granița de Nord, 
pentru că este adresată doar prefecţilor din Suceava, Dorohoi, Botoşani, laşi, 
Fălciu şi Bârlad. În ea se solicita „să se constate numărul indivizilor intraţi în 


4% | bidem, dosar 155/1868, f. 55. 

495 C. lancu, op. cit., p. 106. 

4% ANIC, M.I., Divizia Administrativă, dosar 116/1874, f. 15 recto + verso. 
4% Ibidem, f. 25. 

4% |bidem, f. 30. 

40% | bicdem, dosar 95/1879, f. 3. Este vorba despre circulara cu Nr. 11992/1879. 

ţară în aceste din urmă timpuri, dacă au paşapoarte în regulă, profesiune, de ce 
rasă şi protecțiune sunt, unde s-au stabilit...”. Supravegherea şi controlul 
străinilor, în aceste judeţe şi la frontieră, erau esenţiale: „Opriţi desăvărşit 
invaziunea vagabondilor. Prin înţelegere cu comandanții punctelor de fruntarii 
luaţi măsuri energice şi eficace ca, negreşit, nimeni să nu se strecoare printre 
pichete”. În acelaşi scop, de a se debarasa cât mai repede de persoanele străine, 
indezirabile, telegrama către prefecţi cu nr. 13.022, din 9 iulie 1879, cerea 
acestora luarea de măsuri rapide de expulzare: „Puteţi trimite Parchetului, spre a 
sesiza Justiţia şi a se pronunţa sentinţi de expulsiuni contra vagabondilor. Când 
însă starea de vagabond strein este recentă şi vădită, Administraţiunea, prin 
măsuri administrative va dispoza trecerea lor peste frontieră”. 410 

Aceste dispoziţii sunt împlinite întocmai de către prefectul judeţului 
Dorohoi. Într-o telegramă din 29 mai 1877, acesta solicita Ministerului de 


Interne acordul pentru expulzarea unui fochist ţigan, aflat în căutare de lucru, 
aul 


99 A. 


dar manifestând o „conduită de toată bănuiala” în ochii autorităţilor publice 
Aprobarea nu întârzie să sosească, iar individul lon Moroşanu este „dat peste 
frontieră”. 

După proclamarea Regatului s-a adus în prim-plan un proiect de 
condiţionare a şederii străinilor în România, un fel de concesie la presiunile 
conservatoare. Redactat sub imperiul manifestărilor nihilist-socialiste de la Iaşi, 
proiectul devenea lege la 7 aprilie 1881. La 15 aprilie 1881, în Cameră, lon C. 
Brătianu socotea că România ajunsese „receptacolul tuturor vagabonzilor din 
Europa". Situaţia se datora faptului ca devenise un leagăn al libertăţii, unde 
străinii găseau o ţară „mănoasă", putând să se întrețină cu „puţin”. 

Legea asupra străinilorii? permitea expulzarea, printr-o decizie a 
Consiliului de Miniştri, a „străinilor care ar tulbura liniştea publică sau ar 
compromite siguranţa statului” (art. 1). Guvernul putea expulza în afara ţării 
orice persoană fără a da vreo motivaţie (art. 2), armă aplicată în nenumărate 
cazuri împotriva evreilor şi a IToMIlor. Un străin expulzat reintrat în România, 
va fi arestat şi deferit poliţiei corecţionale, pedeapsa fiind închisoarea de la cinci 
zile până la şase luni, după executarea căreia fiind condus imediat la frontieră, 
fără a dispune de dreptul de a indica punctul de ieşire. Străinul venit în ţară şi 
care nu va avea un domiciliu cunoscut va fi dator ca în termen de 10 zile de la 
sosire să obţină „o carte de libera petrecere" de la poliția sau administraţia 
locală, pe timpul cât va arăta că voieşte să stea sau să călătorească prin ţară. Este 
evident că legea, în punctele sale principale, reia şi îmbunătăţeşte legislaţia 
anterioară asupra circulației şi şederii străinilor în România. Ea este în acelaşi 


410 |bidem, f. 77. 
41 |bidem, dosar 79/1879, f. 22. 
42 „Monitorul Oficial”, nr. 4, din 4 aprilie 1881, p. 176. 

timp expresia noului statut, de monarhie, de care trebuiau să ţină seama puterile 
vecine. 

Opinia publică românească, aşa cum reiese din dezbaterile publice şi 
relatările presei, a considerat pe evrei drept o populaţie străină, care trebuia mai 
întâi asimilată şi abia apoi integrată în corpul politic al ţării. Diferenţa de 
percepție referitor la rromi se datorează lipsei concurenţei politice şi economice 
masive şi pierderii etnicităţii în momentul accederii pe poziţii economico- 
politice importante. Restul rromilor erau percepuți şi trataţi ca cetăţeni de mâna 
a doua, în cel mai bun caz. Etnonaţionalismul românesc nu a intrat în 
contradicţie cu afirmarea identităţii de tip naţional a rromilor, cum a fost în 
cazul evreilor, din simplul motiv ca nu a existat o astfel de manifestare în rândul 
foştilor sclavi sau a descendenților acestora. Percepția majoritarilor i-a plasat 
totuşi pe rromi în categoria alogenilor, dar cu un caracter inofensiv 
naționalismului românesc. Intervenţiile marilor puteri nu i-au avut niciodată 
drept obiectiv, nici măcar unul periferic. Din acest punct de vedere rromii s-au 
plasat pe poziţii apropiate populațiilor din colonii, fie că acestea fuseseră sau nu 
reduse în sclavie. 

Criza economică de la sfârşitul secolului al XIX-lea a generat un mare 
val de migraţie din toată Europa de Est către ţările din vestul continentului şi 
SUA. In România, cei care au plecat, în principal, au fost evrei, în număr de 
60.000415, rromii fiind cu siguranţă în număr mai mic şi imposibil de estimat 


pentru moment. 


Reglementări de securitate şi muncă 


Eliberarea sclavilor particulari va aduce în atenţia autorităţilor un număr 
însemnat de persoane de ale căror comportament şi acţiuni fuseseră responsabili, 
până la un punct, stăpânii acestora. O primă măsură a Administraţiei Centrale 
este restrângerea libertăţii de circulaţie. Pentru a merge într-un at sat va fi 
nevoie de autorizaţii de circulaţie, eliberate de către Poliţie şi, după 1893, de 
Jandarmerie Mgajoritatea rromilor nomazi practicau un comerţ rural de tip 
ambulant sau lucrau, cu şi fără contract, la antreprenori de tot fdul, ori pe 
moşiile boiereşti. Rromi de vatră schimbau adesea locul de reşedinţă în 
speranţa găsirii de condiţii de viață şi de muncă mai bune. Locuitorii din 
localităţile unde se realiza mutaţia, făceau tot ce le stătea în putinţă pentru ca 
aceştia să nu mai revină în satele şi comunele iniţiale“. Tot acest interes era 
legat de economia locului, în mod evident existând o cerere importantă de fierari 
şi alte meserii artizanale ce nu putea fi satisfăcută prin resursele umane proprii. 


43 C. lancu, op. cit., p. 215. 
414 ANIC, Diviziunea rurală-comunală, dosar 9/1857, f. 82-83, 

Două legi vor reglementa relațiile din lumea rurală şi, implicit, dintre IToM. şi 
români. 


Legea Poliţiei Rurale 

Legea Poliţiei Rurale, publicată în „Monitorul Oficial” din 25 decembrie 
186845, dădea comunelor posibilitatea acceptării sau nu a 'romilor, pe teritoriul 
lor. Consiliile comunale, în funcţie de nevoile economice ale localităţilor, 
permiteau şatrelor de nomazi să se instaleze pe pământul comunei. În acelaşi 
timp, sătenii trebuiau să acorde garanţii autorităților pentru nomazii stabiliţi 
acolo. 

Articolul 10, care stipula că nici o persoană fără căpătâi nu se poate stabili 
într-o comună fără a avea o autorizaţie prealabilă din patea Consiliului 
Comună, se remarcă a fi un obstacol serios pentru nomazii ce schimbau foarte 
des localităţile, în vederea practicării meseriilor tradiționale şi pentru a face 
comerţ. Cum pământul aparţinea boierilor, Bisericii şi Statului iar, după 
reformele lui Cuza, în ecuaţie intrând şi o parte a ţărănimii, terenurile erau atent 
supravegheate, ceea ce făcea folosirea lor frauduloasă extrem de dificilă. 
Particularii, în principal, nu vor permite rromilor nomazi să folosească resursele 
pământului, apa şi lemnul fără compensaţii substanţiale, greu de satisfăcut. 

Articolele următoare din Legea Poliţiei Rurale reglementau situaţia vitelor. 
Astfel, când acestea erau lăsate să producă stricăciuni (articolul 17), erau închise 
într-un ocol până la sosirea proprietarului lor (articolul 23) ce va plăti 
despăgubirea, după caz (articolele 23 şi 25) 46. Boierii puteau omori vitele găsite 
în culturi, practică autorizată de articole 29 şi 98, ce derogau de la dispoziţiile 
Codului Civil (articolul 1001). Articolul 60 şi articolul 76 priveau situaţiile de 
criză din comună. Pentru a le preîntâmpina, se hotăra înfiinţarea în fiecare 
comună a unui serviciu de pază de către locuitorii acesteia şi de către primar, în 
timpul zilei şi noaptea, îndreptat contra răufăcătorilor. Principalul său obiectiv 
era alertarea imediată a locuitorilor şi raportarea incidentului la Subprefectura 
locală, ce era obligată să acţioneze imediat cu un număr de soldaţi suficient de 
mare pentru arestarea răufăcătorilor. 


Legea Poliţiei Rurale. Teorie vs. practică 

Reglementarea legislativă prezentată mai SUS, deşi pare suficient de 
elaborată pentru a descuraja situaţiile conflictuale, cu atingere a dreptului de 
proprietate asupra pământului, frecvente de altfel, şi în care erau implicaţi şi 


415 |bidem, dosar 50/1868. 
416 |bidem, f. 10. 

nomazii este, în realitate, dificil de aplicat. Un document din 22 iulie 1869, emis 
de Prefectura judeţului Bacău şi care are drept destinatar Ministerul de |nteme, 
semnala că în noaptea din 6 spre 7 iulie „o ceată de ţigani unguri, poposind la 
Capul Dracului, pe proprietatea Băcăniei, au dat drumul cailor prin fânețe şi alte 
holde ce erau pe acolo”*7. Care era soluţia potrivită pentru o astfel de situaţie ce 
nu era deloc singulară? În cazul amintit aici, proprietarul, cu nişte vătăşei ai săi, 
primarul şi Consiliul Comunal s-au reunit şi au mers pe teren pentru a constata 
pagubele şi a stabili despăgubirea. Rromi n-au fost de acord a merge la 
Primărie, pentru a plăti 100 de galbeni drept despăgubire şi, pentru a se 
disculpa, le-au arătat un bebeluş de trei luni ce murise în urmă cu aproape trei 
zile. În faţa unei noi somaţii pentru a merge la Primărie şi a plăti despăgubirea 
pentru stricăciunile produse, nomazii au pus mâna pe ciomege, i-au fugărit pe 
primar şi pe ceilalți şi au plecat apoi fără să despăgubească pe proprietarul 
terenurilor stricate şi fără să explice de ce duceau cu ei un copil mort. Acest tip 
dispuneau autorităţile locale şi acţiunile ineficiente, neconvingătoare şi lipsite de 
fermitate ale comunelor în faţa grupurilor nomade, de dimensiuni medii şi 
mari 418 

Instrucţiunile ministerului încearcă în zadar să inducă fermitate în 
capacitatea decizională a autorităţilor locale. În acest caz, prefectul trebuia „de 
îndată a chema la răspundere primarul respectiv care, de îndată, trebuia a se 
conforma legii Poliţiei Rurale spre a ridica pe toţi sătenii, dacă trebuinţă era, şi 
să urmărească pe acea ceată de ţigani care a devastat holdele proprietăţii şi să-i 
supună la despăgubirea prescrisă de lege”. Concluzia ministrului poate fi văzută 
ca o stare de fapt generală a acelor ani: „Ministerul vede, cu părere de rău, că în 
acel district, până acum, Legea Poliţiei Rurale este mai deloc pusă în aplicare şi 
nicidecum pătrunsă şi simțită de autorităţile chemate a o executa” 49, 


Accesul emancipaţilor nomazi la pământ 

In postura de sclavi, nomazii beneficiaseră de o largă autonomie de 
circulaţie pe tot cuprinsul ţării, obstacolele întâlnite fiind minime, datorită 
influenţei stăpânilor lor. Abolirea sclaviei a fost de natură să impulsioneze 
tendinţa libertății de circulație, nemaifiind legaţi juridic de un stăpân şi 
supravegheați continuu de vătafi. Însă libertatea juridică antrena și 
responsabilitatea juridică, astfel că numeroase acţiuni ce anterior nu făceau 
obiectul penalităților Statului, după 1856 vor conduce la conflicte din ce în ce 


47 |bidem, Diviziunea comunală, dosar 12/1869, f. 180. 
418 Vezi anexe 11, 12 şi 13, ce prezintă imagini cu grupuri de ţigani nomazi din perioada 
interbelică. 


419 |bidem, f. 182. 

mai numeroase între nomezi pe de-o parte, proprietari particulari şi Stat2 pe de 
altă parte. Pământul, pădurile, izlazurile ce pot fi folosite fără a avea probleme 
sunt din ce în ce mai puţine. Legea rurală din 14/26 august 1864 recunoştea 
țăranilor supuşi la dare drepturi depline de proprietate asupra pământului, dar nu 
şi asupra pădurilor, acestea fiind, de altfel, elementul cel mai important în 
economia grupurilor de rudari şi lingurari. 

Urmare a acestei legi, grupurile de nomazi ce produceau stricăciuni nu mai 
puteau fi împrăştiate în sate ca mai înainte, ci erau deferite justiției, pentru a 
plăti despăgubiri. Această lege va da rromilor sedentari pământ pentru a-şi 
construi case şi a planta grădini%2. Numărul celor ce au primit pământ de la Stat 
a fost foarte mic, ceilalți fiind nevoiţi să încheie contracte de folosință a 
pământului cu marii proprietari particulari şi cu Biserica. Unii dintre ei, în 
special din rândul semi-nomazilor, îşi vor părăsi casele şi grădinile pentru a-şi 
practica meseriile în alte localități, acumulând în acest fel datorii față de 
proprietarul pământului unde locuiseră. Aceste mişcări vor da naştere la 
numeroase procese între cele două părţi, ce au continuat până la noua reformă 
agrară din anul 1919. Mobilitatea nomazilor, suprapusă interesului economic, îi 
aducea adesea chiar în pieţele din interiorul oraşelor, ceea ce-i deranja pe 
locuitori. Orăşenii din Turnu Severin solicitau interzicerea accesului şatrelor de 
rromi în pieţe pentru că, cel mai adesea, se venea cu tot grupul, inclusiv căruţe, 
cai şi celelalte animale. 4% 

Legea nr. 394, din 31 martie 1864, pentru comunele urbane și rurale, 
publicată în Monitorul Oficial din 31 martie 1864, la articolul 73, alineatul 5, 
dădea dreptul Consiliului Comunal „a-şi da numai socotinţa” faţă de cererile de 
împământenire ale străinilor domiciliaţi în comună.“*3 Hotărârea autorităţilor 
centrale prevalează astfel asupra deciziei locale, ceea ce permitea mult mai uşor 
aşezarea în sate a persoanelor străine locului, inclusiv a rromilor nomazi. Atunci 
Când S-au aşezat, emancipaţii au fost asimilați din punct de vedere fiscal 
țărănimii. Cea mai mare parte nu au primit pământ şi uneltele necesare lucrului 
acestuia, situaţie ce-i va obliga să lucreze în continuare pentru foştii stăpâni. 


Convenţiile agricole 


420 Ibidem, dosar 35/1866. Din acest document reiese situaţia conflictuală dintre un grup de 
aproximativ 60 de rromi rudari, ce aveau în fruntea lor tot un emanci pat, pe nume lon Trandafir, 
consilier comuna în Poenari-Vulpeșşti, judeţul Ilfov şi subprefectul ce încerca arestarea 
vinovaţilor de stricăciuni din pădurile Statului. În raportul său, Directorul Prefecturii propunea 
împrăştierea rudarilor sau împroprietărirea cu pământ pentru a-l lucra. 

421 | bidem, dosar 135/1865. 

42 Nicolae Prună, Administraţia locală în România modernă. Perioada 1864-1876. Vol. |, 
Drobeta Turnu Severin, Editura Univers, 2002, p. 23. 

423 Lege pentru comunele urbane şi rurale a Principateloru-Unite-Romăne, Bucureşci, 
Imprimeria Statului, 1865, p. 23. 

Arendarea pământului marilor proprietari către ţărani a fost reglementată 
prin mai multe legi speciale, derogatorii principiilor de drept civil: legea din 18 
martie 1866, legea din 7 aprilie 1872, legea din 14 mai 1882 şi legea din 22 mai 
1893%4. Termenul convențiilor nu a fost prevăzut în legile din 1866 şi 1872. 
Încheierea lor pe o perioadă de mai mulţi ani imobiliza persoanele în cauză, 
restrângându-le libertatea de angajare. Legea din 1882 a fixat ca timp maxim de 
arendă perioada de trei ani, iar pentru lucrările agricole, un an. 

Legea convențiilor agricole a fost considerată ca „legea legilor ţărănimii” 
4% sub prescripţiile ei trăind majoritatea cetăţenilor României moderne. 
Derogările sale de la dreptul comun au avut o contribuţie importantă la crearea 
unui altfel de servaj. Convenţiile agricole sunt prezentate ca fiind contracte 
confuze, abuzive şi fictive. Acest fapt determina numeroşi ţărani să evite 
contractele scrise, cei ce lucrau fără acestea fiind mai mulți decât ţăranii ce 
aveau un contract redactat cu proprietarul pământului“. 

Sistemul normativ şi practica contractuală creaseră o „nouă servitute sub o 
nouă formă” sau „exploatarea muncii umane şi nu a pământului” 7. Abuzurile 
proprietarilor şi ale fermierilor nu erau luate în seamă de autorităţi, fiind 
considerate delicte civile. În aceste condiţii, când un grup se întreba până la ce 
punct merge lăcomia fermierilor şi răbdarea ţăranilor“, concluzia celorlalți era 
alarmantă: când sunt tăiate toate mijloacele de trai ale unei clase întregi de 
oameni, sunt aduşi în punctul în care nu mai ştiu să aleagă ceea ce legea le 
permite sau nu. Aceasta era situația ţărănimii la 1907 şi, bineînţeles, a 
rromilor”, 

Prevederile art. 13 al legii de tocmai agricole au fost modificate în 1872 
în sensul executării silite a ţăranilor: „În caz când, după îndemnul şi execuţiunea 
Consiliului Comunal, locuitorii vor arăta îndărătnicie sau vor dosi din comună, 
Consiliul îndată va cere de la Subprefectura locală a-i trimite ajutor de 
dorobanţi, necesari în executarea locuitorilor îndărătnici sau fugari, în contul 
vinovatului”. Această prevedere, deosebit de nedreaptă față de comunitatea 
sătească, va fi eliminată în 1882. 


424 Emil Cernea, Criza dreptului în România la 1907, Universitatea din Bucureşti, 2003, p. 22; 
url. http://ebooks.unibuc.ro/istorie/cemnea/i ndex.htm. 

425 Georgescu C. Vrancea, Conrentariul legii pentru învoigile agricole București, Editura 
Librăriei Leon Alcalay, 1908, p. 4. 

426 Gheorghe D. Scraba, Starea socială a săteanului: după ancheta privitoare anului 1905, 
îndeplinită cu ocaziunea Expoziţiunii GeneraleRomâne din 1906 de către Secţiunea de 
Economie Socială, Bucureşti, Institutul de Arte Grafice „Carol G5bl”, 1907, p. 8. 

47 Vasile M. Kogălniceanu, Un cuvânt asupra învodlilor agricole, Bucureşti, Noua 
Tipografie Profesională Dimitrie C. lonescu, 1907, p. 8. 

48 Alexandru V. Gîdei, Chestiunea țărănească, Recensiune şi studiu asupra scrierii d-lui Sp. C. 
Haret, Bucureşti, Tipografia „Voința Naţională”,1905, p. 67. 

49 E. Cernea, op. cit., p. 37. 

Legea din 1893 a limitat la un an încheierea contractelor în bani, pământ 
arabil şi păşune, avându-se în vedere ca ţăranii să nu datoreze sume mari de 
bani, cum se întâmpla în cazul arendării pe mai mulţi ani“. Totuşi, diminuarea 
închirierilor îi dezavantaja pe ţărani pentru că dădea posibilitatea creşterii 
sumelor de arendare a pământului. În realitate, termenul arendării putea fi 
prelungit chiar şi mai târziu prin sistemul obligaţiilor ţărănimii şi angajamentul 
acestora de a-şi plăti datoriile în muncă, pe parcursul anilor următori. 


Contracte în baza convențiilor 

Convenţiile agricole oferă cadrul necesar inserării economice a grupurilor 
de rromi emancipaţi. Sunt contracte colective de muncă, încheiate între 
administratorul unei moşii, al unui domeniu al coroanei sau un antreprenor 
particular cu vătaful unei cete de rromi aşezaţi sau semi-Nomezi, în care se 
prevedeau numărul lucrătorilor, perioada ce trebuia a fi lucrată, natura lucrului și 
plata în bani şi în alimente. O astfel de situație, din 25 iunie 1869, surprinde un 
grup de nomazi ce lucrau la canalizarea Dâmboviţei. Ei fuseseră angajaţi de 
către un antreprenor ce luase acel şantier de la Ministerul Lucrărilor Publice“. 
Un alt contract, între un grup de emancipaţi şi un fermier este semnalat la 12 
martie 1863“. Emancipaţii fuseseră tocmiţi să realizeze un canal pentru a aduce 
apă din Argeş însă inexactităţile contractuale, generatoare de abuzuri, din partea 
beneficiarului, îi vor determina să-l anuleze. Aceste două exemple permit 
descifrarea câtorva din caracteristicile economice ale nomazilor, ce-i făceau de 
preferat în ochii antreprenorilor. Primul ţine de concentrarea mâinii de lucru 
disponibilă în cadrul unui singur grup. Nu era necesară aducerea mai multor 
indivizi din sate distincte. Timpii de deplasare şi mijloacele de transport erau 
eliminate complet, datorită instalării şatrei în apropierea şantierului. Necesităţile 
de cazare sunt acoperite de utilizarea corturilor. Lucrările importante de 
infrastructură, ce s-au realizat în România modernă, au făcut apel în mare parte 
la lucrători străini, de origine italiană, bulgară, germană etc. Dintre autohtoni 
erau folosiţi obligatoriu vagabonzii şi cerşetorii apți de muncă.** La fad se 
întâmpla şi cu acoperirea deficitului de braţe de muncă din agricultură. 
Principala dificultate în aducerea acestor lucrători străini era legată de obţinerea 
permisiunii intrării în România. Ori nomazii erau deja în interior, se deplasau şi 
se cazau prin mijloace proprii, singura obligaţie a angajatorului fiind efectuarea 
plăţii contractuale. Este foarte posibil ca aceste contrate încheiate între nomazi 
şi diverşi beneficiari să fi fost destul de numeroase în epocă. Ele nu puteau însă 
avea o durată suficient de mare pentru a genera o modificare a stilului de viaţă 


40 Scraba, op. cit., p. 101. 

%1 |bidem, p. 167. 

%%2 ANIC, M.I., Diviziunea rural-comunală, dosar 99/1863. 

%%3 ANIC, M.L., Diviziunea administrativă, dosar 46/1867, f. 89. 

nomad. Astfel că finalizarea contractului era de natură a impulsiona nomazii la 
reluarea periplului lor prin ţară. 


Legea asupra comerțului ambulant. Comercianţii ţigani. 

O altă branşă economică a Iromilor era formată din mici comercianţi ce 
lucrau, de obicei, singuri, uneori fiind însoţiţi de cineva din familia lor. Ei 
obțineau cărticele de artizani ce le permiteau să practice fără probleme micul lor 
comerţ ambulant. Cunoscuţi în documentele vremii sub numele de colportori, 
negustorii ambulanți rromi Nu S-au aflat însă în atenţia autorităţilor, cum era 
cazul în dreptul evreilor sau al altor naţionalităţi, aflaţi sub restricțiile legii. Erau 
consideraţi drept români în actele oficiale şi nu erau văzuţi ca un dement de 
concurenţă important faţă de autohtoni, ei înşişi fiind consideraţi, ce mai adesea 
şi pebună dreptate, drept autohtoni. 

Legea asupra comerțului ambulant din 17/29 martie 1884 interzicea 
complet acest tip de comerţ în oraşe, cu excepţia situaţiilor menţionate în lege 
(art. 1). Produsele industriei casnice puteau fi comercializate fără autorizaţie 
(art. 6) în comune şi în târgurile autorizate de către Consiliul Judeţean, conform 
articolului 65 din Legea consiliilor judeţene (art. 7). Articolul 5 din 
Regulamentul pentru aplicarea legii comerțului ambulant stipula că doar lăutarii 
îşi puteau practica liber meseria, fără a avea nevoie de vreo autorizaţie şi fără a 
întâmpina vreo restricţie“. De altfel, aceşti lăutari erau destul de apreciaţi în 
România, unele grupuri ajungând chiar celebre în ţările Europei de Vest şi în 
America. Există articole în presă în care se remarcă talentul lor şi succesul 
obţinut pe scenele internaţionale“5. 


Foto Taraf ochi albi C.Popp de Szathmari. 
Taraful lui Ochi Albi 
Sursa 
http://galeriidearta.blogspot.fr 


Lăutarii erau însă un grup aparte, ce nu se integra în rândurile 
comercianților ambulanți, ci se intersecta doar accidental cu aceştia. O circulară 
din 1889 a Ministrului Agriculturii şi Comerţului, către prefecţi, pentru 
realizarea de tabele statistice oferă, la cinci ani de la promulgarea legii, o privire 
oficială a poziţiei avută în economia românească de către colportori. Conţinutul 
ei, pe lângă o undă de naționalism, denotă preocupările Ministerului pentru 


+4 Hamangiu, Codul general al României, p. 524. 

%%5 Un exemplu este articolul apărut în ziarul Adeverul din 8 iunie 1891 (anul trei, N” 850) şi 
care adresează cuvinte elogioase unui mic taraf rom ce concertase la Amsterdam. Aceştia se 
aflau în turneu prin Franţa, Germania şi Olanda iar pentru anul următor îşi propuseseră să 
participe la Expoziţia Universală de la Chicago. 

protejarea comerţului autohton, în speranța impulsionării acestuia şi a 
îndepărtării colportorilor de alte naţionalităţi. 


„Domnule Prefect. 

Vă este îndestul cunoscut scopul legii asupra comerţului ambulant din 15 
martie 1884, care tinde a proteja comerţul stabil şi onest, asupra căruia cade 
toate sarcinile Statului, contra concurenţei necinstite ce se exercită pe o scară 
întinsă de către nişte colportori de mărfuri, în cea mai mare parte străini de 
neamul nostru şi fără nici un scrupul de conştiinţă. 

Pentru ca Ministerul Agriculturei şi Comerţului să poată fi pus în posiţiune 
de a cunoaşte mişcarea comerţului ambulant din toată ţara, în cazurile când acest 
comerţ urmează să fie autorizat şi, în acelaşi timp, de a putea şti şi aprecia cam 
de către cine anume persoane, de ce naţionalitate şi de ce religie se exercită mai 
mult comerțul ambulant şi asupra căror categorii şi feluri de mărfuri au o mai 
multă înclinare de a face comerţ, Subscrisul are onoare a vă ruga, D-le Prefect, 
să binevoiţi a da ordinile cuvenite autorităţilor comunale din judeţul Dvs, ca, în 
conformitate cu prescripţiunile art. 19 din regulamentul zisei legi, să 
întocmească un tablou întocmai după formularul ce vi să alătură pe lângă acesta 
şi care va fi înaintat fiecărei plăşi spre a-l pune la dispoziţia comunelor din 
cuprinsul ei şi în care tablou se trece după ordinea în care s-au eliberat cărțuliile 
din cursul anului curent 1889, următoarele date statistice mai principale: 
Numele şi pronumele comercianților, naționalitatea, religiunea lor, domiciliul, 
«tatea, indicarea obiectelor pentru care este autorizat de a face comerţ etc” %, 

De aici au rezultat nenumărate dosare de arhivă privind colportorii în 
România. Dificultatea principală întâlnită în analiza acestor statistici este 
indicativul naționalitate, acesta fiind „română”, atât pentru români, cât şi pentru 
rromi. 
Tabele fac dovada locului rdativ neglijabil ocupat de rromi printre 
colportorii ce srtăbăteau ţara în ultima parte a secolului al XIX-lea. Întru-un 
raport al primarului comunei Bucureşti către Ministrul Agriculturii, Industriilor, 
Comerţului şi Domeniilor ce privea cărțuliile eliberate de Primărie „în cursul 
anului expiratu 1889 persoanelor care exercită comerciul ambulant”, rromii 
colportori aveau doar două meserii declarate, majoritari fiind spoitorii%7: 


id Nume şi prenume Naţionalitate | Rdigie Meserie Observaţii 
1. | NicolaeAnghelescu | Română Ortodox Spoitor Singur 
2. | Ali AinAli Română Ortodox Spoitor Singur 
3. | Costache Baeram Română Ortodox Spoitor Ajutor 


%% ANIC, M.A..I., Direcţia Statistică, dosar 1529/1889, f.1-3. 
%7 |bidem, f. 37. 

4. | Andra Costache Română Ortodox Spoitor Ajutor 
5. | lordacheFilip Română Ortodox Spoitor Ajutor 
6. | Dumitulon Română Ortodox Spoitor Ajutor 
7. | Pavd Ali Română Ortodox Spoitor Ajutor 
8. | Gheorghe Dumitru Română Ortodox Spoitor Ajutor 
9. | Nicolae Constantin Română Ortodox Spoitor Ajutor 
10. | NicolaePetre Română Ortodox Spoitor Ajutor 
11. | Grigore Gurgugiu Română Ortodox Spoitor Ajutor 
12. | Anica Constantinescu | Română Ortodox Ghicitoare Singură 


În această situaţie, naționalitatea nefiindu-ne de ajutor, meseria şi, uneori, 
numele fac diferenţa între români şi rromi. În judeţul Mehedinţi este înregistrat 
un spoitor de tingiri, ce este de naţionalitate turc, de religie mahomedan şi 
însoţit de două ajutoare. 
În judeţul Muşcel, tabelul din 25 mai 1890, redat mai jos, privitor la anul 
1889, arată o altă ocupaţie, aflată în exclusivitatea rromilor. De această dată, 
naționalitatea este mai explicită şi permite interpretarea indicatorului. 


SE Nume şi prenume | Naţionalitatea Rdigia Meseria Observaţii 
1. | Cârsteallie Român Ortodox Vânzător de sticle cu sacul | Singur 
emanci pat pe spinare 
2. | Marin Cârstea Român Ortodox Vânzător de sticle cu sacul | Singur 
emanci pat pe spinare 
3. | Oprea Neaga Român Ortodox Vânzător de sticle cu sacul | Singur 
emanci pat pe spinare 
4. | Vasile Bostan Român Ortodox Vânzător de sticle cu sacul | Singur 
emanci pat pe spinare 
5. | Opreallielordan Român Ortodox Vânzător de sticle cu sacul | Singur 
emanci pat pe spinare 
6. | lonllieBondoretu | Român Ortodox Vânzător de sticle cu sacul | Singur 
emanci pat pe spinare 
7. |lon Oprea Stan | Român Ortodox Vânzător de sticle cu sacul | Singur 

Brezu emanci pat pe spinare 
8. | DobreOprea Corâa | Român Ortodox | Vânzător de sticle cu sacul | Singur 
emanci pat pe spinare 


Pentru a-şi putea vinde marfa fără probleme, aveau nevoie de cărticica 
de vânzător ambulant ce le era eliberată de către Primăria din comuna de 
rezidenţă. De obicei, obţinerea acesteia nu ridica probleme deosebite. 
Documentele statistice sunt sărace în informaţii şi nu permit o privire 
îndeaproape a situaţiei comercianților ambulanți. Se consemnează naționalitatea 
şi religia. Colportajul n-a fost apanajul principal al românilor, ci mai curând al 
&vralor, rromilor, bulgarilor şi al altor minorităţi etnice ce nu posedau 
întotdeauna pământ. Arhivele nu conţin date suficient de detaliate pentru a 

identifica rromii, acolo unde naționalitatea nu diferă, iar numele sunt similare. 
Totuşi, sunt surprinse grupuri de nomazi din România sau din statele vecine 
României ce fac comerţ sau sunt angajate în cadrul diverselor lucrări publice de 
amploare ce încep să fie din ce în ce mai numeroase, odată cu modernizarea 
Statului şi a societăţii. 


Circulaţie şi practică administrativă în statul modern. 
Dosare de arhivă 


Am văzut că, în perioada sclaviei, rromi sunt prezenţi în numeroase 
documente de cancelarie, fiind obiectul donațiilor, confirmărilor, actelor de 
vânzare-cumpărare precum şi în documente de provenienţă particulară, care 
atestau transferul de proprietate, zestre şi diverse pricini judiciare ce-i aveau ca 
obiect. Emanciparea rromilor, finalizată prin actul de la 20 februarie 1856 va 
modifica sensibil prezenţa particulară a acestora în documentele oficiale sau 
private, „emancipaţii” sau „ţiganii” făcând obiectul unei atenţii deosebite doar în 
Cazuri excepţionale, dintre care vom reda unele exemple mai jos. Către mijlocul 
secolului al XIX-lea şi cu precădere în a doua parte a lui, numeroşi rromi îşi vor 
părăsi localităţile, în principal cele din mediul rural, şi vor emigra în toată 
Europa. Este vorba atât de grupuri de rromi nomazi, cât şi de rromi sedentari, 
aşezaţi în sate de secole. În numeroase rânduri ei vor fi arestaţi pentru 
vagabondaj şi retrimişi în România, după judecată. 


Revenirea refugiaților în ţară 

Agitaţiile din anii 1848-1849, provocate de revoluţie şi înfrângerea 
acesteia prin intervenţia otomană, determinaseră numeroşi rromi Să treacă la sud 
de Dunăre, în încercarea de a se pune la adăpost până la terminarea conflictului. 
La revenirea în România, după aproape două decenii, nu au mai fost acceptaţi de 
către săteni să se aşeze în comuna de unde plecaseră iniţial şi nici în alte comune 
ori pe pământurile particularilor. În fața problemei instalării grupului de rromi, 
soluția Administraţiei Statului va fi, în acelaşi timp, concretă şi drastică: „veţi 
lua măsuri pentru a-i trimite pe aceşti emancipaţi acolo de unde au venit, dacă 
NU-şi găsesc într-o perioadă fixă de timp un loc unde să stea şi un mijloc prin 
care să-şi garanteze stabilitatea”%8, Statul îşi îndeplineşte astfel fragmentar rolul 
de arbitru al societăţii, intervenind doar în acţiunile de expulzare şi fără a se 
implica în găsirea unei soluţii convenabile, de aşezare pe un teren al Statului sau 
privat, pentru subiecţii săi. Spunem „subiecţii săi”, pentru că sunt recunoscuţi 


%8 ANIC, M.I., Administrative, dosar 28/1866. 

drept „emancipaţi”, adică foşti sclavi ce fuseseră eliberaţi de către Stat. 
Mobilitatea rromilor nu se constată doar în dreptul lor, ţăranii de la sud şi nord 
de Dunăre schimbând protecţia în funcție de facilităţile sau poverile fiscale la 
care erau supuşi, încurajați tacit de Statul de destinaţie, care-i primeşte cu 
braţele deschise şi-i înscrie imediat între contribuabili. Rromii fac același lucru, 
cu deosebirea că este vorba, în majoritatea cazurilor, de grupuri şi nu practică 
întotdeauna agricultura, ci diverse meserii tradiţionale. Aceste diferenţe, la care 
se adaugă statutul de emancipat, constituie suficiente motive pentru a reduce 
semnificativ interesul Statului Român în a-i considera drept cetăţeni ai săi. O 
scuză mai mult sau mai puţin valabilă poate fi instabilitatea fiscală a 


PERI 


care lăsau loc la nenumărate nereguli săvârşite de aceştia, în special, la sate. 


Foto 31 Ludovic 
Bassarab. Nomazi 
Sursa 
http://galeriidearta.blogspot.fr 


Ieşirea şi intrarea călătorilor în România 

Supravegherea circulaţiei în România modernă este punctul de căpătâi în 
politica Statului de informare cu privire la autohtonii şi străinii prezenţi în ţară. 
Primul filtru era instituit la punctele de trecere a frontierei, aici fiind opriţi şi 
întorşi „la urma lor” toţi indivizii dubioşi, iar restul, cei care obțineau 
permisiunea de trecere, erau înregistraţi. Registrele în care se notau toţi călătorii 
ce intrau şi ieşeau din ţară erau întocmite de către comandantul punctului de 
trecere şi trimise apoi prefectului de judeţ. Analiza acestor registre permite 
identificare intensității circulaţiei rromilor, pe sensul de ieşire din România, în 
scopul observării existenţei sau inexistenţei unei emigraţii către statele vecine 
din Sud-Vest şi Vest. Trecerea legală a frontierei se făcea prin patru localităţi, 
două dintre acestea fiind porturi la Dunăre. 

Vârciorova“*, aflată în apropiere de Caransebeş, era un punct de frontieră 
important la graniţa de Vest cu Imperiul Austro-Ungar. Acest punct deservea 
trecerea din şi către teritoriile austro-ungare. 

Gruia este o localitate aflată în Sud-Vestul României, în apropierea 
Dunării, între Drobeta-Turnu Severin şi Calafat, pe aici circulau călătorii din 
Serbia şi din Imperiul Otoman. 

Severin şi Bechet, două localităţi - port la Dunăre, prima situată în Vestul 
României, era folosită ca punct de trecere către Serbia şi Austro-Ungaria; cea 
de-a doua, în Sud, făcea legătura cu Bulgaria/Imperiul Otoman. Listele de 


49 Vercerova” în document. 

pasageri consultate cuprind astfel frontiera României de Vest, Sud-Vest şi, 
parțial, Sud. Anii studiaţi sunt 1868, 1870, 1872 şi 1873%0. 

În registre se notau numde şi prenumele călătorului, vârsta, naționalitatea, 
data intrării, data 1eşirii, protecţia (statul sub a cărei protecţie se afla), profesia, 
locul de unde vine şi cel spre care se îndreaptă şi durata sau termenul călătoriei. 
Din toate aceste informaţii, singurele ce ne dau indicii despre persoanele care ne 
interesează sunt naționalitatea şi profesia. Indicii respectivi nu sunt însă lipsiţi 
de probleme, pentru că, în situaţia acceptării profesiei de căldărar în dreptul 
rromilor, există cazuri de indivizi cu naţionalitate română, de profesie căldărari 
şi cu protecţie austriacă. Unul dintre aceştia era Mateovici Teodor, ce venea de 
la Craiova şi mergea la Vărădia“. După naţionalitate era român sau sârb (apare 
în ambele feluri), iar profesia îl recomandă mai degrabă drept rrom. Leigar lon 
este de naționalitate țigan, supus austriac şi, de meserie, căldărar. Venea de la 
Severin şi trecea în Austria“, unde-şi avea locuinţa. Putem conchide, din aceste 
două exemple, că meseria este un indice relativ, fără a clarifica dacă este vorba 
sau nu despre rromi. Lucrurile sunt la fel de nesigure şi pentru naţionalitate. 
Cazul lui Ureche Dinu, ce trece frontiera în două rânduri, în cursul anului 1868, 
pe la punctul Gruia, ne arată, cu certitudine, că naționalitatea era un indice 
relativ în ochii comandantului de grăniceri, când era vorba despre rromi. 
Numărul paşaportului, identic în ambele cazuri - 1314, ne confirmă că este 
vorba despre aceeaşi persoană. În prima ocazie, din 29 mai, în dreptul 
naționalității apare „emancipat” (prin extensie însemna ţigan din România), iar 
în dreptul profesiei „rudar”. În 5 august naționalitatea sa, notată în registru, este 
„sârbă”, profesia rămâne aceeaşi iar protecţia, în ambele ocazii, este sârbească. 
Cum se explică deosebirea de naţionalitate? Rudarii sunt un grup de rromi ce se 
află răspândiţi în România şi în toate statele balcanice. În nordul Dunării, 
fuseseră Sclavi până în 1856 iar, 12 ani mai târziu, funcţionarul român îi percepe 
ca emancipaţi. De unde ştia el că respectivul rudar aparținuse grupului de sclavi 
eliberaţi, şi nu era originar din Serbia sau Bulgaria? Nu era posibil să poată face 
deosebirea, doar dacă nu i se confesase Ureche Dinu însuşi. Fiind notat inițial ca 
emancipat, a doua oară sârb, este sigură percepţia neclară a unor funcţionari în 
privinţa rromilor. Veridicitatea numelor şi a prenumelor călătorilor este şi ea, în 
unele cazuri, cel puţin îndoielnică. Istodor este tot una cu Teodor, Odrad cu 
Prodan, pentru a da unele exemple din înregistrările la frontieră. 


Anexa 14 


%0 ANIC, M.I. Diviziunea Administrativă, dosar 61/1868, 23/1870, 60/1872 şi 70/1873. 
41 Veratie” în document. 
42 Austria semnificând |mperiul Austro-Ungar. 

În cursul celor patru ani sunt 37 de indivizi ce ies din România în 47 de 
rânduri, diferenţa de 10 ieşiri este dată de ieşirile repetate ale câtorva persoane, 
precum lăutarul austriac Talu (Tol) Josef, sau rudarul sârb Odrad Marin. În anul 
1868 se înregistrează 28 ieşiri, în 1870 avem Il ieşiri, în 1872 sunt trecute 6 
ieşiri efectuate exclusiv de căldărari, pe la punctul Vârciorova, iar în 1873 un 
lăutar ungur tranzitează punctul Bechet. Rudarii se îndreptau către Serbia şi 
Turcia, căldărarii, lăutarii şi muncitorii către Imperiul Austro-Ungar. Circulaţia 
rromilor este redusă ca intensitate şi se pierde, practic, în fluxul general. Este O 
circulaţie locală, de frontieră, individuală sau în grupuri de două-tră persoane, 
generată de nevoi economice. Cu siguranţă, datele furnizate de registrele de 
călători nu reprezintă tabloul complet al circulaţiei rromilor din a doua jumătate 
a secolului al XIX-lea. Şatrele de nomazi împrumutau rute diferite sau, în lipsa 
documentelor de stare civilă, nici nu erau înregistrate. 


Sedentarizarea nomazilor în comune. Supravegherea polițienească în 
România 

După mai bine de 13 ani de la abolirea completă a sclavia, la 6/18 iunie 
1869, nomazii făceau obiectul unui raport al Ministerului de Justiţie către 
Ministerul de Interne, în care se sublinia necesitatea sedentarizării lor în 
comune, iar în caz de delicte comise de aceştia, denunţarea lor imediată la 
Parchet“. Acest raport al Justiţiei privea evenimente grave ce avuseseră loc în 
mediul rural, unde grupuri de lăieţi circulau prin judeţe, se instalau „două sau 
trai zile într-o comună, devastează terenurile paşnicilor locuitori de ţară, fură, 
pretutindeni pe unde ajung, vitele sătenilor, ţin calea trecătorilor în drumuri, îi 
bat şi-i jefui esc”. 

Relaţiile de familie şi de grup foarte puternice îi determinau pe nomazi să-i 
ascundă şi să-i protejeze pe responsabilii acestor fapte, atitudine ce făcea mult 
mai dificile acţiunile Poliţiei în a-i descoperi. Practic „Comunele a căror poliţie 
este puţin organizată sunt în prada lor” 44. În răspuns la acest raport, Ministerul 
de Interne emite circulara cu N* 9063, din 13/25 iunie 1869, prin care se dădeau 
dispoziţii prefectului să ia măsuri în tot districtul „ca unde se vor fi ivind nişte 
asemenea bande să se risipească de îndată” grupurile de nomazi şi să-i trimită pe 
fiecare din membrii acestora în comunele de proveniență“*5. 

Autorităţile comunale trebuiau să-i supravegheze pentru a nu le permite să 
circule fără a avea un contract de muncă. Autorităţile din comuna de destinaţie 
aveau obligaţia să-i supravegheze strict, iar la sfârşitul contractului să-i trimită 
de unde veniseră. Aceia dintre nomazi ce ar fi dorit să rămână şi pe ma departe 


%3 ANIC, M.I., Diviziunea Comunală, dosar 12/1869, f. 162. 
+4 |bidem, f. 163. 
%5 Ibidem, f. 165, 

în noua localitate se aflau în atenţia Poliţiei pentru a combate posibilele „furturi 
şi alte inconvenienţe”. Evoluţia deloc satisfăcătoare a evenimentelor arată 
Problemă. 

O circulară a aceluiaşi ministru de Interne, din 26 ianuarie/6 februarie 
1870, readuce în atenţia prefecturilor aceleaşi grupuri de lăieţi, ursari şi căldărari 
ce „umblă din loc în loc” şi „pricinuiesc pagubă pe unde trec cu devastarea 
livezilor şi a holdelor de către vitele lor şi aţin calea trecătorilor” fără o reacţie 
pe măsură din partea Justiţiei, din cauza faptului că ei „umblă în cete”*€. Un 
astfel de caz se petrecea în judeţul Romanați, unde Consiliul Judeţean solicitase 
deja luarea de măsuri disciplinare. În răspunsul primit de la Ministerul de 
Interne, se făcea trimitere la circulara N” 9063 din anul 1869, pe care am 
amintit-o mai sus, şi la articolul 10 din Legea Poliţiei Rurale; aplicarea acestora 
două permiţând, cel puţin teoretic, obţinerea unui rezultat satisfăcător pentru 
siguranţa publică. 


Circulaţia între Principatele Unite/România şi imperiile vecine 

Deplasările voluntare de populaţie, cu precădere din şi către Imperiul 
Otoman erau frecvente şi priveau încercarea de a fugi de fiscalitate şi 
acumularea de datorii. Se pleacă la adăpostul întunericului, cu toată familia, cu 
vitele şi lucrurile ce se puteau transporta. Fuga sătenilor, conştientizată a doua 
zi, este semnalată autorităților, informaţia ajungând adesea chiar pe biroul 
ministrului de Interne. De aici se solicită anchete minuţioase privind cauzele ce 
au determinat fuga oamenilor. Statul vecin, beneficiarul imigrației, este deschis 
acestui flux uman, ce-l întăreşte demografic şi economic. |n cazul Principatelor 
Unite şi mai apoi, al României, noii sosiți sunt imediat trecuţi în rândul 
contribuabililor şi li se permite să se aşeze la o distanţă securizantă, de 40-50 km 
de frontieră. Naţionalitatea română şi religia creştină sunt condiţii suficiente 
pentru o adopţie rapidă în sânul poporului român.” Evreii şi ţiganii, iar în 
măsură mai mică populațiile de confesiune musulmană, „beneficiază” de un 
tratament complet diferit, finaizat în majoritatea cazurilor printr-un refuz în 
acordarea permisiunii de şedere şi o expulzare peste frontieră. 

În dreptul nomazilor, închiderea unei frontiere echivala cu restrângerea 
semnificativă a ariei lor de deplasare şi serioase probleme de natură economică. 
Semi-Nomazii din Banat sau din Transilvania se găseau astfel în conflict cu 
autoritățile române de frontieră, datorită noii legislații ce nu mai permitea 
accesul cu uşurinţă în România“. Pentru a suprima vagabondajul, guvemul 


46 | bidem, f. 185. 

4! Ibidem, Diviziunea Administrativă, dosar 181/1875, f. 1,2 etc. 

48 În 16/28 septembrie 1871, prefectul judeţului Vâlcea solicita explicaţii ministrului de Interne 
în dreptul câtorva cereri de sejur întocmite de rromi din Transilvania „care locuiesc în comunele 

dăduse instrucțiuni stricte autorităților de frontieră în privinţa condiţiilor ce 
trebuiau a fi îndeplinite de străinii ce doreau să intre pe teritoriul românesc+*. 
Astfel, intrarea în România era interzisă tuturor „israeliţilor” şi „ţiganilor” ce nu 
aveau în posesie suma de 5000 franci“. Toţi străinii necunoscuţi, „muncitori 
calificaţi, precum zidar, dulgher, secerători şi agricultori vor fi consideraţi ca 
muncitori doar când vor putea prezenta acceptul prefectului moldavo-valah 
pentru intrarea lor în Moldova” %.. 

Datorită schimbărilor survenite de puţin timp în legislaţie şi a temerii într- 
o interpretare greşită a ei, autorităţile de frontieră nu ştiau sau, mai corect spus, 
NU-şi asumau răspunderea acordării permisiunii de intrare în România pentru 
evrei şi ţigani, indiferent de situația şi starea financiară şi profesională a 
acestora. O scrisoare a prefectului de Iaşi, trimisă Ministrului de Interne, la 17 
mai 1867, solicita instrucțiuni dacă trebuie să oprească complet intrarea în 
România a „Ovreilor şi ţiganilor”, chiar şi în situaţia în care aceştia aveau 
paşapoarte în regulă“?. În scrisoarea de răspuns, din 24 mai 1867, ministrul le 
condiţiona intrarea de producerea de „dovezi că au resurse de trai pentru 
minimum şase luni”. 

Un calcul sumar al timpului necesar schimbului de corespondenţă între 
prefect şi ministru relevă inconveniente în plus, ce se interpuneau trecerii 
graniței. Scrisoarea a fost trimisă către ministru în 17 mai şi a ajuns în 22 mai. 
Răspunsul ministrului datează din 24 mai, la care trebuie adăugate cele cinci zile 
necesare scrisorii pentru a ajunge la prefect. Sunt 12 zile Dacă adăugăm două 
zile pentru demersul iniţial al petiţionarilor la frontieră, rezultă minimum două 
săptămâni de aşteptare a răspunsului, petrecute undeva într-o localitate mică de 
frontieră, în condiții discutabile şi care implicau costuri suplimentare 
considerabile. O astfel de situaţie, cu siguranță, nu era singulară. Această 
realitate era de natură să descurajeze circulaţia către România a marii majorităţi 
a 'romilor şi evreilor străini. 

Circulaţia Iromilor nomazi era amplă în epocă între România şi Imperiul 
Austro-Ungar, dar reproducerea vechilor trasee va deveni din ce în ce mai 
dificilă din cauza multiplicării hârtiilor cerute la frontiera românească. Pentru a 
putea intra, rromii trebuiau să prezinte, pe lângă paşapoartele individuale, 


vecine” şi care ar dori să comercializeze în România obiecte fabricate de ei înşişi. Un alt caz este 
cel din 21 ma 1868; antreprenorul Kogalniceanu trebuie să ceară ministrului de Interne 
permisiunea pentru a aduce din Braşov 20 de familii de muncitori angajaţi a fabrica un million 
de cărămizi în comuna Nerojii. 

%9 ANIC, M.I., Diviziunea Administrativă, dosar 105/1871, f. 13. 

45 |bidem, f. 12. 

451 |bidem, f. 31. 

452 |bidem, dosar 252/1867, f. 5. 

garanţii pentru comportamentul lor şi existenţa unor contracte de muncă. Chiar 
în situaţia îndeplinirii tuturor condiţiilor cerute, acceptul rămânea improbabil%55. 

Sosirea la Calafat a unei şatre de rromi austrieci, ce doreau să treacă din 
Turcia în Imperiul Austro-Ungar, via România, îl găseşte pe comandantul 
punctului de frontieră nepregătit în luarea unei decizii. Şeful ierarhic direct, 
prefectul de Dolj, Măinescu, are aceleaşi îndoieli în aplicarea legii, astfel că se 
consideră necesară a avea dezlegare de la Ministerul de Inteme Ordinul 
ministerial cu nr. 20216, din 1866, la care se face referire în corespondenţa 
prefect-ministru, prevedea existenţa mijloacelor de vieţuire necesare pentru 


întregul grup, pe perioada detranzit, pentru a permite trecerea prin România." 
Anexa 11 


Aceeaşi problematică, a acceptării nomazilor din Austro-Ungaria (în fapt 
erau romi originari din Banatul românesc de astăzi), face obiectul unei 
corespondențe bogate între consulul austriac, Ministerul Afacerilor Externe şi 
Ministerul de Inteme din România“. Schimbul de scrisori demonstrează 
viziuni diferite ale consulului austriac față de consideraţiile autorităţile române 
în privinţa legalităţii circulației nomazilor între cele două state vecine. 

În aprilie 1872, un grup de rromi „căldărari sub corturi”, ce era format 
din şapte familii, se afla la punctul de trecere a frontierei din localitatea 
Vercerova. Demersul lor de intrare în România întâmpină dificultăţi, deoarece 
doar capii de familie aveau paşapoarte individuale. Grupul număra aproximativ 
50 de persoane, cu toţii regăsindu-se pe verso-ul paginii de identitate a celor 
şapte paşapoarte. Urmare a instrucțiunilor speciale primite de la Bucureşti, 
comandantul localităţii Vercerova declara că nu poate permite intrarea 
vagabonzilor în România şi „mai cu seamă Ovrei şi Țigani”4%6. 

Consulul austriac va accepta până la urmă punctul de vedere oferit de 
autoritățile române şi va solicita permisiunea doar pentru „un cetăţean al 
Imperiului Austro-Ungar, numit Mihail Anghel, împreună cu familia sa, de 5 
membrii, şi cu căruţa cu doi cai”, pentru că este de „profesie căldărar si nu intră 
între vagabonzi, deoarece are paşaport în regulă..."%5, dar toate aceste eforturi 


455 Este cazul unui grup de cărămidari austrieci ce a fost angajat la Orşova, în 28 mai 1867, de 
un antreprenor român pentru fabricarea de cărămizi la Turnu Severin pentru construirea unui 
spital (Ibidem, dosar 252/1867, f. 4, 6. Răspunsul afirmativ va fi dat după negocieri dificile abia 
în 10 aprilie 1868 (f. 19). 11 luni au trebuit să aştepte cei 19 rromi şi familiile lor ca să 
primească aprobarea intrării în România pe o durată de trei luni. 

44 ANIC, M.I., Diviziunea Rural-Comunală, dosar 158/1866, ff. 28, 29. 

455 ANIC, M.I., Diviziunea Administrativă, , dosar 70/1872. 

456 | bidem, f. 56. 

457 Ibidem, f. 59, 

au fost degeaba. Insistenţele consulului imperiului vecin, în notele4% sale către 


Ministerul Afacerilor Externe şi către Ministerul de Interne român, ne determină 
să considerăm că rromi aveau o poziţie privilegiată în raporturile lor cu 
Guvernul imperial. Cu ajutorul acestor ultime elemente aduse de consul, aflăm 
motivul cererilor de sejur în România. Pentru aceste „paisprezece familii de 
căldărari austrieci din Banat, cu paşapoarte în regulă,... şi care au fost obligaţi 
să-şi părăsească ţara şi să caute un refugiu în România din cauza foametei şi a 
inundaţiilor”, consulul cerea permisiunea intrării lor „cu titlu umanitar şi, de 
asemenea, ca o eventuală reciprocitate”. 

Noul prefect de Dolj, Lagadi, înştiinţa Ministerul de Interne, în 1l mai 
1873, de prezenţa a 25 familii de 1romi în judeţ, opt dintre acestea îndreptându- 
se către Bucureşti. Fiind originare din Ungaria, era necesară deținerea de 
paşapoarte, pentru a le fi permisă şederea în Capitală, după cum este specificat 
şi în nota de informare trimisă de la minister către Prefectura Poliţiei 
Capitalei.%% De această dată nu se mai solicită dovada resurselor financiare 
pentru a se acorda permisiunea şederii în ţară, pentru că această formalitate era 
cerută la frontieră iar rromii se aflau deja în Principate. 

In lumina documentelor, problemele cu care se confruntau rromi apar 
aproape identice tratamentului la care erau supuşi evreii. Sub unele aspecte, 
aceştia din urmă erau încă şi mai defavorizaţi, ei neavând dreptul să se 
„statornicească prin comunele rurale”. 

Legislaţia restrictivă de epocă este rezultatul temerii infiltrării în România 
a unor elemente periculoase pentru ordinea internă a țării. O telegramă 
confidențială din 1/13 aprilie 1871 a ministrului de Interne informa pe prefecţii 
din Mehedinţi, Dolj, Romanați, Teleorman, Vlaşca, Ialomiţa, Brăila şi Ismail că 
„după încetarea războiului franco-germen (1870-1871) un însemnat număr de 
indivizi care au luat parte la răsbel în legiunile streine au pornit a se întoarce la 
urma lor, dar mulţi dintrânşii şi-au îndreaptat drumu către România” %1. Această 
telegramă nu este complet lipsită de fundament, însă permitea prefecților să 
interzică intrarea în România tuturor persoanelor incomode din orice punct de 
vedere, iar şatrele de rromi şi comercianții evrei reprezentau două categorii 
complet distincte de ţăranul autohton, cetăţean veritabil, supus şi ascultător în 
faţa autorităților ţării. Mesajul este recepționat corect de corpul prefectoral, 
dispus mai degrabă la interpretarea cu fermitate a directivelor venite de la 
Bucureşti, sau la închiderea cvasi-totală a graniţelor, până la obţinerea dezlegării 


458 Nota cu N* 4192 poartă data din 26 aprilie 1872 şi ea vine în continuarea a două note 
precedente, nota N" 899 din 21 martie 1872 şi nota N* 938 din 30 martie 1872, emise pentru 
aceeaşi problemă a nomazilor. 

45 ANIC, M.I., Diviziunea Administrativă, , dosar 58/1873, ff. 115, 116. 

450 Ibidem, dosar 105/1871, f. 34, (este o ordonanţă a ministrului de Interne către prefecţi, din 
data de 3 ianuarie 1870). 

41 |bidem, f. 39. 

din partea ministrului pentru cazurile mai complicate. Prefectul de Iaşi, deşi nu 
fusese inclus între destinatarii telegrama din aprilie 1871, prin atitudinea 
adoptată denotă cunoaşterea şi aplicarea principiilor acesteia: „subscrisul nu s- 
au credut în drept a deschide fruntaria şi a face pe teritoriul Românescu locul 
unde trebue să se arunce toti ce are de lepădati statele circumvecine”4%2. 


Emigrarea ţiganilor, vagabondaj de natură socială 

A considera că circulaţia rromilor era exclusiv direcționată către Vest şi 
Sud ar fi o ipoteză falsă. Nordul și Estul s-au constituit deasemenea în porți de 
ieşire din Principate, chiar dacă, următoarea generaţie, născută în Polonia sau 
Rusia se putea întoarce spre Vest. 

Un extras dintr-un proces verbal întocmit la Ekaterinburg, la 27 august 
1873%5, ne arată că ţiganii plecaţi din Moldova depăşiseră Basarabia şi 
pătrunseseră adânc în Imperiul Țarist. Ekaterinburg este un centru urban 
important ce se află aproape de munţii Urali, la 1417 km Est de Moscova. La 
vremea respectivă număra între 40.000 şi 50.000 locuitori. Cazul amintit aici 
vorbeşte de un rrom ce, conform declaraţiei sale, se numea Mărgean Panachiev 
Mile, în vârstă de 50 de ani şi originar din satul Broscăuţi“%, districtul 
Mihăileni. EI fusese sclavul postelnicului Costache Plaina şi, de mai mult de 12 
ani plecase de la stăpânul său. După ce trecuse prin câteva sate din Muntenia, 
plecase cu mai mulți rromi în Rusia. Semnalmentele sale erau următoarele: 
vărsta 50 de ani, părul şi sprâncenele negre, barba şi mustăţile grizonate, ochii 
căprui, gura şi barba regulate şi faţa curată. Ca semnalmente particulare avea o 
tăietură pe frunte, deasupra sprâncenelor şi o tăietură deasupra genunchiului 


Consulatul general al Rusiei a cerut autorităţilor române să facă cercetările 
necesare pentru a stabili originea acestui „ţigan arestat pentru vagabondaj” la 
Ekaterinbourg. Intr-un prim moment, prefectura districtului Dorohoi scria, la 15 
octombrie 1873, Ministerului de Interne că de 25 de ani nici o persoană cu 
numele Mărgean Panachiev Mile nu a fost văzută în comuna Broscăuţi şi că 
martorii indicaţi în procesul verbal din Rusia nu există şi nici n-au existat. |n 
consecinţă, răspunsul românesc din 19 noiembrie 1873 a fost că nu „s-a putut 
constata de temeinic arătările sus-numitului că ar fi originar din România”4%, 
Urmează o nouă cerere din partea rusă“, semnată de consulul I. Zinoviev, 


462 | bidem, dosar 66/1874, f. 9. 

465 | bidem dosar nr. 149/1873, f. 111. 

44  Borsconţ” în textul documentului. 

465 Trecerea acestuia prin câteva sate din Muntenia trebuie înţeleasă în sensul efectuării mai 
multor încercări de sedentarizare, de aşezare în respectivele sate, însă fără succes. 

45 |bidem, f. 112. 

%7 Ibidem, f. 153. 

pentru a obţine acele informaţii, dar cu acelaşi rezultat“. Mutaţia decisivă a fost 
făcută de Consulatul rusesc în 9 octombrie 1874, odată cu un nou raport însoțit 
de două anexe şi de fotografia lui Mile“. Cu ajutorul acestor două ultime 
dovezi, autorităţile române ajung să regleze o situaţie ce ar fi putut declanşa, 
după spusele ruse, un conflict de încredere între cele două state vecine. Procesul 
verbal cu numărul 3219 din 26 octombrie 1874, orele 14, înfăptuit în urma unei 
noi cercetări în satul Broscăuţi, constata următoarele: 

„Individul Vasilache Gavriliu, pronumit şi Păpuşoi, de religie ortodocsă, în 
etate de 97 ani, văduvoi, de profesiune cultivator, domiciliat în citata comună, 
recunoaşte poza ce i s-au arătatu ce este al ţiganului Mărgian Panache Milia, ce 
au fost robu a defunctului postelnic Costache Plainou, proprietarul moşie citatei 
Broscăuţii, la care dânsul au fost vechil timpu peste 30 ani, şi că numitul 
Mărgian Panache Mile au fost adus de stăpânul său, Plainou, pe acia moşie, de 
unde, nu ştie, decât că Mile era holtei când au fost adus, ca de 20 ani, că odată 
cu a lui aducire, au vinit şi frate-său, numit Panache Mile, ce era mai mare şi om 
onest, fiind şi, mai mulţi ani, Bulubaşi (mai mare peste ciata Țigănească de pe 
ace moşie), Fănuţe Mile, frate mai mic, şi tatul lor, numit Iordache Mile Cârnu”. 
După o bucată de vreme, Mărgean Panache Mile s-a căsătorit cu Maria, fata lui 
Vacul Iordache, robi ai aceluiaşi stăpân. Nunta a fost oficiată de fratele său, 
preotul satului, pe nume Tudor Gavriliu, decedat din păcate de vreo zece ani. 
Istoria lor se opreşte în urmă cu 20 de ani, în momentul în care numitul ţigan 
Mărgian Panache Mile, cu nevastă-sa, Maria, cu fratele său, Panache, şi cu tatăl 
lor, Iordache Mile Cârnu, şi alți ţigani, cu toţii au plecat pe o altă moşie a 
stăpânului, numită Târgul Cucului“. 

Din declaraţiile redate mai sus reiese că în 1853, cu tră ani înainte de 
diberare, grupul de rromi schimbase moşia, pierzându-și oarecum urma. Logica 
ne face să credem că rămăsese în proprietatea acduiaşi stăpân până la abolirea 
sclavia din 1855-1856, când are loc intensificarea circulaţiei proaspeţilor 
emancipaţi, cu repercursiuni locale dar şi pe arii geografice mai largi. Abolirea 
sclaviei din cele două principate româneşti avusese ecou în toată Europa, 
autorităţile statelor vecine fiind capabile să realizeze legătura între prezența mai 
numeroasă a rromilor şi reforma socială din cele două principate. Conectarea 
emancipării rromilor cu apariţia lor mai apoi în ţările vecine este realizată de 
judecătorul rus din Ekaterinbourg ce solicita răspuns la o întrebare pertinentă: 
„În ce perioadă au fost eliberaţi ţiganii în România?”, pentru a avea cel mai 
probabil o idee de perioada petrecută de Panachiev Mile în Rusia. 


4%8 Ibidem, f. 157. 
469 Ibidem, f. 189. 
470 |pidem, dosar 149/1873, f. 210-211. 

„Țigani” sau „emancipaţi ” ? Emigraţia rromilor în Basarabia 

La 13 ianuarie 1879, Ministerul Trebilor Straine înainta o cerere 
ministrului de Interne Mihail Kogălniceanu, aflat la al doilea mandat de 
ministru, în care se semnala o notă a consulului general al Rusia privitoare la 
arestarea, pentru lipsă de paşapoarte, în districtul Bender din Basarabia, a 
țiganilor „Vasile Ciurar cu soţia sa, Eftenie, şi fiul său, Marc, Diordi Cebotar, 
Constantin Cebotar şi Stegar Cebotar, cu soția sa, Elena, fiica Maria şi fratele 
seu, Stegar Cebotar Constantin, care la interogatoriu au declarat că sunt născuţi 
în satul Cucu, din districtul Focşani, şi că pe furiş au părăsit România pentru a 
sustrage familia lor de la recrutare pentru Miliţie”"1. Informaţia este trimisă mai 
departe, de la Ministerul de Interne către prefectul judeţului Râmnicul Sărat, 
reluându-se datele amintite mai sus. Interesantă este totuşi diferenţa în limbajul 
administrativ, atunci când se referă la grupul arestat în Basarabia. Pentru 
Ministerul Trebilor Streine, aceştia sunt „ţigani”, în vreme ce Ministerul de 
Interne îi percepe mai degrabă ca „emancipaţi”*2. Altfel spus, limbajul 
diplomatic resimte o conotaţie etnică, cea de „ţigan”, pe când limbgul 
administraţiei interne vede, mai degrabă, importanţa categoriei sociale, 
„emanci pat”. Se va utiliza, de altfel, în numeroase documente, formula „român 
emanci pat”, cu referire la rromii autohtoni. 

Răspunsul prefecturii Râmnicul Sărat, din 29 ianuarie, este „că acei 
emancipaţi în adevăr au fost în aceea comună, dar că ei s-au făcut nevăzuţi 
înainte de emanciparea lor, cum şi Cau fugit spre a scăpa de robia în care se 
aflau”+5 şi nu din alte motive. Dacă acesta este adevărul, de ce ar fi minţit 
grupul de rromi, privitor la motivele plecării lor din Moldova? Cu siguranţă din 
teama de represalii, atât de obişnuite şi frecvente pentru fuga de la stăpân, în 
perioada sclavia. Exista oare posibilitatea ca ei să nu fi ştiut că sclavia fusese 
desfiinţată deja de 13 ani? Cel mai probabil că auziseră despre un asemenea 
eveniment, măcar povestit de grupurile de rromi venite ulterior din Moldova 
sau, mai recent, din România. 

Limbajul folosit în corespondenţa sub-prefectură/prefectură/minister este 
iarăşi sensibil la cultura administrativă ce diferea de la un funcţionar la altul. 
Robie şi sclavie” sunt folosite în egală măsură pentru descrierea aceleaşi 
situaţii. Punctul de trecere al frontierei pentru repatrierea rromilor arestaţi în 
Basarabia este Sculeni, în judeţul Iaşi. 

Corespondenţa dintre Ministerul Affacerilor Streine (schimbare de 
titulatură a ministerului, Trebile devin Affaceri - semn al modernizării 
instituţionale prin modernizarea limbajului administrativ, copiat după francezul 
Affaires) şi Ministerul de Interne indică o neconcordanţă între răspunsul 


41 ANIC, M.I., Administrative, dosar nr. 27/1869, f. 1. 
42 |bidem, f. 2. 
43 |bidem, f. 3. 
+4 |bidem, f. 4. 

prefecturii Râmnicul Sărat trimis Ministerului de Interne (se confirmă locul de 
provenienţă a rromilor ca fiind comuna Cucu) şi telegrama adresată Prefecturii 
Iaşi, în care se neagă acest fapt. Cele două ministere sunt puse în încurcătură, 
deoarece rromii se aflau deja la Sculeni şi se aştepta autorizarea intrării lor în 
România, cât mai rapidă, pentru a se evita un conflict diplomatic cu Rusia.*5 
Raportul ulterior arată că emancipaţii erau originari din Moldova şi locuiseră 
provizoriu în comuna Cucu. 

Locuirea provizorie este iarăşi o achiziţie relativ recentă a limbajului 
administrativ din a doua jumătate a secolului al XIX-lea. Anterior locuirea într- 
un sat sau pe un domeniu era validată de proprietarul acelui loc imediat, din 
considerente fiscale. Statul modern continuă să fie interesat de fiscalitate, dar ia 
În calcul şi „interesul naţional” sau naționalismul caracteristic perioadei. 
Locuirea provizorie este de natură a induce ideea unei apartenenţe provizorii în 
cadrul unei comunităţi şi a unei naţiuni. Forţat de copleşitoarea vecinătate 
statală, într-un final se ajunge la primirea lor în ţară şi autorizarea aşezării într-O 
comună, unde puteau obţine garanţiile obişnuite, relativ la plata impozitului, 
domiciliul stabil şi comportamentul onorabil în societate“'6. 


Expulzarea „țiganilor nomazi ” din centrul Constanţei 

Adăugarea Dobrogei la România, în 1878, a transferat, odată cu 
administraţia, și marginalizarea rromilor, geografică şi socială, după modelul 
existent în provinciile istorice românești. 

La 9/21 martie 1880 va fi promulgată Legea pentru organizarea 
Dobrogad. Sub incidenţa ei vor intra toţi locuitorii provincia, inclusiv rromii 
semi-nomazi şi așezați, majoritatea de confesiune musulmană. Prin legea din 
1882, modificată în 1884, rămâneau proprietate absolută a statului toate 
terenurile şi clădirile care au aparținut guvernului otoman înainte de 11 aprilie 
1877; pădurile, afară de cele recunoscute particularilor sau destinate a se da 
comunelor; minele, lacurile, bălțile, canalele şi pescăriile de orice natură, 
pământurile emigranților care nu s-au înapoiat la căminele lor şi nu le-au 
reclamat în termen de un an de la promulgarea legii. 

La 10 ianuarie 1891, primăria Constanţei înştiința Ministerul de Interne 
despre intenţia ei de a muta din centrul oraşului mai multe familii de rromi Cceşi 
construiseră „încă din timpul guvernului otoman, pe locurile comunale, mai 
multe bordeie”. Gândindu-se cum ar putea fi folositori oraşului, Primăria nu 
dorea expulzarea acestora, ci doar mutarea lor la periferie, pe loturi mai mici şi 
inferioare valoric+7. Suprafaţa totală ce urma a fi preluată de la rromi era de 
49.750 n?, urmând a le fi vânduți 33.712 m? „cu un preţ destul de avantajos”.*8 


45 |bidem, f. 11-12. 

47 |bidem, f. 13-14. 

+1 ANIC, MI, dosar 565/1891, f. 1, recto +verso. 
+8 |bidem, f. 3v. 

Rromii, pentru a fi puşi în posesia lor, trebuiau să le cumpere, la preţul de 1 leu 
m. 

Implicarea pe care o dorea Consiliul comunal Constanţa, din partea 
Ministerului de Interne era aprobarea acestui plan, ocolind căile judecătoreşti, 
mai costisitoare financiar şi nu atât de rapide în obţinerea unui verdict favorabil. 
In 23 martie 1891, ministerul de Interne îşi va da acordul favorabil pentru 
realizarea exproprierii terenului aflat în proprietatea grupului de rromi, 
permiţând astfel Primăriei Constanţa de a vinde locurile de casă sau a construi 
altceva acolo.* Ministrul de Interne care a aprobat cererea primăriei era Lascăr 
Catargiu, de la Partidul Conservator, fiind la al patrulea său mandat, din 21 
februarie 1891 până la 25 noiembrie 1891. 

Istoria acestei exproprieri este însă suficient de îndelungată pentru a 
cuprinde în total prezenţa a nu mai puţin de 4 miniştrii de Interne, ultimul dintre 
Cei confruntaţi cu problema rromilor din Constanţa fiind Anastase Stolojan (3 
februarie 1896 - 21 noiembrie 1896). Acesta din urmă fiind membru în PNL, 
putem conchide că este o afacere deschisă de conservatori şi încheiată de 
liberali, fără ca, în privinţa rromilor, să fi existat abordări diferite între liberali şi 
conservatori. 

Este un caz special, care va arăta, pe baza schimbului de corespondenţă 
triunghiular, Minister - Prefectură - Primărie, imaginarul plin de prejudecăţi şi 
stereoti puri din provincie, în contrast cu eforturile ministrului de Inteme de a 
asigura o aplicare corectă şi echitabilă a legii. Ministrul de Interne era conştient 
de trunchierea realității de către Primăria Constanţei, în special după o nouă 
adresă primită la minister în 20 iunie al aceluiaşi an, în care se solicitau condiţii 
încă mai dezavantajoase pentru proprietarii de bordeie romi: „Consiliul 
Comunal, deliberând din nou asupra stabilirii definitive a ţiganilor în oraş şi 
vădind că ei sunt o populaţie care nu se poate deprinde de a ţine curăţenie în 
locuinţele lor, că nu sunt susceptibili de a progresa şi nici în stare să facă case 
bune de locuinţă”, hotărăşte să li se ofere loturi de pământ la marginea oraşului, 
în suprafaţă de 100 m?, pe o durată de 15 ani, cu o chirie anuală de 20 dela. 
Conform noului plan, ei puteau fi din nou scoşi din casele lor, înainte de 
împlinirea termenului de 15 ani, la simpla decizie a Consiliului Comunal, fiind 
despăgubiţi doar cu valoarea casei construite. 

Aprobarea ministrului era cerută pentru a se „elimina astfel din oraş o 
populaţie rebelă progresului şi regulilor de igienă şi salubritate publică”.%% 
Înfierarea lor, fără a fi fost neapărat necesară pentru obţinerea acordului 
ministerului, premerge discursul public din preajma deportării rromilor în 
Transnistria, în perioada celui de-al doilea război mondial. Eliminarea din oraş a 
unei populaţii rebele, cu probleme grave de igienă (ceea ce semnifică în subtext 


4 |bidem, f. 4. 
4% | pidem, f. 5 recto +verso. 

o ameninţare gravă pentru sanătatea întregii comunităţi a oraşului) va fi extinsă 
câteva decenii mai târziu la scară naţională, pentru a justifica politica deportării. 
În 1881 nu se punea problema unei astfel de masuri radicale însă elemente din 
argumentaţia primarului Constanţei se aseamănă puternic cu discursul 
guvernului Antonescu în privinţa rromilor. 

Adresa ministrului Catargiu către prefectul Constanţei, din 11 iulie, 
denotă insuficienta cunoaştere a grupului în cauză, în ochii lui toată problema 
fiind necesar a se cerceta „pentru stabilirea ţiganilor în localitate”. Dar 
respectivul grup era instalat încă din timpul stăpânirii otomane, adică înainte de 
1877. Nu se punea problema instalării unui nou grup, străin de localitate, cum 
ajunge să fie considerat, încetul cu încetul, grupul de rromi propus delocalizării 
de către primărie. În locul unui raport corect, grefat pe cerința ministrului, 
prefectul judeţului Constanţa trimite un răspuns ce denotă atât incompetenţă şi 
incultură, cât şi faptul că nu şi-a îndeplinit deloc misiunea. El nu aduce efectiv 
Nici o informaţie de natură a clarifica situaţia în ochii superiorului său de la 
București. Cel mai probabil nici nu s-a deplasat în teren pentru a verifica 
informaţiile primite de la centru. Miezul raportului său este că „Stabilirea 
ţiganului nu poate avea loc niciodată, fiindcă natura ţiganului e nomadă. Era de 
ajuns ca Primăria să destineze loc pentru întinderea corturilor lor ...”.%1 

Este incredibil cum discursul unui prefect sau a unui primar de la 
sfârşitul secolului al XIX-lea este identic cu cel produs de administraţia publică 
a secolului XXI din numeroase state europene. Atributul de nomazi, pus în 
dreptul unui grup, instalat în oraş înaintea administrației româneşti, vădeşte 
penetrarea în limbajul administrativ a prejudecăţilor care circulau în societate în 
privinţa rromilor. 

În urma unei noi solicitări a ministrului, din data de 31 august, răspunsul 
prefectului este de natură a clarifica situaţia: „A le desfiinţa bordeiele şi a deveni 
proprietar pe locurile lor de casă, pe care le stăpânesc încă din timpul Turciei şi 
a le mai cere şi 20 de la anual pentru 100 de metri pătraţi ce li se oferă în 
schimb, socot că e prea mare nedreptate, afară că Consiliul îşi rezervă dreptul a-i 
alunga şi de acolo oricând va găsi necesar, în condițiune numai să le 
despăgubească clădirea.”4%2 

O dată cu instalarea administraţiei româneşti în Dobrogea, fusese 
proclamată garanţia respectării proprietăţilor locuitorilor provinciei. Ministerul 
de Interne si Prefectura Constanţei sunt conştiente de încălcarea acestui drept, în 
pofida aşa-zisei necesităţi publice. Pentru că rezolvarea problemei salubrităţii ar 
fi constat în obligarea rromilor în a curăța zona şi refacerea locuinţelor. În 
eventuala sistematizare a străzilor şi a construirii de bulevarde rromii ar fi 
trebuit să primească în proprietate suprafeţe echivalente și ajutoare pentru 


%1 |bidem f. 9. 
“2 |bidem, f. 13. 

construirea unor noi locuinţe în zone prevăzute pentru locuire. S-a considerat 
însă că simpla evacuare şi mutare a acestui grup la periferia oraşului, într-un lOC 
mai puţin vizibil pentru comunitate, este de o corectitudine mai mult decât 
suficientă pentru indivizii în cauză. Din acest motiv se revine asupra planului 
iniţial, propunându-se o locaţie încă şi mai îndepărtată, solicitare de chirie, 
termen limită de 15 ani, cu posibilitatea reducerii lui, după dorinţa Consiliului 
Comunal etc. Într-un final, Prefectura sesizează corect aceste abuzuri şi, cu 
acordul Ministerului, va acţiona pentru limitarea lor, impunând darea loturilor 
de la marginea oraşului în proprietatea familiilor strămutate din centrul 
Constanţei. 

Prezenţa rromilor în oraş avea vechime şi precede dezvoltarea localităţii 
din a doua jumătate a secolului al XIX-lea. Vicontele Alexis de Valon, cu patru 
decenii în urmă, debarcând la Constanţa, fusese întâmpinat de „câteva femei 
zdrenţăroase şi nişte țigani murdari,” în vreme ce localitatea nu era altceva decât 
„un cătun ca vai de el, cu colibe destul de asemănătoare vizuinilor castorilor”4%8, 

În statistica din anul 1900, pentru județul Constanţa, apar 654 de ţigani 
turciţi şi 136 de ţigani creștinați. Vasile M. Kogălniceanu, în 1908, înaintează 
cifra de 2.639 deţigani, ceea ce duce la o creştere de peste 300%. %4 

Dintre rromii întâlniți pe cuprinsul Dobrogei, doar o mică parte erau 
aşezaţi. Eugene Pittard arăta că „sedentarii sunt în număr mic”%5, aşezaţi în 
câteva sate, cu precădere în nordul provinciei. Ceilalţi erau semi-nomazi, veniți 
din Muntenia la strângerea recoltei de cereale. Interesant că această circulaţie 
sezonieră, de tip economic, nu este văzută ca un nomadism deplin, dar nici nu-i 
consideră pe acei oameni drept sedentari, poate datorită taberelor ridicate 
provizoriu, pe durata lucrului, direct pe câmp sau la marginea satelor de români. 
Nomazii, constituiți în grupuri numeroase, constituiau o categorie aparte, ce 
reuşea să-şi păstreze libertatea de mişcare printr-o independență economică 
bazată, pe lângă lucrul în agricultură sau construcţii şi pe producerea de obiecte 
de uz casnic, din fier şi din lemn, ce le comercializau apoi în localităţile din 
regiune. 


Agricultori şi ambulanți rromi 

Viaţa agricultorilor rromi se asemăna puternic cu cea a ţăranului român, cu 
excepţia inventarului agricol şi a suprafeţei de pământ deţinute. În dreptul 
noului emancipat, acestea erau sensibil mai reduse, dacă nu tindeau chiar 
aproape către zero. Principale necazuri erau legate de lipsa pământului, a 
animalelor de lucru şi a inventarului agricol. Conflictele ce rezultau de aici vor 


%3D. Buşă, coord., op. cit., vol. IV, p. 305. 
48 Costache, Dieaconu, op. cit., pp. 200 - 201. 
455 Eugene Pitard, Les Tziganes ou Bohâmiens, p. 60. 

privi rezolvarea datoriilor acumulate an de an şi care dădeau loc la numeroase 
procese în Justiţie cu moşierii şi arendaşii români sau greci. În căutarea unor 
surse complementare de venit rromii combină agricultura cu meseriile 
tradiționale. Erau oare ocupațiile de vizitiu, lăutar, potcovar, bucătar, căldărar, 
şelar, tăbăcar, brutar, fierar, cobzar, cojocar etc. suficiente pentru a le asigura o 
viaţă ferită de probleme? 

Câţiva ani de la momentul eliberării sclavilor Bisericii, rromii continuau 
să formeze un grup de contribuabili expus bunului plac al fermierilor şi 
autorităţilor locale. Fiind nevoiţi de jocul economic să locuiască, în continuare, 
în apropierea mănăstirilor de care aparținuseră până nu demult, dependenţa de 
resursele acestora este totală şi necruțătoare. Conflictele erau astfd inevitabile. 

Intr-unul din aceste cazuri, rromii ce locuiau lângă mănăstirea Snagov au 
prezentat o petiție „cuvioşii sale Părintelui Arhimandrit şi egumen al sfintei 
mănăstiri Snagov” %, pentru a-i spune „cele ce neau venit asupră”. Textul 
petiţiei aminteşte arhimandritului că „deşi cealaltă stăpânire ne-au dezrobit de 
câţiva ani” şi că ei sunt acum „clăcaşi români”, totuşi sunt „năpăstuiţi” de către 
un dorobanţ şi vătaful satului lor, ce „prin silinţă şi cu bătăi adunându-ne pe toţi, 
cu voie şi făr de voie”, îi obligă să lucreze pe domeniul Tărtăşeşti al 
subcârmuitorului. Acolo erau „ţinuţi în lucru câte trei şi patru săptămâni la 
facerea unor binale“ ..., încă şi păziţi de dorobanţi, asemenea unor arestaţi. 
Pentru plata zilelor ce facem în zisul lucru vedem că ni se plăteşte de către 
vătaful nostru numai câte o a treia şi a patra parte din ce ni s-ar cuveni de drept 
ce să promisă pentru munca noastră.” Cei care nu se supuneau acestui regim de 
muncă şi de plată „să ea de către numiții şi fără de voie bătându-ne, şi pe care 
din noi lasă, să glounţe de către numiții”. 

Această situaţie „cu totul neomienească” îi obliga să lucreze pentru alții în 
momentul în care „şi noi avem trebuinţă asupra muncii câmpului şi dintr-această 
pricină ne rămân bucatele nelucrate”. Plângerea lor este memorabilă: „De aceia 
dar, nemaiputând suferi jugul acesta, alergăm toţi cu lacrimi fierbinți la mila 
Preacuvioşiiei voastre, ca un stăpân şi părinte al nostru, să ne ajutați la 
plângerile noastre ...”. Ei solicitau despăgubiri în „banii ce ne-au luat vătafu 
Alizi şi cu ceauşu de dorobanţi” şi „depărtarea din vătăfie” a celor vinovaţi. În 
Cezul în care nu se va face nici o „punere la cale pentru aceasta, arătăm 
Preacuvioşiilor voastre că negreşit se va sparge lotu, ducându-ne fiecare încotro 
mila Domnului ne va îndrepta, căci ne-am speriat de atâtea beilicuri şi jefuiri ce 
ni se fac de numiții”. 

Documentele cu acest tip de informaţie abundă, până la revolta țăranilor 
din 1907. Se pune astfel în lumină situaţia juridico-economică a rromilor 


4% ANIC, Aşezământul mănăstirii Snagov, inventar 263, dosar 50/1850-1855. 
4%! Bina, binale, s.f. Clădire în construcţie sau în reparaţie, conform 

dezrobiţi, aşezaţi în sate, ce se confruntă cu aceleaşi probleme ce afectau 
țărănimea din România. Pentru aceste persoane, grupurile nomade ajung să se 
constituie, ca şi în trecut, într-un loc de refugiu pentru nemulţumiţi, rândurile 
semi-nomazilor îngroşându-se senmificativ. 

Printre semnăturile din josul documentului ţiganilor de la mănăstirea 
Snagov, citat anterior, şi care vroiau să se separe de grup, se pot citi câteva nume 
ce se leagă de meseriile purtătorilor: Ion Vizitiu, Chiriţa Lăutarul, Ivan 
Potcovaru, Ioniţă Călăraşu, Iancu, fiul lui Stan bucătarul etc. 

În noiembrie 1861, la Tribunalul Judeţean din Buzău era pe rol un proces 
între „Ghinea sin Manea, Gheorghe Ghinea, Stoianu Lăutarul, Dumitru brat 
Stoianu, Marica Vaduva si Dima sin Caiu Lautaru”%8 şi Episcopia Buzăului 
pentru câteva bucăţi de pământ şi casele de pe ele, ce fuseseră obţinute de 
aceştia după eliberarea sclavilor Bisericii din anul 1847, în acelaşi timp cu 
statutul lor de ţărani clăcași ai mănăstirii. Episcopatul le-a luat înapoi 
pământurile şi casele şi le-a dat ca „embaticuri”%% lui losif Dumler, Mincu 
Căldăraru şi Belicu Căldăraru. Numele acestora din urmă, trecute în document, 
ne permit să emitem ipoteza că era vorba despre un evreu şi doi rromi. Statutul 
evreilor nepermițându-le deținerea de proprietăţi în mediul rural, este foarte 
posibil ca Iosif Dumler să fi apelat la închiriere pentru a evita constrângerile 
legii. Mincu Căldăraru şi Belicu Căldăraru, după nume par a fi nomazi ce vor a 
se instala durabil pe pământurile Episcopiei. 

Schimbul de chiriaşi efectuat de Episcopie şi care generează acest conflict, 
ce va ajunge în justiţie, este probabil rezultatul nerespectării acordului încheiat 
anterior cu reclamanţii. Cine se face vinovat de aceasta? Episcopia sau 
reclamanţii? Este dificil de spus, pentru ca nu avem rezultatul procesului. Este 
foarte posibil ca pământurile Episcopiei să fi fost ocupate în totalitate de ţărani 
şi emancipaţi, iar noii chiriaşi să fi oferit condiții mai avantajoase pentru 
proprietar. În acest document mai apar alţi Opt indivizi cu meseriile lor: Pană 
Curelaru, Milă Tăbăcaru, Sava Spoitoru, Stoianu Brutaru, Ghinea Fieraru, 
Dumitru Lăutaru, Naie Cobzaru, lonu Cojocaru, toţi fiind meseriaşi pe lângă 
Episcopie. Ruptura contractuală suferită de reclamanţi semnifica, pe lângă 
pierderea locuinţei şi a terenului aferent, pierderea inserției sociale şi 
economice, element dificil de realizat în lumea rurală a secolului XIX. 

Care erau perspectivele pentru acest segment al emancipaţilor ca să 
găsească un alt domeniu sau o comună unde să se instaleze şi unde ar fi fost 


4% ANIC, Episcopia Buzău, doc. 31. 
489 Embaticul este un „drept real de folosinţă asupra imobilului altuia care izvorăşte dintr-o 
locaţiune perpetuă sau de lungă durată. Îşi are originea în dreptul roman. 1 s-a recunoscut 
importanţa şi actualitatea prin Codul Civil de la 1864 şi a fost desfiinţată virtualmente prin legea 
agrara din 1921.” 

nevoie de meseriile lor? Cu siguranță existau şi alte locuri unde se puteau 
integra social şi profesional. Dar riscul principal era legat de prelungirea 
timpului de căutare, care se traducea în câştig financiar redus şi acumularea de 
datorii la Stat (prin neplata impozitului) şi la diverşi proprietari de terenuri (taxă 
de folosință a pământului, păşunii, apei), ori chiar la cămătari. Presiunea 
economică ce apăsa familiile respective era de natură a determina plecarea în 
căutarea unor condiţii mai bune de vieţuire, scăpând astfel de plata datoriilor şi a 
constrângerilor aferente. 


Foto contract agricol Contract agricol din anul 1915, Domeniul 
Coroana Segarcea. Direcţia Judeţeană 
Dolj a Arhivelor Naţionale. Foto Petre 
Petcuţ 


În concluzie, multiplicarea hârtiilor cerute de autorităţi pentru intrarea pe 
teritoriul României şi a hârtiilor necesare deplasării în interiorul ţării este 
expresia modernizării administrative a statului şi a consolidării lui pe baze 
naţionaliste. Principalele obstacole în acest demers sunt reprezentate de 
imigrația evreiască numeroasă şi dificultățile în a controla circulaţia grupurilor 
de rromi semi-nomezi. Majoritatea circulardor anti-imigraţie şi de stopare a 
vagabondajului  nominalizează aceste două categorii în mod expres, 
interzicându-li-se pătrunderea şi circulaţia în ţară. 

Constituirea României modeme, act politic petrecut imediat în urma 
dliberării sclavilor ţigani, a pus guvernele ţării, în a doua jumătate a secolului al 
XIX-lea, în faţa unei provocări majore, ce nu a fost niciodată abordată la nivel 
naţional: scoaterea emancipaţilor din periferie şi integrarea lor în economia şi în 
societatea românească, aflată în plin proces de modernizare. 

Lipsa proprietăţii asupra pământului şi lipsa instrucției şcolare erau 
realităţi apăsătoare cu care se confruntau majoritatea locuitorilor ţării, inclusiv 
totalitatea foştilor sclavi. Proscrierea ţiganilor, în calitatea lor de sclavi, vreme 
de cinci secole, a păstrat neschimbat şi după emancipare decalajul dintre ei şi 
restul cetăţenilor României iar starea lor de înapoiere generalizată a mărit falia 
psihologică ce despărțea cele două grupuri. Rromii au ajuns să fie percepuți 
drept un grup etnic greu sau imposibil de schimbat, fiind o adevărată piatră de 
moară ce întârzia decolarea societăţii româneşti. 

Respingerea şi lăsarea rromilor în periferie, ca şi până atunci şi, mai nou, 
blocarea lor la frontieră, au fost coordonatele politicii Statului, de la abolirea 
sclaviei şi până la declanşarea primului Război Mondial, faţă de cei mai dificili 
subiecţi ai săi. 

Capitolul VI. Rromii între două migrații 


A doua mare migraţie a rromilor 


Les neuf dixi&mes des Ron de Montreuil viennent 
de Russie parce que nous avons tous des noms russes: 
Maxinoff, Koudakoff, Blinoff... Cada vient de loin, cela 
vient de Russie. Mon arrieregrand-pere est venu de 
Roumanie mais ils avaient quitte la Roumanie apres la fin 
de I'esclavage, vers 1860. C'est lă qu'ils sont alles en 
Russie et mon arriere-grand-pere, qui est dans non livre 
„Le Prix de la liberte”, sous le nom d'Istvan, quand on 
lui a demand quel nomil prendrait en Russie, conme il 
faisait deux netres dix, il a dit: „Je suis le plus grand”, 
alors on l'a appele „Maxinoff”. 

Mateo Maximoff, scriitor rom instalat la Montreuil 
(Beatrice) aulin, Les Ron de Montreuil, p. 40). 


Secolul al XIX-lea este secolul migraţiilor europene. Între 1820 şi 1920, 
60 de milioane de europeni au părăsit bătrânul continent pentru Lumea Nouă%. 
Europa se afla în plin proces de transformare, dezvăluind o lume deosebit de 
animată şi cu un grad ridicat de mobilitate. Spaţiul este din ce în ce mai mult o 
noţiune ce ţine de distanţele de comunicare între oameni decât de structuri 
geografice. Indivizii construiesc reţele familiale sau profesionale stabile şi 
rezistente în timp. Circulaţia în acest spaţiu apare deci ca un fenomen natural, 
puternic înrădăcinat în societate. 

Istoricii care se ocupă de studiul migraţiilor contemporane împart 
mulțimea care pleacă în mai multe grupuri, ataşate fiecare unei perioade 
distincte. Astfel, până către 1880, majoritatea emigranților proveneau din 
Irlanda, Germania şi Marea Britanie. Din 1880 şi până la declanşarea Primului 
război mondial, italienii, scandinavii şi slavii sunt mai numeroşi. Între 1900 şi 
1913 Europa pierdea anual 1 milion de locuitori“. Destinaţiile principale au 
fost Statele Unite ale Americii, Canada, Australia şi statele Americii de Sud. 


4% Jeffrey G. Williamson, Migrations mondiales, în Finances & Developpenent, vol. 43, nr. 3, 
septembrie 2006, p. 24, articol consultat online în 5 mă la adresa 
http://www.imf.org/externa /pubs/ft/fandd/fre/2006/09/pdf/wi!liamson.paf. 

%91 |bidem 

Parte integrantă a marii migrații europene au fost şi grupuri de rromi 
plecaţi, în principal, din statele Europei Centrale, de Est şi de Sud. Iniţial nu se 
urmăreşte tendinţa generală către vest, grupurile nomade pendulând mai mulţi 
ani între state din centrul şi estul Europei după care se îndreaptă către ţărmul 
Atlanticului. Istoricii şi lingviştii care s-au aplecat asupra fenomenului vorbesc 
despre „a doua mare migraţie” a rromilor, prima fiind cea din secolele XIV- 
XV 12 

Există două opinii relativ la cauzele declanşării acestei mişcări de 
populaţie în rândul 'romilor. Prima consideră că un rol determinant l-a avut 
abolirea sclaviei în Țara Românească şi Moldova%%, reformă juridică ce a 
eliberat un număr de până la 250 000 indivizi. Mobilitatea ridicată a doar o 
cincime dintre aceştia (50.000 indivizi) ar fi fost suficientă pentru a crea 
impresia de invazie în anumite zone din Vestul continentului, iar lipsa lor ar fi 
trecut practic neobservată în Principate Am văzut anterior că documentele 
interne atestă importante mişcări de populaţie rromani, a căror rezonanţă şi efect 
este posibil să-i fi atins într-o oarecare măsură şi pe confrații din exteriorul 
Principatelor Unite. 

A doua ipoteză restrânge sensibil cauzalitatea abolirii sclaviei şi a rromilor 
atinşi de reformă, plasând natura evenimentului într-o arie mai largă, tot de 
limbă română, dar care atunci cuprindea teritorii aflate sub administraţie 
otomană, austro-ungară, românească şi ţaristă“%. Pentru că reconstituirea exactă 
a migraţiei rrome este dificil de realizat de către istorici în stadiul cercetării 
actuale, S-a recurs la rezultatele lingvisticii, care remarcă puternice influenţe ale 
limbii române în limba rromani vorbită de marea majoritate a rromilor emigraţi. 
În afara acestora există şi grupuri de rromi în a căror limbă nu se regăsesc 
împrumuturi din română, după cum există şi grupuri de rromi din Balcani ce 
aveau ca limbă maternă dialecte românești. Este vorba despre băieși, rudari şi 
ursari ce părăsesc peninsula aproximativ la aceeaşi dată. Numele comun dat 
rromilor în Franţa, Italia sau Spania este cel de „ţigani unguri”. 

Angus Fraser, a cărui analiză este preluată în parte şi de Viorel Achim, 
identifică un prim val, format din căldărari, ce se răspândeşte, începând cu 
deceniul şase, spre Rusia, Bulgaria, Serbia şi Grecia; state ce nu au reprezentat 
pentru unele grupuri decât o etapă, urmată apoi de continuarea mişcării spre 
vest. 1% Foletier consemnează, la rândul său, apariţia acestora, în 1865, la 


% Vezi Elena Marusiakova şi Vesdin Popov, „Les migrations des Ros bă kaniques en Europe 

e ca mobilites pass&es et presentes”, în Balkanologie, vol. XI, nr. 1-2, decembrie 2008, 
4, disponibil online şi consultat în 15 aprilie 2012 la adresa 

htp: /Ibalkanologie.revues.org/index972.htm. 

4% Foletier, Les bohemiens en France au XIXesi&cle, p. 115. 

4% Angus Fraser, op. cit., p. 250. 

4% Ibidem, p. 243. 


200 


Berleberg, Armsberg şi Dantzig, iar în 1868, în Varşovia%%. Această „invazie a 
căldărarilor” va conduce la o tentativă a asumării unei poziţii dominante În 
rândul rromilor polonezi, mai ales prin crearea contestatei dinastii de regi rromi: 
Dimitrie, Mihail, Vasile, Mateiaş, Rudolf şi lanoş Kwieck, emigraţi din 
România“. 1868 este şi anul apariţiei primelor grupuri în Anglia. Rusia va 
cunoaşte migraţia căldărarilor şi a ciurarilor în mod direct, sau prin intermediul 
Poloniei, după cum s-au petrecut lucrurile şi pentru Peninsula Scandinavă. 

Nomazii călătoreau în compania întregii familii, grupurile având o 
structură modulabilă şi fiind cel mai adesea constituite din familii înrudite între 
ele, în număr de două, trei sau mai multe, ce totalizau 15, 20, 30 de indivizi, 
ajungându-se în cazul grupurilor mari până la 150 de persoane. Căruţele erau 
descoperite şi trase de cai mici şi rapizi. Corturile erau ridicate la fiecare 
staționare peste noapte iar căruţa era adăpostită în interior. 

Către mijlocul secolului sunt semnalate familii rromani ce staționau în 
apropierea porturilor de îmbarcare de la Atlantic. Adele Sutre a întâlnit astfel de 
situaţii consemnate în Arhivele Departamentale din Gironde, Franţa, În care 
autorităţile bordeleze permiteau staționarea, în mod excepțional, aproape de 
port, a rromilor ce doreau să traverseze Atlanticul, în situaţia existenţei unei 
hotărâri a primăriei ce interzicea staționarea caravanelor rromilor pe teritoriul 
oraşului. Ne găsim aici în cadrul unei excepţii juridice ce creează un teritoriu 
specific, de aşteptare şi speranţa unei viitoare îmbarcări către America%%. De ce 
se ajungea la decizia continuării drumului către Lumea Nouă, în condiţiile în 
care Franţa reprezenta deja o societate şi un cadru economic mult superior 
țărilor din Europa de Est? Continuarea emigrației poate fi explicată, parţiă, prin 
aceleaşi raționamente care au determinat declanşarea ei. Includ aici presiunea 
socială şi a autorităţilor asupra familiilor rromani, în vederea sedentarizării 
acestora, realizate în momentul imediat anterior plecării. Nu trebuie neglijat nici 
mirajul condiţiilor în noua patrie, povestit de călători sau aflat din ziare. 

Nomadismul „exclusiv urban”, de staţionare la periferia marilor oraşe, de 
care vorbeşte Viorel Achim, este greu de împăcat cu circulația nomazilor din 
Franţa, Belgia sau Elveţia, ce cauza atâtea probleme locuitorilor din mediul 
rural. Târgurile şi iarmaroacele cele mai mari se aflau în marile aglomeraţii 
urbane, cu afluență considerabilă de vizitatori. Este de înţeles prezenţa 
nomezilor la asemenea evenimente, ce asigurau un public numeros 
reprezentaţiilor lor artistice. Dar hrana zilnică era adusă de câştigul realizat în 
micile localităţi ce legau centrele urbane importante. La un moment dat s-a 


4% Foletier, op. cit., p. 116. 

4%! Vasile lonescu, coord., Rromii în istoria României. Antologie și bibliografie, Editura 
Centrului rromilor pentru politici publice „Aven Amentza”, Bucureşti, 2002, p. 127. 

4% Ade Sutre, La presence tsigane au Etats Unis et au Canada (XIXeme - XXenre siecle), 
articol din 25 septembrie 2011, consultat în 20 mai 2012, la adresa 
http://terriat.hypotheses.org/432 

produs aşezarea unor familii, cum avem exemplul rromilor căldărari din 
Montreuil, un oraş/suburbie din estul Parisului, instalaţi durabil începând cu anii 
1920, după o tentativă anterioară nereuşită din cauza declanşării primului război 
mondial.“ Marea majoritate a nomazilor însă a continuat să străbată 
departamentele franceze şi țările vecine, până la internarea în lagăre din preziua 
celui de-al doilea război mondial. 

In rândurile acestui prim va al rromilor orientali erau numeroşi rromi 
originari din Rusia şi Polonia, aceştia din urmă având şi ei documente de 
identitate ruseşti. Se ocupau de confecţionarea şi reparatul căldărilor, cositorit, 
facerea de coşuri din nuiele sau erau geambaşi de cai. Ursarii nu se aflau printre 
«a. 

Alte apariţii interesante şi distincte de incursiunile rromilor nomazi, în 
acest prim va, au reprezentat-o tarafurile de lăutari. Primii care-i uimesc pe 
vestici prin virtuozitate, încă din 1840, sunt rromii unguri, prezenţi apoi la mai 
toate expoziţiile universale de la Paris. Ei vor fi urmaţi curând de tarafuri ruseşti 
şi româneşti (1889)5% 

Al doilea val migrator se va desfăşura între anii 1905 - 1913. Căldărarii 
constituiau grupul princi pal, pomit din România, Austro-Ungaria, Rusia, Serbia, 
Italia, Grecia şi Turcia. Întreg Estul, Sudul şi Centrul Europei este atins de 
această mişcare. Ei străbat Germania, Franţa, Anglia unde se îmbarcă pentru 
SUA sau țări ale Americii Latine. Migraţia lor s-a întins pe parcursul a două - 
trei generaţii. Prin numărul lor ridicat, romii central şi est-europeni au depăşit 
grupurile de rmomi instalate pe parcursul secolelor anterioare în statele 
respective. 


Nomazii orientali în Franţa 

Valurile de rromi nomazi, comparebile, în viziunea lui Francois de Vaux 
de Foletier, migraţiei de la începutul secolului al XV-lea, vor lovi cu precădere 
Franţa rurală. Primirea nou veniţilor nu a fost tocmai binevoitoare. În 1866, unul 
dintre primele grupuri nomade, ai cărui membri aveau paşapoarte austriece, 
vizate de consulul francez din Berlin, a fost refulat de autorităţi, după puţină 
vreme, către Belgia. Sosirea altor grupuri, anii următori, în Franţa, nu a măi fost 
întâmpinată cu aceeaşi ostilitate din partea administraţiei. Pictori şi desenatori 
sunt seduşi de aspectul lor pitoresc. Reprezentativă este gravura lui Broutta din 
1867, a unui grup nomad ce staţiona lângă Vatimont, în Moselle.2 În fiecare 
loc unde ajungeau stârneau curiozitatea şi uimirea locuitorilor, prin 


4% Beatrice] aulin, op. cit., p. 46. 

5% |bidem, p. 137 - 140. 

501 Angus Fraser, op. cit., p. 246; Viorel Achim, op. cit., p. 109. 
52 Foletier, op. cit., p. 118. 

confecţionarea butonilor din argint sau a pipelor lungi, folosite în egală măsură 
de bărbaţi, femei şi chiar copii. 


Foto anexa 16 Rromi unguri la Vatimont, Mosdle, 
în Franţa, 1867 


Prezenţa rromilor în Franţa se modifică pe parcursul ultimelor trei 
decenii ale secolului a XIX-lea şi primul deceniu al secolului XX. Pe lângă 
rromii orientali sunt semnalaţi şi Sinti piemontezi. Grupuri importante de 
Manouches şi Sinti vor părăsi Alsacia şi Lorena în urma anexării acestor 
provincii de către Germania, în 1871, pentru a se răspândi în departamentele 
Franţei. În 1872, vor fi văzuţi la porţile Parisului, alături de grupuri venite din 
Estul Europei. Se diferenţiau de aceştia prin îmbrăcămintea mai sobră, rulotele 
din lemn, închise cu uşi şi ferestre, în vreme ce rudele îndepărtate din Est 
călătoreau în căruţe cu coviltir sau descoperite complet, iar female purtau 
îmbrăcăminte viu colorată“, 

Paul Bataillard întâlnea la Paris, în 1871, un anume Demeter, vorbitor de 
rromani, română, maghiară şi germană. Pe căldărarii unguri, la Paris sau 
aproape de Paris, istoricul francez avea să-i observe în patru rânduri5%5, din 
octombrie 1871 şi până în mai 1873, ceea ce ne dă dreptate să credem într-o 
prezenţă destul de numeroasă a rromilor în Franţa, la începutul deceniului şapte. 
Grupuri de căldărari vor fi văzute şi studiate de mulțimea curioasă chiar la 
porţile Parisului. Ursarii din Serbia şi Bosnia şi grupurile de rromi lovara din 
Transilvania ajung în Hexagon începând cu anul 1872. Ursarii poartă nume 
balcanice, Galubavich, Lazarovich, Mitrovich, lovanovich, Georgewics etc. 
Către 1900, rromii vor renunţa la inadaptatele căruţe închise cu răchită în 
favoarea rulotelor din lemn, după modelul nomazilor din Alsacia şi Lorena. 

Până la sfârşitul secolului al XIX-lea, creşterea numerică a fost lipsită de 
importanţă, dar creşterea rapidă în vizibilitate a generat sentimentul unei invazii 
a rromilor*%6, cu precădere în mediul rural, unde populaţia locală era mai redusă 
numeric. Legea din 1912, ce a introdus obligativitatea cametului antropometri c 
de identitate pentru nomazi, este întrucâtva o urmare firească a acestor tensiuni 
şi temeri cu care se confruntă cetăţenii şi administraţiile locale, transmise cu 


rapiditate legislativului francez. 


5% |bidem, p. 100. 

5% |bidem, p. 122. 

5% Paul Batăllard, Sur les origines des bohemiens ou tsiganes. Les tsiganes de |'âge du bronze, 
Paris, Editor Emest Leroux, 1876, p. 20. 

5% Le Petit ] ournal publica pe ultima pagină din suplimentul său ilustrat din 18 decerrbrie 1898 
o imagine cu o adunare numeroasă de ţigani din Estul Europei, denumind-o sugestiv „Une 
invasion des Hongrois ă Carcassonne”. 

Trebuie remarcat faptul că numeroasele familii ce străbăteau Franţa la 
sfârşitul secolului al XIX-lea însumau ma multe grupuri etnice, între care 
rromii erau minoritari. Ocupațiile acestora şi modul de viaţă itinerant s-au 
dovedit însă suficient de asemănătoare pentru a constitui un grup omogen în 
ochii opiniei publice. Administraţia îi numea generic nomazi, "cheminaux", 
"pohemiens" sau "romanichels". 

Fin cunoscător al grupurilor de rromi din Europa de Sud-Est şi din 
Balcani, antropologul Eugene Pittard punea în discuţie metodologia 
recensămintelor efectuate asupra rromilor, arătând că era posibilă înregistrarea 
aceluiaşi grup nomad în Turcia, în Bulgaria, România şi Serbia, bineînţeles, la 
date diferite. În ţările Europei occidentale identificarea era şi mai dificil de 
realizat, iar amestecul populațiilor itinerante era complet. „Deexemplu, în 
Elveţia, Franţa, vom vedea trecând frecvent grupuri de fabricanți de coşuri, 
Căldărari, geambași etc., ce trăiesc ca nomazi, dar care nu sunt în nici un fel, am 
spus deja, ţigani. Sunt sigur că, totuşi, un recensământ oficial i-ar face să 
figureze în acest grup”'*Y, concludea eminentul antropolog. Recensământul 
general al nomazilor din 1895, din Franţa, şi documentele consultate de noi în 
arhivele departamentale din Hexagon tind să dea dreptate acestei opinii. 

Migraţia rromilor orientali în Franţa nu s-a realizat în interiorul unei 
societăţi cu circulaţie zero, ci s-a înscris în linia unor importante mişcări interne 
de populaţie legate, în special, de activităţi economice sezoniere sau ambulante, 
cu o lungă tradiţie istorică. În 1814, doar din regiunea Creuse s-au deplasat către 
Ile de France şi Lyon 18.000 de lucrători în construcţii. Numărul acestora era în 
1825 de 22.000 pentru a creşte în 1846 către 34.000%8, Ancheta agricolă 
realizată în 1852 a arătat că doar migrațiile agricole, legate de recoltat, antrenau 
880.400 de persoane, dintre care 60% erau bărbaţi. Cel mai important aspect 
în interiorul acestei circulații, pentru autoritățile franceze, este delimitarea 
străinilor de restul persoanelor aflate în mişcare. Astfel, între 1880 şi 1910, s-a 
ajuns la dezvoltarea unui control al mobilităţii ce a rezultat în construirea 
artificială a categoriei administrative a nomazilor. 


Foto Le Petit Parisien „Le Petit Parisien” nr. 908 
din 01/07.1906 


Substratul acestor acțiuni ţine de reprezentarea practică ce funcționează 
în sistemul administrativ şi care este rezultatul unui sistem de reprezentări 
mentale individuale ce nu se mulţumeşte să circule doar în lumea 


507 Eugăne Pittard, Les Tziganes ou Bohâmiens. Recherches anthropologiques dans la Peninsule 
des Balkans, Societe Gân&rale d'! mprimerie, Gen&ve, 1932, p. 44. 

5% Georges Duby şi Armand Vallon coord., Histoire de la France rurale. Apogee et crise de la 
civilisation paysanne de 1789 ă 1914, Tomul 3, Ed. du Seuil, 1976, p. 75. 

50% | bidem, p. 76. 

reprezentărilor, ci ajunge să servească unei acţiuni a reprezentărilor practice ce 
corespunde vizibilităţii practice. Spre exemplu, aplecarea Naturală a nomadului 
către acţiuni ce intră sub incidenţa legii, cu caracter penal. Mai pe scurt, a trăi 
țigăneşte. Pe acest principiu s-au organizat autorizarea şi restricţiile de circulație 
a nomazilor. Aceasta a dus la o poziţionare politică a rromilor în măoritatea 
țărilor europene la sfârşitul secolului al XIX-lea. Sistemele rromani au fost puse 
în situaţia de a elabora compromisuri culturale şi politice pentru a rămâne 
identificabile, de unde şi impresia că sunt mereu aceleaşi. 


Perioada interbelică 


După realizarea marii Uniri şi formarea statului România, numărul populaţiei 
de rromi a crescut simţitor, dar la recensământul general din 1930 s-au declarat țigani 
262.501 persoane, adică 1,5% din populaţia ţării. 221.726 de rromi (84,5% din total) 
locuiau în sate, iar 40.775 (15,5%) în oraşe. O simplă comparaţie între cifrele 
anterioare, care numai pentru Țara Românească şi Moldova dădeau această cifră, 
precum şi rezultatele recensământului din 1930 denotă că rezultatele sale nu redau 
exact numărul rromilor care trăiau în România. lon Chelcea, în monografia 
etnografică despre ţigani, înainta cifra de 525.000 de indivizi. 

În mediul rural, marea majoritate a rromilor constituia mâna de lucru cea mai 
ieftină din agricultură, utilizată cu precădere de marii proprietari de pământ și pe 
domeniile Coroanei regale. Erau conduşi de vătafi, ce negociau în numele lor 
contracte colective de muncă, potrivit învoielilor agricole, după modelul impus Încă 
din a doua jumătate a secolului al XIX-lea. Instalarea în sate a întârziat să se realizeze 
pentru că lipsa pământului în proprietate personală a determinat perpetuarea unei 
existenţe la periferia comunităţii rurale. 


Foto rromi Segarcea Rromi lucrând pe Domeniul Coroanei 
Segarcea, 1917. Imagine preluată 
de pe 

http://Aww.geheugenvannederi an 

Geografic, aglomerările de bordeie nu aparțineau niciunei comune, fiind 
consemnate pe hărți drept ”Bordeie de ţigani”. Stabilitatea acestora depindea şi ea de 
constrângerile impuse de zona de lucru. Proprietăţile de mai multe mii de hectare 
necesitau deplasarea lucrătorilor pe distanțe considerabile, de unde şi necesitatea 
implantării comunităţii cât mai aproape de terenul de muncă. Acest model economic 
avea să fie puternic perturbat de deportarea a numeroşi lucrători agricoli în 

Transnistria, începând cu anul 1942, necesarul de braţe de muncă fiind repede 
completat cu prizonieri din Uniunea Sovietică. 

Perioada interbelică se remarcă prin începutul mişcării rrome de emancipare şi 
apariţia unei elite de tip nou care nu şi-a pierdut, odată cu ascensiunea socială, 
identitatea etnică. Au fost înfiinţate organizaţii socio-profesionale proprii. Ca mă 
dinamici sunt lăutarii, cu tradiție asociativă (breslele) mai veche şi personalități 
cunoscute şi apreciate în societate. Grigoraş Dinicu”! a fost figura emblematică a 
muzicienilor rromi dedina nte de comunism. 

În martie 1933, la Bucureşti, Calinic 1. Popp-Şerboianu înființa Asociaţia 
Generală a Țiganilor din România. Se aveau în vedere alfabetizarea, publicarea de 
cărți privind istoria rromilor, înființarea unei universităţi populare rrome, a unui 
“muzeu național” rrom, înființarea de ateliere unde să lucreze rromi, colonizarea 
tuturor rromilor nomazi, înfiinţarea de “sfaturi judeţene” şi a unui “sfat suprem al 
bătrânilor” pentru rezolvarea unor litigii între rromi etc. 


Anexa 35 Glasul Romilor, an II, nr.2, p.1, august 
1935 


G. A. Lăzărescu-Lăzurică, scriitor şi gazetar rrom, iniţial colaborator al lui 
Şerboianu, a părăsit asociaţia şi a pus bazele Uniunii Generale a Rromilor din 
România al cărei prim congres (8 octombrie 1933) a ales comitetul de conducere şi ca 
preşedinte activ pe Lăzurică, iar preşedinte onorific pe Grigoraş Dinicu. Sub 
următorul preşedinte, Gheorghe Niculescu, U.G.R.R. s-a dovedit activă în relaţiile 
rromilor cu autorităţile şi a editat organe de presă proprii: O R6m la Crăova 
(septembri e-octombrie 1934) şi Glasul Romilor la Bucureşti (1934-1941). 


Anexa Glasul Romilor Glasul Romilor, primul număr, 1-15 
noiembrie 1934 


Deportarea în Transnistria 


Abolirea sclaviei la jumătatea secolului XIX a declanșat începutul 
antițigănismului românesc. Au fost vizaţi îndeosebi nomazii, dar și sedentarii 
lăsați pe drumuri de foștii stăpâni și transformați în vagabonzi şi apatrizi de 
circularele Ministerului de interne. Ascensiunea socială nu se putea produce 
decât cu prețul asimilării în rândul masei majoritarilor. Era de neconceput ca un 
țigan să reuşească, să ajungă sau să depăşească nivelul românilor. Problema 


510 Grigoras Dinicu s-a născut la 3 aprilie 1889, în cartierul „Scaune” al lăutarilor bucureșteni, pe 
strada Sfinţilor, într-o familie de muzicieni cu tradiţie îndelungată. A avut o bogată activitate 
solistică ce i-a adus o recunoaştere internaţională. Este cunoscut mai ales pentru compoziţia sa 
din 1906, Hora Staccato. Grigoraş Dinicu moare la 28 martie 1949 în București. 

antițigănească se poate pune deschis în condițiile politice propice din preajma 
declanșării războiului. 

Datorită modificării regimului politic în România prin guvernarea 
generalului lon Antonescu şi a puternicei influenţe germane, şi-a făcut loc 
ideea că este mai bine ca rromii să fie luaţi cu forţa din casele şi localităţile 
unde locuiau şi să fie trimişi la est de râul Nistru, în Ucraina de astăzi. Se 
dorea separarea rromilor şi a altor minorităţi de români pentru a se obţine o 
naţiune română pură, fără a fi amestecată cu alte rase umane, după modelul 
aplicat în Germania cu evreii şi rromii. 

Prin Ordinul Nr. 19 862 din 19.X1.1940, Ministerul Afacerilor 
Interne interzice rromilor ursari de a mai plimba urşii prin sate şi prin oraşe 
şi a da spectacole cu ei. Autorizaţiile pe care le deţineau în acest sens le 
sunt retrase. Executarea acestui ordin se va face cu sprijinul jandarmeria. 

Din proprie hotărâre, mareşalul lon Antonescu a decretat deportarea 
rromilor în Transnistria în vara şi la începutul toamnei lui 1942. El şi-a 
motivat hotărârea prin presiunea opiniei publice care reclama unele 
furtişaguri şi alte fapte mai grave făcute noaptea de grupuri de oameni 
printre care erau şi rromi. Deportarea s-a făcut în baza unui recensământ 
din data de 25 mai 1942, care a clasificat rromii propuşi pentru deportare în 
două mari categorii: 1) rromi “nomazi” (căldărari, lingurari) şi 2) rromi 
“stabili” care nu aveau mijloace de existență sau ocupaţii precise ori care 
făcuseră puşcărie. 

Dintre rromii “stabili”, au fost astfel recenzați pentru deportare 4496 
de bărbaţi, 4710 femei şi 10.011 copii, 601 vehicule şi 1.151 de animale 
Evacuarea rromilor nomazi a fost făcută ca urmare a ordinului nr. 1051 din 
data de 24 mai 1942 al Ministerului Afacerilor Interne, urmat după ordinul 
70/942 al Preşedinţiei Consiliului de Miniştri. 


Foto hartă deportare Schița deportării rromilor nomazi 
în Transnistria. Arhivele 
Naţionale Istorice Centrale, 
București 


Acţiunile de evacuare 


Între 1 iunie - 18 iulie 1942 au fost evacuate în Basarabia 81 de 
sălaşe cu 5.842 de membri (61% din totalul care trebuia evacuat), din 
Basarabia fiind evacuate în Transnistria 54 de sălaşe cu 5.027 de membri 
(53% din totalul care trebuia evacuat în Transnistria). Au fost deportaţi, 
conform cifrelor oficiale, între 25.000 de rromi şi anume toţi nomazii, 
precum şi o parte dintre rromii stabili. Chiar şi soldaţii rromi care în viaţa 

civilă erau nomazi, au fost scoşi din armată şi trimişi în Transnistria. 
Aceştia au fost aşezaţi în hotarul sau în vatra unor sate situate pe malul 
Bugului şi ţinând de judeţele Golta, Oceakov, Balta şi Berezovka. Unii 
rromi au fost cazaţi în bordeie de pământ, iar alţii în case Nu le-au fost 
asigurate condiţii minime de cazare şi de încălzire pe timpul iernii, într-o 
casă cu trei camere fiind îngrămădiţi 20-25 de oameni. Încetul cu încetul, 
gardurile, acoperişurile din lemn, tot ceea ce putea arde a fost folosit pentru 
încălzire pe timpul iernii, astfel că în primăvară satele erau de 
nerecunoscut. Bolile au lovit crunt oamenii, făcând victime numeroase, atât 
în rândul rromilor deportaţi, cât şi printre jandarmii care trebuiau să-i 
păzească. 


Foto Doc Transnistria Arhivele Naţionale 
Istorice Centrale, fond 
Inspectoratul General al 


] andarmeri ei, dosar 130/1942 


(0) 

„Datorită acestei stări de lucruri la iarnă vor muri de frig şi 
subalimentare cum au murit şi în iarna trecută, rămânând ca la primăvara 
viitoare problema ţiganilor să dispară odată cu dispariţia lor ” (...) 

INSPECTOR JANDARMI ODESSA 

Lt. colonel, Petrescu 


(...) 

„Într-o săptămână au venit 15.000 de ţigani, Comandantul Legiunii 
de jandarmi Mi-a raportat verbal, după primele trenuri, că aceştia au venit 
într-o stare de mizerie de neînchipuit. Am plecat cu automobilul şi am 
întâlnit grupuri, grupuri, îndreptându-se pe jos şi cu căruțele spre 
sovhozuri. Erau mulţi bătrâni, femei şi foarte mulţi copii. În căruţe erau 
paralitici, bătrâni de peste 70 de ani, orbi, cerşetori, unii muribunzi. Marea 
majoritate, aproape goi, în zdrenţe.” (...) 

Lt. colonel Vasile Gorsky, fost prefect al judeţului Oceakov 

15 aprilie 1945511 


Genocidul din Transnistria 


Măsura deportării a vizat persoanele considerate periculoase pentru 
siguranţa cetăţenilor şi ordinea în stat. O mutare a populaţiei de asemenea 


51 Deportarea Rromilor în Transnistria, antologie și prefaţă de V. lonecu, Ed; Centrului 
Rromilor pentru politici publice „Aven Amentza”, București, 2000, p. 192. 

dimensiune nu putea avea loc fără multiple greutăți şi greşeli din partea 
legiunilor de jandarmi în primul rând. Au fost deportaţi şi rromi stabili, 
agricultori, comercianţi şi buni meseriaşi, care nu avuseseră vreodată 
probleme cu poliţia. Există numeroase cereri din partea lor şi din partea 
satelor de care aparţineau pentru a fi scoşi de pe listele celor care urmau a 
fi deportaţi sau, în cazul în care deportarea avusese deja loc, pentru a fi 
aduşi înapoi. Mulţi soldați rromi reîntorşi de pe front şi-au găsit părinţii, 
soțiile şi copiii deportaţi în Transnistria şi au cerut reîntoarcerea lor de 
acolo. Datorită unor condiţii de trai extreme, în Transnistria au murit de 
foame, frig, boli şi mizerie o mare parte din rromii deportaţi, estimativ, 
jumătate sau chiar mai mult dintre ei găsindu-şi moartea acolo. 


Foto 9 Rrom căldărar din comuna Ivești, 
supravieţuitor al 
deportării în Transnistria. Foto Petre 
Petcuţ 


„Rromii N-au fost dezertori, trădători, nici spioni şi acolo unde au fost 
duşi, au făcut treabă,au muncit fără murmur. Că au rămas în urmă cu 
progresul vremurilor, nu este vina lor. Dacă, în trecut, s-ar fi ocupat cineva 
mai îndeaproape de aceşti oameni necăjiţi, vă asigurăm că mult s-ar fi 
schimbat soarta lor şi astăzi nu ar mai fi vorba de rasism'.512 

Ca un simbol al întregii naţiuni române, primul om politic care a 
protestat împotriva măsurilor inumane luate de regimul antonescian 
împotriva rromilor a fost istoricul şi omul politic Constantin I.C. Brătianu, 
care la 16 septembrie 1942 i-a trimis următoarea scrisoare Mareşalului 
Antonescu: 


„Domnule Mareşal, 

După persecuţiunile şi expulzările evreilor, ca represalii în contra 
coreligionarilor lor din Bucovina şi Basarabia, şi sub influenţa 
tratamentului ce au suferit în Germania, astăzi se iau măsuri foarte stricte în 
contra ţiganilor care sunt ridicaţi cu forţa spre a fi trimişi, în vagoane 
plumbuite, în Transnistria, cum se întâmplă la Piteşti. Nimeni nu înţelege 
scopul şi interesul acestor expulzări. După cum ştiţi foarte bine, aceşti 
cetățeni români nu au fost până astăzi supuşi în Statul nostru la un 
tratament special. Ei sunt ortodocşi ca şi românii şi ocupă în ţara noastră un 
rol economic important, fiind meseriaşi dibaci, ca: potcovari, fierari, 


Sl Gheorghe Niculescu, preşedinte al Asociaţiei Uniunea Generală a Romilor din 
România, în „Glasul romilor”, anul VII, nr. 1, aprilie 1941, p.3. 

căldărari, cărămidari, zidari sau lucrători agricoli şi salahori. Mulţi sunt 
mici negustori, mici proprietari, lăptari etc. Aproape toţi lăutarii din ţara 
noastră sunt ţigani şi nu este sărbătoare populară care să se poată dispensa 
de concursul lor. Deodată, autorităţile le pun în vedere să plece din ţara în 
care S-au născut şi în care moşii şi strămoşii lor au trăit, din ţara pentru 
care, ca buni români, şi-au vărsat sângele fiind înrolați în armată. În 
preajma iernii, ei trebuie să-şi lichideze în câteva ore gospodăriile lor, din 
care nu au dreptul să ducă cu dânşii decât 20 de kg obiecte şi îmbrăcăminte. 
Bătrâni, femei şi copii sunt aruncați peste hotare în nişte regiuni 
necunoscute lor, în care nu au nici un rost în viaţă. Şi pentru ce această 
cruzime? Ce vină au nenorociţii? Ce folos va rezulta din expulzarea lor? 
Oare ţara românească, mai cu seamă după războiul actual, este 
suprapopulată şi are o abundență de meseriaşi şi muncitori, care cere 
sacrificarea unui număr mare din cetăţenii ei? Nu-mi pot închipui că 
măsurile ce se iau pornesc din iniţiativa sau cu ştiinţa Conducătorului 
Statului, şi de aceea fac apel la Dvs., ca să faceţi să înceteze o persecuţiune 
care ne va duce cu câteva secole înapoi, din istoria omenirii. Gândiţi-vă ce 
se va întâmpla în Rusia reconstruită care ar urma exemplul dat de noi şi 
care, pe de o parte, ar deporta în Turkestan sau în nordul Siberiei pe 
românii din Transnistria şi ar trimite înapoi în România pe miile de cetăţeni 
români expulzați sub regimul actual. 
Primiţi, vă rog, Domnule Mareşal, asigurarea simțămintelor mele 

alese. 

_S. Constantin I.C. Brătianu 

Intr-o notă din 23 octombrie 1942, se consemna că fruntașii liberali şi 
ţărănişti şi-au manifestat acordul cu memoriul lui Brătianu”. Este posibil 
ca oprirea deportarilor să se fi datorat, într-o oarecare măsură și acestora. 


513 


Foto Domeniul coroanei Direcţia județeană Dolj a 
Arhivelor Naţionale. 


În documentele premergătoare războiului şi a deportării în 
Transnistria rromii sunt numiţi „muncitori agricoli emancipaţi”. Începând 
cu anii războiului ei vor fi numiţi „ţigani”. 

Ca urmare a retragerii armatelor germane şi române spre vest, în martie 
1944, Preşedinţia Consiliului de Miniştri încearcă evacuarea din Transnistria a 
„cetăţenilor români fără deosebire de origine”, situaţie în care Subinspectoratul 


5:53 Radu Ioanid, Evreii sub regimul Antonescu, Bucureşti. Ed. Hasefer,1998 apud 
Deportarea Rromilor în Transnistria, p. 117. 
514 Deportarea Rromilor în Transnistria, p. 139. 

de Jandarmi Odessa raportează existenţa a 9916 evrei şi 12.083 deţigani. Restul 
erau morți sau reveniseră în ţară. 

În aprilie 1945, când cetăţenii români aflaţi pe teritoriul U.R.S.S. au fost 
oficial transferați în ţară cu prilejul tabelelor întocmite de autorităţile sovietice, 
S-a considerat că unii dintre aceştia fugiseră în România, decedaseră ori 
rămăseseră în Uniunea Sovietică. Numărul celor deportaţi este încă necunoscut, 
variind între 25.000 până la 300.000 de rromi. Documente disparate vorbesc de 
reîntoarcerea în ţară a 6.000 de copii rromi orfani. Comisia română pentru 
victimele Holocaustului a declarat 36.000 de morţi, dar alte estimări propun o 
cifră mult mai mare. In anii '70, 36.000 de supraviețuitori au depus cereri de 
despăgubire, fără ca statul român să recunoască oficial deportarea. 


R egimul comunist 


După reîntoarcerea rromilor din Transnistria în satele lor, odată cu retragerea 
armatei germane şi a armatei române, UGRR şi-a reluat activitatea politică sub 
conducerea lui Gheorghe Niculescu, cu o solicitare de alianță politică adresată 
Partidului Naţional Liberal (fracțiunea Tătărăscu), rămasă fără răspuns din partea 
acestuia. Până în august 1947, U.G.R.R. reuşeşte să se constituie în interlocutor doar la 
nivelul autorităților locale, fără a reuși să câștige încrederea guvernului și fiind 
supravegheată îndeaproape de serviciile de informații. Din a doua jumătate a lunii 
august se redeschid canalele de comunicare cu puterea centrală, iar liderii rromi îşi 
oferă colaborarea Partidului Comunist. Sprijinul este reciproc, iar subordonarea 
U.G.R.R. se accentuează până la începutul anului 1949. 

Decizia Consiliului de Miniştri din 25 ianuarie a desfiinţat Uniunea, laolaltă cu 
alte organizaţii culturale şi juridice.5I5 Această măsură a luat prin surprindere liderii 
rromi, ce încearcă să reintre în cărți prin cererea de înfinţare a Uniunii Populare a 
Romilor din România. Se propunea un Comitet de Iniţiativă format din nume noi, ferite 
de colaborări anterioare cu partide politice, scoase acum în afara legii, Comitet condus 
de Petre Rădiţă. Autorităţile comuniste au refuzat nașterea acestei noi organizaţii, 
refuzând implicit recunoaşterea naționalități coabitante rrome. Foarte posibil ca acest 
eşec să fi fost cauzat de lipsa elementelor de origine muncitorească în comitetul de 
conducere al noii Uniuni, dublat de o necunoaștere de către autopropuşii lideri a 
realităților comunităților rrome de pe teritoriul întregii țări. Noua Uniune a rromilor, 
lipsită de autoritate reală în comunități și neavând niciun fel de expertiză, Nu se 


dovedea astfel un partener interesant pentru guvern. 


515 V, Achim, « Latentative des Roms de Roumanie d'obtenir le statut de mi norite nationale en 
1948-1949 », en Etudes Tsiganes, nouvelle sârie, numă&ro 38, 2009, p. 71. 

În plan economic, reforma agrară realizată de guvernul Petru Groza în 1945 a 
permis împroprietărirea a 19.559 de rromi5!5, ceea ce reprezintă jumătate din cele 
aproximativ 40.000 de familii de rromi ce trăiau în România anilor imediat de după 
război. 

Problema rromă devine acută la începutul anilor *60 pe măsură ce Partidul 
Comunist caută să consolideze unitatea naţională şi să omogenizeze societatea 
românească. Se avea în vedere crearea unei naţiuni omogene din punct de vedere etnic 
prin asimilarea diverselor minorităţi etnice din România. Tensiunile naţionaliste 
trebuiau să dispară odată cu instaurarea socialismului care ar suprima orice formă de 
opresiune, inclusiv cea naționalistă, şi ar antrena dispariția treptată a minorităților 
naţionale şi a naţiunii. Privite aşa lucrurile, rromii erau considerați elemente alogene 
care trebuie românizate, identitatea rromă fiind asimilată unei culturi a sărăciei şi 
subdezvoltării. Problema rromă era percepută în termeni de progres social. 

Transformările majore Suferite de societatea românească și modemizarea 
oraşelor prin punerea în aplicare a unor vaste planuri de sistematizare au modificat 
substanţial habitatul rrom, destrămând comunităţile tradiţionale, veritabile cartiere 
rrome la marginea oraşelor. În locul lor S-au construit blocuri unde relaţiile de familie 
şi de neam nu au mai rezistat. Comerţul cu mărunţişuri le este interzis iar activitățile 
tradiționale rrome legate de comerţ devin ilegale. În pofida acestui fapt, meseriile 
tradiţionale, greu controlabile, reuşesc să se menţină. Unde dintre obiceiurile 
ancestrale, asimilate rapid de rromi, nu s-au stins decât recent. Paparudele ţigănci au 
colindat oraşele și satele până în anii '90 ai secolului trecut. 


Anexa Paparuda C. Popp de  Szathmari, 
„Paparuda” 


Comunitățile tradiţionale nu s-au putut adapta suficient de rapid şi nu au 
beneficiat de un ajutor special din partea statului ceea ce a dus la o marginalizare din 
partea populației majoritare şi la o automarginalizare, ele închizându-se în faţa 
schimbărilor. Autorităţile comuniste au dus o politică de spoliere continuă a familiilor 
de foşti semi-nomazi, prin confiscări forțate de aur până când acestora nu le-a mă 
rămas mare lucru din comorile trans-generaționale specifice tezaurizării nomazilor. 
Restituirea de după comunism n-a acoperit furtul regimului anterior. 


Anexa 32 
Şcoala devine obligatorie, la nivelul anului 1966 aproape toţi rromii având o 


educaţie corespunzătoare nivelului primar; sărăcia frânează însă şcolarizarea copiilor, 
iar adesea familiile nu le pot cumpăra rechizite şi tot ce este nevoie pentru a-şi putea 


516 |pidem, p. 65. 

trimite copii la şcoală. Copiii rromi sunt, de multe ori, trataţi diferențiat de profesori cu 
toate că, teoretic, în şcoli nu există discriminare. 

Politica pro-natalistă a lui Ceauşescu şi sistemul de ajutoare sociale a ajutat 
efectiv familiile sărace rrome; totuşi, dificultăţile economice şi educația insuficientă din 
mediul rural vor menţine multe familii în periferia economic, din care, singura şansă de 
a ieşi a fost şi rămâne emigrația post-comunistă în Occident. Indivizi și grupuri diverse 
de rromi sunt nevoite să menţină o circulaţie relativ importantă în cadrul statului 
socialist, în căutarea de contracte de muncă cu specific etnic (exemplul cel mai relevant 


este cel al ursarilor fabricanți de căramidă) sau ca muncitori agricoli sezonieri în cadrul 
CAP-urilor. 


Foto 22 Groapă de bordei pe malul ] iului, la 
marginea comunei Horezu-Poienari, 
jud. Dolj, în mai 2014. Foto Petre 
Petcuţ 


Circulaţia familiilor de cărămidari implica ruperea copiiilor de şcoală și 
activarea lor ca lucrători la fabricatul cărămizii încă de la vârste fragede, dublată de 
măritatea voluntară sau prin răpire a fetelor. Reumatismul și spondiloza, boli 
degenerative ce afectează oasele şi coloana vertebrală sunt mult mai frecvente aici, 
datorită locuinţelor inadecvate şi a neprotejării picioarelor și a mainilor la prelucrarea 
pământului cu apă, chiar şi pe vreme rece. Numeroşi copii sunt născuţi la distanțe 
apreciabile de domiciliu şi îşi petrec primele luni de viață în cabane improvizate, 
amplasate la marginea localităților, în apropierea lotului de teren folosit pentru 
fabricarea cărămidei. 


Foto lieşti Fetiţă de căldărari, Lieşti, jud. Galaţi, 
2005. Foto Petre Petcuţ 


O nouă migraţie/circulaţie europeană 


Eşecul recunoașterii minorităţii rrome drept „naţiune conlocuitoare” nu a 
permis o reprezentare distinctă în clasa politică şi în administraţie. O elita intelectuală 
rromă autentică este greu de identificat datorită asimilării etnice, iar elita politică, fiind 
interzisă, a lipsit cu desăvârşire. Schimbarea de regim din decembrie 1989 i-a prins 
descoperiți pe rromi din această perspectivă, iar soluţiile propuse, cu excepția 
învăţământului în limba rromani, se dovedesc în mare parte ineficace. Nu există 
mecanisme pentru prezervarea culturii, clasa politică veritabilă întârzie să se formeze, 
iar calitatea şi numărul intelectualilor este discutabil. Votul nu a ajuns niciodată să fie 
unul etnic şi datorită lipsei unui program propriu, menit să convingă şi să atragă 
sprijinul de masă în sânul comunităţilor. Candidaţii rromi nu au fost decât actori 

politici primiţi de circustanţă în familiile politice majore din România. Aşteptările mari, 
convingerea mai mult sau mai puţin justificată a deturnării fondurilor menite să 
îmbunătățească viața în comunităţi, cumpărarea voturilor cu o plasă de alimente, au dus 
la ideea că un gagiu este mai bun ca un rrom în reprezentarea la nivel de primării şi 
chiar la scară națională. 


Foto 23. Inscripţii rasiste în zona 
Universităţii, Bucureşti, iunie 
2005. Foto Petre Petcuţ 


Primul deceniu post-comunist a fost ocazia ratată a constituirii unei minorități 
politice omogene, unite sub conducerea reprezentativă a unor lideri ieșiți din rândurile 
el. Atunci exista posibilitatea transformării entuziasmului libertății într-o puternică 
conştiinţă etno-politică. Ocazia a fost nu doar ratată, ci şi înlocuită cu indiferenţă atunci 
când nu este întâmpinată cu adversitate. Refacerea este posibilă doar prin schimbarea 
atitudinii duplicitare a unora dintre lideri, eventual prin înlocuirea celor ce nu se pot 
reforma sau sunt incompetenţi în poziţiile ocupate în instituţiile Statului. Un loc central 
în dezbaterea internă trebuie rezervat dialogului între grupurile de rromi tradiționali și 
rromii aflaţi pe diferite trepte de asimilare culturală şi lingvistică, dar care se auto- 
identifică în continuare drept rromi. Acesta ar trebui să asigure cel puţin un interes 
politic comun şi programe culturale de natură a revitaliza versantul etnic. 


Foto emigranţi Franţa Rromi şi români pe malul 
Send, la Villenewe Saint-Georges, 
Franţa. Noiembrie 2013. Foto Petre 
Petcuţ. 


Integrarea României în Uniunea Europeană a permis unui număr considerabil 
de români şi rromi, atinşi de sărăcie, să emigreze în Vest, în încercarea de a depăşi 
impasul economic produs de destrămarea industriei şi a agriculturii construite de 
comuniști şi ajunse obiect al jafului generalizat din perioada vidului de putere creat de 
Revoluţie. Întrebări multiple se ridică din perspectiva acestei libere circulații şi 


aa Ci a 


Foto vilă rromi Vilă în construcție, Segarcea, 


Dolj. Ma 2014 
Foto Petre Petcuţ 


Se poate vorbi despre o diaspora rromă pe teritoriul UE? Se vor constitui 


legături suficient de puternice pentru crearea unei naţiuni rromani? Va putea compensa 
O intelighenția rromă europeană deficienţele naţionale de intelectuali şi oameni 

politici? Cum va arăta istoria pentru rromi în următoarea jumătate de secol? De 
răspunsul la astfel de întrebări va atârna existența sau dispariția identității a 20 de 
milioane de indivizi. 


Imagine Cabană rromi Franţa Cabană de rromi români la Villeneuve Saint-Georges, 
Franța. Noiembrie 2013. Foto 
Petre Petcuţ. 


O parte a celor care au întreprins o activitate economică au reuşit să depășească 
dificultățile financiare şi să se integreze în clasa de mijloc de la oraș. 

Migrația economică în Germania, Italia, Franţa și Regatul Unit a permis 
îmbunătăţirea situației economice a familiilor celor plecați. Nu putem aprecia cu 
exactitate câţi sunt rromi din cdetrei milioane de români plecaţi să lucreze în Europa, 
dar există cazuri de localităţi”! unde au rămas să locuiască permanent doar bătrânii şi 
copiii, toţi cei capabili să lucreze fiind plecaţi. 


Foto 21 Tabără de rromi 
cărămidari la marginea 
comune Champlan, 
Franța. Noiembrie 2014. 
Foto Petre Petcuţ 


Încheiere 


Ultimul popor migrator ce a atins Europa în perioada medievală a 
cunoscut o situaţie juridică şi socială distinctă de restul populaţiei, în aproape 
toate statele bătrânului continent. Deosebirile culturale şi religioase 
senmificative la care nu au vrut sau au fost obligaţi să Nu renunţe sub nici o 
formă şi intoleranța popoarelor cu care au intrat în contact, leau hărăzit 
rromilor secole de suferinţe şi umiliri, dublate de efortul constant de a nu 
dispărea din istorie. Situaţia lor în Ţările Române se va dovedi aparte, datorită 
aparatului feudal minuţios reglementat ce-i va prinde, pentru aproape cinci 


517 Un exemplu este comuna Sadova din judeţul Dolj, unde majoritatea locuitorilor sunt plecaţi 
să lucreze în Germania şi în Franţa, fapt vizibil şi prin vilele construite recent. 

secole, „în lanţuri şi fiare”515, fără aproape nici o posibilitate de a scăpa 
vreodată. 

Dependenţa iniţială de autoritatea domnească s-a transformat, prin 
transferul de proprietate realizat în folosul mănăstirilor şi al boierilor, într-o 
Instituţie a sclaviei bine pusă la punct, cu dublă legitimitate: vechiul obicei 
al pământului şi textele juridice ulterioare. Sclavia a funcţionat fără 
întrerupere, indiferent de schimbările de domnie, de presiunea dominaţiei 
otomane sau de modificarea frontierelor. Prezenţa copleşitoare a rromilor în 
interiorul acestei categorii juridice i-a dat un caracter unitar, unificând 
semnificaţiile celor două componente, etnicul cu juridicul, într-un singur 
înţeles, codificat sub denumirea de țigan. Această populaţie este diversă 
ocupaţional, poartă denumiri distincte în interiorul categoriei şi se 
reînnoieşte constant pe parcursul Evului Mediu printr-O imigrație continuă 
de la sud de Dunăre. 

Sclavii ţigani sunt integrați economic în societatea românească 
medievală, având însă o poziție marginală social şi aproape inexistentă 
juridic. Ei sunt prezenţi în acţiunile juridice ca obiect de litigiu între 
proprietari, la încheierea unui act juridic, ca obiect al unei donaţii, vânzări 
sau cumpărări, ori înscrişi în foile de zestre. Eliberările sunt individuale şi 
sunt nesemnificative ca număr. 

In teorie exista dreptul sclavilor de proprietate asupra bunurilor mobile, 
dar acest drept este relativ în fapt, atâta vreme cât ei înşişi erau obiectul unei 
relaţii de proprietate absolută, depinzând de o altă persoană. Vânzarea 
sclavilor atinge, în general, doar individul sau familia în totalitatea ei, fără a 
include bunurile acestora. Lipsa acumulărilor materiale transferabile odată 
cu persoana sclavului se datora şi stării de extremă sărăcie în care se vieţuia. 
Cazurile de includere de bunuri în vânzările de sclavi sunt rare şi 
nesenmni fi cative ca pondere. Grupurile nomade înregistrează un statut juridic 
asemănător cu al sedentarilor, dar diferenţele practice sunt importante, 
beneficiind de un regim de muncă şi de proprietate mult mai favorabil, 
datorită autonomiei substanţiale în care se aflau, rezultat al mobilităţii 
constante. Acest fapt va permite tezaurizarea câştigului, la adăpost de 
acţiunile spoliatoare ale stăpânilor. 

In rândurile nomazilor, căsătoria se supune constrângerilor generale 
aplicate sclavilor, deoarece este vorba despre relaţia de proprietate stăpân - 
sclav. Schimbările juridice intervenite pe parcursul timpului în dreptul 


518 M. Kogălniceanu, Schiţă despre ţigani, p. 19; „Chiar pe ulițele orașului Iaşi, în tinereţele 
mele, am văzut fiinţe omeneşti purtând lanţuri la mâini şi la picioare, ba unii chiar coarne de fier 
aninate de frunte şi legate prin colane împrejurul gâtului. Bătăi crude, osândiri la foame şi la 
fum, închidere în închisori particulare, aruncaţi goi în zăpadă sau în râuri îngheţate: iată soarta 
nenorociţilor ţigani.”. Vezi şi Desrobirea ţiganilor. Ştergerea privilegiilor boiereşti. 
Emanciparea ţăranilor, p. 42. 

căsătoriei Sclavilor aveau menirea îmbunătăţirii controlului asupra uniunii 
acestora, excluzând posibilele situaţii conflictuale ce puteau apare în urma 
acesteia şi permiţând o supraveghere mai strictă a maselor de sclavi din 
țigănia proprie. 

Familia sclavilor ţigani, cunoscută sub termenul de să/aş, cunoaşte 
dimensiuni variate, de la familie nucleară compusă din patru persoane (la 8 
iulie 1609, piganul Trifan, femeia Stana şi copiii Stan şi lana sunt vânduți 
pentru 5.000 de aspri, fiind amintit faptul că erau un să/aş) şi poate ajunge şi 
la şapte cupluri căsătorite (13 aprilie 1646, Matei Basarab cumpără de la 
Andrei spătar un sălaş cu şapte cupluri pentru 150 de ughi). În acest din 
urma caz există posibilitatea să fie părinţii cu şase fii căsătoriţi sau poate fi 
vorba despre atribui rea termenului de să/aş unei şatre de ţigani. Vânzările nu 
țin întotdeauna seama de păstrarea integrității familiei, existând cazuri când 
sunt vânduți şi copii sugari519. Nu este singurul caz de acest fel, dar nici nu 
reprezintă majoritatea vânzărilor de Sclavi ţigani din prima jumătate a sec. 
XVII, existând şi o preocupare din ce în ce mai accentuată pentru păstrarea 
sălaşului întreg. 

Importanţa economică a sclavilor reiese din numeroasele documente 
care atestă vânzări-cumpărări ale acestora, donaţii, litigii pentru stabilirea 
apartenenţei lor la un stăpân sau altul etc. Dar, cel mai clar se observă acest 
fapt dintr-un firman al sultanului Mahmud I, de la jumătatea secolului al 
XVIII-lea, ca răspuns la cererea voievodului Ţării Româneşti, Mihail 
Racoviţă, de a trimite înapoi țiganii împrăştiați de-a lungul Dunării, pentru 
că plecarea acestora din „mănăstirile şi ciflicurile boiereşti micşorau venitul 
miriei şi tulburau nizamul Ţării Româneşti” 520. 

Creşterea marelui domeniu feudal determină mărirea veniturilor 
obținute de către boier din plata dijmelor şi creşterea valorii economice a 
sclavilor ca braţe de muncă implicate în agricultură şi creşterea animalelor. 
De asemenea, creşte şi valoarea Sclavilor care cunoşteau un meşteşug extrem 
de necesar curților boiereşti şi mănăstirilor. Sclavia, pentru bunii 
meşteşugari, îşi pierde din caracterul său iniţial şi-i apropie de condiţia 
şerbului. Aceştia ajung să aibă gospodăria şi averea lor”, pot să se 
răscumpere de la stăpân, ajung oamenii de încredere ai acestuia. Condiţii de 


519 La 9 martie 1638, Voicu, care este popă în Orești, jud. Ilfov, vinde, în cel mai creştinesc 
spirit cu putinţă, Ghiurmei căpitan un “copil mic de ţâţă” pentru suma de 5 ughi. CDŢR, IV, 
doc. 1167. 

520 CDT, 1965, p. 244, doc. 808. 

521 Constantin şi Mogoş, fiii lui Mogoş logofăt din Păuleşti, vând mănăstirii Mislea un sălaş 
de ţigani, şi anume: pe Neagoe cu femeia lui Bana şi cu copiii lor, Stana, Dobra, Lepădat şi 
Neag. Documentul specifică să-i ia cu “bucate, stupi, vacă, bou” şi tot ce vor mai găsi 
acolo. DRH, B, XXII, doc. 13. 

viaţă mai bune au îndeosebi juzii şi vătafii de ţigani (etnici rromi), care au 
rolul de intermediari între stăpân şi Sclavii din ţigănia lui. 

Preţurile de tranzacţionare a Sclavilor se constituie ca o componentă 
importantă a economia Principatelor Române, în ansamblu şi a fiecărui 
proprietar în particular. Tendinţa este de a cumpăra Sclavi şi nu de a-i vinde 
Cine are bani îi cumpără, iar preţul lor creşte fantastic în prima jumătate a 
secolului al XVII-lea. 


La începutul secolului al XIX-lea, după cinci secole de funcţionare, 
Instituţia sclaviei se afla la un pas de implozie, sub lovituri şi acţiuni interne şi 
externe ce vizau modernizarea societăţilor din Moldova şi Țara Românească. 

Dintre schimbările care au atins societatea şi rromii în secolul al XIX-lea 
cea mai importantă a fost, de departe, abrogarea statutului juridic de sclavi şi 
obţinerea libertăţii personale. Cele două principate româneşti au câştigat în acest 
fel 250.000 de cetăţeni şi numeroase convulsii sociale inerente unui asemenea 
proces. Din acd momeatt, problema emancipaţilor cea mai stringentă, ce 
rămânea de rezolvat, era de natură socială - ieşirea din periferie. Statul nu a avut 
o politică clară în această privinţă, ci a mizat pe asimilarea emancipaţilor în 
rândul ţăranilor şi al orăşenilor. Grupurile nomade s-au dovedit miezul dur al 
problemei, fapt ce a determinat o nouă abordare politico-instituţională a 
Administraţiei, centrată pe controlul circulaţiei interne şi închiderea frontierdor 
pentru romii ce doreau să intre în România. 

Abolirea sclaviei a fost un act cu multiple valenţe dintre care am 
considerat oportună extragerea aspectelor politic şi economic. Aspectele sale 
sociale nu S-au dovedit a fi în obiectivul conducătorilor decât într-o mică 
măsură. Prin eliberarea sclavilor particulari, Statul şi-a dorit câştigarea 
bunăvoinţei puterilor europene şi întărirea legitimităţii sale externe. Eliberarea 
sclavilor Statului şi ai Bisericii a lărgit baza de contribuabili şi a redus, în 
acelaşi timp, cheltuielile aparatului administrativ. 

In prima jumătate a secolului al XIX-lea, sclavii constituiau o populaţie 
numeroasă şi variată, prezentă peste tot în cele două principate româneşti. 
Sclavia, după cinci secole de existenţă privilegiată, cangrenase toate sectoarele 
economiei şi prinsese rădăcini puternice în societate. Analizată în profunzime, 
&voluţia sa legislativă rămâne minimă şi urmează schimbările economice şi 
îmbunătăţirea textelor juridice, cu precădere din deceniul patru. 

Caracterul anacronic a sclaviei devine din ce în ce mai vizibil în 
Principate odată cu emanciparea graduală de sub suzeranitatea otomană şi 
adoptarea Regulamentelor organice din 1831 şi 1832. Mişcarea aboliţionistă 
este mai degrabă slabă şi ancorată în convingerile unui mic număr de 
intelectuali de spiţă boierească şi instruiți în marile universităţi europene. 


218 


Aflată în faţa unei provocări pe care mişcarea aboliţionistă nu o putea 
rezolva de una singură, decizia eliberării sclavilor este, în principal, rezultatul 
implicării personale a domnitorilor celor două principate româneşti. Sclavii 
Statului şi ai Bisericii au fost primii eliberaţi, realizându-se în acest fa o 
diminuare considerabilă a presiunii sociale crescânde exercitate de mulţimea de 
țigani. Din această perspectivă, fragmentarea procesului eliberării a fost salutară 
şi a permis o tranziţie destul de suplă către libertate. Observaţia ce se impune 
acestui moment este aceea că domnitorii principatelor române ar fi putut 
interveni pentru gliberarea sclavilor din primele două categorii câteva decenii 
mai devreme. Biserica nu era suficient de puternică pentru a se opune. Probabil 
că nici nu ar fi încercat. Marile puteri vecine nu ar fi acţionat în niciun fel, 
deoarece era vorba despre o problemă internă, rezolvată într-un context social 
calm, fără a se face apel la violenţă. Interesele lor regionale nu ar fi fost afectate 
de această măsură, ce ar fi condus, dacă era luată, la gliberarea sclavilor 
boiereşti mai devreme decât la jumătatea deceniului şase. 

Eliberarea acestei din urmă categorii de Sclavi a necesitat o pregătire mai 
lungă şi a făcut apel la mijloace financiare importante. Pentru finalizarea cu 
succes a reformă era nevoie de un cadru intern, politic şi social calm şi de 
relaţii amicale cu puterile vecine. Legitimitatea eliberării SClavilor, acceptată în 
principiu, se lovea de poziţia intransigentă a majorităţii proprietarilor funciari. 
Opoziția lor feroce a fost cea mai vizibilă la decretarea eliberării generale a 
sclavilor de către guvernul revoluţionar de la 1848. Revoluţia paşoptistă a 
asigurat, între altele, un cadru instituțional favorabil terminării reformei. 
Rezultatul a fost efemer datorită rezistenței acerbe a proprietarilor şi a 
intervenţiei armate străine. 

Abolirea sclaviei, finalizată în 1855/1856, era ireversibilă şi 
incompatibilă cu proiectul unui stat român modern. Un număr important de 
oameni politici şi proprietari de sclavi a înţeles importanţa evenimentului, 
iar opoziţia celorlalţi a fost cumpărată prin despăgubiri plătite de către Stat. 
Eliberarea sclavilor a fost o reformă ce a permis unirea Moldovei şi a Ţării 
Româneşti pe baze sociale şi juridice relativ sănătoase totuşi, fără a rezolva 
problemele sociale ale minorităţii rromilor. 

După dezrobire, documentele atestă o adevărată luptă de întâietate între 
foştii proprietari de Sclavi şi noile sate ce-i primesc pe o parte dintre emancipaţi. 
Această dorință a proprietarilor de pământ în a-şi asigura gdementul uman 
necesar lucrării acestuia se dezvoltă în opoziţie acută cu numeroase cazuri de 
expulzare a emancipaţilor de pe domeniile şi din casele foştilor stăpâni. Are loc 
astfel o reconfigurare a minorităţii rromani pe teritoriul României. Nomazii 
aveau o situaţie sensibil mai complicată. Ei erau obişnuiţi din vremea sclavia 
cu o libertate aproape totală, care le permitea să circule, desfăşurarea unui mic 
comerţ, practicarea liberă a meseriilor etc. Pentru toate situaţiile conflictuale în 
care se găseau, stăpânul lor era, teoretic, responsabil şi garanta pentru ei. Dar 


219 


libertatea juridică le-a adus şi constrângeri importante. Libertatea de mişcare va 
fi condiţionată de existenţa biletelor de autorizaţie, acestea necesitând, la rândul 
lor, prezenţa unui contract de lucru şi a unei garanţii privind comportamentul 
lor, oferită de acelaşi antreprenor de lucrări. Trecerea frontierei va deveni din zi 
în zi mai dificilă şi prezenta riscul imposibilității întoarcerii. Autorităţile române 
de frontieră solicitau deținerea de paşapoarte individuale, în vreme ce familiile 
rrome nomade aveau paşapoarte colective în care şeful familiei era trecut pe 
prima pagină, iar restul membrilor pe verso-ul acesteia. Împinse şi de alte 
numeroase constrângeri, grupuri de rromi nomazi şi anumiţi sedentari vor 
genera mişcări de circulaţie în evantai, care s-au înscris în arii teritoriale vaste 
din Balcani, Europa Centrală şi de Est şi până în Europa de Nord şi de Vest. 

Guvemde Principatelor Unite şi, după 1866, ale României, nu au avut o 
politică socială specifică în privinţa foştilor sclavi. Deveniţi cetăţeni prin 
eliberare, emancipaţii au fost considerați români de către Administraţie. 
Excepţie au făcut nomazii care circulau şi prin ţările vecine şi, datorită lipsei 
actelor de identitate care să ateste cetăţenia română, riscau să devină apatrizi. 

Dacă integrarea sedentarilor, a ţiganilor de vatră, s-a realizat oarecum de 
la sine, prin acceptarea acestora în comunele rurale şi urbane, nomazii au rămas 
în continuare într-un soi de periferie socială pe care o regăsim în toate statele 
europene. Nu putem vorbi în dreptul lor de periferie economică, caracteristică 
mai degrabă familiilor sedentare, pentru că nomazii constituie grupuri bogate, 
cu o lungă tradiție în comerţul cu cai şi în tezaurizarea aurului. Bogăția 
nomazilor iese la iveală de regulă la trecerea frontierei, când fac dovadă de 
resurse financiare însermnate, pentru a li se permite intrarea pe teritoriul noului 
stat. 

Interesul organelor Statului român pentru ţigani s-a dezvolta cu 
rapiditate ca urmare a dificultăţilor în controlul circulaţiei grupurilor nomade. 
Circularele Ministerului de Inteme sunt rezultatul semnalării acestei probleme 
de către prefecturi. În afara acestora şi în legătură strictă cu specificul 
nomazilor, controlul ţiganilor - individual sau în grup, a fost posibil prin 
utilizarea instrumentelor legislative folosite în dreptul străinilor şi al 
Vapabonzilor aflați pe teritoriul României. Măsurile anti-imigraţioniste s-au 
concentrat în special pe respingerea a două grupuri etnice: evreii şi ţiganii. 
Acestea sunt prezente explicit în mai toate discursurile politice şi în textul 
circularelor şi corespondenţei Ministerului de Interne către prefecturi. 

Nomazii şi - în special - nomazii romi vor face obiectul unei politici 
particulare pe teritoriul întregii Europe. Înțelegerea vieţii nomadului, asimilată 
adesea în imaginarul social cu cea a vagabondului, era şi este încă o provocare 
departe de a fi încheiată pentru factorul politic şi cel ştiinţific, în acelaşi timp. 
Tăcerea şi poziția marginală a grupului nomad, impusă şi auto-impusă, vor 
reduce căile de comunicare cu autorităţile de Stat, un Stat ce nu reuşeşte să-şi 
decripteze diferiţii subiecţi. În România, slăbiciunea, incoerenţa şi, în ultimă 

instanță, falimentul politicii Statului vor fi exprimate prin numeroase interdicții 
de circulaţie şi expulzări interne şi externe din ce în ce mai numeroase. 

Secolul XX a înregistrat la jumătatea sa o fractură comparabilă cu abolirea 
sclaviei. Deportarea unei părți a rromilor în Transnistria, cu scopul nedisimulat 
de a scăpa de ei, morți sau vii, şi-a lăsat amprenta asupra perioadei comuniste, 
când s-a preferat asimilarea în scopul trecerii în invizibilitate, a unei identități 
proprii rrome, aducătoare de posibile necazuri. 

Libertatea câştigată în 1990 încă nu este înţeleasă și valorificată la întregul 
său potențial. Se observă câştiguri și pierderi numeroase, încât este greu să te 
decizi dacă este mai bine sau mai rău ca înainte. Deceniile următoare vor 
clarifica ambiguitatea prezentului. 


Prescurtări 

ANIC - Arhivele naţionale istorice centrale 

APR - Analele parlamentare ale României 

CDȚR - Catalogul Documentelor Țării Româneşti 
CDM - Catalogul documentelor moldoveneşti 

CDT - Catalogul documentelor turceşti 

DIR - Documente privind istoria românilor 

DRH - Documenta Romaniae Historica 

RI - Revista deistorie 

SN - serie nouă 

